
DE-ALE RÎISULUI, ÎN JAPONIA 


La porțile celor ce rid vine norocul 


(Proverb japonez) 


Ris și mit 


În tradiția japoneză, cel dintii ris scoate soarele din peşteră. Ama- 
terasu no Omikami, Marea Zeitate Cer-l.uminează, ascunzîindu-se îm- 
bufnată în Văgăuna, Stîncoasă a Cerului, lasă lumea pe-ntuneric. La care 
toată suflarea (adică „cei opt sute de miriade de zei înspăimîntați“ — 
număr sacru) îi joacă o festă : una din zeitățile mai mărunte, Ame-no- 
uzume, Fata-Cerului, se cocoață pe-un poloboc răsturnat şi pornește 
să tropăie, lovită de-o sfintă streche, despuindu-se de straie. Zeii hoho- 
tesc toți de se zguduie hăul, iar Amaterasu, intrigată, scoate capul din 
văgăună. Lumina se răspîndeşte din_nou în lume. (Kojiki, sec. VIII, 
vezi pag. 27—29). 

Sub pojghița anecdotică transpare mitul veșnicei reînnoiri a anului. 
Varianta sa japoneză are în centru Marele ris, act cu valențe de-a dreptul 
cosmogonice :;.hohotul zeilor alungă bezna (semn al haosului și al morții) 
și readuce lumina, (care este viață şi ordine, într-un cuvînt, cosmos), 

Mica farsă fixează emblematic împrejurările risului festiv în forma 
sa arhaică. Precedat de panică și izvorît din ea („ţipetele miriadelor 
de zei se înmulțiră ca muștele vara“), risul are rol cathartic : izbăveşte 
de spaima, existențială. 

Un alt mit, consemnat în ambele cronici imperiale ale secolului 
VIII (Kejiki şi Nihongi) se încheie în versiunea celei din urmă într-o 
etiologie a măscăriciului : 

Doi frați, Viteazul-Munţilor și Viteazul-Mării, ajung să se duş- 
măncască de moarte. După multe peripeții, mezinul (Viteazul-Mun- 
ților), ajutat de fiica Dragonului Mării, iscă vînturile și e cît pe aci să-și 
înece fratele, care îl imploră : 

— Îndură-te de mine! Lasă-mi viața şi timp de zece mii de vîrste, 
cu și tot neamul meu vom sta la curtea ta și-ți vom fi preasupuși măs- 
carici. 

Mezinul se opri din suflat și vînturile se opriră și ele. Dar cum acesta 
rămase tot indiferent, fratele mai mare se încinse cu o cîrpă peste şol- 
duri, îşi fărîmiță lut roșu în plame şi, mînjindu-și fața, grăi astfel: 


— lată, mi-am spurcat trupul. De-acum sînt pe veci măscăriciul tău. 

Cel care-i face pe alţii să ridă, a-mbrăcat straiele învinsului. 
Masca de lut colorat (în miturile atîtor popoare măscăriciul poartă mască 
de lut în cinci culori !) spurcă fața și trupul umilitului. În mitul japonez, 
acest dintîi saltimbanc dansează „jocul înecatului“, o pantomimă gro- 
tescă, păstrată de altfel şi în tradiția saltimbancilor curții imperiale! 
Măscăriciul ride ca să-și scape pielea. 

Miturile plasează rîsul mereu în preajma situațiilor nefaste. De 
pildă, un trib indian din America aminteşte că, aflîndu-se la ananghie, 
au înălțat rugăciuni în urma cărora li s-a dăruit un histrion, iar Tatăl- 
Soare i-a dat chipul măscăriciului din lut colorat (în cinci culori) redin- 
du-i, prin rîsul lui, puterile tribului. A face haz de necaz e un act cu 
“valenţe magice : redă viața şi înduplecă zeii. Broasca hidoasă care în- 
ghite toate apele pămîntului, iscînd seceta ce ucide, le sloboade numai 
cind Şarpele, şiret, izbutește s-o facă să ridă. Atunci, zzuduindu-se de 
hohote, broasca varsă apele, iar viața se întoarce pe pămînt (mit aus- 
tralian, cu paralele mesopotamiene ctc.). 

În mit, tot rîsul e cu plins — reacție ambivalentă în fața primej- 
diei extreme. Domină în el cind supușenia (ca în mitul fraților), cînd 
răzvrătirea, provocarea (ca în episodul momirii soarelui). Această am- 
bivalență a rîsului arhaic marchează comicul japonez pînă în vremuri 
moderne, determinîndu-i modul de expresie fundamental, care este 
grotescul. 

Acesta, domină în forma sa pură, primordială, universul mitologii- 
lor. Viziune inițial ne-comică, deopotrivă afirmativă și neliniştitoare, 
imaginea grotescă e mediul natural, imperativ, al trăirii: sub specia 
sacrului. Cosmogoniile din Kojiki și Nihongi stau sub regimul fertili- 
tății exacerbate, al metabolismului accelerat frenetic, care surpă gra- 
nițele între eu şi cosmos, individ şi societate, care amalgamează într-un 
vîrtej unic organicul și mineralul, viața și ne-viața. Zeii strămoşi ză- 
mislesc fără încetare insule, pămînturi și ape, munți, zeități și oameni 
de-a valma : prin ochi, miini şi picioare, ba chiar prin scuipat, excremen- 
te, ud, vărsătură şi sînge, prin toate scursorile și murdăria înlăturată de 
pe trup. Trupul însuși e o proliferare de organe de reproducere, deschis 
în orice punct al suprafeței sale, negîndu-și întruna limitele, finttudi - 
nea. Mitologia japoneză oferă imaginca extremă, consecventă pînă la 
capăt, a trupului grotesc, descris de Bahtin în termeni rabelaisieni. În 
Kojiki sacrul însuşi e corporalitate pură, asimilat cu totul funcțiilor 
elementare ale trupului. Natura e naturans, născătoare, şi-atit, 

Mobilitatea primează asupra formei, substanțialitatea, e subordo- 
nată relației, transformării perpetuc, mișcării universale. Trupul gro- 
tesc, labil prin definiție, e dominat de protuberanţe și orificii. Fascinaţia 
metabolismului cosmic accentucază procesele fiziologice : ingurgitarea 
și delecația, locuri predilecte ale sacralităţii, percepută ca devenire 
frenetică, se instituie ca surse majore ale comicului. Hiperbola îi e tră- 
sătura formală definitorie, iar materialitatea corporală îi este substanța, 
exclusivă. 

Rfsul gros al atttor snoave medievale descinde în filiație di- 
rectă din grotescul viziunii mitice, din acel hohot arhaic în fața căruia 
se înfiora un Baudelaire : „Le rire provoquc par le grotesque a en soi 
quelque chose de profond, d'axiomatique et de primitif, qui se rap- 
proche beaucoup plus de la vie innocente et de la joie absolue que le 
rire causé par le comique des mocurs.“l 

Predominanța marcată a comicului „absolut“ asupra celui „sem- 
nilicativ“ (termenii sînt baudelairieni) în literatura japoneză este un 
semn al trecerii fără ruptură de la risul sacru al miturilor la cel profan 
al vremurilor recente. Comicul unui Ayogen? ca „Maimuta și tolba 
de săgeți“ trimite direct la coordonatele mitului fratelui învins 
(vezi mai sus), la fel cum umorul fecal din istorioarele medievale 
păstrează ecouri ale legendelor străvechi, ca, de pildă, cea despre 
Okuninushi, întemeietorul țării Yamato, nepot al zeiței Amaterasu, 
„Într-o zi se sfădiră Okuninushi-no-Mikoto şi Sukuna-hikona-no- 
Mikoto, neștiind ce e mai anevoios: să cari în spinare un bulgăre de 
lut, ori să te oprești de la a-ţi ușura măruntaiele. Okuninushi spuse că, 
al doilea lucru e mai ușor, celălalt dimpotrivă, așa că se învoiră să în- 
cerce. Peste cîteva, zile, Okuninushi nu mai putu răbda și-atunci Sukuna- 
no-Mikoto rîse, lăsînd bulgărele jos. Locul acela se numi mai tirziu Ha- 
nioka, adică Dealul Lutului. Pe cînd Okuninushi se ușura cu mare grabă, 
ierburile săltară în sus și-i mînjiră straiele. Locul acela se numi Haji- 
kamura, adică Satul Saltă-n Sus. Lutul și fecalele se făcură pictre și 
așa au rămas pînă astăzi“ (text. din sec. VIII). Păţania lui Okuninushi, 
hazlie, inaugurează o temă bogat ilustrată și în antologia de față. Umbra 
grotescului mitic stăruie asupra comicului japonez pină în vremuri mo- 
derne. 


Ris și rit 

Episodul Văgăunii cereşti din Kojiki acoperă un rit şamanic de 
revitalizare, tama-shizume (în sinojaponeză chinkon), adică „împăcarea 
duhului“, adresat zeiței soarelui care stătea ascunsă. Ritul se desfăşoară 
în toate fazele sale: zeii speriați ridică un arbore sfint, împodobit 
cu oglindă (loc de captare a duhului invocat) și fîşii de jertfă în ramuri. 
Dansatoarea, în mod evident femeie-șaman (în Japonia șamanul e în' 
mod preferenţial femeie), împodobită cu viță de vie (semn al transei 
divine, de altfel ca în Grecia antică), dansează ritmic pe polobocul răs- 
turnat, care amplifică, obsedant, tropăiturile sacadate (funcţia scenei 
de cutie de rezonanță e de altfel păstrată în teatrul nō), pînă ce șasna-, 
nul cade în transă („şi intrară duhurile într-insa'). 


1 Risul stîrnit de grotesc are ceva profund, axiomatic şi primitiv 
în el, ceva care se apropie mult mai mult de viața ingenuă și de 
bucuria absolută decit risul provocat de comicul de moravuri, 

2 Farsă jucată intre două piese nō. 


Momentul suprem, eficient al ritului este risul, iar obiectul imediat 
al acestuia — o despuiere comică, involuntară. Gestul obscen e magic 
în sine, repetat în nenumărate rituri de revitalizare în societățile agrare: 
dezvelirea, ruşinii aduce un spor de vlagă, accelerează metabolismul 
cosmic, învigorează „anul“. Cu gestul licențios ne aflăm în perimetrul 
hierogamiei, în sfera îreneziei orgiastice care însoțește sărbătorile hi- 
bernale pretutindeni în lume, în preistoria „rîsului carnavalesc“, urmaş 
debil al saturnaliilor de pe meridianele noastre, ca şi al atîtor săr- 
bători ale Europei creștine, de la festa stultorum, festa asinorum, festa 
puerorum pînă la risus paschalis. 

Ca și acestea, warai-matsuri, „sărbătorile risului“, ritualuri sătești 
practicate în diverse părți ale Japoniei, se înșiră între solstițiul de iarnă 
şi echinocțiul de primăvară, în faza de „vlăguire” a anului. Există un 
„mare ris“ de Anul nou, un „ris al prăjinei“ (ombe-uarai), o „săr- 
bătoare ha-ha-ha“ (ohoho-matsuri) etc. Scenariul Văgăunci se repetă 
încifrat în diferitele sărtători: astfel, într-un ritual al risului (districtul 
Wakayama), oficiantul ascunde în sîn un pește ohoze uscat, pe care se co- 
dește să-l scoată, lăsîndu-se provocat în repetate rînduri de îndemnu- 
zile și glumele deşucheate ale obștei adunate. În momentul culminant, 
spre crăpatul zorilor, după noaptea de veghe la saké și strigături, scoate 
peștele din sîn, la care toată adunarea pulnește în risul cel mare, adu- 
cător de belșug și sănătate. Gestul zeiței-șaman se perpetuează pînă 
în rituri contemporane, care încă celebrează puterile magice ale risului, 
limbaj valabil în comunicarea cu sacrul. 

Gestul licențios rămîne un izvor nesecat de ris în,literarura japoneză, 
fiind paradigma comică prin excelență. În ultimă instanță, orice efect 
comic se naște dintr-o dezvăluire (despuiere ori, în sens mediat, demas- 
care). Gestul trece prin toate registrele, literatura abundă în paravane 
date la o parte în momentul inoportun, rogojini ridicate pe ascuns, vă- 
luri scoase de pe fața miresci ș-a.m.d. Riîsul dintru început este şi la 
propriu „fără perdea“. 

Valenţele sale rituale sint ruga și provocarea: dansul pe poloboc 
e spre înduplecarea: zeiței-soare, dar și spre păcălirea ei. Risul de 
femeia în transă vizează indirect zeitatea supremă şi e în ultimă instanță 
un act profanator. Hirjoneala blasfemiatoare a sacrului e de altfel bine 
ilustrată în dialogul ritual în spațiul japonez, în istoria dansurilor cul- 
tice, fie ele ținute la curtea imperială sau în comunitățile sătești. 

Încă în epoca Hcian (794— 1185), rolul batjocoritorului, provo- 
cator și profanator, e instituționalizat în spectacolul cultic : la dansurile 
rituale ținute la curte (mikagura), oficiantul apare dublat de un personaj 
comic, saină, care-i întrerupe evoluția cu scălimbăielile, giumbușlucurile 
şi glumele lui deșucheate. Pînă astăzi, mikagura conține în partea sa 
centrală cînteccle burleşti, licențioase, „intru stabilirea armoniei cu zeii“. 

În sărbătorile sătești de Anul Nou incluzînd întimpinarea, Moșului, 


Okina (zeitate a Anului Nou, „oaspe“ care înfăptuieşte schimbarea luînd 


cu sine relele timpului vechi și aducînd belșugul în sat), momentul co- 
mic se dezvoltă pînă la dimensiunile unei adevărate farse burlești. Moşul 
sfint e întîmpinat de clovnescul negi, care-l înterpelează cu obrăznicii, 
îl maimuţărește și-l batjocoreşte : 

„Cine-i insul ăsta care vine șontic-șontic în fața marii zeități din 
Tse 2*, începe negi, bătindu-l uşurel pe frunte pe oaspetele sfint. „Ce 
frunte, e ca muntele Fuji ! Ce ochi, de maimuțoi! Ce obraji — 
atirnă fleașcă ! Ce gură, cu colțurile lăsate! Ce scăfirlie — ai zice că-i 
tid'ză de porumbel ! Ce ceafă încovoiată ! Și ce coapse — ca de furnică | 
Jată un moșneag caraghios! Ia poftiți și rideți de cl !“ 

Dialogul cu Moşul provocat, care se apără bilbiindu-se și bolbo- 
rosind vorbe fără noimă, se întinde spre farsa burlescă, susținut de in- 
terpelările sătenilor care-i întărită pe cei doi protagonişti, Intruzia 
comicului, mai curind decit un pas spre desacralizare, e o rămășiță a 
hirjonelii arhaice, parte integrantă a experienţei sacrului în comuni- 
tățile primitive. Batjocura atrage zeitatea in sfera umanului, înlesnind 
comunicarea cu ea. | 

Pentru hîrjoana lui sainö (vezi mai sus) san negi, japoneza are un 
termen specific, modoii, a cărui semioză contradictorie iscă şi astăzi 
controverse filologice. 1/odoki denumește pe de o parte impotriveala, 
parodia, mairuțăreala („i-a întors-o”), pe de altă parte explicația, me- 
dierea, transpunerea. Sensurile se leagă în contextul actului ritual: 
maimuțăreala batjocoritoare „transpune“ (traduce, explicitează) me- 
sajul teofaniei pentru publicul de rind. Cuvîntul poartă în sine într-o 
coincidentia oppositorum ambivalenta actului ritual, sensul dublu amintit 
mai sus al maimuțărelii sacre : profanarea și ruga unite într-un singur 
gest. 

În maimuțăreală își află obîrşia (cl puţin ctimologic) teatrul cult, 
nă, şi kyogen. În secolul 15, nō se cheamă încă sarugahu, ceea ce vine 
de la sangaku (în sino-japoneză „jocuri felurite“, aduse din China), dar 
a făcut — cînd și cum, nu se știe — saltul la pronunția sarugaku, ceca 
ce înseamnă pur şi simplu „jocuri maimuţărești“. Contaminarea este 
scuzabilă : „jocurile felurite“ includ diverse distracții de bilci, printre 
are „maimuța dansatoare“ pare a fi fost cu osebire îndrăgită, 

Farsa clasică Ayăgen se revendică explicit de la sensul sacru al 
„maimuțărelii“. O întreagă categorie de scenete jucate după cel dintii 
nō din program (waki-kyögen) cultivă risul „de bun augur“, veselia cu 
rol de captatio benevolentiae, adresată unei instanțe superioare (atit 
divină cît și profană, kydgen fiind jucat în cercuri aristocratice). Un 
critic japonez al teatrului comic aminteşte de situația paradigmatică 
a acestei forme de teatru : „Cind un supus aduce stăpînului său daruri, 
în chip de danie — se cade să ridă'“, E un amestec de recunoștință, 
supunere și rugă în risul acesta, ingrediente străine comicului de tip 
occidental. În risul „mâînzesc“ pe care sîntem dispuși să-l concedem unora 


din farse, ni se dezvăluie elemente ale unci psihologii arhaice. 


Deznodămîntul pieselor de acest tip nu implică neapărat sancţiunea 
comică, ignorînd voit satisfacția justițiară. Conflictul se topeşte difuz 
într-o armonie „făcută“ care transcende logica dramatică. Impulsul 
satiric se îneacă în zîmbetul împăciuitor. Kyõgen celebrează risul-rugă; 
cel care-nduplecă Autoritatea. Cintecele vesele imbuncază pe cei putera 
nici și atrag norocul (vezi de pildă Fvantaiul, sau Maimuța și tolba). 
Comicul lor e o prelungire a risului ritual. 

Pină şi deznodămîntul tipic al scenetelor, soldat cu o fugărire a 
„vinovatului“ în jurul scenei, peste punte și pină în culise, însoțit de 
formula invariantă „N-o să-mi scapi ! N-o să-mi scapi !“ se inserează în 
"topica actului ritual, în locul descîntecelor de alungare a dracilor din 
riturile de Anul Nou. 

Privim prin kyogen îndărăt în preistoria ființării noastre culturale. 


Riîsul sacerdotal K 


În spațiul european, de la evul de mijloc încoace, relația risului cu 
starea de credință (ba cu întreaga sferă a sacrului) e problematizată pină 
la excese. Dacă teoreticieni ai antichităţii îi concedeau celui dintii func- 
ţia de relaxant (Aristotel, Cicero), propovăduind veselia controlată, 
„Tisul cu măsură“ (Seneca), evul mediu creștin condamnă expressis 
verbis orice formă de comic : scurrililas e doar expresia unei laetitia inepta 
(veselie timpă) ce vine de-a dreptul de la diavol. 

Aici, corelatul risului este Satana. „Căci nu este lumea aceasta un 
teatru în care să rîdem și nu sîntem adunaţi laolaltă ca să pufnim îm- 
preună în hohote de ris, ci dimpotrivă, ca să ne plingem păcatele... Nu 
Dumnezeu ne dă prilej să ne veselim, ci Diavolul“, proclamă Chrysos- 
tomos. lar un Clement din Alexandria predică : „Este o înjosire a celui 
mai de seamă dar al omului, limba, să întrebuințezi cuvintele spre a 
stîrni risul“. 

Reprimarea, exprimată întîi prin măsuri administrative ale insti- 
tuției clericale, acționează în dublu sens: ca instanță inhibitorie, dar 
și ca incitant (producînd acea „cultură a risului“ populară, subversivă, 
de care “orbește Bahtin). Inhibiţia se interiorizează însă cu timpul și 
astfel un Baudelaire nu-şi mai poate imagina o întîlnire a omului în stare 
de inocență cu comicul decît ca pingărire a celui dintii (Virginie în fața 
caricaturii). Pentru el, înțeleptul nu ride decît tremuriud : „Îl s'arrete 
au bord du rire comme au bord de la tentation.“! 

Altfel stau lucrurile în Japonia, unde discuția buddhistă în jurul 
întrebării dacă Buddha a ris vreodată (întrebare rezolvată negativ) 
trece aproape neobservată, în timp ce tradiția risului sacerdotal ur- 
mează o linie neîntreruptă de la șamanismul arhaic pînă la zen-ul con- 
temporan. 


1 Se abține în fața veselici ca în fața unei ispite. 

Ama no Uzume, femeia-șaman care joacă tontoroiul pe poloboc, 
e prototipul unei lungi scrii de personaje sacre și smintite, purtătoare 
de comic în cultura japoneză. O triplă determinare o circumscrie: ea, 
este oficiantă a ritului (în accepție largă „preoteasă”), dar și smintită (ne- 
bună vizionară) şi măscărici (saltimbanc) deopotrivă. Cele trei roluri con- 
converg în figura clovnului arhetipal, căruia într-un mit (al unui trib 
al indienilor americani) îi e dat curcubeul ca să se cațere pe el. Curcubeul, 
ca axis munti, punte între sacru şi profan, îl legitimează ca mag și preot, 
mediator. Cel care-i face pe oameni să ridă, înmulțindu-le puterile, e 
unul și-acelaşi cu mijlozitorul între cer și pămînt, Căci rîsul, ca des- 
chidere spre univers, omologhează omul cu cosmosul. 


În denumirea comediei japoneze (kyögen), primul semn &yă duce 
îndărăt la o străveche denumire a șamanului (chin. kuang fu, adică 
„omul smintit“). Ayâgin înseamnă ad litteram „vorbe smintite“, 
Iar sminteala face dintotdeauna casă bună cn „sfințenia“. 


Astfel, în Japonia purtătorii comicului vin mai cu seamă din mediul 
clerical. Maica rătăcitoare de care-şi bat joc doamnele de la curte 
(vezi fragmentul din Sei Shânagon) umblă cerșind pe la porți cu cîntece 
și jocuri deocheate ; la fel recitatoarele oarbe din Echigo, numite goze, 
care apar pe la nunți și petreceri cîntînd și acompaniindu-se la ska- 
misen, ori călugării jucăuși, și yăs6 de la templul Ninna, ce „fac ver- 
suri de laudă și flutură mînecile în dans“, cum zice un text medieval. 
lar predicatorii laici koji, care-şi zic „invățăcei ai lui Buddha“ fără 
să-mbrace haina monahală, împerechează histrionicul cu practicile reli- 
gioase declarînd că „poți păși pe calea Adevărului cu vorbe smintite şi 
cuvinte brodite... 

Unul dintre aceștia, Togan-koji, din piesa nō cu același nume, se 
incumetă să sfideze cărțile sfinte în toiul predicii : „Mă lepăd de toată 
știința și tot nu rămîn neştiutor”. Ca un adevărat măscărici, pe care 
ncapartenența la comunitate, mobilitatea și instabilitatea îl definesc, 
Tōgan se prezintă : „Eu nu vin de nicăieri. Deci n-am lăsat nici o casă 
în urmă (părăsirea, casei înseamnă intrarea în tagma călugărilor). Și 
fiindcă n-am lăsat nici o casă, nu mi-am tuns nici chica, și nici straie 
cernite nu port. lac-așa de unul singur o pornii.,.“. 

Nicăieri poate triada preot-ncbun-măscărici nu e stilizată cu atita 
consecvență ca în zen, sectă care îşi face din ris metodă, iar din 
măscărici personajul reprezentativ. 

Într-adevăr, maeștrii zen se întrec în scălimbăieli și trăsnăi. Predi- 
ca lor ia forma, gestului tembel : unul ride mereu, altul scoate un singur 
ton din f.uier de cite ori i se pune o întrebare, un altul se răstește la 
în'rățăcei : „Tacă-ți gura ! Nu mai lătra ca o potâie!“ Unul rage ca kul, 
aitul nu vrea să coboare din copac. Privită atent, sminteala lor e totuși 
d parte de nebunia ingenuă. O fi țicneală, ar zice Polonius, dar are me- 


todă, 


u 


Tot rostul lumii şi-al gindului e zeflemisit (zen caută hishiry5, „alt- 
ceva, decît-gindire“, „ne-gîndire“), drept care ordinea și autoritatea de 
orice fel sînt: zdruncinate. Zeniștii rup sutrele, pun pe foc cărțile sfinte 
şi icoanele, se dezic de învățătorii lor. Ikkyū, cel mai celebru, se zice că 
ar fi distrus însăși pecetea lăsată moștenire de maestrul său. În căutarea 
„omului fără însușiri“, dau peste personajul arhaic al măscăriciului 
(trickster) pe care C. G. Jung îl definește ca „reflectare fidelă a unei con- 
ştiinţe umane absolut nediferențiate, corespunzînd unui psihic care abia 
a părăsit nivelul animal“. Un k5an celebru pune problema: „Care ţi-e fața 
înainte de a te naște ?“ 

Dezimplicarea, — din orice sistem de coordonate — e o premisă 
esențială a omului zen. Ea presupune din capul locului fronda. „Unde 
e Buddha ?“ întreabă învățăcelul. „În budă“ e răspunsul. Sau : „Ce 
este Buddha ?“ „Un beţişor de şters la fund.“ 


Ca Momus, patronul măscăricilor la greci, fiu al lui Nox (de unde 
vine „nociv“), nepot al lui Chaos și frate cu Moartea, cu Dezbinarea și 
Furiile, zenistul ce agresiv şi obraznic. În cazul lui, komo religiosus include 
pîngăritorul. Tradiția zen se leapădă de sutre, aducînd în locul lor cule- 
geri de „cazuri publice“ (kõan) ; colecții de anecdote, cimilituri cu răs- 
punsuri şui şi cu ireverențe la adresa lui Buddha, și a patriarhilor. Idealul 
zen, care se revendică de la tradiţiile taoiste, este omul întors la starea, 
de pruncie. Nu e de mirare că unul din motivele predilecte ale iconogra- 
fiei sale e portretul lui Hotei, zis Buddha-Burtă-Mare : cu surisul tîmp 
lățit peste toată fața, cu pintecele dezgolit, poartă un prunc în spinare 
și o ciurdă de pușlamale după dînsul. E sfîntul pur, ajuns la starea fe- 
ricită a începuturilor, la nevinovăția prunciei. E omul sustras oricăror 
determinări. 


Risul ca revelaţie 


Coincidenţa, de metodă între „predica“ zen și genul comic nu e acci- 
dentală, nici periferică. Secta aceasta se revendică de la un zîmbet : 

„Odată, pe cînd se afla pe muntele Vulturului Sfînt, Buddha luă 
în mînă o floare, arătînd-o cu'rioşilor adunaţi. Toți tăcură. Numai Mahâ= 
kasyapa, preacuviosul, zîmbi“, spune o anecdotă apocrifă (inclusă în 
clasicul zen Mumonkan, chin. Wu-men-kuan). 

De la acest Mahâkâsyapa se trage secta dhynă (chin. chan, jap. 
sen). Zimbetul e în genere în Extremul Orient marca distinctivă a în- 
țelepciunii, „Cel care are înțelepciune, se cade să rîdă, iar nu să plingă: 
zice Hsieh-tou într-o formulare ce ni-l amintește pe Horaţiu. Din cele 
șase categorii ale risului înșirate de scolastica buddhistă, mergind de la 
zimbetul imperceptibil (sia) pină la hohotul isteric (arihasita), zen şi 
le alege pe cele mai gătăgioase şi mai vulgare. Revelația însăși e însoțită 


de hohotul nestăpînit. Unul din maeștri îşi povesteşte experienţa pe- 
Ș ȘI p s p 

ligioasă astfel: „De cînd m-a răsturnat maestrul cu un picior în burtă, 
nu m-am mai putut opri din ris“. 

Definiția dată de Kant comicului (sub raport psihologic) s-ar po- 
trivi mai curînd lui satori („trezirea“ zen) : „die plötzliche Verwandlung 
ciner gespannten Erwartung in nichts.“1 Căci comicul occidental, evo- 
luat spre vorba de duh (esprit, wit, Witz) operează o deviere a așteptării, 
care, în loc să se dizolve în nimic, e confruntată cu un „altceva“ — un 
plus de sens. Pe cînd revelația, zen spulberă cu adevărat așteptarea fără 
să pună în loc nimic altceva. Zen e dușmanul vorbei de duh : necăutînd 
plusuri de sens, se oprește în non-sensul care are forma labilă, contra- 
dictorie a revelaţiei. Satori este experiența realului sub regimul absur- 
dului. Paradoxurile sale, înfăptuind ceea ce o definiție modernă a co- 
micului numește o „surpare a tiparelor experienței“, sînt formal exemple 
ale comicului absurd. 

Întrebat care e calea cea dreaptă spre .irvana, Unmon (chin. 
Yün-men) îşi ridică erantaiul: „Uite, erantaiul ăsta sare pînă într-al 
treizeci și treilea cer și îl plesnește pe Zeul cel Mare peste nas. Apoi cade 
în Marea de la Răsărit şi-l nimerește pe Crapul cel mare. Crapul se face 
dragon, iar ăla ne aduce potopul.“ 

Simţul comun e luat peste picior. „Nu vîntul se mișcă. Nici steagul 
nu-i cel care se mișcă. Mintea voastră se mișcă“, tranşează un maestru 
disputa dintre învățăcci. 

Tanzan, un zenist sucit, face un pelerinaj cu preacu'riosul Ekido 
pe un drum cu zloată. Întilnesc o fată care nu poate trece drumul. 
Tanzan o ia binișor în braţe și o trece drumul. Seara la han, însoțitorul 
lui izbucnește : 

„— Nu se cade ca un călugăr să poarte o muicre, mai cu seamă 
cînd e tînără şi frumoasă. 

Tanzan se miră: 

— A,păi eu am lăsat-o acolo la răscruce. Cuzioșia ta, tot o mai 
porți ?“ 

„Este comic și stirneşte risul ceea ce descoperă în accepţia oficială 
insignifiantul şi în insignifiant acceptabilul: postulează O. Marquard, 
un teoretician al comicului. În acest sens, toate kõan-urile ar fi comice, 
căci răstoarnă datele simțului comun și ale accepției curente. Maestrul 
întreabă : „Ce este Buddha ?“ şi răspunde „O miţă moartă“. Ori răs- 
punde : „Trei puduri de cînepă“. Zeniștii, vorbind în doi peri, răstoarnă 
înadins valorile oficiale. Sub influența lor, propensiunea dintotdeauna 
a japonezilor pentru amănuntul banal capătă o bază dogmatică. Per- 
ceperea intuitivă a identității Totului cu Nimicul, a lucrului de preț cu 


fleacul este din capul locului un act comic. 


1 Transformarea bruscă a unei aşteptări încordate în nimic, 


pia 
kars] 


Din acest spirit se naște kaiku-ul (literalmente „versuri glumețe“) 
ca și analogul său comic, versurile senryă. 


„Din nara 
Marelui Buddha! 
zboară o rîndunică... (Issa) 


În poezie, domeniu închis (în vocabular și imagistică) irumpe 
nepermisul ; diurnul. 

Haiku, senryă și kyăka (lit. „versuri smintite“, specie corespunzând 
formal poeziei tanka, de 31 silabe) sînt inundate de imagini ce pînă aici 
fuseseră tabuizate de către teoreticienii autori de reguli poetice. În locul 
tigrului și al dragonului apar puricii, gîzele, furnicile, muștele. Vrăbii 
și ciori, păianjeni şi omizi, broaște și lăcuste devin obiectul poetic pre- 
dilect. Dacă în Europa corelatul comicului era Satana, în Japonia pe- 
rioadei Edo comicul se raportează la banal. 


„Șed ca Buddha, 
Doar că-s ciupit de purici, 
în Nirvana mea.“ 


Revelația banalului se petrece la granița de jos a comicului. Uimirea 
în fața mărunțișurilor diurne naşte umbra de zîmbet care e proprie 


poezici comice japoneze. 


0 mie de ani de literatură comică 


Cele dintîi mărturii ale comicului japonez, în texte culese în veacul 
VIII din poruncă împărătească, se plasează în zona ambiguă dintre ris 
şi gravitate. 

„Însemnări despre lucrurile vechi“, (Kojiki, 712), întiia carte în 
limba japoneză, prefigurează în universul grotesc al cosmogoniilor do- 
minantele literaturii comice de mai tîrziu şi conține în episodul Văgăunii 
Cerești un fascinant mit al rîsului sacru. 

Dar există în pletora de zei, care-i populează paginile, un personaj 
aproape comic: zeul vînturilor, Susa-no-o, frate cu zeița Amaterasu, 
născut din ce-şi suflă din nas marele zeu strămoș Izanagi. Derbedeu 
şi zănatic, Susa-no-o se ține numai de șotii şi drăcovenii, iscă discordie 
și neorînduială printre zci, spurcă odăile soră-si ușurîndu-se prin toate 
colțurile, ba o şi sperie pe una din zeițele-țesătoare (de lumină !), de ca- 
de crăcănată, înfiptă în suveică. Hoinar, răufăcător, pîngăritor, Susa-no-o 
e în parte zcitate malelică, în parte măscărici, alungat în cele din urmă 


t Statuie gigantică a lui Buddha, din Kamakura (sec. VIII). 

din cîmpiile cerești într-un ţinut acvatic ce poartă însemnele iadului. 
Susa-no-o amintește de Satana în rolul de simia Dei, maimuță a Dom- 
nului, 

Viziunea fantastic-grotescă a cosmogoniilor e grea de germenii 
comicului. 

Din poezia populară inclusă în Noşiki, cîutecelele vesele, chiuite 
probabil la petreceri, respiră atmosfera vieții tribale. Sînt versuri de 
batjocură, versuri „de făcut în ciudă“, de o voioșie simplă, gălăgioasă. 

Din aceeași perioadă (sec. V sau VI ?) datează și dialogurile „satirice“ 
incluse în Culegerea celor zece mii de file (Man'yoshă, sec. VIII), 
îndărătul cărora parcă pluteşte întrebarea din basmul românesc : „Să 
ne batem în săbii sau să ne batem în cuvinte ?“. Hirjoana, agon tribal, 
naște portrete grotesc ilariante în care domină corporalitatea joasă : 
nasul mare şi roșu al celuilalt e firește primul prilej de batjocură. Lupta 
și joaca se unesc într-un hohot uriaș, vesel. 

Cîntecelul la adresa bonzului ibovnic al împărătesei, ce va fi circu- 
lat din gură-n gură un veac înainte de a fi cules în Însemnări despre 
minuni... (Nihon ryõiki, sec. VIII) adaugă batjocurii implicații de 
satiră socială. 

Mai tot ce a rămas din literatura epocii Nara (710—794) e folclor 
cules din poruncă împărătească, într-un efort imens de adaptare la dia- 
logul cu cultura chineză, ajunsă la un înalt grad de complexitate și 
rafinament. Ambiţiei de a răspunde printr-un corpus de texte prezen- 
tabile la curtea chineză îi datorăm bogăția de folclor arhaic fixat în 
scrierile acestei epoci, concepute într-un limbaj greoi, amestec de chi- 
neză și japoneză, cu semne întrebuințate cînd fonetic, cînd ideografic. 


Peisajul literar se schimbă radical în epoca 'următoare, Heian 
(794 — 1185), iar comicul capătă alte nuanțe. Mărturiile din folclor se 
împuţinează, centrul de greutate mutindu-se în perimetrul curții im- 
periale unde după trei veacuri de importuri masive din cultura chineză 
înflorește după închiderea țării o literatură autohtonă de mare origi- 
nalitate. Este vremea primelor antologii imperiale de poezie janka, a 
celor dintîi jurnale literare și mai ales a „romanelor“ (monogatari). 
Diversitatea tematică și stilistică a scricrilor Heian se datorează în mare 
măsură introducerii primului sistem de scriere fonetică, silabarul kana, 
folosit pînă astăzi în combinaţie cu ideograme chineze. Alături de 
erudiții care continuă să scrie versuri și eseuri în chineză, intră în scenă, 
o nouă categorie de literați, între cure femeile, doamne de la curte, care 
ajung să joace un rol excepțional. 

Dacă „Însemnări despre minuni. ..“(820) conţine istorioare din 
folclor al căror umor se înscrie în tradiția celui arhaic din Kojiki sau 
Fudoki (vezi mai sus legenda lui Okuninushi, pag. 7), comicul veacului 
X în schimb pare a trece printr-o fază de debilitate, redus la forma tem- 
perată a ironiei, amenințat adesea de înccul în prețiozitate şi joc facil, 
snob. Genul sentimental al povestirilor de dragoste îşi afirmă prio- 

ritatea. Capodopera ce marchează momentul culminant al întregii epoci, 
Genji monogatari, ne apare cu totul lipsită de umor. O singură scenă 
oarecum amuzantă (prințul Genji mînjindu-și nasul cu vopsea roșie 
în fața fetiţei Murasaki, care încearcă să-l „șteargă“ cu o hîrtie neagră 
de tuş) nu modifică atmosfera de lincedă melancolie ce lomină cartea. 

În schimb, jurnalul de călătorie al unui celebru poet al epocii, Ki no 
Tsurayuki (compilator al antologici de waka Kohinshă, 905) lunecă 
ocazional în tonul ironic-sarcastic, ca în episodul în care un om din 
provincie aduce călătorilor merinde, prezentate împreună cu un poem 
acnvruțional de rămas-bun: 


„Decit glasul talazurilor albe 
ce se ridică în față-mi 

mai puternic mi-e plinsul 
cînd singur rămîn în urmă.“ 


Iar Tsurayuki, poet și curtean, comentează : „Asa zic versurile lui. Ce 
voce trebuie să aibă ! Oricum, ce mi-a adus e mai bun decit versurile.“ 

Contemporan probabil cu Tsurayuki, autorul necunoscut al „Bas- 
mului tăietorului de bambus“ (Taket i monegatari) ne încîntă şi astăzi 
cu tonul lui sfătos şi mucalit. Ușurinţa cu care domină materialul epic 
strins din diverse surse de folclor și literatură cultă continentală e egalată 
doar de eleganța cu care minuiește O întreagă gamă de procedee ale 
comicului : satira, dialogul comic cu poantă, jocul de cuvinte, etimolo- 
giile populare hazoase cu care își încheie fiecare capitol. Narațiunea 
fantastică e dublată de scene copios realiste din viața de la curte, ur- 
mărită cu un ochi atent şi imparțial. 

Ironia e nota dominantă și în „Însemnările de căpătii“ ale doamnei 
Sei Shinagon, scrise pe la anul 1000. Clevzetitoarea doamnă de onoare 
a împărătesei Sadako, căreia contemporana sa, Murasaki Shikibu, îi 
face un portret atît de caustic în jurnalul ei, se amuză atacînd cu limbă 
ascuțită moravuri și năra'7uri observate la curte și aiurea. „Morala“ 
ei e eticheta palatului : orice încălcare a acesteia devine automat ri- 
dicolă. Sei face un inventar al „gafelor“ în numele codului aristocratic, 
stă mereu la pîndă înregistrind scăpările, căutînd „poanta“ spirituală, 
răspunsul nimerit, în stare să întrețină atmosfera exerciţiului ludic per- 
petuu, formă rafinată a vieții claustrate de curte. Sensibilă la nepotri- 
virile lucrurilor, la contraste neașteptate, Sei înregistrează prompt reac- 
țiile, gesturile, scenele în schițe impresioniste, pline de umor. Ironia 
se dublează adesea de autoironic, ca în scena în care Împăratul și Îm- 
părăteasa intră dimineața neanunțați în odaia doamnelor ; iar uneori 
alunecă, într-un umor involuntar, ca în descrierea țărăncilor la îmblă- 
titul orezului : 


„Două fete în-rîrteau un soi de unealtă iot întruna cîntînd un 
cîntec atît de caraghios, încit pulnirăm în rîs și uitarăm să mai scriem 
versurile despre cuc." 

„Nimic nu e mai contradictoriu decit lucrurile de care rid oamenii“, 
spunea undeva, Hegel. 

Ridicolul e nepotrivire, comicul e căutat in vecinătatea curio- 
zităţii, a lucrurilor excentrice. O istorioară celebră dintr-o carte de 
povestiri scrisă spre sfîrşitul epocii Heian Povestiri ale sfetnicului mij- 
lociu Tsutsumi (Tsutsumi chunagon monogatari, sec. XI) are în centru 
un personaj sui generis : domnița care iubeşte gîngăniile. O „originală“ 
a Japoniei vechi, domnița nu-și vopsește dinții cu negru (cum era obi- 
ceiul la curte), nu-și rade sprîncenele, ci le lasă pe frunte groase ca omi- 
zile, nu-și trece timpul scriind bilețele de dragoste, ci toată ziulica stă de 
vorbă cu o seamă de gîngănii, omizi și reptile ţinute în cutiuțe și bo- 
tezate cu nume de băieței. Ne-ar plăcea să citim în istoria ei, pieziș, 
o umbră de satiră la adresa doamnelor comme îl faut. 

Către sfirsitul epocii Heian, o dată cu frămîntările sociale care 
vor duce la lungile războaie între clanuri militare din provincii, curtea 
aristocrată pierde rolul de centru exclusiv în materie literară. Gus- 
turile castei militare, ce se impune ca forță politică și economică, 
hotăritoare, cer o hrană mai puţin rafinată decit sentimentalele po- 
vești amoroase conținute în romanele de curte. Se anunță epoca, ísto- 
rioarelor populare (setsuwa, „pilde“), a marilor eposuri războinice, 
(Heike monogatari, Taiheiki), specii orientate spre marele public, care 
domină perioadele Kamakura, (1192 — 1333) şi Muromachi (1338 — 1573). 

Deja în „Întimplări de demult“ (Konjaku monogatari, 1120) ră- 
sună risul zgomotos și vesel al petrecerilor populare. Istorioarele co- 
mice, care îmbracă forma simplă a snoavei, sînt pline de haz, debor- 
dînd de o voioşie directă, molipsitoare. O mulțime pestriță din toate 
straturile sociale le populează : de la poeţi de curte (Motosuke) pînă 
la sihaștri, de la secretari din ministere pînă la stareți și guvernatori 
de provincie. Accentele satirice nu lipsesc, dar îndeobște nu personajul, 
ci pățania stă în centru. Risul se adresează din nou celor trupești: 
nasul uriaș al preotului curții ocupă singur o istorioară întreagă („Des- 
pre nasul preotului curții“) care-i serveşte mai tirziu lui Akutagawa! 
drept model pentru o schiță cunoscută („Nasul“). Subiectul stă la 
loc de cinste și în literatura, medievală europeană, de pildă în parodia 
litaniilor, intitulată Noms de tous les nez. Grotescul hazliu domină 
scena, ingurgitarea și defecația revin pe primul plan ca surse majore 
ale comicului. O istorioară neinclusă în antologia de față povestește 
năzdrăvăniile unui blid fermecat, care — vis al tuturor flămînzilor — 
e în stare să zboare prin aer, ba să care după sine cîte-un hambar în- 
treg plin de orez, ori să treacă prin nori urmat de un cortegiu întreg 
de saci doldora de boabe. Fascinaţia praznicului fantastic dă prilejul 
unor istorioare savuroase, de un comic, am zice, rabelaisian. 


1 Akutagawa Ryūnosuke, 1892 — 1927. 

„Adăugiri fa povestirile din Uji” (Uji shâi monogatari), secolul 
„13, continuă seria mîncăilor fantastici („Minunile sfintului Seitoku'), 
a polticioșilor („Cum se făcu feciorul că doarme...'), a tăntătăilor 
fără pereche. Comicul scatologic şi genitat e ilustrat din plin într-o 
serie de istorioare respirînd atmosfera autentică a sărbătorilor populare. 
Cele trupești sînt întîmpinate cu un hohot vesel, afirmativ, care cu- 
prinde lumea întreagă în voioșia unei imense și sacre sărbători. 
Aceleiași tradiții îi aparţin anecdotele umoristice presărate de 
preotul buddhist Muji Ichien în „Culegere de pietricele și nisip, 
(Shasekishū), ca şi istorioarele pilduitoare cu care își ilustrează Yoshida 
Kenko cartea „Însemnări din ceasuri de plictis“ (Z'surezuregusa, sec. 14). 
I-umea clericală se dovedește, ca și prin părțile noastre de altfel, 
un mediu cu osebire prielnic atît glumelor cît și satirei. Literatura 
medievală mișună de predicatori semidocți, de bonzi mincăcioși și 
mincinoși, stareți lascivi, sihaștri impostori, novici șireți și lacomi. Ikkyă, 
smintitul genial al veacului XV, își descrie colegii de breaslă în versuri 
chineze : 
„Maimuţoiul, 
Maimuţoi fără coadă, 
Se-arată mulțimii. 
Ascultătorii-și bat joc. 
Ia uite cum dă cu ciomagul 
Și cum mai răcnește 
Gonindu-și ciracii |“ 


E portretul satiric al unui maestru zen din școala Rinzai, renumită pen- 
tru metodele dure aplicate învățăceilor. 
Pentru Ikkyi, ridicolul definește însăși condiția vieţii clericale 


„Deprins cu pești mari 
Îmi rîd de brotaci: 
Grăbiţi cum sînt 

Să scurme-n nămol 

În fundul puțului. 

Ce mari, ce grozavi, 
Ce respectabili se cred 
În lumea lor 

Care-i un fund de puț.“ 


Cu toată  ierarhizarea sa, sistemul clerical admite ascuţișurile 
satirice și sarcasmele mai curînd decît cel al puterii lumești. Un „tabu“ 
absolut înconjoară astfel din vremuri imemoriale şi pînă astăzi casa 
imperială. În mod semnificativ capitolul dedicat împăraţilor în Kon- 
jaku monogatari lipsește cu desăvirșire : nu va fi fost scris niciodată, 
iar titlul său îl datorăm doar spiritului de simetrie care domină cu- 
legerea,. Într-o 'poezie datată 1356, un înalt demnitar al curţii, poet și 

teoretician literar cu vază, menționează această interdicție nescrisă 
în domeniul umorului: 

„Rid ele, ce-i drept, 

Dar nu în batjocură 

Ciorile-n cîrd 

Cocoțate-n copaci 

În pădurea unde uliul pindeşte.“ 


Mai drastice apar fireşte cenzurările comicului în domeniul tea- 
tral, unde în perioada Muromachi înflorește alături de nö o specie prin 
definiție comică: kyögen. Nicăieri poate teatrul comic de extracție 
folclorică nu e cenzurat şi zăgăzuit, ba chiar înstrăinat de mediul său 
firesc ca în cazul kyăâgen. Integrată în spectacolul nō, farsa kyăgen se 
orientează curînd spre cercurile aristocrației militare unde suportă, 
mai ales în perioada Edo (1603 — 1867), codurile unei ceremonii so- 
lemne și hieratice. Trecerea de la farsa, improvizată, cu îndrăzneli 
satirice, la spectacolul îmblinzit pe care-l cunoaștem nu s-a înfăptuit, 
fireşte, fără conflicte. O însemnare în jurnalul unui nobil, în 1427, e 
elocventă în acest sens: 4 

„Aceasta e reședința mea și să-ți rizi de slăbiciunile nobililor în 
reşedinţa unui nobil denotă lipsă de maniere și este o obrăznicie... 
La un prilej asemănător pe muntele Hiei (puternic centru monahal, 
n.n.) s-a mers pînă-nir-acolo încît un preacu'ios călugăr a vărsat sîn- 
gele unui comediant. În templul Ninna, unde s-au rostit vorbe smin- 
tite (kyâgen) despre purtările rușinoase ale preoților, actorii și-au pri- 
mit pedeapsa. Asta s-o știe dinainte. Să fie dat afară mai-marele trupei!“ 

Născută din interludii scurte improvizate în pauzele dintre pie- 
sele nö, kyägen se dezvoltă ca specie de sine stătătoare în secolul XV, 
cuprinzînd intermezzo-uri, farse, scenete, ba chiar mici comedii. De 
la cîntecelul vesel, presărat cu cuvinte „de bun augur“ pînă la comedie, 
hyogen se bazează pe un arsenal de gesturi şi microacțiuni comice ste- 
reotipe, asemănătoare seriilor de canavacci în commedia dell'arte, apli- 
cahbile cu variațiuni în diferite contexte dramatice. Acestea oferă în 
cele mai multe cazuri însăși „acțiunea“ piesei. Un kydgen poate fi dila- 
tarea în dialog a unei simple „poante“: un joc de cuvinte, o comparație, 
o formulă de urare pot constitui nucleul unei scenete. Ne uimește 
lentoarea cu care se desfășoară pe scenă în toate amănuntele, 
cîte un gest, cîte o replică, ceea ce ne dă adesea impresia unui comic 
greoi, forțat. Se ride pe-ndelete în Japonia. Un fecior tăntălău e trimis 
de stăpîn în oraș să afle prețul aurului, iar dînsul se preumblă pe la 
temple, trăgind pe rînd clopotele, să afle pasămite „Sunetul clopotelor“ 
kane no ne. Scena e dilatată pînă la proporţiile unei piese, actorul imită 
timp de minute întregi glasul fiecărui clopot și publicul din Tokio ride 
în hohote și astăzi: cine nu crede, să ia trenul spre Kamakura, căci 


templele, cu clopote cu tot, sînt acolo, ca în vremea Muromachi. În 

amănuntul banal, acest teatru medieval e uneori de o tulburătoare ac- 
_tmalitaie, ceea ce dă spectatorului impresia stranie a timpului oprit 
in loc. 

În galeria de personaje-tip regăsim figuri cunoscute din teatrul 
comic european : boiernașul de la țară (aici daimy5), provincial, încet 
la minte şi snob; sluga isteață, ori dimpotrivă, nătîngă ; vraciul ya- 
mabushi care aminteşte de „doctorul“ ignorant al commediei dell ante : 
hoțul înselut, ginerele tăntălău, călugărul lacom, dracul păcălit de muie- 
re etc. 

Umorul arhaic și urmele spectacolului cultic (vezi mai sus discuția, 
despre rîs şi rit) sînt întărite fără doar și poate de vecinătatea pieselor 
nō. Textele kyögen au fost culese într-o perioadă relativ tirzie (secolul 
NVII) şi sînt evident adaptate gustului unui public de samurai din 
epoca, Edo. Lipsesc cu totul scenele licențioase care făceau sarea isto- 
rioarelor medievale, ca și atmosfera de sărbătoare populară, exuberantă 
și liberă a aceloruși. 

Ceea, ce rigiditatea epocii Edo interzice unui teatru jucat în mediul 
aristocratic e permis din plin în literatura orășenilor, casta a patra, 
ultima în ierarhia oficială, venind după preoți, samurai și țărani. Acest 
public pestriț de negustori, mescriași și artizani, a cărui pondere eco- 
nomică crește exponențial în cei 250 de ani de dictatură Tokugawa, 
își creează o cultură proprie : cca a teatrului kabuki, a romanelor sen- 
timentale „din lumea trecătoare“ (ukiy), a întrecerilor de poezie co- 
mică, senryă și kyoha, a monologurilor comice recitate de actori am- 
bulanţi la răscruce de drumuri (rakugo). O imensă literatură comică 
inundă orașele, difuzată îu ediții de masă permise de dezvoltarea ti- 
parului în secolul XVII. Numai numărul culegerilor de snoave (hanashi- 
bon) se ridică deja la peste o mie în perioada Edo. Apar cărticele popu- 
lare, între care se înscriu parodii ale romanelor de curte (un „Genji de 
dat la cîini“, al cărui titlu amintește de parodiile poeziei renga, ori 
acea remarcabilă satiră la adresa, înțeleptei domnii Tokugawa, care este 
„Cărticica, pisicilor“ (Neko no săshi). Apare poezia haiku, specie inițial 
comică, și perechea sa în proză, kaibun (vezi „Cămașa pitpalacului“). 
În condițiile claustrării ermetice a țării, sub dictatura severă care 
Înerădește prin metode polițienești libertatea individuală într-o mă- 
sură necunoscută pînă atunci, literatura satirică ia proporțiile unui 
fenomen de masă. Băcanul, bărbierul, feciorul de prăvălie, samuraiul 
sărăcit, servitoarea, din ceainărie iau parte la întrecerile de poezie co- 
mică, numărul de senryi trimise arbitrilor spre lectură se ridică la 
zeci de mii. Același public se înghesuie în piețe și la răscruce de drumuri 
să asculte snoavele recitatorilor de rakugo. Risul ajunge în cceritiul 
atenției. În 1660, o carte de critică la kyâgen, intitulată Warambegusa 
(„De-ale risului“) incearcă o clasificare, stîngace și amuzantă, a formelor 


rîsului. O cităm ca exemplu tipic pentru gîndirea acelui timp, aplecată 


exclusiv spre detaliul concret, sensibilă la nuanțe. Autorul ei deosebește: 

„Rîsul la auzul și văzul lucrurilor caraghioase, 

Zimbetul salutului. 

Risul neajntorat, fără nici un rost. 

hRîsul cînd te gîdilă cineva. 

Risul împreună cu cei pe care-i vezi rîzind. 

Risul cînd auzi că cineva se exprimă stîngaci. 

Risul la auzul vorbelor grele pe care ți le arurică cineva cu care 
te cerți. 

Rîsul fericitului. 

Zimbetul la auzul birfelor despre alții. 

Risul gol. Ă 


Rîsul cînd îl baţi nițeluș pe unul care-a făcut o boacănă. 
Riîsul la vederea tîmpeniei altora. 

Risul cind vezi fandoselile oamenilor.“ 

Modest autorul conchide : „În afară de acestea vor mai fi fiind o 


mulțime de alte soiuri!“ 


Grotescul rămîne formal modul dominant în literatura comică 
Edo, deși imaginile sale pierd universalitatea si exuberanța ce o aveau 
în istorioarele medievale. Rîsul gros lunecă spre granița vulgarităţii, 
iar banalul inundă universul poetic. Snoavele în care predomină 
hiperbola părților „de jos“ ale trupului se încarcă de nuanțele frivo- 
lităţii erotice, respiră aerul închis, linced al celebrelor cartiere rău famate 
din Edo (T6ky5) și Kyōto. Francheţea risului medieval pare de dome- 
niul trecutului, ; 

Între speciile epocii, monologurile rakugo (neincluse în antologie, 
fiind în prea mare măsură dependente de oralitate) sărbătoresc ade- 
vărate orgii ate erotescului absurd — ajungind pînă în apropierea unui 
suprarealism avanl la letire. hakugo, artă a porestitorilor itineranți, prac- 
ticată întii în piața publică și la răscruci de drumuri, trăieşte din mate- 
rialul binecunoscut al snoavelor din folclorul orăşenesc, pe care-l 
umilă și-l desfăsoară în lungi și sinuoase tirade, în jerbe de imagini 
dictate de o fantezie dezlănțuită. Pahugo (lit. „vorbe cu poanta”) e 
vorbărie ajunsă la stadiul de perpetuum mobile, hrănindu-se din pro- 
pria sa materie, liberă de constringeri tematice sau stilistice. Snoavele 
jes din cadru, se lățesc fără măsură, purtate de ritmurile unui discurs 
maniac, revărsat cu o abundență de imagini în care logica e a prostelii 
pure și uneori a visului. Kechibcei, zgîrcitul, găsește pe drum o cireaşă 
pe care o înghite. În creștetul lui răsare mindreţe de cireș, sub ra- 
marile căruia se stringe lumea puhoi la vremea Iorilor. Exasperat, 
hechibei îl smulge din rădăcini. Dar în gaura rămasă, apa de ploaie 
se face iaz și iar se string curioşii împrejur, pină ce Kechibei se aruncă 
în iaz şi se îneacă. Aceasta ar fi pe scurt varianta rakugo la vechea 
po'reste a omului care încearcă să sară peste umbra hi, sau la istoria 
episcopului care vrea să scape de poreclă (vezi fragmentul din Tsu- 
rezuregusa), ori iarăşi la snoava despre omul care zgîndăre cu vătraiul 

în cărbuni (vezi „Snoavre din epoca Edo'). Se ride de Kechibei ca de 
clovnul pe care scîndura călcată îl plesnește peste frunte. 

Istoria păcălitorului păcălit, veșnică temă a snoavelor, invită în 
variantă vahugo la reflecții asupra relativității tuturor lucrurilor? 
un om pleacă în căutarea ţării chiorilor, cu gind să fure un copil ca 
să-l expună la bilci. Şi o găsește. Dar nu se mai întoarce, căci îl prind 
chiorii și-l păstrează pentru bilciul lor ca pe o curiozitate, o dihanie 
cu doi ochi. 

Lui Kume, tăntălăul, i se spune că mortul din stradă ar fi chiar 
el însuși. Kume se căzneşte să priceapă şi în cele din urmă crede de-a 
binelea, dar rămîne nedumerit : „Acu? știu că eu sînt ăsta pe care-l 
țin în brațe, dar ăl de sub mine, cine-o fi?“ Poanta amintește de umorul 
anglo-saxon, ca cel al lui Mark Twain, care nu știe care din gemeni 
a murit la naștere, el sau frate-său. 

Grotescul din rakugo e contaminat de experiența absurdului: 
„Într-o zi, soarele, luna și vînturile porniră împreună la drum“, în- 
cepe un monolog. Realitatea e înstrăi nată, ricoșeurile pe suprafața lu- 
crurilor nasc o lume fluidă, inconsistentă. Rîsul e de multe ori regresi”v, 
căzînd în nonsens, în prosteala pură. Tembelismul zeniștilor pare să-și 
capete forma extremă în rakugo. E uşor de înţeles efectul de amuzament, 
de ris visceral, aproape isteric, ce răsuna prin piețele și pe drumurile 
unei Japonii guvernate dictatorial. Este îndărătul prostelii o evaziune 
disperată, un protest refulat, căruia îi e interzis mediul satirei. 

Spectacolele rakugo, mutate între timp într-o scrie de mici teatre 
speciale din Toky5 și Osaka, țin și astăzi din zori și pînă-n noapte. 
Se intră şi se iese oricind, căci nimic n-are început sau sfirșit în eles 
Poate i-ar fi plăcut Jui Stendhal, care declara : 

l „La comédie de Molière est trop imbibée de satire, pour me don- 
ner souvent le sensation du rire gai, si je puis parler ainsi. Pame àa 
trouver quand je vais me delasser au th(âtre, une imagination folle qui 
me fasse rire comme un enfant.“ 1 

Ia polul opus fanteziei din rakugo stă quasi-tăcerea versurilor 
senryii — expresie „constipată“ în 17 silabe. Nici o urmă de gînd nu 
tulbură concretețea opacă a imaginii. Comicul lor, imperceptibil, stă 
în nuanţă, în unghiul pieziș din care sînt privite lucrurile, într-o idio- ` 
sincrazie a clipei. O umbră de ridicol atinge obiectele. Satira e departe, 
dar și vertiiajul deșănțat ori hohotul exuberant. Impresiile șoade aduc 
aminte de unele din însemnările doamnei Sei, ori de concizia abruptă 


a kGan-urilor zen. * 


1 Comedia lui Molière este prea încărcată de satiră, pentru a-mi 
da senzația de rîs vesel, dacă pot spune astfel. Cînd merg la teatru să 
mă destind, îmi place să găsesc o imaginaţie nebună care să mă facă să 
rîd ca un copil. 

„Ce acru e, zice 
cu gura mică, 
tare mică“. 


Sei Shonagon reținuse fața babei care morfolea prune acre. Şi 
tot ea își țintuise ochii, în toiul unei ceremonii solemne la palatul îm- 
părătesc, pe fețele de pe care sudoarea ștergea fardul gros : „arată, ca, 
grădinile cînd dă dezghețul“. Privirea „epidermică“ năruie coerenţa 
viziunii despre lume, surpă ierarhiile. Cu multe sute de ani mai tirziu, 
un senryi compus în același loc, cu un prilej foarte asemănător, zice : 


„Aclamînd Împăratul, 
în fața nasului 
un dos de cal.“ 


În mare, acestea, ar fi coordonatele între care se mișcă literatura, 
comică japoneză înainte de 1868, pe vremea cînd încă nu făcuse 


cunoștință cu occidentul. 


STANCA CIONCA 


NOTĂ ASUPRA EDIŢIEI 


S-a alcătuit prezenta antologie cu traduceri din literatura comică 
niponă, clasică şi modernă, în urma unei selecții făcute după cărţi ti- 
părite în limba şi cu semne grafice japoneze (Stanca Cionca), precum și 
după traducerile în limba franceză tipărite de UNESCO (Ion Dianu 
și Elena Mocanu), s-a reprodus un fragment din Motanul ave cuvin - 
tul, după traducerea lui Mihai Matei, Buc., ed. Univers, 1975. 

Textele au fost scrise în perioada cuprinsă între secolele VIII și XX, 
în afară, de cazul celor care continuă manifestări orale japoneze sau 
chineze, anterioare tipăririi lor. Redarea, în limba română a termenilor 
japonezi fără corespondent românesc sau european s-a făcut conform 
ortografiei Hepburn, a cărei aplicabilitate este acceptată în Europa și 
Japonia. În consecință, vom avea echivalenț: ca: sh=ș: j=gi,; 
w = u; ts = { etc. Cratima așezată deasupra unor vocale (5, î) are o 
valoare sonoră apropiată de accentul circumflex din limba franceză 
(ô, ù), dar schimbă sensul lexical al cuvîntului. Pentru numele proprii, 
precum și expresiile specifice limbii japoneze, s-a respectat forma con- 
sacrată în limba română. Ca urmare, vom avea Buddha și buddhism, 
termeni pe care în alte părți îi găsim în formele Buda şi budism. La fel, 
perioada de timp cuprinsă între 1603 şi 1868 este redată grafic prin epoca 
Edo. De asemenea, bonz (preot buddhist) pentru expresia japoneză 
bzu (desemnînd același lucru) deoarece este mai apropiată de forma, 
în a a intrat în Europa (în portugheză bonzo, de unde şi franțuzescul 
bogu). 

În sfîrșit, mai trebuie precizat că departajarea contribuției fiecăruia 
dintre cei trei autori ai antologiei de față s-a făcut prin utilizarea, si~ 

` glelor: S. C. (Stanca Cionca), E. M. (Elena Mocanu) și I. D. (Lon Dianu). 


(I. D) 


ÎNSEMNĂRI DESPRE LUCRURILE VECHI 
(KOJIKI) 


„Kojiki“, Însemnări despre lucrurile vechi, este cea dintii carte a 
literaturii japoneze, compilată în 712. „Istorie“ întocmită din poruncă 
împărătească, spre a demonstra, mai cu seamă, ascendența divină a 
dinastiei imperiale, Kojiki este un impresionant tezaur de mitologie 
şi folclor arhaic, cuprinzînd și cele mai vechi documente de poezie 
populară (uta, cîntece folclorice). E scrisă de O no Yasumaro, care 
a notat cu grijă tot ce-l învățase pe de rost Hiyeda no Are, povestitor 
al curţii, despre întîmplări din vechime în versiune „oficială“. Cartea 
este menită să înlăture orice neînțelegeri şi îndoieli asupra adevărului 
istoric, mai ales din partea altor clanuri nobile, este versiunea „ofi- 
cială“ a celor petrecute în Japonia, de la începutul timpurilor şi pînă 
la domnia împărătesei Suiko (628). 

Miturile în jurul zeiţei Amaterasu (considerată pînă în secolul nostru 
străbuna familiei imperiale) formează nucleul celei dintii cărți. Cărțile 
2 şi 3 conţin legende despre vieţile unor împărați vechi, constituind ge- 
nealogia „terestră“ a casei imperiale. Din cartea întîi, episodul „văgăunii“ 
e poate cel mai vestit. De la zeița cuprinsă de sfînta sminteală se reven- 
dică toți histrionii de mai tîrziu, actorii de nō şi de &yogen, dansatorii 
palatului ca și interpreții dansurilor cultice. 

(S.C.) 


Amaterasu no Omikami se ascunde. 
Celelalte zeități o momesc să iasă 
din ascunzătoare ! 


Amaterasu no Omikami, văzînd acestea?, se sperie 
și deschizind poarta Văgăunii Stincoase a Cerului se 
încuie înăuntru. Pe loc Cîmpia Cerului se întunecă cu 
totul și Țara-din-Mijlocul-Stufărișului? se cufundă în 
beznă. 


1 Fragmentul acesta este extras din Cartea întîi, capitolul 17. 

3 Referire la sălbăticiile fratelui ci Susa-no-o, relatate în capitolul 
anterior. 

3 Ţara-din-Mijlocul-Stufărișului este un nume metaforic prin care 
este desemnată Japonia. 

3 — Evantaiul cu norge 


Se făcu o noapte nesfirșită, iar ţipetele miriadelor de 
zei se înmulțiră ca muștele vara, iscîndu-se tot felul de 
nenorociri. - 

Atunci se adunară cele opt sute de miriade de zei 
într-o adunare cerească, în albia Riului-Cerului. 


o . . . . . . . . . |. . . . . . . . . . . 1 


Ame-no-tajikara-o-no-kami se ascunse după poartă, 
în timp ce Ame-no-uzume-no-mikoto își suflecă mînecile, 
legîndu-le cu viță cerească masaki?, făcu snopi din frunze 
de sasa:, ca să le ţină în miîini și răsturnînd un poloboc 
în fața Văgăunii Stîncoase a Cerului, începu să tropăie 
de răsuna polobocul. Intrînd duhurile într-însa, își scoase 
titele și trăgîndu-și briul în jos își dezveli rușinea. 

Atunci hohotiră într-un glas cei opt sute de miriade 
de zei, iar Cîmpia Cerului se zgudui de rîsul lor. Iară Ama- 
terasu no Omikami se minună și crăpînd poarta Văgăunii 
Stincoase a Cerului, grăi: 

— Credeam că dacă m-am ascuns eu, Cimpia 
Cerului rămîne cufundată în beznă, iar Ţara-din-Mij- 
locul-Stufărișului va fi fără lumină. Cum se face atunci 
că Ame-no-uzume cîntă și joacă, iar cele opt sute de mi- 
riade de zei rîd ? Ame-no-uzume grăi: 

— Ridem și ne veselim fiindcă avem aici o zeitate 
mai mare decît tine. 

Şi Ame-no-koyane-no-mikoto cu Huto-tama-no-mi- 
koto scoaseră oglinda și i-o ținură în față. Iar Amaterasu 

“no Omikami, uimindu-se tot mai tare, ieşi binișor de după 
poartă și se apropie. 

Atunci o apucă de mînă Ame-no-tajikane şi o trase 
afară. Iar Huto-tama-no-mikoto întinse o frînghie sfintă 
îndărătul ei și grăi: 

— De aici îndărăt e oprit să treci! 

Iar Amaterasu no Omikami ieșind, de la sine se lumi- 
nară Cîmpia Cerului și Țara-din-Mijlocul-Stufărișului. 


+”, 


1 Se inşiruiesc diferite rituri care preced Marele Ris, omise în 
traducerea noastră. De reținut însă, că rîsul pentru japonezi este, din 
cele mai vechi timpuri, ceva mai mult decît un comportament psihic, 
este un complex ritual încadrat În mitologia locală. 

2 Masaki, salbă moale (Evonymus latifolius). 

3 Sasa este o specie de bambus pitic. 

Cîntecel atribuit Împăratului Jimmu' 


Sus pe deal 

la Uda 

întinserăm plasă 

să prindem becaţe. 
Pândirăm 

mici una n-am prins. 

În schimb, nimeri 

o balenă grozavă în plasă. 


** y% 


De-ţi: cere mîncare 
nevasta dintîi, 

taie-i și dă-i 

ce rămîne pe os 

cît boabele 

pe tufa de tachi-soba?, 
De-ţi cere mâncare 
nevasta cea nouă 
taie-i şi dă- 

halca groasă cît boabele 
de pe ichi-sakaki?. 
Ee shi ya ko shi ya ! 
ca să-i faci în ciudă 
Aa shi ya ko shi ya ! 


În bătaie de joc. 
(S. C.) 


1 Din capitolul 51, cartea întîi, un cîntec străvechi, atribuit tmpă- 
ratului Jimmu (600 ? —585 ? î.e.n.). Înţelesul lui se pierduse, în parte, 
pentru compilatorii analelor, dar evocă exuberanța unei vînători no- 
rocoase (în hiperbola balenei prinsă în plasa de becaţe), ca să treacă 
apoi la o hîrjoană conjugală în timpul unei petreceri. În Nihon shoki 
(sec. VIII) cîntecul e însoțit de o glosă: „Aceasta se cheamă kume-uta. 
Cind se cîntă în zilele noastre la Secţia de Muzică a Curţii, se face deo- 
sebire între bătăile de tobă mari și bătăile mici, între tonurile grosolane 
și cele subțiri. Acestea sînt tradiții din vremuri străvechi“. 

2 Tachi-soba, arbust cu fructe mici din care se face făina pentru 
tăieței. 

3 Ichi-sakahi, arbore specific japonez (cca 3 m înălțime) cu fructe 
mari, 

CULEGEREA CELOR ZECE MII DE FILE 
(MAN'YOSHU) 


Cea mai veche culegere de versuri japoneze, Man'yăshu (titlul 
poate fi citit Culegerea celor zece mii de file sau Culegerea celor zece mii 
de virste — yö însemnind și vîrstă, generaţie) a fost alcătuită probabil 
în a doua jumătate a secolului VIII. 

Cele 4 500 de poezii ordonate în grupuri tematice cuprind o peri- 
cadă de creaţie de peste patru secole, de la folclorul anonim de vechime 
incertă pină la poeţii epocii Nara, din secolul VIII. Între cei peste 
cinci sute de autori se numără împărați și impărătese, prinți impe- 
riali, curteni, clerici, țărani, războinici, chiar și cerșetori. 

Nici una din antologiile de mai tîrziu nu se apropie de bogăția» 
varietatea, și prospețimea acesteia. Sînt adunate în capito separate! 
cîntece de dragoste, elegii, poezii epice („cu pildă“), poeme despre cele 
patru anotimpuri, dialoguri despre anotimpuri, poeme felu rite. 

Smnificativ e faptul că poezia umoristică, are drept de cetate aici, 
inclusă fiind în cartea a XVI-a. Cîntecele satirice, din care oferim o mică 
“elecție, respiră atmosfera jocurilor de la curte. Dar în batjocura ce ia 
ca obiect cite o tară fizică a adversarului se resimte competiția arhaică, 
în cadrul căreia rfsul stă în preajma blestemului și afuriseniei. Rîsul 
e armă, iar cel ce nu răspunde batjocurii — un învins în ochii comunității. 


(S. C} 


Cintecele satirice din cartea a XVI-a 


Prințul Toneri! grăi către oamenii săi : 

— Dacă se găsește unul să facă un cîntecel fără nici 
o noimă îi dau bani și o haină de mătase. La care Abe- 
no-asomi-ko-oji, ofițer în garda împărătească, scrise nu- 
maidecît următorul cîntecel pe care-l înfățișă prințului. 
Iar prințul îi dădu 2 000 de monede. 


1 Personaj istoric, a trăit între anii 676 şi 735. 

Omul meu 
o piatră-și legă rotundă 
„da brîu, în chip de izmene. 
' Hei, atîrnă un peşte-uscat. 
de pe muntele Yoshinu. 


* 
* x 


Cîntecel în care LIkeda-no-asomi își bate joc de Omiwa- 
no-asomi?, cel slăbănog : 


Prin temple cică 

se-ațin babe uscate 

Dacă le-mperechezi cu Omiwa, 
dracul frămână, 

o să rasă un prunc ca dinsul ! 


x 
* * 


Un răspuns în batjocură, al lui Omiwa-no-asomi: 


De vrei să zugrăvești 
un chip al lui Buddha 
și nu-ți ajunge roșul, 
vetează-i nasul 

lui Ikeda-no-aso. 


* 
* x 


Cîntecel de batjocură al lui Heguri-no-asomi : 


Copii, nu tăiați iarba, 
ci mai curînd smocurile 
la subțioara lui Ozumi, 
dese ca piperul de baltă. 


* 
x * 


Răspunsul lui Ozumi-no-asomi : 


Unde-i idealul 

să sap cinabru ? 

Lui Haguri-no-aso 
taie-i vîrful nasului 
rogojină de stuf. 


1 Despre simbolica peștelui vezi comentariul la sărbătoarea risului 
în studiul introductiv. 
3 Asomi (prescurtat Aso), titlu de noblețe. 

pă 


O strofă a lui Hanishi-no-sukune-Mimichi, către 
Kose-no-asomi-Toyobito, cel oacheș la faţă : 


Răspunsul 


De cîte ori văd 
murgul lui Hida, 

ca perla neagră, 

îmi vine în minte 
fata neagră a lui Kose. 


ža% 


lui Kose-no-asomi-Shimamura : 
Hanishi-no-shibimaro : 

armăsar îți poți face, 

albeața lui jinduteşte 

după ce-i negru. 


(S. C.) 

BASMUL TĂIETORULUI DE BAMBUS 
(TAKETORI MONOGATARI) 


Ieşit de sub condeiul unui literat şugubăț, acest prim basm cult 
al literaturii japoneze e totodată o parodie, un basm cu semn inversat t 
o poveste a neputinței și eșecului. Tema, frecventă în miturile popoa- 
relor, a nepotrivirii între lumea pămiîntească şi ordinea cerească, e 
întruchipată aici de coborirea unei fete din cer în lumea, muritorilor t 
Kaguyahime, Prințesa-Lumină, găsită în nodul unei tulpini de bambus, 
creşte în casa moşului şi a babei, dar, neaflînd între oameni un mire 
pe potrivă, deşi luată în seamă de pețitori, se întoarce în lumea ei. 
Şi în basmele europene, între care şi cele românești, aflăm acest motiv 
al respingerii pretendenţilor fie de către o „prințesă mofturoasă“, fie 
de către o tînără care nu găsește calităţi la cel care o pețește. În cadrul 
acestei povești, în care se topesc motive din legende și mituri chinezești, 
indiene și autohtone japoneze, autorul necunoscut dezvăluie momentul 
peţirii fetei, extinzîndu-l în cinci povestiri relativ independente: 
pățaniile celor cinci pretendenți fără noroc. 

Tonul basmului trece mereu de la elegie la satiră, abordînd o în- 
treagă gamă de nuanțe comice și tragicomice. Între idealul neatins 
(temă frecventă a literaturii Heian, tratată romantic-melodramatic) 
şi limitele fizice ale omului, ia naștere o tensiune susținută cu îndemi- 
nare de-a lungul întregii naraţiuni, hrănită dintr-o dublă perspectivă ı 
pe de o parte tiparele tradiționale ale basmului, pe de alta observaţia 
exactă, caustică, asupra vieţii de curte în care este plasată acțiunea. 

Peţirea prințesei e introdusă astfel: „Bărbaţi din lumea întreagă, 
de viță aleasă și oameni de rind, se îndrăgostiră nebunește, numai din 
auzite, de această Haguyahime. Şi își ziceau: „Vai de-ar fi a mea, 
de-aș putea-o zări la faţă !“ În nopțile fără lună, în loc să doarmă 
ca oamenii, ieşeau pe-afară, lovindu-se unul de altul pe lingă gard, 
rătăcind pe la ușile casei, făcînd găuri în pereţi ca s-o zărească pe as- 
cuns, — în timp ce diînsa se sfia să se arate pînă și celor din casă! 
De-atunci nuntitul se cheamă yobai, adică „noaptea de-a bușilea“l. 

Cei cinci curtezani, nedescurajați de repetatele refuzuri ale prin- 
țesei, pornesc în lume să săvirșească cel puţin cite o faptă de laudă, 
să aducă fetei darurile cerute. În fața încercărilor supraomenești, pe- 
țitorii rămîn niște adevăraţi curteni ai epocii; răsfățați, moleşiți de 


1 Explicaţiile „etimologice“ abundă în literatura vremii. Fiecare din 


cele cinci povești ale pețitorilor se încheie cu o asemenea „etimologie 
folclorică“. 

do rinţi şi de lenevie, acoperindu-se de minciuni şi pricepindu-se doar 
la a compune răvașe în versuri către ibovnicele ocazionale. Astfel, 
prințul Ishitsukuri, în loc să caute caucul de piatră! al lui Buddha, 
tocmai în India, fură un cauc obișnuit de la un templu ; prințul Kuramo- 
chi îi aduce prințesei „crenguța de nestemate de pe muntele Horai“, 
dar îl ajung din urmă meșterii aurari pe care-i pusese la treabă fără 
să-i plătească. Ministrul de Dreapta, Abe, cumpără de la un negustor 
o așa-zisă „blană a Şobolanului Focului“, iar marele sfetnic Otomo, 
pornind vitejește în larg după nestemata de pe grumazul Dragonului, 
zicînd că aduce boabe nestemate sub ochi, se întoarce bolnav de rău 
de mare, cu ochii umflați, de-l rîd nevestele lăsate acasă. A cincea 
poveste, a sfetnicului mijlociu, Iso-no-kami, care urmează să aducă 
prințesei „scoica zămislirii uşoare“ (o dorință atît de pămiîntească !), 
o redăm aici. 

(S. C.) 


Scoica zămislirii ușoare 


Sfetnicul mijlociu Iso-no-kami Marotari grăi către 
slujitorii săi : 

— Daţi-mi de știre cînd își fac cuib rîndunelele ! 

Aceştia ascultară cu smerenie, întrebînd totuși la ce 
bun, dar Iso-no-kami îi lămuri că dorește scoica zămislirii 
ușoare, pe care numai rîndunelele o au. lar oamenii 
spuseră : 

| — Oricîte rîndunele am tăia să le cercetăm, nu vom 
găsi nimic în burta lor. Într-o singură zi zămislesc ele ceva, 
anume cînd se ouă, și aceea se cheamă harakuka, și dis- 
pare de cum o priveşti. Apoi adăugară: 

— Sub acoperișul orezăriei de la Proviziile Palatului, 
rîndunelele își fac cuiburi în fiecare scobitură din grindă. 
Dacă s-ar duce cîţiva oameni vînjoşi să ridice niște schele 
și, urcîndu-se sus, să stea la pîndă tocmai cînd ele de ouă... 
Ei, atunci trebuie să le furi scoica. 

Bucurîndu-se, stăpînul le grăi: 

— Ciudată poveste! Şi eu care nu știam nimic! Mi-aţi 
adus la cunoștință un lucru de care merită să ţii seama. 


1 Prinţul Ishitsukuri este unul din pretendenți, iar caucul de piatră 
este un obiect de cult. 

2 Ministrul de Stînga și cel de Dreapta erau dregători de prim ordin, 
urmind, în ordinea ierarhiei, „marelui ministru“, 

Și îndată puse vreo douăzeci de bărbați voinici să 
pindească de pe scări, iar, de la Palat, dînsul trimitea 
mereu solii să afle dacă au furat scoica. 

Rîndunelele însă, speriate de atîția oameni pe scări, nu 
mai zburau pe la cuiburi. Cînd îi aduseră acestea la cu- 
noștință stăpînului, dînsul își bătu capul cum trebuie 
să facă, cum să dreagă, pînă cînd veni un bătrîn pe nu- 
me Kuratsumaro și-i spuse: 

— Dacă doreşti scoica zămislirii uşoare, îți pot da 
un sfat. 

Își apropiară capetele ca pentru o taină și Kuratsu- 
maro îi spuse : i 

— Încercarea domniei tale nu e bună. Așa nu vei 
putea fura scoica. E prea de tot să trimiți douăzeci de 
oameni cu scările. Rîndunelele zboară și nu mai dau pe 
acolo. Trebuie să faci aa: pune să strice scările, să 
plece oamenii, apoi așază un singur ins voinic, într-un 
coș zdravăn legat cu o fringhie. De cum se ouă rîndunelele 
pune să-l tragă în sus cu frînghia, iar el să bage mîna-n 
cuib ȘI s-o ia. Atfta tot. 

Sfetnicul îl lăudă, scările fură stricate ṣi oamenii tri- 
mişi la treburile lor. Apoi îl întrebă pe Karatsumaro : 

— Cum aflăm cînd se ouă rîndunelele, ca să tragem 
omul în sus? ; 

— Cînd o rîndunică are de gînd să se ouă, ridică coada, 
se-nvîrteşte de șapte ori în jurul ei și apoi sloboade oul. 
Așadar, de cum se pornește o rîndunică să se rotească 
în jurul său, pune să tragă în sus coșul cu voinicul în- 
tr-însul. 

Sfetnicul sc bucură, se duse în taină la orezăria Pala- 
tului şi, vorbind cu oamenii de-acolo, porunci să pîndească 
zi și noapte. Tare era mulțumit de sfatul lui Kuratsumaro. 

— Ce bucuros sînt că mi-ai ascultat dorința, cu toate 
că nici nu ești în slujbă la mine! — grăia Iso-no-kami 
bătrînului Kuratsumaro. 

Grăind astfel își scoase caftanul și-l puse pe umerii 
bătrînului care-l sfătui ca operaţia să se petreacă noaptea. 

— Mai vino pe la mine, îi zise sfetnicul la plecare 
sfătuitorului său. 

Cînd se întunecă, sfetnicul se duse la proviziile Palatului. 
Rîndunelele tocmai își făcuseră cuiburi. Precum îl sfătuise 
Kuratsumaro, aşteptă să se învîrtească o rindunică, și 
îndată puse să tragă omul cu coșul. Acela băgă mîna în 
cuib să caute, dar strigă „nu-i nimic aici“. Sfetnicul se 
supără. 

— Păi, sigur că nu-i nimic dacă nu știi să cauţi. Am 
să mă urc eu însumi, Că cine altul ar putea să facă o treabă 
ca lumea, dacă nu eul 

Urcă deci în coș, seașeză la pîndă și îl traseră în sus 
îndată ce ridică o rîndunică coada dînd să se-nvîrtească. 
Apoi căută cu mîna în cuib și dădu de ceva neted. 
Imediat strigă : 

— Am apucat-o ! Daţi-mi drumul în jos! 

Oamenii se grăbiră să-l coboare dar, grăbindu-se, scă- 
pară frînghia și sfetnicul căzu pe spate peste un ceaun 
de bronz de Yashina, din cele cu trei picioare. Speriaţi 
slujbașii se grăbiră să-l ridice pe braţe, dar el zăcea cu, 
ochii dați peste cap. Aduseră apă și-i dădură să bea. 
Când începu iar să răsufle, îl luară de mîini și de picioare 
și-l dădură jos de pe ceaun, întrebîndu-l cum se simte. 
Oftînd din greu, le zise: 

— Parcă îmi vin niţel în fire, numai că-s țeapăn din 
șold. Dar sînt mulțumit că totam apucat scoica zămislirii 
ușoare. Aduceţi o așchie aprinsă, s-o văd mai bine. 

Zicînd astfel, înălță capul și deschizind pumnul nu 
mică îi fu mirarea : ceea ce apucase era murdărie de 
pasăre, uscată. Cînd văzu, grăi: l 

— Ispravă fără izbîndă ! Kai naskis Din vremea 
aceea o treabă nereușită se numește kai nashi. 

- Cînd văzu că nu e scoică, se-ntunecă la față. După 
ce că n-avea ce pune în lădița special pregătită își mai şi 
frînsese spinarea. Se îngriji să nu afle lumea de isprava 
lui prostească, dar cu timpul a început să slăbească din 
. ce în ce mai mult, gîndindu-se la gura lumii, la ce vor spune 
oamenii, cînd vor afla pățania, mai curînd decît la scoica 
pe care n-o avea. Rușinea îl apăsa mai tare decît apronierea 
morții. Kaguyahime auzi de pățania lui și-i trimise o 
scrisoare în versuri, să-l îmbuneze. 

— Nicicînd valul 

nu urcă la pimi 

din  Suminoe. 

Pinda, se zice, n-a adus 
nici Scoică, nici izbîndă. 

I-o citiră, iar dînsul, deşi era foarte slăbit, ridică totuși 
capul, ceru hîrtie și, cu inima grea, se căzni să scrie: 

Așa îzbindă 
mi-a adus strădania. 


1 Kai nashi — etimologie „populară“, kai (izbîndă) fiind omonim 
Cu kai (scoică). 

Pndurind pin-la capăt, 
viaja se scurge, 
Voi fi izbăvit ? 
Dar de cum scrise, își dădu duhul. Kaguyahime aflind, 
se înduioșă. 
De-atunci se spune, cînd ai totuși noroc, kai aru, adică 


xe 


„cu izbîndă“, dar și „cu scoică“. 
(S. C.) 


-.... 


SEI SHONAGON 


Alături de doamna Murasaki, creatoarea prozei clasice japoneze 
Genji, Sei Shonagon ocupă un loc important în istoria literaturii 
vechi nipone. Shonagon a fost „doamnă“ atașată curții imperiale de 
la Heianky5, capitala Japoniei între anii 794 și 1185. Opera ei, creată 
la sfîrșitul secolului al X-lea, este adunată în volumul Însemnări de 
căpătii, o carte cu note memorialistice, impresii, mici relatări asupra 
vieţii de la curtea imperială, precum și asupra moravurilor timpului, 
İn care figurează nume şi însușiri de rîuri, munți, orașe, flori, copaci etc. 
Scrierea se remarcă prin. subtilitatea descrierilor, fineţea observaţiilor 
ce evoluează între poezia de autentic lirism și ironia delicată, de o 
ținută intelectuală cu adevărat elevată. Mai trebuie adăugat că în- 
semnările lui Sei Shânagon au eleganță stilistică, sint scrise într-o limbă, 
literară frumoasă, de mare puritate, cu foarte puține neologisme de 
proveniență, chineză. Versurile sale strălucesc prin inteligență și pro- 
funzime, iar „poantele“ sînt susținute de calambururi reușite, citabile 
` și astăzi. 

Însemnările de căpălti, ca şi Genji de altfel, au fost scrise sub cel 
de-al 66-lea împărat al Japoniei, Ichijo (980 — 1099), care s-a suit 
pe tron la vîrsta de șase ani, și s-a căsătorit la zece ani cu prințesa Sadako, 
verișoara lui, în vîrstă de cincisprezece ani. Asadar, Însemnările au şi o 
valoare documentară, punînd în centru Japonia secolului X și: curtea 
imperială de la Heianky6, azi marele oraș Kyōto. Numele capodoperei 
lui Shönagon are un sens metaforic, dar este dublat și de un sens propriu, 
datorită unei întîmplări : împărăteasa i-a dăruit autoarei un teanc de 
hirtii ca să facă din el un „căpătii“, adică o pernă, care de obicei cra, 
confecționată din lemn. 

(1.D.) 

Însemnări de căpătii 
(fragmente) 


Lucruri nesuferite 


A dat boala peste o rudă și ai nevoie de-un vraci, 
Îl cauţi și nu-i acasă. Trimiţi slugi după el în toate păr- 
tile, aștepți o veșnicie, pînă la urmă, în fine, se-arată. 
ÎI primești cu bucurie și-l rogi să facă descîntecele. Dar 
se vede că în vremea din urmă a descîntat de prea multe 
duhuri rele, căci abia s-a așezat și i se moaie glasul de 
sommnoreală. Nu pot să sufăr așa ceva. 

Un om de nimic care pălăvrăgește întruna, cu zîm- 
betul pe faţă. 

Un bătrîn își freacă dosul palmelor deasupra focului, 
apoi își întoarce mîinile pe-o parte și pe alta, netezindu-le 
să se încălzească. Unde s-a mai pomenit să facă un tînăr 
așa ceva? Dar bătrînii — sînt în stare să-și ridice şi tăl- 
pile pe marginea vetrei și să le frece, chiar așa, în timp 
ce stau de vorbă. Asemenea oameni, cînd îţi vin în casă, 
înainte să se-așeze își deschid evantaiul, ca să șteargă 
locul de praf, pasămite. Apoi, odată așezați nu stau lo- 
cului, ci-și potrivesc mereu poalele hainei de vinătoare 
ori le string sub genunchi. Ai crede că numai neciopliţii 
de la ţară sînt așa, dar nu, cunosc eu pe cîțiva de neam 
bun, unul e chiar s4tkibu no taifu. 

Urît mi-e iarăși să-i văd pe bărbaţi la beție ; răcnesc, 
nu-și nimeresc gura, își mîngîie întruna bărbile, își trec 
cupele unul altuia — respingătoare privelişte ! Pesemne 
că așa se-ndeamnă între ei la băut. Pe urmă, tremură 
ca varga, își bălăbăne capetele și-și schimonosesc gurile 
cîntînd cîntecul copiilor „Cînd ne-am duus... la palat“. 
Așa se poartă chiar oamenii de neam, după cîte am văzut 
cu ochii mei. Sînt dezgustători. 

Darmite javra care se-apucă să latre la oaspetele 
ce-a venit în taină! 

Primeşti un bărbat peste noapte și-l culci într-un loc 
cam nepotrivit, iar dinsul sforăie ! Poftim ! 

Ori iarăși, vine iubitul noaptea pe ascuns: intră 
tiptil și tot cu grijă să nu-l vadă cineva, se izbește cu 


1 Al treilea funcționar din ministerul ceremoniilor, care avea al 
cincilea rang. 


tichia lăcuită! de un lucru din odaie. Ce zgomot ! Iar 
dacă dă peste un stor de Iyo, îl ridică în spate cînd iese 
și-l lasă apoi să cadă, zdrong-zdrong, la loc. Storurile cu 
manșetă sînt mai grele, așa că fac și mai mult 
zgomot cînd le lași să cadă. Dar e destul să le ridici cu 
grijă cînd intri, și nu se-aude nimic. E groaznic cînd 
trage cineva ușa brusc în lături. Doar e așa ușor s-o 
deschizi dacă o ridici numai puţintel și pe urmă o-mpingi 
în lături ! Cînd te repezi, chiar și-un perete de hîrtie face 
zgomot |! 

Te-ai culcat, şi cînd să adormi, începe un ţînțar să 
biziie : se-așază pe față și face cu aripile un zgomot mult 
prea mare pentru cît e el de mic. Sicîitor mai e! 

Nu-mi plac oamenii care se preumblă în cîte o tră- 
sură care scîrțiie. Mă-ntreb cu necaz, oare să fie surzi ? 
Dacă nimeresc eu însămi într-o trăsură neunsă, mi se 
face o ciudă pe stăpînul ei! 

Urîţi mi-s și puricii. Umblă și sar pe sub veșminte, 
de parc-ar vrea să le salte-n sus ! 

Cîinii care urlă îndelung, toți deodată, sînt groaznici ! 

Nu-mi plac oamenii care nu-nchid ușa după ei. 


Nepotriveli 


O femeie trecută care umblă cu burta la gură. 

O femeie urîtă are bărbat tînăr și îl cicălește rău, 
fiindcă se ţine cu alta. 

Omul bătrîn care se trezește brusc din somn, speriat. 

Ori iarăși, un moșneag bărbos spărgînd ghinda în 
dinți. 

O babă ştirbă morfolind la prune care sc vede că 
sînt acre. 

O femeie de rînd înţolită în poale de ceremonie roșii 
ca focul. În ziua de azi, toate se-mbracă astfel, 

De-un paravan îmbibat cu miresme de tămiie, ci- 
neva și-a atîrnat nădragii. 


a x 


Cînd se scoală de lîngă iubita lui dimineața, la ceasul 
lunii palide, curteanul n-are să-și potrivească mult veș- 


1 Eboshi, tichie neagră lăcuită, prinsă sub bărbie cu o panglică 
de mătase violetă. 

mintele și nici să-și lege panglicile tichiei lăcuite. Căci 
cine Să-i scoată vorbe văzîndu-l la ceasul acela cu pan- 
glicile dezlegate și cu veșmintele descheiate ? 

La ora despărțirii se cade să se arate drăgăstos. Să 
se ridice de lîngă diînsa în silă, de parcă i-ar fi greu, chiar 
dacă ea îl zorește: 

— Se luminează de ziuă. Hai, e peste poate să mai 
rămâi ! 

El pare îndurerat, îi e inima grea, căci noaptea nu 
i-a fost de-ajuns de lungă. Nu se scoală în picioare să-și 
tragă şalvarii, ci se apleacă încă o dată spre dînsa, șop- 
tindu-i la ureche vorbe dulci ce-au mai rămas nespuse. 
Între timp, pierdut în gînduri, şi-a prins pe nesimţite 
cingătoarea. 

Ridică apoi storurile de bambus și împreună pășesc 
în prag. Iubitul îi mai spune o dată ce lungă-i va părea 
ziua departe de ea, pe urmă se strecoară neauzit afară. 
Ea îl petrece cu privirea și multă vreme îi va rămîne 
în amintire tulburarea dulce a despărțirii. 

Mai sînt și altfel de amintiri: bărbatul,care sare 
grăbit din așternut, se-ntinde (șalvarii legaţi în grabă 
foșnesc neplăcut), își răsfrînge miînecile caftanului ori 
ale costumului de vînătoare, și mătasa iarăși fîșiie, apoi 
își leagă strîns brîul și stînd așa, își trage coiful lăcuit, 
legîndu-l bine sub bărbie, cu zgomot. Apoi umblă în 
patru labe să-și cate lucrușoarele ce le-a răspîndit seara 
pe podea (evantaiul și caieţelul lui 1). Dar cum e în- 
tuneric, bîjbiie și nu dă de ele. Unde-or fi, unde-or fi ? — 
și se loveşte de toate cele din odaie. În fine, dacă le-a 
găsit, își face vînt cu evantaiul şi după ce-a-ndesat hîr- 
tiile în brîu nu găseşte altceva de zis decit: 

— Ei, am plecat. 

Şi-atita. 


Maicile rătăcitoare 


Pe cînd locuia Măria Sa la casele cancelariilor s-a 
ţinut sub acoperișul dinspre apus „Cetirea neîntreruptă“!. 
Pretutindeni atîrnau chipuri ale lui Buddha şi nu-i nevoie 
să mai spun că erau de faţă o mulțime de bonzi. 

În a doua zi a cetirii, auzirăm deodată dincolo de 
pridvor un glas cam necioplit de femeie. 


1 Sărbătoare buddhistă ţinută în luna a douăsprezecea, la care se 
citeau sutrele, zile întregi, fără întrerupere, bonzii schimbîndu-se la 
fiecare două ore. 

— Rămasu-v-a pomană de la praznic ? 

Cineva îi răspunse : 

— Cum o să știm de pe-acum ce-o să rămînă la urmă ? 

Oare cine-o fi cea care a întrebat ? Ieșirăm în prid- 
vor să vedem. Era o maică rătăcitoare!, o babă în niște 
haine prăpădite și soioase, de ziceai că-i o maimuţă. 

— Ascultă, tu de colo, i-am strigat, ce poftești ? 

— Sînt și eu o biată slujitoare a lui Buddha, răspunse 
ea, îndulcindu-și glasul, și tocmai mă rugai de-o rămă- 
șiță din jertfe, dar sfințiile lor se zgîrcesc ! 

Vorba îi era îngrijită și aleasă. Te apuca mila văzînd-o 
cît era de prăpădită. Totuși avea un soi de veselie și părea 
pusă pe glume, așa că i-am spus: 

— Nu mănînci nimic altceva, numai pomeni sfințite ? 
Așa cuvioșie zic și eu! 

Femeia se uită întîi la mine, apoi zise: 

— Cum să nu mănînc și altele? Numai cînd n-am 
de ales mă rog de-o pomană. 

Am pus atunci cîteva poame și cîteva turte din cele 
mari într-un pachet și i le-am întins. Femeia a devenit 
îndată îndrăzneață și a început să ne povestească o mul- 
time de lucruri. 

Doamnele mai tinere o iscodeau care mai de care: 

— Ai bărbat? Dar copii air .. unde stai? 

Femeia o-ntorcea numai în ghidușii și vorbe în doi 
peri. 

La urmă am întrebat-o: 

— Dar cîntece nu știi ? Nu ne joci ceva? 

„Şi atunci baba se puse pe cîntat: 


La noapte 

Lângă cine voi dormi ? 

Lîngă guvernatorul din Hitachi, 
Lângă el voi dormi. 

În somn, are pielea moale... 


și aşa mai departe, un cîntec tare lung. 
Cînta și-și bălăbănea întruna capul. Prea era neruși- 
nată. Noi rîdeam dezgustate. 
— Pleacă ! Pleacă de-aici ! 
Spusei : 
— Nenorocita de ea | Ar trebui să-i dăm totuși cevaa 
Măria Sa ne auzi: 


3 Călugărițe  buddhiste, care rătăceau prin țară cerînd de pomană. 


40 


— De ce o faceţi de batjocură? A trebuit să-mi 
astup urechile, să n-o mai aud. Daţi-i numaidecît haina 
aceasta și lăsaţi-o să plece! 

Așa făcurăm. 

— Uite ce-a binevoit să-ţi dea Măria Sa! Că prea 
ești soioasă ! Ia îmbracă hainele astea ! 

Îi aruncarăm o rochie, ea o luă cu multe plecăciuni, o 
puse pe umeri și iar începu să joace. Ne era silă de ea, 
așa că intrarăm înăuntru. 

De-atunci încolo își luă obiceiul să vină mereu. O 
poreclisem guvernatorul din Hitachi. Însă purta tot 
straiele cele vechi şi soioase şi ne întrebam înciudate 
ce-o fi făcut cu rochia nouă ? 

Cînd veni la doamna Ukon, Măria Sa îi povesti de 
cerșetoare, adăugînd : 

— Se vede că au îmblînzit-o cu vorba doamnele 
mele. De bine ce-o duce aici, s-a învățat să vină întruna. 

Împărăteasa puse pe Kohyoe s-o imite. Ukon pufni 
în ris. 

— Cum să fac s-o văd şi eu ? Să mi-o arătaţi nea- 
părat. Ştiu că e favorita voastră și n-am să v-o fur. 

Nu trecu mult și apăru o altă maică cerșetoare, aceasta 
însă avea purtări alese. Ne chemă afară și ceru pomană. 
Se vedea că-i e rușine să cerșească. Ni se făcu milă de 
ea și-i dădurăm, după obicei, o haină. Mulțumi cu 
plecăciuni cuviincioase și de bucurie îi dădură lacrimile. 
Cînd să plece, tocmai pică cealaltă, guvernatorul din 
Hitachi. O văzu şi de-atunci încolo nu se mai arătă multă 
vreme pe la noi. 


„Vai, toată lumea ride de Masahiro !“ 


Vai, toată lumea ride de Masahiro ! Mă-ntreb cum 
s-or fi simțind părinţii lui. Dacă se nimereşte printre 
slujitorii lui unul mai acătării, îl iau oamenii deoparte 
să-l întrebe cum a ajuns la așa stăpîn și ce crede despre 
dînsul. Numai ca să-și rîdă de el pe urmă. 

La o adică, Masahiro poartă numai lucruri alese, căci 
cămășile și hainele lui sînt toate mai de soi decît ale 
altora, și-apoi, știe să poarte o torță aprinsă în alai. To- 
tuși, gurile rele zic că mai bine ar sta hainele acelea pe 
altul ! 

Adevărat că Masahiro spune uneori niște lucruri 
cam trăsnite ! Odată, a poftit să i se-aducă veșmintele 
pentru straja de noapte: 

— Să meargă doi oameni să mi le aducă | 

Sluga lui îndrăzni să spună că ajunge unul. 

:— Ce vorbeşti ? Ciudat om mai ești ! Cum o să care 
unul singur straiele pentru doi ! Crezi că poţi turna două 
măsuri într-una singură ? 

© Nimeni nu pricepu ce vrea el să zică, așa că rîseră 
toți. 

Altă dată, venind la el un sol cu o scrisoare, îl tot 
zorea să răspundă mai degrabă. Dar Masahiro se răsti 
la el: 

— Dar pisălog mai ești ! Ce te repezi așa ? Ţi-a turnat 
cineva fasole în foc! ? Ei, care mi-ai șterpelit și mi-ai as- 
cuns călimara și penelul ? Să fie de mîncat ori de băut, 
aș mai înţelege. 

Așa vorbea, și toţi rîdeau în jurul lui. 

Odată, a căzut la pat împărăteasa maică?, iar Ma- 
sahiro fu trimis la dînsa după vești. Cînd se-ntoarse, îl 
întrebară pe cine-a mai întîlnit acolo, iar el pomeni de 
unul și de altul, în totul vreo cinci. Dar alții nu mai erau ? 
Ba da, o întoarse el, erau, dar plecaseră. Sigur că iar au 
rîs toți. Şi asta, tot o trăsnaie de-a lui. 

Într-o bună zi, pe cînd stăteam singură în odaie la 
mine, numai ce apare dumnealui Masahiro : 

— Draga mea domniță, am să-ți spun ceva. Să 
vezi ce-am auzit eu azi! 

Masahiro veni lîngă ecranul meu și vru să mă cheme 
lîngă dînsul, dar în loc să zică „dă-te mai aproape“, ca 
oamenii, spuse : 

— Apropie-ţi cele cinci mădulare?, 

Chiar așa a spus. Şi ce s-a mai rîs pe-urmă pe seama lui! 

Într-o noapte, la numirea guvernatorilor, Masahiro 
avea poruncă să toarne uleiul în opaițe. Nu știu cum 
făcu, de călcă pe cîrpa întinsă sub un opaiț, iar aceea fiind 
proaspăt unsă cu ulei, i se lipi de talpă. Cînd dă el să 
se-ntoarcă, numai ce răstoamă opaițul, ba îl mai și 
tîrăște după el, cu un zdrăngănit de ziceai că se cu- 
tremură pămîntul. $ 

Apoi alta dată, lipsind mai-marele șambelanilor, în- 
tîrziară ceilalți cu prînzul. Masahiro, singur în odaic, 


1 Boabele de fasole aruncate în foc trosnesc și sar în sus ! expresia 
se aplică oamenilor repeziți. 

3 Nyâin, împărăteasa văduvă, intrată în rindul călugărițelor. Maică 
are aici ambele sensuri, fiind vorba de mama împăratului. 

3 Expresie folosită de buddhisti ; parafrază pentru trup. „Cele 
cinci mădulare “ erau capul, mîinile și genunchii. 

use mîna pe-un blid de fasole și se trase după un ecran, 
s-o mănînce pe ascuns. Numai că nu trecu mult şi cineva 
trase ecranul la o parte, de-l văzu toată lumea. Ce a fost 
atunci ! Curtenii nu se mai puteau opri din ris. 


Lucruri fermecătoare 


Un veșmînt de curtean și-o pereche de șalvari atîrnate 
de-un ecran în cămara doamnei... ! Nu e rău cînd sînt 
straie verzi de șambelan. Apoi mantia lungă, făcută sul, 
pe care dumnealui o caută în zori, bîjbfind prin odaie — 
iar dacă n-o găsește îndată se sperie și strigă. 

De cîte ori văd straie atîrnate de vreun ecran (fie 
vară fie iarnă), ştiu că s-a culcat cineva dincolo, şi-atunci 
mă uit printr-o crăpătură din perdea. 


Bărbaţii de modă veche 


Bărbaţii de modă veche au un obicei prost de a-și 
îmbrăca șalvarii cum nu trebuie și mereu arată șleampeţi. 
Întti îi trag în față pînă la brîu și se-apucă să-și suflece 
cămașa lungă ca s-o îndese înăuntru. O potrivesc apoi 
frumos pe burtă și îndată leagă brîul strîns. După care 
își vîră amîndouă mîinile pe sub brîu, la spate, şi se chi- 
nuie să-și îndrepte cqămășile, îndoindu-se de şale, de 
parc-ar fi maimuțe cu mîinile legate. Oricît ar fi de gră- 
biţi, nu se cade să se-mbrace astfel. 


Auzul ascuţit al lui Masamitsu 


Dar nimeni nu are auzul atît de ascuțit ca dumnealui 
Masamitsu', mai-marele vistieriilor. Adevărat grăiesc, 
domnia-sa ar fi în stare să audă cum cade o geană de 
țînţar pe podele. 

Odată, pe cînd locuiam la casele cancelariilor, stă- 
team de povești în aripa de apus cu căpitanul cel nou, 
fiul de suflet al marelui Ministru de Stînga?. O doamnă 


1 Fujiwara Masamitsu, ministru de finanțe, şeful vistieriilor tm- 
părătești. 

2 Mare demnitar. E vorba de Minamoto Marinobu, fiu adoptiv 
al lui Fujiwara Michinaga. 

de alături l-a rugat pe căpitan în şoaptă să-i vorbească 
despre picturile de pe evantaie. Eu i-am spus, tot în 

șoaptă, să aștepte puțin pînă ce pleacă Masamitsu. Atât 
de încet vorbisem, încît căpitanul plecă urechea spre 
mine întrebînd „Cum ai zis?“. Dar dumnealui Masamitsu, 
de departe, de la locul lui, strigă: 

— Auzi obrăznicie ! Dacă-i pe-așa, află că azi n-am 
să mă mișc de-aici. 

Cum de mă auzise ? Îngrozitor! 


(S.C) 

POVESTIRI DESPRE ÎNTÎIMPLÂRI DE DEMULT 
(KONJAKU MONOGATARI) 


E cunoscută exclamația lui Ryfinosuke Akutagawa la prima lec- 
tură a Povestirilor despre întîmplări de demult: „mi se părea că-i aud 
pe oamenii aceia strigînd, care de necaz, care de bucurie“. În contrast 
cu atmosfera artificios-pedantă a povestirilor de curte, împotmolite 
în convențional, vitalitatea, şi prospețimea modestelor culegeri de 
setsuwa („cărticele de predici“ ar fi poate termenul cel mai potrivit) 
sînt reconfortante. 

Konjaku monogatari, colecție anonimă de „istorioare cu morală“ 
în treizeci de cărți, compilată pe la 1120, deci spre sfirșitul lungii peri- 
oade de pace care este epoca Heian, e și cea mai cuprinzătoare antologie 
de acest gen. Nu numai numărul povestirilor (o mie) impresionează, ci 
mai ales ambiția enciclopedică și voința de ordonare a materialului 
imens într-un sistem de o neobișnuită simetrie tematică și formală. 
Vastul panopticum cuprinde în succesiunea „cărților“ întreg universul 
(din perspectiva Japoniei vechi) adică : India, China și Japonia — în 
dimensiunea sa cultural-istorică. În interiorul cărților, capitoiele sînt 
aranjate ierarhic, în ordinea importanței pentru dogma buddhistă. 

` Iar povestirile înseși se grupează în perechi cu nucleu tematic comun 
sau similar, legate de povestirea, următoare prin cîte un motiv, o siglă 
încrustată în text. Stereotipe sînt începutul și sfîrşitul povestirilor, 
unde morala e nelipsită, iar utilitatea ei religioasă e uneori îndoielnică : 
așa de pildă îndemnul să nu te lași înșelat la cumpărături sau lauda 
adusă unui hoț mai milostiv, ori încuviințarea tacită a unei crime. 


Inspirate din surse multiple, de la sutrele și legendele buddhiste 
ale Indiei, trecînd prin tradiții chineze buddhiste și taoiste, ele cuprind 
în capitolele destinate Japoniei cele mai variate surse scrise şi orale. 


De la Buddha și familia lui pînă la patriarhii buddhismului, la învă- 
taţii și înțelepții chinezi, magicienii taoiști, de la mai-marii istoriei 
japoneze (un întreg capitol se ocupă numai de clanul Fujiwara) pînă 
la hoţii și pungașii care-și au şi capitolul lor, anecdotele acoperă toate 
poziţiile ierarhiilor posibile. Mișună în carte curtenii prostănaci, bonzii 
păcătoşi, lascivi, ipocriți, guvernatorii hrăpăreți și zgîrciți, prostimea 
satelor ignorantă, batjocorită. Nu e de mirare că lipsește tocmai capi- 
tolul ce urma să fie dedicat anecdotelor despre împărații Japoniei | 


Este complet, în schimb, capitolul 28, rezervat istoriilor umoristice» 

ce au fost primite cu entuziasm de ascultătorii predicilor populare, 
potrivindu-se de minune atmosferei lor de carnaval cu muzici, saltim- 


banci, dansuri şi cîntece. 
i (S. C.) 


Cum un fost guvernator din Suruga 
scapă de bătaie 


Odată de mult trăia un bărbat pe numele Tachibana 
no Suemichi, fost guvernator în Suruga. În tinerețea 
lui se ținuse cu o doamnă dintr-o casă cu vază și, fiindcă 
venea pe ascuns la doamna aceea, slujitorii casei se adu- 
nară şi se sfătuiră ce să facă. 

— Nu ne place deloc tinerelul ăsta necopt, de rangul 
Șase, care nici nu e din suita stăpînului nostru, dar umblă 
prin casă zi și noapte cum i se năzare. Hai să-l prindem 
și să-l ciomăgim ! 

Într-o zi, neștiind de nimic, Suemichi veni ca de obicei 
pe jos, însoțit numai de un fecior, și dispăru în iatacurile 
doamnelor, trimițîndu-l pe fecior îndărăt cu poruncă 
să vie a doua zi de dimineață după dînsul. 

Între timp, oamenii care vroiau să-l ciomăgească 
îl zăriseră și dădură de ştire pretutindeni în casă: 

— A venit ibovnicul și a intrat la dumneaei. 

Încuiară porțile din faţă şi din spate, puseră bine 
cheile, luară fiecare cîte-un ciomag și astfel se așezară 
la pîndă în dreptul surpăturilor din zidul curții. 

O fetişcană, slujnică la doamna, îi zări şi-i spuse 
stăpînei. Doamna se sperie, povesti totul lui Suemichi, 
care sări din așternut, își trase în grabă ceva pe dînsul 
şi rămase năuc în odaie, neștiind ce trebuie să facă. 

— Mă duc la stăpîn, las” că aflu eu, zise doamna, dar 
mergînd să întrebe, află că isprava era plănuită de oa- 
menii din suită, însă nu fără știrea stăpînului. Vă- 
zîndu-se în încurcătură, se așeză pe jos în odaia ei, 
podidind-o plînsul. 

— Asta-mi lipsea, își zise în gînd Suemichi, să mă 
umilească ei în halul ăsta ! Fiindcă n-avea cum să fugă, 
trimise slujnica să vadă dacă nu e vreo gaură în zid pe 
unde s-ar putea strecura. Dar în fiecare loc pe unde ar fi 
putut dispărea stăteau cîte patru-cinci oameni cu șalvarii 
legați sub genunchi, cu săbii la șold și ciomege în mînă. 
Fata se întoarse, iar Suemichi se amări peste măsură 
la spusele ei, i 

Acest Suemichi era isteț tare și voinic nevoie mare, 
așa că se socoti. 

— Iacă așa stau lucrurile ! Oricum rămîn în odaie, 
fie și toată noaptea, și-am să mă bat pînă la ultima su- 
flare cu oricine încearcă să mă scoată de-aici. Iar mîine, 
pe ziuă, trimit după slujitorii mei și ies din casă. Or să 
vadă ei cu cine au de-a face şi n-au să îndrăznească să 
se atingă de mine. Numai că, dacă vine mîine feciorul 
după mine, neștiind ce s-a urzit aici, cînd va bate la ușă, 
în zori, slugile îl vor recunoaște, îl vor prinde și-l vor 
lega. 

Gîndul ăsta nu-i dădea pace, așa că trimise slujnica 
afară să pîndească venirea băiatului, dar servitorii o 
izgoniră, prin urmare fata se întoarse și se ghemui într-un 
colț plîngînd. 

Se făcu ziuă. Feciorul își făcu apariția. Slugile îl 
chitiră și-l întrebară cine e, iar Suemichi auzindu-le 
glasurile se temu că feciorul va răspunde prostește. Dar 
feciorul le zise : 

— Sînt slujitorul preotului care citește sutrele. 

— Aşa e, zise unul. Și-l lăsară să treacă. 

Isteţ băiatul, dar Suemichi fu cuprins de o nouă 
teamă : dacă cheamă slujnica pe nume cînd trece prin 
fața odăii ? Însă feciorul trecu fără să se apropie de 

-odaia doamnei. Deci, a priceput băiatul ceea ce trebuie. 
Dacă pricepe atît de repede, înseamnă că e ager la 
minte. i 

— O fi clocind el ceva, gîndi Suemichi mai departe, 
cînd deodată se auzi din stradă un țipăt de femeie: 

— Ajutor ! Hoţiiii! Tilhaaariii ! ! 

Oamenii casei, anume cei care erau mai pe-a- 
proape, cum auziră, începură să strige: „Legaţi-l!“ 
Cei ce pîndeau la găurile din zid strigară și ei: „Acu! 
Pe loc!“ șio luară la goană pe unde le era la îndemînă, 
fără să mai deschidă porţile : „Unde-i hoțul ?“ mai auzi 
Suemichi, apoi își dădu seama că totul a fost pus la 
cale de către fecior ! Ieși din casă în fugă. La poartă 
nu cra nimeni, doar pe la găurile din zid pălăvrăgeau 
cîțiva. Suemichi se repezi la poartă și zgâlții lacătul 
pînă-l smulse. 

De cum deschise poarta, o rupse la goană cu pași 
uriași. La colţul străzii îl ajunse și feciorul din urmă, 
aşa că alergară alături vreo două sute de pași, apoi își 
domoliră paşii și Suemichi îl întrebă pe băiat cum a 
făcut, iar feciorul zise : 

— Porţile erau încuiate, lucru neobișnuit, pe la 
surpături păzeau oameni care m-au luat la întrebări. 
Nu e lucru curat, mi-am zis și m-am dat drept slujitorul 
preotului care citește sutrele și-atunci m-au lăsat înă- 
untru. După ce mi-am făcut auzit glasul, m-am întors 
pe unde am venit. Pe cărare, am dat de o slujnică ce se 
găsise să se ușureze tocmai acolo. Am luat-o de păr, am 
bușit-o de pămînt și i-am rupt rochiile. Și cînd văzui 
că ţipetele ei îi scot pe ceilalţi în cale, mi-am zis că tot 
aşa poți ieși şi domnia-ta. Deci, lăsai slujnica și mă făcui 
încoace. 

Suemichi se întoarse acasă cu feciorul. 

Chiar dacă e o slugă de rînd, un băiat isteț ca acesta 
e nepreţuit. 

Acel Suemichi era fiul lui asomi Norimitsu răposatul, 
fost guvernator în Mutsu. Pe cît de îndrăzneț, pe-atit 
de iute de picior. 


Așa se povestește și așa s-a transmis. 


Despre puterea teribilă a starețului Jitsuin 


Odată, demult, trăia în Pagoda de Miazănoapte, pe 
muntele Hiei, un stareț pe nume Jitsuin, căruia i se 
zicea și starețul Komatsu. Era mult prețuit atît pentru 
învățătura deschisă, cît şi pentru cea tainică! pe care 
le cunoștea în mod desăvîrșit. Pe deasupra era și ne- 
maipomenit de vînjos. 

Odată, cînd aţipise el după prînz, veniră cîțiva în- 
vățăcei, care, aflînd de puterile lui strașnice, vroiau 
să-l încerce. Aduseră nuci și-i băgară opt între degetele 
de la picioare. Starețul se făcea că doarme. Îi lăsă să-i 
vîre nucile între degete și apoi oftă o dată ca omul 
care se-ntinde în somn și-și chirci degetele de la picioare 
de crăpară toate nucile deodată. 

Altădată, ținu Împăratul o ceremonie la Palat, după 
ritualul de taină și veni și Jitsuin la slujbă cu toată suita 
lui preoțească. Stătu el ce stătu, dar cum se făcuse noapte 
tîrziu, se retrase și ieși să-și caute însoțitorii. Însă nici 
aceia, nici feciorii nu erau nicăieri. Nu găsi decît sanda- 
lele lui de lemn, așa că porni de unul singur, pe lîngă 
străjile de la poartă și fiindcă era lună plină se preumblă 


1 Doctrinele exoterice și cele ezoterice ale buddhismului. 

pînă la Sala Virtuţii Militare. Cînd deodată se apropie 
de dînsul un om cam jerpelit și-l întrebă : 

— De ce umbli singur, prea-cuvioase ? Binevoiește 
și încalecă pe spinarea mea, că te duc eu. 

— Minunat, răspunse starețul bucuros și se lăsă pur- 
tat cu dragă inimă. leşi omul din împrejurimile Palatului 
și merse pînă la răscrucea între calea Omiya de Apus şi a 
doua Transversală, unde spuse : 

— Fă bine și dă- te jos ! : 

Dar stareţul : 

— Păi ce, aici voiam eu să ajung ? Eu vreau la piaţa 
Altarului! Necunoscutul se gîndise că prea sînt înfofoliți 
călugării, dar nu ştia el de puterea starețului. 

— „Am să-i smulg sutana“, îi trecu lui prin minte 
i-l zgilții cu putere, răstindu-se la el: 

— Ce, nu vrei să te dai jos? Nu cumva ți s-a urit 
cu viaţa ? Dă-ncoace sutana ! 

Şi încercă să se-ntoarcă. Dar starețul grăi: 

— Ei, la una ca asta nu m-am gîndit! Eu ziceam că 
ţi-e milă că m-ai văzut așa stingher și de-aia vrei să mă 
duci în spate. Păi nu-mi scot eu suţana pe frigul ăsta! 

Și cînd strînse odată ca-n chingi coapsele omului, 
acela crezu că-l înjunghie săbii. Şi nemaiputind îndura, 
se rugă cu glas plingăreţ: 

— M-am înșelat amarnic. Dacă crezi că-ți vreau răul, 
apoi numai din prostia mea. Am să te port unde dorești. 
Dar rogu-te, nu mă mai strînge așa, că-mi ies ochii din 

cap şi-mi zdrobești oasele. 

— Păi zi așa, îi spuse staecțul. Îl mai slăbi din strîn- 
soare uşurinidu-l, i iar omul îl săltă niţel; întrebîndu-l unde 
dorește să-l poarte. 

— De fapt vroiam să ajung la crîngul de pini unde se 
țin banchetele împărătești, ca să privesc luna. Dac-ai 
lost așa isteț și m-ai adus încoace, cară-mă și în crîng 
să mă uit la lună. 

Omul îl purtă pînă Ta crîngul banchetelor și acolo 
se rugă: 

— Binevoiește şi coboară, preacuvioase. Aș dori 
să`mă retrag. 

Dar starețul nu-i dădu drumul. Privi în voie luna 
din cîrca lui, ba mai cîntă şi niște cîntecele. Așa trecu 
un ceas bun. Amăritul de sub el îndura cele mai crunte 
chinuri, cînd starețul í îi zise: 


— Tare-mi place mie locul de curse al gărzii de dreapta. 
Ce-ar fi să mă duci acolo ? 

3 — Evantalul cu norge 


— Aoleo, vreau acasă ! se rugă omul și nu se urni. 
- Bine, gîndi stareţul, și cînd strînse niţel din coapse, 
omul se văită crunt: | ' 
— — Aoleu, nu mai pot! Te duc, te duc! La care sta- 
rețul îl mai slăbi din strînsoare, se simți din nou săltat 
și apoi fu dus pînă la locul curselor de cai ale gărzii 
de dreapta. Starețul purtat de ici colo, recita în tihnă 
„poezii și cînta nepăsător, căci avea vreme. Ajuns la locul 
dorit, porunci : , 
— La locul de curse de lîngă calea Kitsuji mi-am 
* dorit eu întotdeauna să merg, ia du-mă ! 

Omul nu se putu împotrivi și-l purtă pînă în acel loc, 
jeluindu-se de mama focului. Şi tot aşa mai departe, la 
porunca starețului, pînă în Nishinomiya, în partea cea- 
laltă a orașului. Astfel umblă cl noaptea întreagă cu 
povara în spinare şi în zori îl duse îndărăt în piața Alta- 
rului unde scăpă și se făcu nevăzut. l 

În cele din urmă, bietul om căpătă sutana, dar cu 
cite chinuri ! Asemenea puteri avea starețul. 

Aşa se povestește și așa s-a transmis, 


Cum stătură trei războinici în cîmpia Murasaki 


Odată, demult, trăiau trei voinici, pe nume Taira 
no Sadamichi, Taira no Suctake și Sakata no Kintoki, 
toți trei din suita vasalului imperial Minamoto no Yori- 
mitsu, guvernator în Scttsu. Toţi trei crau arătoși, 
vrednici în mînuirea armelor, neînfricați și iscusiţi în 
“toate celea. Drept care făgeau fapte mari în ținuturile 
de la Răsărit! și erau războinici temuţi, iar guvernatorul 
îi prețuia mult și-i ţinea pe-aproape, ca să-l slujească. 

În ziua Întoarcerii de la Kamo:, cei trei se sfătuiră : 

— Sărbătoarea de azi trebuie s-o vedem cumva—și 
oftară : 

— Să mergem călare în coada procesiunii nu e bine, 
că ne-ar sta rău. Dar nici pe jos, cu feţele acoperite, nu 
se cade să mergem. Bine-ar fi să privim și noi la proce- 
siune, dar cum să facem? 

— Ce mare lucru ? zise unul, luăm cu împrumut o 
căruță de-a călugărilor și mergem în căruţă. 

Dar altul: i 


1 “Ținuturile de Răsărit se întindeau în nord-estul vechii capitale 
cuprinzind, și regiunile „necivilizate“ din jurul actualei capitale, Tōkyőó 


i : Procesiune mare, pe la mijlocul Juuii a patra, deșfăşurată cu mare 
ast. d 

— Dacă mergem cu o căruţă străină și ne iese în cale 
vreun curtean cu vază, iar noi, nedeprinși cu mînatul 
boului, te pomenești că dăm peste cl şi poate să-l calce 
boul în picioare... E posibil atunci chiar să murim cu 
toții fără rost. 

La care al treilea propuse : 

— Ce-ar fi să privim dintr-un car ca al doamnelor, 
cu perdelele lăsate 2: ` 

Ceilalţi doi încuviințară. Închiriară îndată un car 
cu coviltir și cei trei voinici urcară gătiți cu șalvari de 
rînd, albaștri cu trandafirași. Numai că-și păstrară în- 
călțările și nelăsînd poalele mînecilor să se reverse pe sub 
perdeluțe, cum cerea uzanța, carul lor putea da de bănuit. 

Cît tinu drumul spre cîmpia Murasaki, cei trei, care 
nu călătoriseră niciodată într-un car de doamne, fură 
și zdruncinaţi și daţi de-a valma, întocmai cum scuturi 
boabele într-o cutie cu capac: cînd se izbeau de scîn- 
durile din laturi, cînd își loveau frunțile una de alta, 
-cînd se rostogoleau pe spate ori se răsturnau cu burţile-n 
jos. Era de neîndurat. Şi fiindcă li se făcu greață de drum , 
vărsară tot ce mîncaseră, ba le mai căzură și tichiile de pe 
cap. Pesemne că boul îi trăsese cu prea multă grabă, 
Dinșii strigau: „Mai domol, mai domol“, iar oamenii 
din carele ce treceau în aceeași direcție și cei care mergeau 
pe jos, pe alături, se întrebau: i 

— Oare cine-o fi călătorind în carul ăsta ? Parc-ar 
îi gîștele din ţinuturile de Rasărit, ţipînd de-a valma, de 
nu pricepi nimic. 

— Or fi fete de la Răsărit ! Vor și ele, săracele, să fie 
de față și să privească. 

Dar cum țipetele erau puternice ca și glasurile bărbă- 
teşti, cei ce auzeau nu mai știau ce să creadă. 

Astfel ajunseră în cîmpia Murasaki, dezlegară boul 
și proptiră carul, dar așteptînd așa, li se făcu rău de 
zgilțiiala de mai înainte și li se învîrtea totul în fața 
ochilor, de parcă ar fi stat lumea cu capul în jos. De-atita 
rău de drum, adormiră toţi trei, lungiţi pe burtă. 

Între timp sosi procesiunea și trecu pe lîngă dînșii, 
dar cum dormeau buștean se sfîrși toată petrecerea, iar 
ei nu văzură nimic. Abia după ce trecuse totul și oamenii 
își înhămau boii, umblînd printre care, se treziră spe- 


1 Despre „plăcerea“ de a călători cu carul vorbește și Sei Shânagon 
într-un fragment plin de haz din „Însemnări de căpătii“, p. 22 (Edit. 
UNIVERS, 1977). J 

riați. Nu numai că le era greață, dar mai și adormiseră 
și nu văzuseră nimic; Erau mîniați peste măsură. 

— Dacă la înapoiere boul merge tot așa, nu mai ră- ' 
. mînem în viață! Să fim pe cal, în toiul luptei, printre 
o mic de războinici, nu ne sperie, căci sîntem obișnuiți. 
Dar să ne dăm viaţa pe mîna unui prăpădit de vizitiu 
şi să pățim ca adineauri — la ce bun ? Păi mai scăpăm 
noi dacă ne întoarcem tot cu carul ? Mai bine așteptăm 
aici să plece lumea și să ne putem întoarce pe jos fără 
„să fim recunoscuţi de cineva. 

Zis și făcut: după ce se împrăștie lumea, se dădură 
jos din car și-l mînară gol îndărăt. Apoi, cu tichiile trase 
pînă peste nas, ținînd evantaiele deschise să-și ascundă 
obrazul, se întoarseră în casa guvernatorului din Settsu, 
în Transversala Întii. 

-Erau ei bărbaţi vrednici și viteji, dar fiindcă nu mai 
umblaseră în car se jeluiră de parc-ar fi stat să moară, 
și se făcură de rîsul lumii. Suetake zise ceva mai tîrziu : 

— Ne știe lumea de războinici neînfricaţi, dar la 
lupta cu carele știu că n-am fi buni. De la acea întîmplare 
ne-am săturat de-a binelea. În viața noastră nu ne-om 
mai apropia de care. l 

Aşa se povestește și așa s-a transmis. 


Cum poetul Motosuke trecu călare pe Calea cea Mare! ` 
în timpul sărbătorii de la Kamo i 


Odată, demult, trăia un poct cù numele. Kiyohara 
no Motosuke. Fiind dînsul al doilea vistiernic al Palatului, 
fusese ales ca Trimis împărătesc pentru sărbătoarea 
de la Kamo. Deci străbătu călare drumul peste Transver- 
sala Întîi prin fața rîndurilor de care ale curtenilor tineri 
ce se țineau lanţ de-o parte și de alta. Deodată calul lui 
înzorzonat se poticni și Motosuke căzu la pămînt. 

Privitorii, oameni subțiri, fură cuprinși de milă, 
căci era om bătrîn, deși Motosuke sărise îndată în picioare. 
Îi căzuse tichia și văzură cu toții că nu mai avea un fir 
de păr pe capul care arăta'acum ca o tigaie. Slujitorul 
lui prinse tichia în zbor și i-o întinse. Dar Motosuke 
o împinse cu mîna și-l mustră: 


1 Orașele, cartierele și mai ales orașul-capitală au un contur dreptun- 
ghiular. Străzile încep din fața palatului. Cele paralele cu fațada prin- 
cipală a palatului sînt numite Transversale (prima, a doua, a treia etc.), 
iar cele perpendiculare pe acestea, Căi. ; 

— Nu te pierde cu firea. Ia-o încetinel. Mai am să 
spun cîteva vorte acestor preacinstite fețe. i 

Se apropie de carele curtenilor. În razele soarelui 
chelia îi lucea de-ți era mai mare mila. Toată lumea din 
dum se Luluci în jurul lui, alergind şi stiigînd de-a valma. 
Cei din trăsuri și cei de pe tiitune! se înălțau pe virfurile 
picioarelor rîzînd în gura male. 

Ajuns la carele curtenilor, Motosuke grăi: 

— Domniile voastre îl credeți poate pe Motosuke un 
prostănac, fiindcă a căzut de pe cal şi și-a pierdut tichia. 
Dar tocmai aici e greșeala. Căci e un lucru obișnuit; 
pînă și oamenii cei mai grijulii se pot împiedica de ceva 
şi pot cădea. De ce să rîdeți cînd e vorba de un cal, care 
nu poate fi atît de prevăzător. Unde 'mai pui că pe calea 
aceasta mai sînt și mulți bolovani. Iar calul, de vreme 
ce-l poartă feciorul de zăbală, nu poate păși pe unde-i 
place, că-l trage cînd încoace, cînd încolo. Deci eu singur 
port vina, nu calul. Ei bine, odată ce calul se împiedică 
și cade, mie ce-mi rămîne de făcut ? Șaua chinezească 
e turtită, n-ai ce-i face. Deci calul împiedicîndu-se, căzui 
“și eu, lar în ce privește tichia — aceasta nu era legată ! 
O tichie ţine pe cap numai dacă ai păr mult să-l îndeşi 
în punga ei?. Dar iată că al meu a căzut și n-a mai rămas 
nici un fir. Deci nu daţi vina pe tichie ! Şi-apoi nu e pri- 
ma dată că se-ntîmplă așa ceva. Iată : cancelarul cutare 
a binevoit să cadă tocmai în ziua Urcării pe tron. Un 
cutare sfetnic mijlociu s-a întîmplat să se prăbușească 
“la vînătoarea împărătească din anul cutare, şi un anume 
vicecomandant s-a răsturnat în cîmpia Murasaki în 
ziua întoarcerii de la Kamo ! Există nenumărate ase- 
menea cazuri. Deci domniile voastre, tineri turteni, 
care n-aveţi cunoștință de acestea, nu se cade să rideți. 
Dimpotrivă, dacă rideți, sînteţi niște prostănaci. 

Cu vorbele acestea se adresă Motosuke celor de 
față, numărînd „cazurile“ pe degete. Cînd termină, se 
retrase ceremonios, se opri în mijlocul drumului și strigă 
cu glas tare: | 

— Adu-mi tichia ! 

Şi luînd-o și-o puse pe cap. Toată lumea ce se afla 
acolo rîdca și făcea o hărmălaic de nedescris. . 


1 Se ridicau tribune, speciale pentru privitorii de vază, prin fața 
cărora trecea procesiunea. 
- 2 Tichia de curtean are o „pungă“ în vîrf, în care se viră smocul 
de păr legat. 

Slujitorul care ridicase tichia se apropie să j-o dea 
și-l întrebă : 

— Stăpiîne, -de ce n-ai pus-o în cap dat și ai mai 
ținut cuvîntarea asta fără noimă ? 

— Măi, de ce vorbeşti tîmpenii ? se răsti Motosuke.. 
Numai -prezentîndu-le astfel lucrurile îi pot opri pe domnii 
aceștia să rîdă de-acum încolo. De n-o făceam, dumnea- 
lor ar fi 'rîs de mine mereu. 

Grăi astfel și' se îndepărtă călare. 

Acest Motosuke era un om bătrin care- ȘI pusese în 
„cap, înțelept cum era, să-i facă pe oameni să nu rîdă de 
niște întimplări prea-ciudate, de aceea vorbise astfel, 
fără sfială. ` 

Așa se povestește și așa s-a transmis. 


Cum Tamemori, guvernator în Echizen, 
îi îmblînzi pe ofițerii celor şase companii 
~ ale gărzii 


. 


Odată, demult, trăia un om pe nume Fujiwara no 
Tamemori. Pe vremea cînd era dinsul guvernator în 
Echizen se întîmplă să nu-și plătească o dată partea de 
orez către gărzile împărătești. Toți ofițerii gărzilor, ca 
și soldații, se făcură foc şi pară. Şi purtindu-și corturile 
ușoare, merseră pînă la Tamemori și se instalară bini- 
șor în corturi, în fața porții. Înşirară scăunașele pliante, 
așezîndu- -se în rînd unul lingă altul de nu mai putea 
nimeni să intre ori să iasă. Şi rămaseră acolo, cerîndu-și 
plata. 

Era în luna a șasea, cînd ziua-i lungă și zăpușeala 
mare. Oamenii șezură nemișcaţi din zori, așa că după- 
amiază erau ameţiţi de soare și de căldură. Dar erau 
hotărîți să nu se urnească pînă nu capătă cele ce li se 
‘cuvin. Într-un tîrziu, poarta se deschise de-o palmă şi-un - 
slujitor bătrîn scoase capul. 

— Prea-cinstitul guvernator mi-a poruncit să vă 
vorbesc în numele domniei sale. Zice: „V-aş primi eu 
deîndată în persoană, dar nevasta mea și copiii s-au spe- 
riat și se jeluiesc din pricina acestui incident neobișnuit, 
așa că nu pot sta de vorbă cu domniile-voastre. Dar, 
dacă tot aţi stat aici pe zăpușeala asta ziua întreagă, vi 
se vor fi uscat gitlejurile, şi-apoi, m-am gîndit că putem 

sta de vorbă pe rînd. Deci : ce-ar fi să vă chem înăuntru, 
să îmbucați ceva, bunăoară ? Ce ziceţi? Dacă n-aveţi 
nimic împotrivă, îi poftesc pe ofiţerii din Gărzile de Stînga 
și de Dreapta să intre întîi. După aceea am să mă sfă- 
tuiesc. cu domniile-voastre, cei din celelalte companii. 
Știu că ar trebui să stăm de vorbă toţi împreună, dar 
casa mea e atit de nearătoasă și strimtă, încît n-am 
unde să vă primesc. Deci aveţi nițică răbdare. Dacă acum 
Gărzile . Palatului vor să intre întîi...“ Iată aşa mi-a 
zis stăpînul, mai adăugă sluga. 

Oamenii doboriţi de. căldură fură cât se poate de 
fericiţi că, în fine, își pot înfățișa jalba. 

Ce frumos din partea lui! Să intrăm și să-i spunem 
ce ne-a adus încoace. 

— Prea bine, zise sluga. Poarta se deschise și intrară 
cei din Gărzile de Dreapta și de Stinga ale Palatului. 

De-a lungul : galeriei de miază noapte fuseseră în- 
tinse rogojini lungi pînă la poarta care dă spre încăperile 
interioare, iar pe ele stăteau în șir vreo douăzeci-treizeci 
de măsuțe scunde, puse față-n faţă, pe două rînduri. 
Pe ele, gustări din belșug: sărături de toate soiurile; 
pește sărat și uscat în bucățele, somon în saramură deasă, 
scrumbie sărată, cegă în borş de fasole. Erau acolo și 
prune purpurii, pirguite, zece blide mari pline cu vîrf. 

După ce aduseră toate bucatele, slujitorul îi îndemnă : 

— Pe-aici, poftiți, Gărzile Palatului întâi... Și se 
îmbulziră cei mai virstnici din ofițerii Gărzilor în 
frunte cu Owari no Kanetoki și Shimotsuke no Atsuyuki. 

— Acuma-s destui, zi e slujitorul. Ceilalţi să mai 
rabde niţel. Închise poarta cu cheia şi luă cheia cu dînsul. 

Ofițerii fură înșiraţi în curte și poftiți să se grăbească. 
Se așezară pe prispă față-n față, pe două rînduri, 

— Aduceți degrabă cupele cu vin, strigă slujitorul. 
Dar vinul nu veni, iar ofițerii se dădură la toate acele 
sărături, la peștii în saramură și în borş de fasole și la 
celelalte. E 

— Unde-o fi rămas vinul? se minună slujitorul. 
Dar vinul nu venea. 

- Sosi vorba de la guvernator cum.că domnia-sa s-ar 
grăbi să-i primească, dar tocmai l-a plesnit un guturai 
și nu poate veni. Să guste, pînă una-alta, din bucate, 
pînă sosește dînsul. Vinul tot nu venea. 

Dar iată că într-un tîrziu fu adus și vinul: doi paji 
tinerei cărau fiecare cîte-o pereche de 'ulcele pîntecoasc. 
Le puseră pe tăvi între Kanetoki şi: Atsuyuki, care şe- 
deau faţă-n faţă. Apoi aduseră oalele mari de vin, pline 

ochi. Kanetoki și Atsuyuki luară ulcelele și le umplură. 
Era cam tulbure şi acrișor vinul, dar cym aveau gîtle- 
jurile arse de căldură, le dădură pe gît. Goliră astfel ulce- 
lele de trei ori la rînd înainte de a le pune iar pe masă. 
Veni rîndul celorlalți, care sorbiră care cum putură cîte 
două-trei, ori patru, ori cinci ulcele cu vin, atit cît să-și 
umezească giîtlejurile. Şi-apoi dă-i cu prune și dă-i iar 
cu vin, așa că băură a cincea, a șasea oară. Abia după 
acestea se strecură guvernatorul după o perdea și le 
vorbi : 

— Prea-cinstiţii mei oaspeți, vă cer iertare din suflet, 
Cine-ar fi zis că voi ajunge să mă ocăriţi ? Dar iată, a 
fost o secetă în Echizen și nu s-au făcut de nici unele. 


- 


O fi fost o boabă-două de orez, dar cei-de-sus mi-au 


luat-tot. N-am nimic, nici măcar hrană pentru ai mei, 
Slujnicele mor de foame. Pesemne că mi-a fost scris să 
rabd rușinea asta. Faceți bine și îndurați-vă, că nu vă 
„pot da nici un blid de orez. Păcatele din alte vieţi mi-au 
„întârziat numirea și cînd am obținut-o, mă pomenii cu 
o provincie sărăcită. Numai eu sînt de vină de toate ne- 
cazurile, numai karma mea cea rea. Și se apucă să se 
jeluiască plingînd. 


Kanetoki și Atsuyuki ședeau aproape de dînsul, așa | 


că le putea auzi chiorăiturile stomacului. Dregîndu: și 
glasul, bătură un timp cu bastonașele în masă, ca să 
acopere chiorăiturile. Cînd își scoase guvernatorul capul 
prin perdea, toate burţile chiorăiau ținîndu-și isonul, 
iar ofițerii, pînă la ultima masă, se chirceau de dureri. 

- — Să-mi fie cu iertare, zise Kanetoki și se sculă 
cu mare grabă de pe locul său. La acest semn se ridicară 
taţi ofiţerii de pe locurile lor și se buluciră în urma lui, 
sărind. de pe prispă ori de pe scînduri, slobozind vînturi. 
Unii alergară pînă la șură și-și dădură drumul înainte 
de a-și da jos nădragii. Alţii își ridicară poalele și se ușu- 
rară. Unii, nemaiavînd vreme să se ascundă își dădură 
drumul pe unde se găseau. Cu toate astea îi pufnea rîsul. 


— Chiar așa, hoțul ăla bătrîn nu se-ncurcă. Ne-am 


gîndit noi că clocește ceva. N-avem nimic cu guvernatorul. 
Ne-o: făcurăm. cu mîna noastră. Dacă ne-a îmboldit 
setea ! Şi rideau cu toţii în timp ce se cufureau cu mari 
dureri. 

Tocmai atunci se deschise poarta. l 

— Domniile voastre pot pleca. Și să poftească din 
celełalte companii. 

— Chiar aşa ! Să poftească și să se cufurească și ei 
ca noi. 

Toţi își murdăriseră nădragii. Și văzîndu-i cum se 
strecoară pe poartă ștergîndu-și nădragii, gărzile din 
celelalte companii dădură bir cu fugiţii, rizînd. 

Într-adevăr, totul se petrecuse după planul lui Ta- 
memori. f 

„Am să-i.las să se prăjească la soare vreo opt ceasuri, 
apoi îi chem. Ce sete le-o fi! Şi-apoi le dau prune și 
saramură, să le fac poftă și după ce-și vor fi umplut bur- 
țile goale cu sărături le dau vin acrișor amestecat cu 
sămînță de convolvulus. Au să se cufurească verde adu- 
nătura de afurisiţi !* 

Acel Tamemori era șiret ! Un vulpoi bătrîn care se 
ținea de șotii și făcea lumea să rîdă. Tot de-astea făcea. 
Oamenii rîseră și spuseră că așa le trebuie gărzilor dacă 
se duc cu plingere la un şarlatan. Gărzile, pesemne, ți- 
nură minte, că nu se mai duseră niciodată să protesteze 
la vreun guvernator care nu și-a plătit datoria. 

Așa se povesteşte și așa s-a transmis. 


Despre nasul preotului Curţii din Ikenoo 


Odată, demult, trăia în Ikenod un călugăr căruia i se 
zicea Zenchin, și care era preotul Curţii. Ducea o viață 
cumpătată și practica cu folos Învățătura Tăinuită a 
Cuvîntului Adevărat. Fiindcă respecta cu cuget curat 
poruncile dreptei purtări, nu găseai nici urmă de para- 
gină în sala Turnului și în chiliile călugărilor din stăreția 
lui, iar flacăra veșnică a jertfelor nestingîndu-se nici- 
cînd, daniile către călugări și predicile se ţineau lanț, 
așa încât chiliile erau mereu pline. În baie nu trecea zi 
să nu clocotească apa în cazane și se-auzea de-acolo 
pălăvrăgeala preacuvioșilor, de-ți era mai mare dragul. 
Și, dată fiind bunăstarea mănăstirii, se ridicară în jurul 
ei mulțime de colibe, ba crescu chiar un sat întreg. 

Numai că avea acest preot Zenchin un nas lung de 
vreo cinci-șase șchioape, care-i atîrna pînă sub bărbie, 
purpuriu la culoare şi ciuruit precum coaja unei porto- 
cale uriașe. Și nasul acesta îl mînca îngrozitor. De aceea 
punea apă la fiert într-un ibric acoperit cu o scîndurică 
cu gaură la mijloc, tocmai cît să-i încapă nasul, și de 
cum începea apa să clocotească, dînsul își băga nasul prin 
scîndurică și-l fierbea bine-bine. Iar cînd îl scotea, nasul 
era purpuriu la culoare. Se lungea, atunci pe-o parte, 

punînd o proptea potrivită sub nas și chema un om să 
i-l frămînte în picioare. Călca omul acela pînă ieșea un 
fum negricios din nările negre și atunci călca mai tare 
și din fiecare nară ieșea câte-un viermișor alb. Apoi îi 


mai scoteau din nări cu un cleștişor cîte-un vierme alb 


și lung de vreo patru șchioape, după care,puteai privi 
fără opreliște 'prin nările curățate. Atunci dînsul își 
băga nasul din nou în apa clocotită și-l fierbea ca înainte, 
pînă ce se strîngea de se făcea mic ca un nas obișnuit, 
Dar nu treceau două-trei zile și nasul începea iar să-l 
mănînce, plesnind și întinzîndu-se 'pînă ce se făcea tot 
atît de mare și umflat. ca la început. 

„Cînd dorea cuvioșia sa să soarbă terci de orez, punea 
un învățăcel să se-așeze în fața lui și acela ținea nasul 
ridicat cu o scîndurică lungă de două palme și lată cam 
de una, și-l ținea așa pînă sfirşea masa, după care în- 
vățăcelul” dădea drumul nasului și se retrăgea. Pusese 
o dată și pe altcineva să îndeplinească, operaţia aceasta, 
dar acela îi ţinu nasul cu atita neîndeminare, încît cu- 
vioșia sa, de necaz, nu mai mîncă nimic. De atunci înainte 
numi doar pe acel învățăcel pentru această slujbă. 

Dar se întîmplă să se îmbolnăvească învăţăcelul, 
așa că nu era nimeni să-i țină preacuviosului nasul la . 
terciul de dimineaţă și dînsul cumpăni ce-i de făcut. 
Dar cum un slujitor al templului se lăudase odată că ar 
fi în stare să ţină nasul cum trebuie și că n-ar fi cu nimic 
mai prejos decît învățăcelul cu pricina, cineva îi aduse 


„la cunoștință lui Zenchin vorbele acestuia. Era un slu- 


jitor de rang mijlociu, arătos și priceput, căci slujise 
într-o casă cu vază, așa că Zenchin porunci : 

— Chemaţi-l încoace! Dacă dorește, n-are decît 
să mi-l țină. 

ÎL chemară și feciorul veni. Luă în mînă scîndurica- 
sprijinitoare, se așeză în poziţia cuvenită în fața lui Zen- 
chin și îi ţinu nasul la înălțimea dorită cît timp prea- 
cuviosul îşi sorbi terciul. 

„E îndeminatic foc. Face treaba mai bine chiar decît 
celălalt“, gîndi preacuviosul sorbind din terci. Deodată 
însă feciorul întoarse capul într-o parte și slobozi un 
strănut zdravăn. Mîna i se clătină, scîndurica-spriji- 
nitoare-de-nas se înclină într-o parte, iar nasul căzu— 
pleosc ! — în ulcica de tinichea, de-i stropi atît pe prea- 
cuviosul cît și pe fecior, cu terci, pe toată față. , 

Zenchin se mînie îngrozitor și luă o bucată de hîrtie 
ca să se șteargă de terciul care i se lipise pe creștet și 
pe faţă, răcnind la fecior : 

— Eşti un terchea-berchea nesăbuit ! Dacă în locul 
nasului meu îl țineai pe-al unui domn sus-pus, nu s-ar 
fi întîmplat una ca asta. Prostălău căscat ce eşti ! Afară 
cu tine ! 

Izgonit astfel, feciorul se retrase bombănind : 

— Dar unde se mai găsește în lume încă un nas ca al 
dumnealui ? “Vorbește cam în” doi peri preacuviosul | 

Învăţăceii, cîți erau de față, o zbughiră pe-afară rî- 
zînd în hohote. 

Totuşi trebuie să pui la socoteală că nasul acesta, ori- 
cum ar fi fost el alcătuit, era, la urma urmei, un nas fără 
pereche. 

Toţi, cîți auziră răspunsul isteţ al feciorului, îl lšudară. 

Aşa se povesteşte şi aşa s-a transmis. 


Cum voia să slăbească sfetnicut mijlociu 
. de pe Transversala a treia 
x 

Odată, demult, trăia un om căruia i se zicea sfetnicul 
mijlociu de pe Transversala a treia. Îl chema Fujiwara 
Tomonari. Era fiul preacinstit al Cancelarului de Dreapta? 
din Transversala-a treia. Era “înţelept şi foarte citit, 
cunoscînd bine treburile Împărăției de Mijloc, fiind 
și cumpănit, îndrăzneţ și hotărît. În plus, cînta de minune 
din zdrîngă. Și fiind strîngător din fire, casa lui ajunsese 
la mare belșug și îndestulare. 

Era mare de stat și burtos peste măsură, aşa încât 
ajunsese să-l supere grăsimea și-l chemă pe doctorul 
Wake Shigehide, rugându-l : 

— Spune-mi ce să mă fac cu pîntecele ăsta uriaș ! 
Mă îngreunează că de-abia mă mai pot așeza și ridica. 

Doctorul îl sfătui : $ 

— În timpul iernii să mănînci orez mnuiat în apă 
fierbinte, iar vara orez muiat în apă rece. 

Prin luna a şasea, sfetnicul se duse din nou pela doc- 
tor : 
— Dacă se poate, vino şi stai cu mine pînă mănînc 
orezul, să vezi dacă fac bine. 

Doctorul se învoi şi stătu lîngă el, iar sfetnicul chemă 
un slujitor: 

— Adă-mi orezul cu apă, ca de-obicei | 
f 


i Al treilea rang în ierarhia guvernamentală. 

. Slujitorul se retrase grăbit şi se întoarse curînd cu o 
măsuță scundă pe care i-o așeză înainte. Pe măsuță puse 
doar două rezemători pentru bețișoare. În dată sosiră niște 
slugi purtînd castroanele. Cînd le așezară pe masă, se 
văzu că într-unul erau vreo zece felii mari de pepene 
uscat, netăiate. Într-alt blid erau vreo treizeci de păs- 
trăvi muraţi, mari și groși, cărora numai capetele și cozile 
le lipseau. Mai aduseră și un blid mare de metal. Acestea 
toate fură puse pe masă. | 

Apoi intră un om cărînd din greu o cratiţă mare de 
argint, cu toartă, cu un polonic de argint în ea. O puse 
și pe aceasta în fața stăpînului. Iar sfetnicul apucă blidul, 
il întinse feciorului și zise : „Umple-l“. Aceasta îl umplu 
vîrtos cu orez, iar pe margine turnă un strop de apă. 
Cînd îl trase sfetnicul mai aproape și-l ridică la gură, 
„blidul cel uriaș nici nu păru prea mare în mîinile lui, 
ci chiar potrivit cu statura lui. Luă întîi trei felii de pe- 
pene uscat și le înghiți din trei îmbucături, apoi duse la 
gură vreo cinci-șase păstrăvi uscați și-i mincă pe fiecare 
din două îmbucături, după care trase mai aproape blidul 
cu orez. Păru că mișcă numai de vreo două ori din bețigașe, 
cînd orezul şi dispăru. Dădu la o parte blidul zicînd iar: 
„Umple-l“. ` 

— Chiar dacă te-ai ține strict nuntai de orez în apă, 
cîtă vreme înfuleci asemenea cantități, n-ai cum să slă- 
beşti — îi spuse doctorul şi o luă din loc. După această 
intimplare, de cîte ori doctorul povestea ce văzuse, se 
făcea mare haz. În ceea ce-l privește pe sfetnic, acesta 
se umflă cu timpul într-atât încît ajunse ca un luptător 
de sums!. i 

Așa se povestește și așa s-a transmis. 


Cum Fujiwara no Nobutada, guvernator 
în Shinano, se alese cu o căzătură la Misaka 


Odată, demult, trăia un om pe nume Fujiwara no 
Nobutada, guvernator în Shinano. Se mutase la Shinano 
după numirea ca guvernator și terminîndu-i-se anii de 
șlujbă, se întorcea acum în orașul împărătesc, călare, 
într-un cortegiu mare, cu cai încărcați cu poveri, cu 
slugi care călăreau la rîndul lor — atîtea, de nu le puteai 
număra, Cînd să treacă peste puntea suspendată de la 


1 Luptă sportivă tradițională japoneză. 

Misaka, calul guvernatorului lunecă cu copita într-o 
crăpătură din scîndurile punţii și se prăbușiră, cal Și 
călăreț, în prăpastie, 

Prăpastia era nemaipomenit de adîncă. N-avea cum 
să scape cu viață. Departe, sub pod, se vedeau vîrfurile 
unor chiparoși și crengile unor cedri înalți de o sută 
. de picioare, dar pînă la poalele lor n-aveau cum să vadă. 
Oricum, nu era cu putință să fi rămas guvernatorul 
nevătămat după căzătura asta. Slujitorii descălecară 
cu toții, și, îngenunchind la marginea podului, unul lîngă 
altul, se holbau în adîncuri. 

— Nici o nădejde. Dacă măcar am găsi un loc mai 

puţin abrupt, să coboare unul din noi să vadă ce-i cu 
dinsul..O să avem cale de-o zi pînă la capătul prăpastiei 
unde putem să-l căutăm. Pe-aici, n-avem cum, se jeluiau 
slujitorii deznădăjduiți, unul după altul. 
“Dar deodată se auzi din prăpăstie un strigăt, slab de 
tot. 
a Asta-i dumnealui, guvernatorul, hotărîră și dă- 
dură: răspuns printr-un chiot. Ciulind urechile, abia des- 
lușiră cuvintele guvernatorului 

— Ne strigă cineva ! Toată lumea să asculte! Ce 
zice ? 

— Zice să lăsăm în jos un coș legat de-o frînghie lungă. 

Acum știau ca mai e în viață ; i-o fi împiedicat ceva 
căzătura. O mulțime de oameni adunară dirloagele, le 
puseră cap la cap, legîndu-le apoi de toarta coșului pe care 
îl coborîră îndată în prăpastie. Desfășurară frînghia pînă 
la capăt. Abia atunci o simțiră moale. O fi ajuns jos. 

Din adâncuri se auzi vocea guvernatorului : 

— Trageţi în sus! - 

— Zice să-l tragem. 

Coşul era neașteptat de ușor cînd îl traseră în sus. 


— Ce ușor e! Ar trebui să fie mai greu dacă ar fi 
dumnealui într-însul. Pesemne că se ţine. cu mîinile de 
crengi în timp ce-l ridicăm. 

Traseră toţi împreună. Cînd ajunse coșul sus, văzură 
că erau într-însul numai ciuperci. Se holbară. unul la 
altul fără să înțeleagă. Ce naiba ? 

Iarăşi se auzi strigătul din prăpastie. 

— Daţi drumul la coș! 

Așa făcură şi din nou se auzi porunca să-l ridice. De 
data asta, coșul era al dracului de greu. Se opintiră cu 
toții să-l tragă pe punte. Guvernatorul şedea în coș, ți- 

nîndu-se cu o mînă de frînghie, în timp ce în cealaltă 
avea trei smocuri de ciuperci. 

Îl ridicară -pe punte, - primindu-l cu mare veselie. 

— Să ne fie cu iertare, o fi un soi neobișnuit de ciu- 
perci ? îl întrebară oamenii lui. 

— Prăbușindu-ne, calul se rostogoli de-a dreptul 
pînă-n fundul prăpastiei, Eu mă roteam prin aer după : 
dînsul cînd deodată căzui într-o încîlceală de ramuri. 
Mă agăţai de cle pînă ce mă oprii pe-o cracă groasă. Pusei 
piciorul și mă cățărai pînă-n crăcile din vîrf și stătui acolo 

“ţinîndu-mă bine cu ambele miîini de trunchi. Să vedeţi 
cîte ciuperci cresc acolo pe trunchi ! Nu-mi mai puteam 
lua ochii de la cle. Le-am cules doar pe cele mai la în- 
demiînă și vi le-am pus în coș. Dar cîte-or fi rămas acolo ! 
Nu vă puteți închipui ! Ge risipă, ce risipă, mi-e o ciudă ! 

—  Întocmai precum zici, stăpîne. Ce risipă!, încuviin- 
țară oamenii pufnind în ris, , 

— Sînteți nişte proşti, se supără guvernatorul. Oa- 
menii de felul vostru sînt în stare să urce pe-un munte. 
de nestemate și să se-ntoarcă cu mîna goală de-acolo— 
vă știu eu prea bine. Că doar vorba ceca : „Un guvernator 
Chiar dacă se-mpiedică, nu se ridică fără să apuce un 
pumn de lut.“ l 

Locțiitorului îi era lehamite, dar zise cu glas tare: 

— Ai dreptate, stăpîne. Cum să nu apuci tot ce-ţi 
cade în mînă ? Oricare ar face la fel. Dar numai un bărbat 
cu istețimea domniei-tale e în stare să se gîndească la 
toate chiar cînd priveşte moartea în față și să culeagă: 
ciuperci de parcă nu s-ar fi întîmplat nimic. Domnia-ta 
guvernezi provincia cu aceeași înțelepciune, strîngînd 
birurile și înmulțindu-ți bunurile după placul inimii. 
Iată de ce supușii te îndrăgesc și te preţuiesc ca pe un 
părinte. lar nouă nu ne rămîne decît să te lăudăm. 

Locţiitorul vorbea înainte, în timp ce oamenii chico- 
teau pe-nfundate. : 

Dacă e să cumpănim : lăcomia guvernatorului era 
atît de mare, încît chiar în fața primejdici primul lui 
gînd se îndreptase către ciuperci. Fără să clipească, le 
culesese și le trimisese sus. Vă puteți închipui și domniile- 
voastre cum proceda în împrejurări cînd câștigul era mai 
lesnicios. Cum l-or fi urît oamenii —și cum or fi rîs 
de istoria asta! 

Așa se povestește și așa s-a transmis. 


~ 


(S.-C) 

ADĂUGIRI LA POVESTIRILE DIN UJI 
(UJI SHUI MONOGATARI) E 


Cam la un veac după Konjaku Monogatari, apare 0 culegere de 
două sute de istorioare care, după titlu, se dă drept continuare a acesteia. 
„Adăugiri la povestirile din Uji“ (Uji-shūi-monogatari) se referă la 
unul din titlurile celei dintii; „Povestiri din Uji“. În realitate, preia 
84 de povestiri, adaptîndu-le, la care se adaugă numeroase interferenţe 
cu alte culegeri. 

Continuitatea tradiției nu maschează fnsă diferențele: atmosfera 
noii culegeri e alta. Nu numai intenția didactică e mult atenuată.- 
ordinea povestirilor e laxă, volumul total mai mic, dispare ambiția 
panoramei universale ; ponderea materialului autohton, bazat pe tra- 
diții orale „lumești“ e mult mai mare aici. În consecință, umorul anec- 
dotelor și snoavelor culese din medii diferite, de la cele de curte pînă 
la cele sătești, e mai drastic, dar și stilul povestirilor, apropiat de limba 
vorbită, debarasat de rigiditățile construcției gramaticale chinezești, 
are un plus de suplețe şi vioiciune. ii 

Distanțarea de canoanele literaturii hagiografice buddhiste și 
apropierea 'de „folclor“ (zonă tabuizată în mediul literar aristocratic 
al epocii precedente, Heian) nu împiedică popularitatea cărții la curtea ` 
împărătească. La 1438 împăratul poruncește să se strîngă manuscrise, 
iar în 1475 în luna a șaptea (după o însemnare de jurnal) i se titesc îm- 
păratului povestiri din culegere. Ce va fi spus el, oare, de snoavele ire- 
verențioase la adresa înalților nobili de la curte ? Despre anecdota cu 
prințul bolnav de lingoare, pe care toți curtenii îl numesc „Verzuliv“, 
iar cînd întrebuințarea poreclei este interzisă, ei apar în cortegih, îm- 
brăcați în haine verzi, servind, pe farfurii verzui, verziciuni ? Sînt 
luate în deridere aventurile galante al nobililor, jocurile lor deșuchiate 
și copilăreşti, aerele aristocratice și apar parodii ale literaturii roman- 
țioase de la curte. 

Un curtean galant, dus de nas de o doamnă pe care socotise că o va 
cuceri prea lesne, încearcă să se vindece de dragoste furînd oala “de 
noapte a iubitei: dar iată că din oală se ridică miresme neasemuit de 
suave | Rămîne deschisă întrebarea dacă avem de a face cu o nouă 
șotie a doamnei sau cu un miracol, din cele obişnuite în pildele buddhiste. 

Umorul cel mai grosolan apare, fireşte, în mediul clerical; un 
bonz colindă dif poartă-n poartă arătîndu-şi fruntea crăpată, contra 
plată și pretinde că acolo și-a ascuns descîntecul pentru boddhisattva 
Zuigu, pînă ce e dat de gol: capul spart i se trage de la o întîlnire ne- 
prevăzută cu bărbatul unei ibovnice | Alt popă rătăcitor cerșește pe 
la case arătînd că și-ar fi tăiat bărbăția, obirșie a tuturor relelor — 

"dar minciuna, iese la iveală într-o scenă de un umor drastic. Ipocrizia 
preotească e pedepsită rău în anecdota despre bonzul care face jurământ 
că se îneacă și, încercînd să fugă, este lapidat de săteni, sau în snoava 
despre „sfintul Cacă-orez“, fals curios taoist. 


(S. C.) 


Cum se făcu un fecior că doarme în timp 
ce se pregăteau găluştele de orez 


Odată, demult, era un fecior care slujea într-un tem- 
plu pe muntele Hiei. Într-o seară, călugării nu mai știau 
cum să-și treacă timpul și unul zise : — Ce-ar fi să facem 
niște găluște de orez? Feciorul auzind, îi lăsa gura apă, 
dar gîndindu-se că nu se cuvine să stea și să aștepte pînă 
ce fac ei turtele, se retrase într-un colț prefăcîndu-se că 
a appt Dar el tot după găluşte aştepta. 

e cum stătea el așa ghemuit, așteptînd să-l trezească 
` ceilalți, auzi pe unul dintre călugări: 

— Scoală, măi băiete! 

Dar, gîndindu-se că dacă răspunde de prima dată au 
să-și dea seama că a așteptat să fie chemat, se stăpîni. 
Las’ că răspunde el la a doua chemare. Dar acum auzi : 

— Lasă-l în pace, nu-l mai chema! Las’ să doarmă, 
săracul ! 

Aoleo ! De m-ar mai striga o dată! Și rămase aşa 
ghemuit și ciulind urechile. Îi auzea pe ceilalți cum 
mestecă de zor. Cînd nu se mai putu stăpîni, strigă; 

- — Iaca vin! 
Ce haz făcură călugării ! - 


Despre minunile sfîntului Seitoku 
Odată, demult, trăia un sfint pe nume Seitoku, adică 
„virtute limpede“. Cînd îi muri mama, o așeză într-un 


coşciug și o duse în spinare pînă pe muntele Atago. Puse 

coșciugul pe patru bolovani, apoi se învirti în jurul lui 
trei ani de zile, murmurind fără încetare descîntecul 
Zeiței Milostivirii, cea cu o mie de braţe!, fără să se oprească 
o clipă, fără să măniînce terci. Nici măcar apă n-a băut. 
În primăvara celui de-al treilea an, pe cînd nici nu dor- 
mea și nici treaz nu era, auzi glasul șoptit al mamei sale : 

— Fiindcă ai recitat zi și noapte descîntecul, eu 
m-am renăscut în ceruri sub înfățișare de bărbat, dar nu 
ţi-am vorbit pînă astăzi, căci vroiam să -te înștiințez că 
am devenit Buddha. Acum, fiind Buddha, îți vorbesc. 

— Întocmai cum mă aşteptam, spuse dinsul, iată, 
mama a devenit Buddha ! Şi scoţînd-o din sicriu, o arse 
pe rug în același loc. Cenușa o adună și-o îngropă, ridicînd 
deasupra o stupă de piatră?. Apoi porni la drum spre urbe, 
„fiindcă înfăptuise tot ce se.cădea. Ajunse în Urbea de 
apus, într-un loc unde creșteau dese smocuri de limba- 
raţei. Frînt de oboseală și hămesit cum era, preacuviosul 
rupea din mers frunzele și le ronțăia, pînă ce ieși stăpînul 
ogorului acela, care & văzu cum. rupe frunze și le ronțăie 
fără sfială.-Îl întrebă : 

„— De ce măniînci frunze ? 

— Fiindcă sînt lihnit, răspunse sfîntul. 

— Ei bine, dacă-i așa, poftește și mănîncă cît dorești. 

Sfîntul smulse vreo treizeci de lujere și le ronțăi cu 
mare poftă. Limba-raţei era sădită pe un ogor cu latura 
de tret sute de pa$i. Văzînd cum înfulecă, stăpînul ogo- 
rului se minună și aşteptă să vadă cît mai încape în el, 
așa că-l întemnă: 

— la at poftești ! | 

— Mulţumesc domniei tale, răspunse preacuviosul 
și continuă să rupă foi pînă ce termină tot ogorul. 

Proprietarul își spuse : ăsta e un sfint care mănîncă 
neînchipuit de mult. Apoi îi spuse : 

— Mai zăbovește oleacă să mă duc să-ţi pregătesc 
niște bucate. 

Luă un sac cu orez dezghiocat, îl fierse tot şi-l puse 
înaintea sfîntului, care grăi: 

— Sînt hămesit pentru că n-am mîncat nimic ani 
de zile. 


1 Kannon, zeitate buddhistă mult venerată de japonezi (în san- 
scrită : Avalokitesvara). 

2 Monument funerar buddhist construit din pietre suprapuse (de 
obicei cinci, simbolizind pria formele şi proporțiile lor structura univer- 
sului). 

Şi înfulecă tot orezul, după care își văzu de drum. 

Stăpînul locului rămase uimit de această întîmplare 
și o tot povesti pretutindeni pînă ce pățania ajunse la 
urechea Cancelarului de dreapta în calea Bojō. Acesta 
nu pricepea cum se poate una ca asta-și hotărî să-l cheme 
pe preacuviosul să-l vadă cum înfulecă. Şi îl pofti poli- 
ticos : ` 

— Aș dori să te chem la masă, în numele legăturii 
mele cu Buddha. , 

Așa se face că i se înfăţișă un om cu totul neobișnuit, 
în urma căruia veneau. cohorte de demoni flăminzi și 
fiare, suflete reîncarnate, tigri, lupi, cîini, cai, păsări și 
dobitoace de toate soiurile, mii și mii. Toate aceste yie- 
tăți rămîneau însă nevăzute de muritori. Numai Cance- 
larul de dreapta le zări și în 'sinea sa își spuse : „dacă așa ' 
stau lucrurile, e un sfînt cu totul neobișnuit şi-mi va 
aduce noroc“. Porunci să se pună la fiert zece saci cu 
orez dezghiocat, pe care îl turnară în blide, cratițe, ciu- 
bere şi copăi înșirate pe rogojini proaspete. Toate erau 
din belșug. 


Îl poftiră pe preacuvios să se-nfrupte, dar dînsul 
hrăni toată cohorta de suflete îmbulzite în jurul său. 
Animalele, cu labele ridicate, înfulecau totul. Sfîntul 
«însă plecă fără să fi gustat măcar din bucate. Cancelarul 
socoti : „dacă-i așa, atunci nu e om obișnuit, ci o încarnare 
a lui Buddha care umblă printre oameni“. Dar cum toţi 
cei de față nu văzură decît pe preacuviosul întruptindu- se, 
se minunară peste poate. 

Pe drum, sfîntul se ușură în ulița de la miazănoapte 
de a patra Transversală. Dar cum se ușurară o dată cu 
dînsul toate acele vietăţi, rămase murdăria lor în grămezi 
pe tot locul și era neagră ca tușul și nu rămăsese locșor 
curat pe toată ulița. lar oamenii, scîrbindu- -se, îi spuseră 


de-atunci încolo Ulița Cufurelii, ceea ce ajunse la ure- 
chile Împăratului. 


— Cum se cheamă ulița de la miazăzi de Transversala. 
a patra ? întrebă Măria Sa și i se, răspunse: 
— Aceea este Ulița Damascului. 


— Ei, atunci poruncesc ca ulița de la miazănoapte 
să se cheme Ulița Brocartului, căci numele ei e pira 
murdar de-acum. 


Astfel porunci împăratul și de-atunci i se zice Ulița 
Brocartului. 

Cum s-au păcălit unul pe altul 
Ietsuna și Yukitsuna 


Cu multă vreme în urmă umbla o vorbă, cum că 
toți muzicanţii ar fi cam într-o ureche, dar ăștia: doi erau 
într-adevăr niște pehlivani fără pereche. Pe vremea 
domniei luminate a Împăratului Horikawa, s-a dat po- 
'runcă împărătească în ajunul Dansurilor Zeilor. care „se 
desfășurau la palat în fața încăperilor Doamnelor, ca 
de data asta să se joace în acel loc ceva cu totul nou. 

Mai marele cămărașilor îl chemă pe Ietsuna transmi- 
țîndu-i acea poruncă. Ietsuna își bătu capul ce-ar putea 
juca, apoi îi făcu semn fratelui său mai mic Yukitsuna 
și-l trase deoparte într-un colţ. | - 

— Uite, ni s-a poruncit așa și-așa, deci eu m-am gîn- 
dit la ceva. Ce zici? ` 

.— La ce te-ai gîndit ? întrebă mezinul. 

— Uite: eu îmi suflec șalvarii la lumina focului din 
curte, îmi dezvelesc coapsele slăbănoage, apoi alerg de 
trei ori împrejurul focului cîntînd : 


Noaptea-i neagră, 
Brrr, mi-e frriggg, 
Hai să-mi încing 
Dinaintea la foc ! 


Ei, ce zici de asta ? l 

— Merge, dar... să-ți arăţi picioarele slăbănoage 
în prezenţa Măriei Sale și să zici că-ți încălzești așa ceva... 
nu crezi că e cam necuviincios ? | 

' — Așa e, bine zici! Atunci să fac altceva. Bine că 
m-am sfătuit cu tine întii. 

Curtenii, care auziseră de porunca împărătească, 
așteptau curioşi să vadă ce le dă prin minte celor doi 
frați. Mai-marele jocurilor îl polti pe Ietsuna în faţă. 
Acesta înaintă, execută un dans obișnuit, dar nu jucă 
prea bine și se retrase fără să fi mulțumit pe Măria-sa 
și pe ceilalți privitori. În consecință, Mai-marele jocurilor 
îl chemă pe Yukitsuna. 

Yukitsuna, zgribulit ca unul ce era pătruns de frig, 
ridică genunchii sus, își despuie coapsele slăbănoage și 
strigă cu glas tremurat: 


Noaplea-i neagră ! 

3 Brrr, mi-e frriggg ! 
i Hai să-mi încing 
Dinaintea la foc ! 

Şi făcu așa alergînd de vreo zece ori în jurul focului. 
Toţi cei de faţă, de la mare pîn'la mic, se prăpădiră de 
ris. Numai Ietsuna se ascunse într-un colț zicîndu- și 
înciudat : „Mi-a făcut-o, afurisitul !“ Și se mînie atit de 
tare, încît nici nu se mai uită la frate-său. 

După o vreme își zise că nu poate lăsa lucrurile așa, 
chiar dacă-l păcălise celălalt și se adresă fratelui : p” 

— Ce-a fost, a fost. Acu’ să nu ne mai dușmănim, 

că doar sîntem frați ! 

Yukitsuna veni bucuros să se împace. Iar la Dan- 
surile zeilor, la a doua sărbătoare de la’ Kamot, Yukit- 
suna spuse fratelui său : i 

— Cînd ne cheamă Mai-marele jocurilor, eu mă apro- 
pii de stutărișul de bambus și fac gălăgie mare. Atunci 
tu să*spui : „Hei, tu de colo, care eşti ?“ iar eu o-să răs- 
pund : „Pantera, pantera, bambus pete-pete“. 

letsuna spuse că nu e greu, o să se străduiască să 
spună întocmai și deci se învoiră. lar cînd Mai-marele 
jocurilor strigă: „Să iasă Yukitsuna !*, acela se ridică 
fără grabă de la locul său și intră în stufăriș, umblînd 
în patru labe şi aşteptînd să-l -întrebe Ietsuna „hei, tu 
de colo, care eşti“, ca el să poată zice „pantera, pantera...“ 
Dar Ictsuna de colo: | 

— Ce panteră-i asta ? 

Cuvîntul „panteră“ fiind rostit, lui Yukitsuna nu-i 
mai rămase, nimic de adăugat, drept care o luă la fugă 
rușinat. 

Această pățanie ajunse la urechile Împăratului, 
„care se zice că ar fi făcut mare haz. Cică Ietsuna se răz-- 
bunase pe frate-său pentru păcăleala dinainte. l 


Cum fu comandat un calendar scris 
în limba neaoşă! 


Asta iarăși s-a petrecut cu multă vreme înainte. 

Trăia în casa unui om o muiere tînără care ceru o dată 
hîrtie şi-l rugă pe un călugăr tinerel ce locuia prin apro- 
piere: 


i E vorba de sărbătoarea „extraordinată“, din Inna a 11-a. 
2 Calendarele, scrise în chinezește, erau inutilizabile pentru oamenii 
simpli. 


+ 

— Întocmește-mi, rogu-te, un calendar cu semne 
japoneze, să-l pot citi și eu. i 

Călugărul răspunse că nu e nimic mai uşor pe lume 
și îi împlini dorința. 

La începutul calendarului mai scrisese în dreptul 
fiecărei zile: „de bun augur pentru zei și pentru Buddha“!, 
sau „zi fără noroc“, „zi rea“, și altele de soiul acesta, 
dar mai către sfîrşit apăreau astfel de însemnări: „zi 
în care este oprit mîncatul“, sau „ză în care poţi mînca 
cutare și cutare bucate, dacă le ai“. Muierii i se păru 
cam neobișnuit calendarul, dar cum nu era prea pricepută, 
gîndi că trebuie să se țină de sfaturile scrise şi așa și 
făcu. Cînd găsi în dreptul unei zile „astăzi e oprit să te 
ușurezi“, se miră “întrebîndu-se ce rost să aibă, dar se 
strădui din răsputeri să nu. încalce porunca. Însă în 
dreptul zilelor următoare scria din nou, ca într-un şir 
de zile fără noroc: „oprit să te uşurezi”, „oprit să tg uşu- 
rezi“, Femeia răbdă încă vreo două-trei zile pina nu 
mai putu și cică umbla văitîndu-se. 


— Ce mă fac, ce mă fac? se plingea ea pînă « ce s-a 
ușurat fără voie, frîntă din şale și zvîrcolindu-se. 


Cum sfinţi un om de-al lui Tsunemasa 
niște chipuri cioplite 


Odată, demult, trăia un om pe nume Hy5d5 Taifi 
Tsunemasa. locuia în casele domnești din. Yamaga, 
în provincia Chikuzen și stătea la dinsul, de oarecare timp, 
un oaspete din orașul împărătesc. Între oamenii lui 
Tsunemasa era unul Masayuki, care cică vroia să sfin- 
țească niște chipuri cioplite ale unor zei buddhişti. Au- 
zind larmă în casa lui Tsunemasa, oaspetele întrebă și 
află că un anume Masayuki vrea să sfințească niște chi- 
puri și petrecerea arc loc chiar în casa lui Tsunemasa. 


— Azi se dă o masă de o sută de tacîmuri, iar miine 
vine Tsunemasa și-l cheamă și pe oaspete. Va aduce toate 
cele de trebuinţă. 


! Se ținea cont de zeitățile. shinto şi de cele buddhiste, asimilate 
toate într-un sistem sincretist, specific Japoniei din sec. 13 încoace ; 
Zilele de bun augur și celelalte, de fereală, erau calculate după un sistem 
de divinație taoist de către Biroul yin-yang al Palatului. 

— Aşa e obiceiul prin părțile voastre la sfințirea unei 
statui? ` 

— Așa e: la noi, la țară, începe petrecerea cu vreo 
patru-cinci zile înainte de sfințire. Ieri și alaltăieri am 
chemat și eu vecinii și rubedeniile. 

— Foarte amuzant, zise străinul. Atunci mai stau 
şi eu pînă miine. 

În zori, oaspetele aștepta nerăbdător să vină Tsune- 
masa la dînsul. Acesta veni și se întinse masa. 

* — Poftește și ia, îl îndemnă îndată pe oaspete. 

După cum se așteptase, bucatele nu erau prea fine, 
dar blidele toate cu vîrf. Se mai aduseră de-ale gurii și 
pentru însoțitorii lui, „douăsprezece tacîmuri cu totul, 
bune și astea. Ba mai veniră și pentru slugi. Bucate peste 
„bucate! Și alt belșug pentru preotul care urma să sfin- 
țească (fusese ales un preot din suita oaspetelui). 

Pg cînd ședeau cu toţii și se înfruptau, bînd vin de 
orez, călugărul ales să stințească grăi: 

„— Am auzit că mîine urmează să ţin slujba de sfin- 
tire, dar nu știu încă pentru eare zeitate. Care să fie ? 
Doar sînt nenumărate zeități și trebuie să știu dinainte, 
să aleg sutra potrivită. 

" Tsunemasa îi dădu dreptate și întrebă: 

— E aici Masayuki ? 

Se ridică unul — probabil cel ce dorea dopa chi- 
purilor — înalt, puțin aplecat din șale, cu barba roșco- 
vană, cam de vreo cincizeci de ani: Avea sabie la şold 
„și cizme cu carîmbul înalt. Tsunemasa îl chemă și cînd 
omul ajunse în mijlocul curții îl întrebă: 

— Ce chip vrei să sfințești ? Care e zeul ? 

— Păi de unde să știu eu% 

— Cum adică? Cine să știe, dacă nu tu? Ori poate e 
altul care oferă la templu chipurile și tu plătești numai 
sfințirea ? -> 

La care Masayuki răspunse : 

—- Ba deloc. Chipurile sînt ale mele. 

— Păi atunci, cum nu știi ce zeitate reprezintă ? 

— Păi... știe meșterul cioplitor. 

— Ciudat ! își zise Tsunemasa; închipuindu-și că 
omul uitase numele zeului, întrebă: 

— Unde stă cioplitorul ? 


— În mănăstirea Eimei. | 
— Aha, deci nu e departe. Cheamă-l încoace ! 


Masayuki' se retrase și merse după cioplitor. Acela 
era un călugăr gras cam de vreo şaizeci de ani, cu fața 

lată, Cînd veni se așeză lingă Masayuki. După înfățișare, 
nu părea prea isteț. 
— Ăsta e călugărul cioplitor ? întrebă Tsunemasa. 
— Da, răspunse Masayuki. 
— Tu ai cioplit chipurile pentru Masayuki ? 
— Da, i-am făcut nişte chipuri. 


— Cite ? 

— Cinci. : 

— Şi ce zeitate reprezintă ? 
— Nu ştiu. 


— Cum adică ? Masayuki zice că nu ştie nici el. Păi 
dacă nici tu ca cioplitor n-ai habar, cine să ştie ce fel 
de chipuri sînt ? 

— De ce să știe tocmai cioplitorul ? 

— Dar 'cine altul să știe atunci? 

— Sfinția sa preotul predicator ! 

Dar fiindcă se adunaseră mulți în jurul lui strigînd 
și rizind, cioplitorul se înfurie : 

— Habar n-aveţi despre ce e vorba ! zise şi plecă. 

Cum se petrecuseră lucrurile ? Isunemasa iscodi și 
află că Masayuki poruncise să se facă niște „chipuri bud- 
dhiste“, pur și simplu, la care omul făcuse cinci chipuri 
de lemn cu capete rotunde. Le lipsea 'pînă și scufia cea 
mai banală de pe cap, deci nu erau nici măcar niște Jizo!. 
Rămăsese să le sfințească preotul în numele cui dorea 
dinsul, = 

Cînd am aflat de istoria asta, mi s-a părut hazlie — 
dar la urma urmei, fapta lui Masay uki nu era mai puţin 
cucernică decît altele. 

Oamşhnii de rînd fac uneori lucruri ciudate ! 


Cum își însură un şarlatan feciorul 


Odată, demult, cică un șmecher avea un fecior căruia 
îi crescuseră nasul şi ochii strîns laolaltă, de nici nu se- 
măna a om. Părinţii își făceau griji cum are să se descurce 
în viață feciorul lor. Auziră că într-o casă bogată se afla 
o fată cu zestre, tare iubită și răsfăţată de ai săi. Mama 
ci căuta tocmai un ginere -arătos la chip. $mecherul tri- 
mise vorbă: „Cel mai frumos fecior din lume dorește 


1 Zeitate minoră, păzitor al drumurilor și al copiilor. 

să devină ginere în casa domniilor voastre“. Tatăl fetei 
se bucură, încuviințînd ca să fie primit ca ginere. 

` Aleseră o zi potrivită şi încheiară logodna. În scara 
nunții, șmecherul și ai săi luară cu împrumut pentru fe- 
cior niște straie potrivite, apoi îl gătiră ascunzindu-i 
obrazul. Era împopoţonat de nu-i cunoșteai faţa nici 
la lună plină. Era dichisit nevoie mare și tare arătos. 

Astfel o vizită el cîteva nopți pe fată, pînă ce veni 
vremea să rămînă și peste zit. Șmecherul lui de tată își 
tot bătea capul cum s-o întoarcă și în cele din urmă se 


'- cocoță pe acoperișul casei unde stătea fata și prinse să 


joace tontoroiul de asupra iatacului, strigînd cu glas 
puternica: 

— Hei, tu, cel mai arătos dintre oameni ! 

Ai casei ascultau cuprinși de spaimă și se-ntrebau ce 
poate să fie. Ginerele părea și el speriat. 

— Am auzit cu că mi sc spune „cel mai arătos dintre 
oameni“, dar ce să fie asta ? 

De trei ori se auzi răcnetul de pe acoperiș, dar a treia 
oară ginerele răspunse. 

„— De ce răspunzi ? întrebă mireasa speriată, cre- 
zind că e un demon. 

EI îi spuse: i 

— M-am pomenit vorbind fără să vreau. 

„Demonul“ de pe acoperiș strigă de data aceasta: 

— Fata asta a fost â mea, trei ani de zile. Ce-ţi veni 
să te ţii de ea ? 

— Eu... m-am apropiat de dinsa fără să știu nimic 
de domnia-ta. Iertare ! se rugă ginerele, iar demonul 
răspunse : 

— Foarte rău. Încă o vorbă îți mai spun. Ce ţi-e mai 
drag : viața sau frumusețea ta? 

— Ce să-i răspund ? îngăimă ginerele. Dar socrii îl 
sfătuiră : 

`— La ce-ţi trebuie frumuseţea ? Scapă-ți viața. 
Spune-i să-ți ia frumusețea. . 

El grăi după cum îl sfătuiseră și „demonul“ răspunse: 

— Dacă-i așa, am să-ţi sorb frumusețea ! 

Auzind, ginerele își îngropă fața î în miini plingînd și 
tirîndu-se pe jos: „aoleu, aoleu !“ Cît despre „demon“, 
acesta se întoarse acasă. 


i 


` 


1 Nuntirea consta în trei vizite nocturne în dormitorul fetei, pasă- 
mite pe ascuns, apoi, în ultima, noapte, urma schimbul ritual de cupe 
dintre soți. Din acel moment, căsătoria era legal încheiată şi ginerelui 
i se permitea să-și viziteze soţia şi în timpul zilei. 

Toţi se întrebau ce s-o fi întîmplat cu obrazul lui, iar 
cînd îl priviră la lumina făcliilor aduse degrabă, văzură 
că nasul şi ochii păreau crescute laolaltă. Ginerele se tîn- 
gui și se văită: 

— Ce mă fac ? Mai bine mi-ar fi luat viața ! ! Cu ase- 
menea obraz nu mai pot ieşi în lume ! Şi nici măcar nu 
mi-ați văzut fața înainte de nenorocirea asta ! Ce ghinion 
să nimeresc într-o casă bîntuită de un astfel 'de duh în- 
grozitor ! 

"Socrul, înduioșat, îl mîngiic: 

— Am să-ți dăruiesc în schimb lucruri de preț din 
casa mea. Şi fiindcă îl răsfăța cu atenţii și daruri, ginerică 
huzurea în casa lui. Iar socrul, crezind că într-adevăr 
bîntuie strigoii prin casă, îi clădi î în altă parte un rînd de 
case de toată frumusețea, să locuiască în ele, așa că gine- 
rică o ducea de minune, zău că da! 


(S. C.) 


YOSHIDA KENKO 


Scrisă pe la 1331, Tsurezuregusa, operă declarat minoră a poetului 
"și literatului Yoshida Kenkă, preot buddhist al sectci Tendai, rămîne 
pînă astăzi una din cele mai gustate cărți ale literaturii japoneze clasice. 
Se regăsesc în ea, într-o plăcută. îmbinare, prospețimea notațiilor im- 
presioniste å la Sei Shânagon alături de profunzimea, cugetărilor fi- 
lozofic-religioase, nonconformismul ideilor originale alături de cumin- 
tenia locurilor comuane-—virtuţi ale unei adevărate cărți „populare“. 

Autorul se trage dintr-o veche familie aristocratică cu tradiții 
clericale şi literare. Viaţa lui, petrecută între mondenitatea curții im- 
periale și liniștea, templelor (Kenk5 se retrage pe muntele Hiei, citadelă 
a sectei Tendai, apoi la Yoshida, în vestul capitalei, de unde i se trage 
și numele) aparține uneia din epocile cele mai frămîntate ale istoriei 
medievale. Cartea de față e scrisă în preajma scindării țării sub cele 
două, domnii, perioada „curților de Nord și de Sud“ (1333 — 1392). 


Doar indirect transpar grozăviile vremii în istorioarele, anecdotele 
şi snoavele presărate în opera pe care cu o modestie tipic japoneză, 
o numește „vorbărie aiurită“, colecție de „leacuri“ „tocmai bună să 
fie ruptă, căci nu merită ca cineva să-și arunce ochii peste ea. “ 


(S. C.) 


Însemnări din ceasuri de plictis 
(Tsurezuregusa) 


Episcopul Ryâgaku, fratele mai mare al lui Kiny5, 
ce ocupa un rang de mîna a doua la Curte, era pare-se 
o persoană foarte irascibilă. Şi fiindcă în vecinătatea 
mănăstirii creștea un ulm, oamenii l-au poreclit pe episcop 
„Episcopul ulmului“. Porecla nu-i conveni deloc și puse 
să taie copacul cu pricina. Rămase însă rădăcina, fapt 

entru care episcopul fu poreclit „Episcopul buturugii“. 
n culmea furiei, episcopul puse ca această blestemată 
buturugă să fie smulsă şi aruncată. În locul ei rămăsese 

o groapă în care se adună apa şi porecla îi fu schimbată 
în „Episcopul cu băltoaca“. 


x o k 


Un tînăr novice de la templul Ninnaji, preoțit de 
curînd, își luă rămas bun de la cele lumești şi, cu această 
ocazie, se organiză o petrecere la care fiecare își arătă 
talentele. Un călugăr înveselit de băutură, luă o oală cu 
pirostrii cu tot şi, cu oarecare greutate, turtindu-și nasul, 
şi-o înfundă pe cap, apoi începu să danseze, spre marea 
veselie a întregii asistențe. Odată terminat Jocul, vru 
să-și scoată oala de pe cap, dar nu mai reuși. Cheful se 
sparse, toată lumea gîndindu-se ce ar putea face într-o 
asemenea situaţie. Încercară ba una, ba alta. Tras din 
toate părţile, gîtul începu să-i sîngereze, să se umfle și 
omul risca dintr-o clipă în alta să se sufoce. Încercară 
să spargă oala, dar nu era lucru ușor şi apoi zgomotul 
insuportabil îi determină să renunțe. După mai multe 
încercări nereușite, îi aruncară o bucată de pînză pe coar- 
nele formate de cele trei picioare ale pirostriilor, îl luară 
de mînă, îi dădură un baston să se ajute la mers și îl 
duseră în oraș, la un medic din Kyoto. Pe unde treceau, 
oamenii rămîneau muţi de uimire. El și doctorul, față 
în față, formau un spectacol foarte straniu. Deși încerca 
să vorbească, vocea îi era înăbușită și nu se înțelegea 
nimic. Medicul afirmă că așa ceva nu este nici scris în 
cărți, nici transmis pe cale orală, așa că se întoarseră la 
Ninnaji. š 

Prietenii, bătrîna lui mamă, toți se așezară la căpă- 
tîiul lui și plînseră și se lamentară, fără ca el să audă ceva. 
În cele din urmă, unul dintre cei adunaţi acolo hotărî : 
„Chiar dac-ar fi să-i rămînă înăuntru nasul și urechile, 
tot trebuie să-i scoatem odată asta de pe cap! Trageţi 
odată din toate puterile !“ I-au pus paie în jurul capului 
pentru a-l izola de metal, au tras cu atîta putere, de erau 
să-i scoată și gîtul și, lăsînd doar niște găuri în locul na- 
sului și al urechilor strivite, extracția s-a efectuat. Preo- 
tul își salvă astfel viața, dar nu-și reveni multă vreme 
după această întîmplare. 


LE k 


La mănăstirea Shijo-in trăia un arhidiacon pe nume 
Joshin, foarte respectat pentru înțelepciunea lui. Acestui 
arhidiacon îi plăceau foarte mult guliile, pe care le consuma 
întotdeauna în cantități enorme. Chiar și în timpul pre- 


A 

dicii își punea lîngă el, la amvon, un castron mare cu gulii 
pe care le mînca în timp ce își citea textul. Cînd se întîmpla 
să se îmbolnăvească, se retrăgea două-trei săptămîni 
„pentru a se trata“, zicea el; de fapt își alegea cele mai 
frumoase gulii pe care le înfuleca mai lacom ca niciodată, 
vindecîndu-se astfel de orice boală. Nu invita niciodată 
pe nimeni la masă, se ospăta singur. Era foarte sărac, 
dar într-o zi se pomeni cu o moștenire de 200 kan, plus 
o casă, lăsată de superiorul său. Vîndu casa cu 100 de 
- kan, și, din cei 30 000 de hiki, astfel dobîndiţi, își făcu 
un capital pentru cumpăratul guliilor. Își depuse acest 
capital la cineva din Kyōto și îl cheltui numai și numai 
pe gulii. „Trebuie să fii de o mare cucernicie ca să chel- 
tuiești astfel o sumă de 300 de kan cu care te-ai îmbogățit 
peste noapte“ spuneau oamenii. 

Același arhidiacon îi zise într-o zi unui preot: „Shi- 
roururi“. Cînd fu întrebat ce înseamnă asta de fapt, ar- 
hidiaconul răspunse : i l 

— Nu știu nici eu, dar dacă așa ceva există, seamănă 
cu siguranță cu capul acestui preot. 

Era un om frumos, puternic și mare mîncău ; eminent 
caligraf, erudit orator ; secta sa îl considera un luminat ; 
şi cu toate acestea era un excentric care făcea totul după 
cum îl tăia capul, neconformîndu-se deloc simțului comun. 
Dacă se așeza o masă afară, mînca de cum era servit, 
fără să-i mai aștepte pe ceilalți, iar cînd îi venea cheful 
şe ridica singur și pleca. Nu mînca nici dimineața, nici 
seara, la orele stabilite, ci numai atunci cînd îi era foame, 
chiar dacă asta se întîmpla la miezul nopţii sau în zori ; 
dacă-i era somn în miezul zilei, se ducea să se culce, orice 
treabă importantă ar fi avut și orice-ar fi zis ceilalți. 
“Dar după ce se trezea, își petrecea nopți în șir plimbîndu-se 
și recitind versuri cu sufletul împăcat. Cu toate acestea 
oamenii îi iertau totul. Oare nu datorită înaltei sale vir- 
tuți ? 

C E 


În pBovincia Tsukushi trăia un prefect de poliţie al 
cărui nume îmi scapă. Pentru el napii erau un minunat 
„panaceu. De ani întregi, mînca în fiecare dimineață 
cîte doi napi prăjiți. Într-o zi, cînd era singur la reședință, 
răufăcătorii îl înconjurară din toate părțile ; dar dintr-o 
dată, doi voinici se năpustiră în mijlocul lor și” punîndu-și 
viaţa în pericol, reușiră să-i gonească. Stupefiat, prefectul 
îi întrebă : 


76 


— Domnilor, nu-mi amintesc să fi avut onoarea de 
a vă fi mai văzut pe aici; cine sînteţi, de ştiţi să luptaţi 
astfel ? 

— Noi sîntem cei în care ai încredere de ani întregi, 
mîncîndu-le în fiecare dimineață napii. La dispoziţia 
dumneavoastră ! l 
i Și se făcură nevăzuți. Iată puterea unui devotament 
adevărat. 


k k k 


Sfintul călugăr de la Shosha reușise, prin lectura 
sutrei Hokke, să se înalțe la puritatea celor şase simţuri. 
În timpul unei călătorii, fu găzduit într-o casă unde văzu 
niște boabe de mazăre fierbînd la focul propriilor păstăi. 
Nu-i fu greu să audă — brr, brr — murmurul boabelor: 
„Voi care nu ne sînteți străine, cum ne puteți fierbe 
așa mișelește? De ce atîta răutate ?“ `La care păstăile 
din foc răspunseră: „Credeţi c-o facem de plăcere? 
Flacăra care ne arde și pe noi este la fel de dureroasă, 
dar vai! nu putem face nimic. Așadar, nu ne purtaţi 
pică !“ 

** s 

La Izumo, în provincia Tamba, a fost construit un 
sanctuar grandios în cinstea Zeului Merelui Templu, Pro- 
prietarul locului, un oarecare Shida, profită de frumu- 
sețea toamnei pentru a-i invita la el pe venerabilul pă- 
rinte ShSkai şi pe mulți alții. 

— Veniţi să -vă prezentaţi omagiile la Templul de la 
Izumo. Veţi fi serviţi cu prăjiturele kaimochi-hi. 

Veniră cu toţii și, vizitînd templul, se închinară cu 
pioșenie.: Dar, statuile leilor-cîini din fața sanctuarului 
erau cu spatele, ceea ce-l impresionă la culme pe vene- 
rabilul preot : 

— Ah! ce minunăţie! Poziţia acestor lei este o 
raritate ; sînt sigur că e legată de o tradiție foarte în- 
depărtată. Emoționat, pînă la lacrimi, începu să strige : 

— Priviţi, domnilor! Chiar nu vă dați seama ce 
act sublim de sfințenie e ascuns aici ? Sînteţi niște igno- 
ranți ! — cuvinte la care toți rămaseră consternați. 

— Într-adevăr, nicăieri nu găsești ceva asemănător } 
vom avea ce povesti în Capitală, va fi tributul nostru 
la întoarcerea din această călătorie. 

Venerabilul bonz vru să-și satisfacă pînă la capăt 
curiozitatea și apelă în acest scop la un distins preot, ce 
părea a fi în cunoştinţă de cauză. 

— Această poziţie a leilor în sanctuar ţine fără în- 
doială de vreo tradiție îndepărtată? V-aș ruga să ne spu- 
neți despre.ce este vorba ! 

— Oh nu ! — răspunse preotul ; e gluma unor copii 

- nebunatici ! 

Și zicînd acestea, așeză statuile la locurile lor și se 
îndepărtă. Vencrabilul bonz vărsase în zadar teeni de 
emoție. 


(S. C.) 


KYOGEN 


Dramele lirice nō (vezi „Teatrul Nō“, editura Univers, 1982, tra- 
ducere, cuvînt înainte, selecție și note de Stanca Cionca) au origini 
vechi (secolul XIV), fiind la început reprezentații religioase. Au ca 
forme de exprimare cuvîntul, muzica și dansul, astfel că textul unei 
bucăţi din teatrul nō (piesă scurtă, avînd de obicei două tablouri) este 
apropiat de cel al unui libret. „Forma de exprimare teatrală este sim- 
bolică, solemnă și hieratică“, rezumă Stanca Cionca în cartea mai sus 
amintită. Spectacolele nō, repetîndu-se de veacuri, s-a ajuns da 'ade- 
vărate tipare, actorii au o „mișcare statică“, esențializătă și redusă la 
simbol, iar spectatorii sînt interesaţi în primul rînd de jocul actorilor 
(nō înseamnă iscusință, iar numele mai vechi sarugaku, se traduce prin 
„jocuri felurite“, dar și prin „jocuri maimuțărești“). Un spectacol nō 
durează circa, șase ore şi, mai înainte, se desfășura pe parcursul a zile 
întregi, cu mai multe piese. Astfel a apărut nevoia unor intermezzo-uri 
în care să primeze amuzamentul, așa, cum în teatrul shakespearean 
legăturile între acte erau muzicale sau comice, burlești. În Japonia, 
funcţia, de interludii o îndeplinesc kyăgen-urile —mici scenete, de obicei 
farse, cu țaracter satiric, numite și „vorbe deșuchiate“ sau „nebunii“, 
apropiate, sub aspectul limbajului, Commediei dell’arte. Pe cînd teatrul 
nă aduce în fața spectatorilor zei, războinici, duhuri de femei, oameni și 
demoni, adresîndu-se îndeosebi aristocrației, “spectatorilor cultivați, 
kyōgen-ul își împrumută subiectul din lumea contemporană, avînd 
conținut preponderent satiric, într-un limbaj accesibil tuturor păturilor 
sociale. Farsele de acest gen sînt însoţite de orchestră și de dans, 
nu de puține ori reluînd temele şi chiar subiectele din dramele nō şi 
redindu-le în limbajul specific kyâgen-ului (parodic, cu exagerări, 
umoristic, satiric etc.) Cuplarea kyăgen-urilor cu dramele și tragediile 
din teatrul nō arată cele două atitudini din cultura japoneză: una 
sobră, solemnă, evocatoare a tradițiilor, lirică, sublimă și alta comică, 
pamifletistă, oratorică, la adresa acelorași „obiecte“. Interpreţi- aduc 
în faţa spectatorilor daimy5 (mari seniori feudali), chiar împărați, 
Samurai, tîrgoveți, călugări (literatura japoneză abundă în farse şi 
pamflete anticlericale), țărani, servitori (de multe ori mai inteligenți 

sau mai şireți ca stăpinii), temei (adesea ca personaje negative), pan- 
gași, pe popularul TarGkaja, valetul cînd istet, cînd nătărău, cînd fals- 
nătărău sau farseur ; dar și strigoi, jivine, duhuri de oameni și animale 
văzute și nevăzute etc. Interpreţii din kyogen (ca și cei din Commedia 
dell’arte) trebuie să aibă un dezvoltat simț al umorului. S-au păstrat 
circa 280 de astfel de mici piese într-un act. 

Personajul principal este, ca în teatrul nō, shite, care poartă în- 
cărcătura comică şi are alături pe ado. Rareori mai sînt alți însoțitori. 

- Ei îşi au locurile bine stabilite pe scenă, shite-za, waki-za, kyōgen-za 
(locul nebunului). 

Mişcarea în scenă este strict formalizată, simbolică, ca şi replicile, 
Aşa se explică de ce unele fraze se repetă pe parcursul unui kyōgen sau ' 
în mai multe kyâgen-uri. Astfel, la apariția actorilor pe scenă, primele 
cuvinte sînt de prezentare şi de precizare a locurilor şi timpului. („Cel 
tare apare acum în fața dumneavoastră este un locuitor al acestui 
ținut“, sau „sint un călugăr din mănăstirea cutare“). Alteori, depla- 
sarea dintr-o parte în alta a scenei, care poate simboliza un drum 
lung, este însoțită de cuvintele „Şi acum, încet încetișor, să mergem“. 
În hyogen rareori găsim „poante“, dar dacă este mai rar umorul de 
replică, se excelează prin umorul de situație. Şi ieșirile din scenă sînt 
„tipizate“ : un pungaș iese din scenă fugind urmărit de victima care-i 
strigă „n-o să-mi scapi“ etc. Recuzita este și ea redusă la minimum, 
prezent fiind din nou principiul sugerării. Aici intervine măiestria ac- 
torului. Astfel, într-un kyogen în care un țăran mînă mai mulți boi, 
actorul va minui o funie. Alte elemente scenice sînt din cele tradiţi- 
“onale (de pildă sabia), dar nelipsit din mina protagonistului este e- 
'vantaiul, care poate ţine loc de bici, ceainic, pahar, butoi etc. 
Decorul, și el simplu, este cel utilizat de spectacolele nō. Trebuie 
reținută, prezența obligatorie a celor trei pini, simbol al longevităţii, 
dar şi al înțelepciunii și al prosperității (cu ramuri de pin se împo- 
dobesc curțile de 'Anul Nou). În schimb, funcționalitatea „scenei“ 
este mai complexă decit pentru nō: o „punte“ la capătul căreia 
se află kyōgen-za (locul nebunului), pe partea dinspre public se află » 
pinii (fiecare cu locul său fix), la terminarea punţii, în continuare, cît 
toată lățimea, scenei, este locul instrumentelor, iar în fața lor scena 
propriu-zisă. În fața rampei şi a punţii este publicul, iar lateral, în 
partea dreaptă a scenei, locul destinat -corului. Colţurile scenei sînt 
marcate de patru stilpi: sfilpul-reper, stilpul lui waki, stilpul lui 
shite (în fund stinga) în apropierea, căruia protagonistul îşi spune 
numele și funcția, (jă-za) și stâlpul fluierului (în fund dreapta). Am pre- 
cizat toate acestea deoarece fiecare poziție a actorului are o anumită 


semnificaţie. 
(I-D) 

Evantaiul cu noroc! 
` (Buehirogari)' 


PERSONAJE : 
— bogătașul 
— Tarokaja 
—  escrocul 
(Bogătaşul intră în scenă urmat de Taro kaja). 


BOGĂTAȘUL : Sînt un om bogat pe care toată lumea îl 
cunoaște prin partea locului. În această domnie fe- 
ricită lumea de sub bolta cerului este bine cîrmuită, 
adunările şi ospețele s-au înmulţit la tot pasul. De 
aceea m-am gîndit să-mi chem aici toate rudele. Şi 
celui mai bătrîn, celui care va ocupa locul de onoare, 
vreau ca, în semn de bun augur, să-i ofer un evantai 
aducător de noroc?. Am să-l chem pe Tarâkaja, să-l 
întreb dacă nu cumva am prin casă așa ceva. Hei, 
Tarokaja ! Eşti aici? 

TAROKAJA :Porunciţi ! 

BOGĂTAȘUL : Eşti aici | 

TAROKAJA : Porunciţi ! ai, 

BOGĂTAȘUL ; Erai aici ? 

TAROKAJA : La dispoziția dumneavoastră 

BOGĂTAȘUL : Da’ repede ai mai venit!  Ridică-te! 

TAROKAJA : Mă supun ! 


BOGĂTAȘUL : Dacă te-am chemat, n-am făcut-o decit 
pentru că în ultima vreme adunările și ospeţele s-au 
înmulţit în această domnie fericită în care lumea de 
sub bolta cerului este bine cîrmuită. Nu-i așa? 

TAROKAJA : Așa e precum spuneţi, sint tot mai nume- 
roase ! 


1 Acesta este un kyâgen „de bun augur“ care evocă:timpurile de pace 
și prosperitate, un fyâgen mult gustat încă. În original, se intitulează 
Suehirogari, desemnînd un evantai mare, fastuos „care se desface pe 
ia un capăt“, de unde şi confuzia cu o umbrelă, care de asemenea se 
pliază și se depliăză pe la un capăt. Valetul TarGkaja, care de obicei este 
întățișat ca un servitor isteț şi şiret, acum este un tont, victima unui 
escroc de la oraș. Hazul scenetei constă, printre altele, în posibilitatea 
unui evantai de a se desface, întocmai ca şi o umbrelă. TarGkaja însă 
n-a mai văzut niciodată un „evantai de sărbătoare“ și de aici încurcă- 
tura care generează motivul scheciului. 

2 Mişcarea de deschidere a evantaiului în timpul dansurilor rituale 
Sugerează prosperitatea crescîndă, sporirea norocului. 

BOGĂTAȘUL : Așa-i, aşa-il De aceea m-am gîndit să-mi 
invit aici ` toate rudele. Ce spui ? 

TAROKAJA : Dacă nu ar fi avut Înălțimea voastră ideea, 
mi-aş fi permis să i-o sugerez, pentru că este excelentă! 

BOGĂTAȘUL : Așadar, celui mai bătrîn, celui care va ocupa 
locul de onoare, aş vrea, în semn de bun augur, să-i 
ofer un evantai, anume un evantai cu noroc. Dar 
mai există vreunul ? Da sau nu? 

TAROKAJA : Eu vă cunosc magaziile bine de tot, dar n-am 
văzut așa ceva. 

BOGĂTAȘUL : Zău ? 

TAROKAJA : Chiar așa ! 

BOGĂTAŞUL : Hm! Hm! Dacă nu știi nimic, fără în- 
doială că nu există ! Şi ce-am putea face,? 

TAROKAJA : Oare cum am putea rezolva chestiunea? 

BOG ĂTAȘUL : Ce zici, în oraș s-or fi găsind ? 

TAROKAJA : De ce nu ? Orașul e mare şi n-aş putea spune 
că nu s-o găsi așa ceva. Trebuie să fie! 

BOGĂTAȘUL : Atunci, dacă nu-ţi cer prea mult, pleacă 
imediat în-oraș, și adu-mi-un evantai cu noroc. 

TAROKAJA : Mă supun ! 

BOGĂTAȘUL : Atunci, du-te! 

TAROKAJA : La ordinele „dumneavoastră ! 

“BOGĂTAȘŞUL : Dar am și eu anumite pretenții. 

TAROKAJA : Şi cum ar vrea Înălțimea voastră să fie? 

BOGĂTAȘUL : Adu-mi unul din hîrtie de calitate superioară 

„cu nervuri bine lustruite... cu nit bine potrivit -eşi 

cu un desen nostim. Ra 

TAROKAJA : Chiar că sînteți foarte pretențios, dar voi 

“căuta să vă mulțumesc, 

BOGĂTAŞUL : Mai sînt treburi de făcut acasă. Așa că 
pleacă repede și întoarce-te degrabă. 

TARORAJA : Aşa voi face! 

BOGĂTAȘŞUL : Atunci, pleacă! 

TARORAJA : Cum porunciţi ! 

BOG ĂTAȘUL : Pleacă l 

TAROKAJA : Cum porunciți ! (Bogătașul merge şi se așază 
în faţa fluierului) Ei bine, ia te uită, ce treabă ur- 
gentă ! Numai stăpînul meu poate da porunci de 
parcă ar arde țara | Totuși, poruncile sale sînt întot- 
deauna plăcute de dus la îndeplinire, astfel că este 
o bucurie să-l serveşti. Hai, așadar, repede! (Dind 
ocol scenei) Uite, la drept vorbind, e prima oară 
cînd merg la oraș, așa că voi profita pentrua dao 
raită prin diverse locuri, să vizitez orașul în tihnă. 

Uite, mi se pare că mă apropii, din ce în ce mai multă 
lume ! Da, acesta e orașul, am ajuns ! Ha ! Ha! nu-i 
defel ca pe la noi, pînă și casele sînt altfel așezate. 

Cît vezi cu ochii, streșinile sînt una lîngă alta, la fel 
și acoperișurile, mi se pare că s-au înțeles să se ali- 
nieze așa în rînduri strînse ! Mă jur pe cele trei comori!, 
mare neroie am mai făcut. Bucurîndu-mă că merg 
la oraș, n-am întrebat ce fel de obiect este evantaiul 
acela și nici unde-l pot găsi. Acum nu mă mai pot 
întoarce ca să mă informez. Ce mă fac acum ? (Se gîn- 
dește). Da, la urma urmelor sînt în oraș ! După cîte 
văd, ca să te lămureşti iute, se pare că e de-ajuns 
să strig în gura mare ce am de vînzare sau ce vreau 
să cumpăr ca să mă lămuresc. Aşa că mă-apuc și eu să 
strig pe-aici! (Se întoarce spre stilpul-reper). Hei! Hei! 
Nu-i prin părţile astea vreun negustor de evantaie ? 
Mi se pare că nu-i nici unul. Am să merg mai departe, 

în orașul de sus! . 

ESCROCUL (intră în scenă): Eu sînt unul dintre acei 
pungași care cutreieră străzile oraşului. În ultima 
vreme m-a urmărit ghinionul, astfel că astăzi voi 
umbla pe străzi să-mi caut norocul (Îl vede pe 
Tarokaja). Ia te uită, unul cu aer de ţăran! Ce tot 
strigă ! Ia să văd! 

TAROKAJA : Cumpăr un evantai cu noroc. Cumpăr un 
evantai cu noroc. 

ESCROCUL : Hei, tu de-acolo! 

TAROKAJA : Hei, hei, cu mine vorbeşti ! Ce vrei? 

ESCROCUL : Da, cu tine! Ce tot cutreieri marele oraș, 
strigînd așa ? A 

TAROKAJA : Eu sînt ţăran și strig cam tare. Vă cer cu 
umilință iertare ! (Vrea să plece). 

ESCROCUL : Haide, haide ! Nu te învinuiesc că mă insulți. ` 
Mă-ntrebam' ce tot spui. 

TAROKAJA : Ah, ah ! Ce ziceam ! 

ESCROCUL : Întocmai. 

TAROKAJA : N-am să-ți ascund nimic ! Sînt, într-adevăr 
țăran și umblam strigînd pentru că voiam să cumpăr ' 
un evantai cu noroc. 

ESCROCUL : De fapt, cauţi vreun negustor de evantaje pe 
care să-l cunoşti, sau nu cunoşti nici unul ? 

PARS 
1 Oglinda, sabia, nestemata, inserane ale împăratului și simboluri 

ale Japoniei. 

TAROEAJA : Nu pot crede că-s vorbele unui orășean. Dacă 
aș fi cunoscut unul, mergeam direct la el, dar pentru 
„că nu cunosc pe nici unul, strig și eu, așa. 

ESCROCUL : Am greșit, ai dreptate! Asta-nseamnă că 
ești un om norocos. 


“TAROKAJA : Norocos ? Așa cum mă vezi ? (Întinde bra- 


țele ca să-și arate mînecile) 


ESCROCUL : Nu, nu ! Nu vorbesc despre norocul și ave- 
rea care se văd după îmbrăcăminte. Vreau să spun 
că norocul a făcut să dai peste mine. 

TAROKAJA : Norocul a făcut să dau peste tine ? 

ESCROCUL : Îți înțeleg uimirea. Sînt mulţi locuitori în 
oraș, dar eu sînt negustorul de -evantaie pe care-l 


cauţi. 
TAROKAJA : Da, ești negustor de evantaie ? 
ESCROCUL : Întocmai ! . 


TAROKAJA : Atunci, într-adevăr am noroc. Vă rog, vreţi 
să-mi vindeţi un evantai din cele ce se folosesc la 
festivități şi la. sărbători deosebite ? 

ESCROCUL : Bine, îţi voi căuta imediat unul. Așteaptă- 
mă.o clipă! 

TAROKAJA : Prea bine ! i 

ESCROCUL : (Rizînd aparte): E într-adevăr un ţăran 
care nu știe nimic ! Uite, o umbrelă veche! Am să-i 
spun că e un evantai cu noroc și am să i-l vîr pe gît. : 
(Merge în fundul scenei de unde revine cu o umbrelă). 
Hei, eşti aici ? 

TAROKAJA : lată-mă ! . 

ESCROCUL : Uite obiectul, un evantai cu noroc, pentru 

„ festivități. 
TAROKAJA : Dă-mi-l l’. 
ESCROCUL : Poftim (Îi întinde umbrela). 


„TAROKAJA (Examinînd-o cu un aer neîncrezător): Vă 


rog, vă rog, n-am nevoie de un obiect ca ăsta ! Ară- 
tați-mi repede un... (Aruncă umbrela). 

ESCROCUL : Ha, ha! Va să zică habar n-ai ce-i acela 
un evantai cu noroc, nu-i așa ? 

TAROKAJA : Habar n-am, într-adevăr. 

ESCROCUL : O să-ți arăt imediat cum se desface! (Ia 
umbrela de jos și o deschide ușor) Uite așa, și așa, 

` şi așa! 

TAROKAJA : Oh! oh! oh! oh! 

ESCROCUL : Ce zici ? Nu s-a deschis? 

TARORAJA : Ba da, s-a desfăcut. Dar, la drept vorbind, 
am unele pretenţii cu privire la evantai. 

ESCROCUL : Care anume ?. 

TAROKAJA : În primul rînd să aibă o hîrtie de calitate 
Superioară și cu nervuri bine lustruite, cu nit bine 
A cu un desen nostim : aşa mi s-a poruncit să 
ie ! 

ESCROCUL : Sînt cerințe mai greu de satisfăcut, dar dacă : 
aceasta corespunde pretențiilor tale... Să luăm în 
primul rînd hîrtia : ia te uită ce hîrtie! Hîrtie fru- 
moasă, întinsă cu grijă pentru atunci cînd e vreme 

„bună ; poftim, cînd o lovești cu unghia face: toc, 
toc ! Vrei nervuri bine lustruite : ce zici despre astea ? 
Un meșter priceput le-a frecat timp de șapte zile și 
șapte nopți cu pipirig și cu frunze de mukui, astfel 
că sînt perfect lucioase cînd le mîngii cu degetele! Și 
apoi ziceai de-un nit bine potrivit... ia privește:l pe 
ăsta ! Pot face așa... (Închide și deschide iute um- 

„brela) îl pot întoarce în toate felurile, nici nu se clin- 
tește |... Cît privește desenul... e nostim (Se gîn- 
dește) Ce să zic, e vorba de un mic defect de pronunție! 

TAROKAJA : Cum adică, un defect ? 


ESCROCUL : Atunci cînd îl înmînezi cuiva e obiceiul să 
glumești spunîndu-i că faci cu el o „partidă de haz?. 
Deci n-a fost vorba de desen propriu-zis. 

TAROKAJA : Ha, ha ! va să zică n-a fost vorba nicidecum 
de desen ! i 

ESCROCUL : Bineînţeles ! 

TAROKAJA : E adevărat că, în mare, răspunde cerinţelor 
mele ! O să-l iau, deci! Daţi-mi-l! 

ESCROCUL : Foarte bine ! (Îi întinde umbrela lui TarOkaja) 

TAROKAJA : Cît costă ? 

ESCROCUL : Cinci sute de dinari ! 

TAROKAJA : E puţin cam scump, dar cum sînt grăbit, 
îl iau. Şi acum, mă duc! (Vrea să plece). 

ESCROCUL : Stai, stai ! Eşti un cumpărător atît de cum- 
secade că am să-ți fac un cadou. 

TAROKAJA : Îţi sînt foarte obligat, hai, dă-mi-l! (Tar6- 
kaja întinde mîna). 

ESCROCUL : Stai, stai! Nu-i ceva pe care să-l poţi lua 
în mînă. După cum arăţi, ești în slujba unui stăpîn, 
nu-i așa? 


1 Muku (ophanante aspera), copac din familia ulmului. 

2 Se produce şi seexplică omonimia celor două cuvinte care generează 
calamburul şi hazul ce decurge de aici: un cuvînt care înseamnă în același 
timp îmagine sau desen şi, pe de altă parte, joc nostim sau partidă de 
vis. 

TAROKAJA : Da, sînt în slujba unui stăpîn ! 

ESCROCUL : Stăpînii, dacă au momente de bunăvoință, - 
mai au și unele cînd sînt nervoși. 

TAROKAJA : Au, într-adevăr. 

ESCROCUL : Eu mă gîndesc să te învăţ o metodă care să-i 

i facă pe loc să le treacă supărarea : iată ce vreau să-ți 
spun. 

TAROKAJA : Învață-mă | 

ESCROCUL : Nu-i greu! 


Pe muntele lui Kasuga!, sus 
Umbrela deschizînd, Domnul a spus : 
Umbrela omul de-o desface 
Jur că la fel și eu voi face 

„Jur că la fel şi eu voi face 
Într-adevăr aşa va fi 
Yayögarimo, aşa va fi. 
Nu-i complicat ! 


TAROKAJA : Dacă e doar atit, voi ține minte. Şi acum plec! 

ESCROCUL : Pleci ? 

TAROKAJA : Cînd am să mai vin vreodată, am să trec să 
„vă salut. 

ESCROCUL: Te aştept. 

TAROKAJA : Adio, așadar. Adio ! 

ESCROCUL : Mergi sănătos! 

TARORAJA : Sluga dumneavoastră (Escrocul iese din scenă). 
Cît sînt de mulțumit! Am găsit un evantai foarte 
repede ! Bine, acum să mă întorc degrabă. (Ocolește 
scena, cu umbrela pe umăr). Stăpînul nu știe cum s-au 
petrecut lucrurile. Trebuie să mă aștepte cu nerăb- 
dare dintr-o clipă în alta. Cînd mă voi întoarce și-i 
voi povesti, se va bucura ! Uite, tot vorbind, am ajuns. 
Am să las evantaiul aici... (Pune umbrela în fundul 
scenei) şi am să-i vestesc întoarcerea. Stăpîne, sîn- 
teți aici? Tardkaja s-a întors! 

BOGĂTAȘUL (se ridică): Hei! Mi se pare că s-a întors 
Tarōkaja ! Îi aud vocea! Tarōkaja, te-ai întors, 
te-ai întors ? 

TAROKAJA : Sînt aici! 

BOGĂTAȘUL : Chiar te-ai întors ? 

TAROKAJA : Acum am sosit. 


. 


1 Potrivit mitologiei nipone, zeul Kasuga locuia pe Muntele Mi- 
kasa ceea ce mai însemna „augusta (mi) pălărie (kasą)". Este o pălărie 
împletită, de modă chinezească, ce se pliază. 

BOGĂTAȘUL : Bine, bine ! Ţi-ai dat osteneala să-mi aduci 
un evantai ? 

TAROKAJA : V-am adus un evantai de cea mai bună calitate 

BOGĂTAȘUL : Foarte bine. Hai, repede! Arată-mi-l! 

TAROKAJA : Îndată ! (Merge după umbrelă). 

BOGĂTAȘUL : Foarte bine, uite ce-nseamnă să apelezi la 
oameni isteţi : totul se aranjează într-o clipă. 

TAROKAJA : Vă rog, vă rog! «Uitaţi obiectul, vreau să 
spun evantaiul |! 

BOGĂTAȘUL : Arată-mi-l ! 

TAROKAJA : Uitaţi-l ! (Îi întinde umbrela). 

BOGĂTAȘUL (Uluit): Ce-nseamnă asta, Tarkaja ? 

Ai fost pesemne surprins în oraș de o furtună de mi-ai 
adus tîmpenia asta de umbrelă veche! Hai, hai, lasă-te 
de glume și arată-mi evantaiul! (Aruncă umbrela) 

TAROKAJA : Ha, ha |! Se pare că nu prea știți ce-i acela 
un evantai! 

BOGĂTAȘUL : Cum, ce nu știu? | 

TAROKAJA: Am să vă arăt pe loc cum se desface ! (Ia umbre- 
la și o desface treptat, așa cum a văzut la escroc). 
Nu s-a desfăcut ? 

BOGĂTAȘUL : S-ar spune că TarGkaja al meu a fost tras 
„pe sfoară la oraș. Ia să vedem, ce o să-mi îndruge ! 

TAROKAJA : De fapt, în ansamblu, corespunde pretențiilor 
dumneavoastră. Mai întîi o hîrtie de calitate supe- 
rioară. lată ce hîrtie! O hîrtie excelentă, bine întinsă: 
cînd o lovești cu unghia face toc, toc. Apoi nervuri 
bine lustruite, priviți-le doar și spuneți și dumnea- 
voastră! Un meșter priceput, timp de șapte zile și 
șapte nopți le-a lustruit cu pipirig şi cu foi de muku, 
astfel că sînt perfect lucioase cînd le atingi cu degetele! 
Şi apoi un vîrf bine nituit! Priviţi acest vîrf! ÎL 
pot face așa... îl pot mînui în toate felurile, nu se 
strică deloc ! 

BOGĂTAȘUL (Aparte): E clar că s-a păcălit! A fost 
înșelat ! 

TARORAJA : Cît privește imaginile nostime, aici este vorba 
«despre un defect de pronunție, de care tipul din oraș 
a rîs cu poftă. j 

BOGĂTAȘUL : Ce defect? 

TAROKAJA : Am să vă arăt cum glumește mînerul (Strînge 
umbrela și o învîrtește deasupra capului stăpînului) 
Iată ! 

BOGĂTAȘUL : Ce faci ? 

TAROKAJA : Uitaţi-vă! 

BOGĂTAȘUL : Bine, dar ce faci ? (Bogătașul se apără cu. 
un evantai) 

TAROKAJA (ride): Nu vă speriaţi chiar așa! Cînd îl 
prezinţi cuiva, se obișnuiește să o faci glumind cu 
mînerul. Este un, mîner glumet. Nu-i deloc vorba 
despre desene. Iată ce mi-a spus tipul din oraș și a 
rîs copios. . 

BOGĂTAȘUL : Hm, hm ! Așa deci, tu mi-ai adus asta 

l crezînd că e un evartai cu noroc nimerit pentru 
festivități. 

TAROKAJA : , Bineînțeles, l-am adus pentru că este un 
autențic evantai cu noroc. 

BOGĂTAȘUL : Te-ai păcălit! 

TAROKAJA : Deloc ! Nu m-am păcălit. 

BOGĂTAŞUL : Îndrăznești să insişti ? 

TAROKAJA : Da! . 

BOGĂTAȘUL : Zadarnic încerc să fac pe un prost ca tine 
să înţeleagă unele lucruri. Altădată să mă asculți 
mai bine! Un evantai cu noroc de sărbătoare nu-i 
altceva decît un evantai pictat care se desface pe la 
un capăt, pricepi ? 

TAROKAJA : Puteaţi să spuneţi de la început că vreţi un 
evantai cu noroc pictat! Şi gata! 

BOGĂTAȘUL : Mai insiști ? 

TAROKAJA : Mde ! 

BOGĂTAȘUL  (arătîndu-i un evantai) : Acesta e un evantai 

7 obișnuit. Şi mai ales dintr-o hîrtie de bună calitate. 
(Arată diferitele părți ale evantaiului) Nervuri bine 
lustruite : acestea. Un vîrf precis nituit. Uite, pri- . 
vește vîrful ! Cît despre desene, sînt cu copii sau cu 
tineri. Uite cum arată un desen frumos. Imbecilule, 
umbrele vechi ca aceasta, am nu știu cîte în magazie. 
Cum îți permiți să-mi aduci așa ceva ? 

TAROKAJA : Totuși tipul din oraș a afirmat că este un 
evantai cu noroc de sărbătoare și de aceea vi l-am 
adus 

BOGĂTAȘUL : Eşti un om dc nimic. Piei din fața mea! 

TAROKAJA : (merge în avanscenă și strigă): Haa! , 

BOGĂTAȘUL : Ce-i asta ? Haa, haa ? Secătură ! Piei din 

„ochii mei! (Îl lovește pe TarSkaja pe umăr) 

TAROKAJA : Plec! 

BOG ĂTAŞUL : Piei din fața mea ! Piei de-aici ! , 

TAROKAJA : Plec ! Plec! (Fuge de pe scenă. Se așază 
în fața fluierutui) 

BOGĂTAȘUL : Piei... din fața mea! 

TAROKAJA : În ce toane rele l-am găsit | De fapt, așa cum 
a spus stăpînul, există în magazie nu știu cîte umbrele 
vechi, ca asta. E clar că omul din oraș m-a înșelat. 
(Se resemnează). Da, la oraș trebuie să te aștepți 
la așa ceva. Înșelăciune pentru înşelăciune. Nu m-a 
păcălit degeaba pentru că m-a învățat să-l binedispun 
pe stăpînul meu. A, desigur că pentru o asemenca 
ocazie m-a învățat să-i recit o poezie. Cum era oare ? 


(Se gîndeşte) Da, da, o știu ! 


Pe muntele lui Kasuga, sus 
Umbrela deschizînd, Domnul a spus 1- 
Umbrela omul de-o desface 
(Deschide umbrela și cîntă) 

Jur că la fel şi eu voi face 
(Repetă de cîteva ori ultimul vers) 
Jur că la fel şi eu voi face 
Într-adevăr aşa va fi 

Y ayâgarimo, aşa va fi 
Yayăgarimo, aşa va fi.” 

(Repetă de mai multe ori ultimul vers) 


BOGĂTAȘUL (ascultă și încet încet se linişteşte, apoi se ri- 
dică și merge în faţa scenei unde izbucnește în rîs): Hai 
Hai ! Poate asta să poartetnoroc! TarOkaja spune o 
poezie sperînd să mă înveselească ! Şi, ca să fie de 
bun augur, am să-l chem în casă imediat. Tarokaja! 

TAROKAJA : Parcă-i aud vocea ! 

BOG ĂTAŞUL : Negustorul te-a tras pe sfoară şi m-am su- 
părat pe tine, dar vorbele astea sînt pline de haz! 
Hai, vino în casă, avem sus! şi poţi să te ghiftuiești 
și să bei și vin alb pe săturate! 

TAROKAJA (cîntă) : 

Dumnezeu a jurat şi a zis, 
Umbrela omul de-o desface 
La fel şi eu voi face 

(Cîntînd, revine pe scenă) 
Asemeni face-voi și eu. 


BOGĂTAȘUL : 'Să nu mai vorbim, e-n regulă ! Vino şi - 
desfă-o ! 
TAROKAJA (Cîntă) : Într-adevăr așa va fi, 
Yayogarimo, așa va fi, 
Yayâgarimo, aşa va fi. 


1 Sushi, chifteluțe din orez, împănate cu pește, 

__(Pe o melodie veselă de fluier, stăpiînul începe să danseze cu 
valetul sub umbrela pe care acesta o ține deasupra capului.) 


BOGĂTAȘUL : Ura, uraa! 


(Dansul se oprește, și amindoi se lasă pe genunchi, apoi bo- 
gătașul părăsește scena, urmat de valet). - 


Metamorfoza l 
(Nari-agari) 


PERSONAJE: — Tarõkaja 
— stăpînul 
— pungaşul 
(Stăpînul intră în scenă, urmat de Tarokaja). 


STĂPÎNUL : Locuiesc în acest ţinut și astăzi fiind sărbă- 
toarea lunară de la Kiyomizu?, mă duc și eu să-mi 
fac rugăciunile. Să-i ordon lui Tarkaja să mă în- 
soțească. Hei, hei ! TarGkaja ! Eşti aici ? 

TAROKAJA : (Se ridică): La ordinele dumneavoastră.’ 

STĂPÎNUL : Aici erai ? | 

TAROKAJA : La dispoziția dumneavoastră ! 


STĂPÎNUL : Mai iute decît speram ! Iată pentru ce te-am 
chemat : astăzi, fiind sărbătoarea lunară de la Kiyo- 
mizu, mă duc și eu să-mi fac rugăciunile ! Ce părere 
ai? 

TAROKAJA : E o idee excelentă ! 

STĂPÎNUL : Atunci mă vei însoţi și-mi vei duce sabia. ` 


TAROKAJA : Am înțeles ! (După ce caută sabia în spatele 
scenei) V-am adus sabia ! 

STĂPÎNUL : Cum ? Ai și adus-o? 

TAROKAJA : Da! 

STĂPÎNUL : Atunci să mergem! 


1 Sceneta are la bază cuplul comic prin excelență, cunoscut și în 
teatrul european (commedia dell’arte, Shakespeare, Molière: etc.) : no- 
bilul feudal și servitorul şiret. În kyâgen-ul de faţă, nobilul feudal (daimy5) 
încredințează, într-o mănăstire, slugii sale Tardkaja, sabia, spre a fi 
păstrată în timpul nopții. Un pungaș îi fură valetului sabia, iar acesta îi 
povesteşte stăpinului mai multe „minuni“, care mai de care mai năstruş- 
nice, toate terminîndu-se cu transformarea obiectelor. Stăpinul se 
. face că le crede pe toate, în afară de metamorfozarea sabiei în șarpe, 

truc prin care sluga spera, să justifice lipsa acesteia. 
2 Templu vestit în estul orașului Kyoto, fosta capitală a Japoniei. 


90 


TARORAJA : Bine-am face ! 

STĂPINUL : Hai, vino, vino! (Pleacă). 

TAROKAJA : Vin... vin.! AL urmează) 

STĂPÎNUL : Ce vreme frumoasă! Va fi multă lume! 

TAROKAJA : Aveţi dreptate, e foarte frumos și la serbare 
va fi, fără îndoială, multă lume. 

STĂPÎNUL : lar la înapoiere, o -să mai hoinărim ulii 

TAROKAJA : Da,. bine am face! 

ST ĂPÎNUL (Înconjoară scena și se oprește în mijloc) : 
Ei, iată-ne ajunși la Kiyomizu ! 

TAROKAJA : Da, iată-ne la Kiyomizu ! 


ST ĂPÎNUL : Apropie-te şi îngenunchează și tu ! 
TAROKAJA : La ordinele dumneavoastră. 


STĂPÎNUL (Îşi desface evantaiul și îl așază în faţa lui, 
bate din palme cu un gest larg şi apoi se închină. 
TarGkaja, în spatele lui, îl imită) : De cîte ori vin, sînt 
impresionat de liniștea extraordinară care domnește 
în acest sanctuar! 

TAROKAJA : Într-adevăr, în acest loc e o liniște desăvir- 
șită l 

„STĂPINUL ; Fiindcă-mi voi petrece aici toata noaptea, 
mă duc să mă odihnesc ! 

TAROKAJA : Am înțeles ! 

ST ĂPÎNUL : Cum se luminează de ziuă, să vii să mă tre- 
zești ! 

TAROKAJA : Am înțeles ! 

STĂPÎNUL : Ai grijă ! 

TAROKAJA : Așa voi face ! 


(Stăpînul se întinde, sprijinit într-un cot și adoarme). 


TAROKAJA : E o zarvă nemaipomenită în noaptea asta ! 
Mă voi odihni și eu aici! 

(Se așază puţin mai în față și adoarme, sprijinit în - 
sabia pe care-o ţine pe verticală). 

PUNGAȘUL (Intră în scenă și se oprește la primul pin) : 
Eu, cel venit aici în fața dumneavoastră, sînt un hoț 
de pe aceste meleaguri. Astăzi, fiind sărbătoarea 
lunară de la Kiyomizu, mi-am zis să parhan Și eu. 
Dacă prind vreo ocazie, am să profit... Și acum în- 
cet, încetișor, la treabă ! (Inaintează), E Ei, da, tim- 
pul e frumos astăzi, cred că este multă nael ! Nu se 
poate să nu-mi pice ceva! (Înaintează spre scenă 
şi îl zărește pe Tarōkaja) Ei, ia uite la ăsta ce sabie 
frumoasă are ! Şi cît de liniștit doarme ! Voi încerca 
să profit (Caută un baston de bambus pe care îl 

substituie sabiei) Ce bine-mi pare, ce bine-mi pare! 
Ce noroc pe capul meu ! S-o șterg repede ! (În timp 
ce trece podul). Ce noroc am avut astăzi! Ce bine-mi 
pare, ce bine-mi pare ! (Iese din scenă.) 

TAROKAJA (Deschizînd ochii): Ah ! Ce bine-am dormit ! 

“Ei, iată că se luminează de ziuă ! Mă duc să-mi tre- 
zesc stăpinul ! Vai de mine ! Ce-i asta ? Ţineam sabia 
stăpinului și iat-o prefăcută într-un baston de bambus! ! 

` Asta-i bună ! Ce mă fac...? Ah, amo idee. Ştiu ce: 
am de făcut! (Ascunde bastonul la spate, să nu-l 
vadă stăpînul, spre care merge să-l trezească) Stăpîne ! 
Stăpîne ! 

ST ĂPINUL : Ce este ? 

TARORAJA : Se luminează de ziuă! 

STĂPÎNUL: Adevărat, se luminează! (Se închină) E- 
timpul să plecăm acasă ! 

TARORAJA : Ar fi bine! 

STĂPÎNUL : Haide... haide... vino ! (Se ridică și pleacă). ` 

TAROKAJA : Vin... vin! (Îl urmează. Se oprește apoi, 
privește bastonul cu un aer perplex și spune ça pentru 
sine) : Ei, bine, e nemaipomenit ! N-o să te prefaci 
iar în sabie, nu? e. 

STĂPÎNUL : Aseară era înghesuială, ca întotdeauna, de 
altfel! (Cum Tarōkaja nu-i răspunde, se oprește) 
TarGkaja ! Tarokaja ! 

TAROKAJA : Ce s-a întîmplat ? 

STĂPÎNUL: Era lume multă, claie peste grămadă, nu-i 
așa ? 

TAROKAJA : Da, așa este! 

STĂPÎNUL : Cu toată zarva, n-ai auzit nimic deosebit? 

TAROKAJA : Da, acolo unde am fost eu s-au povestit de 
toate | Între altele, și despre metamorfoze, ați auzit 
de ele ? 

STĂPÎNUL : Nu, nu, n-am auzit! Ce fel de întîmplări 
sînt astea, povestește-mi și mie ! 

TAROKAJA : Mai întîi se spune că nurorile se prefac în 
soacre, și asta foarte repede. 

STĂPÎNUL : Da, cu timpul nu pot deveni altceva decît 
soacre ! Ceva mai deosebit nu știi ? | 

TAROKAJA : Şi căţeii, zice-se, se prefac iute în dulăi! 

SŢȚĂPÎNUL : Şi asta intră în mersul normal al lucrurilor ; 
căţeii nu pot deveni decît dulăi ! Altceva, mai deosebit? 

TAROKAJA : Fructele amare cînd se coc, se fac dulci! 

STĂPÎNUL : Vorbești vrute şi nevrute ! Sigur că dacă se 
coc nu pot fi decît dulci. Hai, hai! Vino:... Vino! ` 
(Merg). : ' 

TAROKAJA : Vin... vin ! (Îl urmează. O clipă după aceea 
se oprește iarăși și privește cu atenţie bastonul de 
bambus) Nu pare să se fi prefăcut iar în sabie! 

STĂPÎNUL : În afară de acestea, nu mai știi și alte în- 
tîmplări ? (Cum Tardkaja nu-i răspunde, se oprește) 
TarOkaja ! Ce tot faci ? Nu ştii nici o întîmplare deo- 
sebită, te-am întrebat ? 

TAROKAJA : Da, ştiu... adică. mai erau... A, da, mi-am 
amintit ! Se făcea că guliile de munte se prefac în 
țipari ! 

STĂPÎNUL : Am auzit şi eu, dar nu pot crede. 

TAROKAJA : A, nu, nu, nu ! Se pretinde că ăsta-i adevărul 
adevărat! Uitaţi-vă cum se petrec lucrurile; în 
luna a patra sau a cincea, cînd nu mai contenesc plo- 
ile, terenurile au tendința să se surpe și, cînd terenul 
este alunecos, guliile rămîn dezvelite şi se rostogolesc 
în fundul văilor și atunci se zice că se transformă în 
tipari. l i 

ST ĂPÎNUL : La urma urmelor, nu-i imposibil ! Altă întîm- 
plare, mai deosebită, nu știi ? 

TAROKAJA : S-a povestit și întîmplarea cu sabia-șarpe 
a procurorului din Tanabe. O ştiţi ? 

STĂPÎNUL : Nu, n-o știu. Cum e? 

TAROKAJA : Procurorul din Tanabe era unul dintre cei 
mai bogați oameni, iar sabia lui era deosebită. În ochii 
altora, ea lua forma unui şarpe. Se zice că “era su- 
ficient să strige „hoţii“! pentru ca sabia să iasă sin- 
gură din teacă. și să pornească pe urmele hoțului. 
Ce ziceţi, nu-i un miracol ? 

STĂPÎNUL : Într-adevăr, e un miracol ! 

TAROKAJA : În general, se spune că atunci cînd cineva 
pornește pe drumul reușitei, obiectele care îi aparțin 
au tendința să se metamorfozeze și se pare că și la 
dumneavoastră lucrurile s-au petrecut tot așa. îNo- 
rocul v-a zîmbit ! 

ST ĂPÎNUL : Ce vrei să spui? 

TAROKAJA : O să sporească bunurile ce le aveţi și o să 
cunoașteți un succes răsunător ! Fericitul semn pre- 
vestitor e un obiect care s-a transformat puţin... 
a suferit o metamorfoză ! 

STĂPÎNUL : Ce s-a schimbat ? 

TAROKAJA : Ceva ! 

STĂPÎNUL : Ce ? 

TAROKAJA : Ceva ! 

STĂPÎNUL : Ce ? 

TAROKAJA (Arătînd bastonul de bambus): Sabia dum- 
neavoaștră s-a transformat, după cum vedeţi, într- 
un baston de bambus! 

- STĂPÎNUL : Ah, nu ești bun de nimic ! Piei din faţa mea! 

TARORAJA : Cum poruncește Înălțimea voastră! (Se 
înclină) 

STĂPÎNUL:: Mișcă ! 

TAROKAJA : La ordinele dumneavoastră! (Se înclină. 
Stăpînul iese, urmat de TarGkaja). . 


Cocoșul şi pisica ! 
(Keimy0) 


PERSONAJE : — Toâzabură 
— daimyd 


Tarokaja 
—  Jir&kaja | vates 


Saburkaja 
— fiul lui Tozabură 
(Daimyâ-ul intră în scenă, urmat de Tarfkaja, cu sabia stăpînului 
în mînă. TarGkaja și SaburOkaja se așază în fundul scenei) 


t 


1 


DAIMYO : Sînt originar din provincia Iyo, clanul Kōno 
și iată că zilele acestea, mi-a dispărut pisica favorită. 
Cu toate eforturile depuse, n-au reușit să-i dea de 
urmă. Îl voi chema pe TarSkaja să-i dau cîteva po- 
runci în acest sens. Hei, hei! TarGkaja ! Eşti aici? 

TAROKAJA:: La ordinele dumneavoastră ! 

DAIMYO: Aici erai? | 

TAROKAJA : La dispoziția dumneavoastră ! 

DAMYO : Mai repede decît credeam! Iată pentru ce te-am 
chemat : ai aflat ce e cu pisica pe care o căutăm de 
atîta timp ? 

TAROKAJA : Să vedeţi ! Eu însumi am căutat-o peste tot, 
dar acum am pierdut orice speranţă ! 


1 La sfirșitul războaielor feudale, răzbunarea era prima regulă de 
conduită. Tocmai această sacră regulă este persiflată, aici, prin răzhu- 
narea unui nobil pentru uciderea unei pisici de către un om din clasa 
samurailor. În jurul acestui „caz“ evoluează un daimy6, un samurai cu 
fiul său, popularul valet TarSkaja împreună cu alți doi servitori. La 
urma urmei, după cum se va vedea, acest Ayâgrn reprezintă, în acelaşi 
timp, o dramă despre responsabilitatea colectivă a grupului familial. 

DAIMYO : Dacă-i așa, să afișezi un anunț ! 

TAROKAJA : Am înţeles ! 

DAIMYO : Anunţul să sune astfel: „Cel care ne va spune 
ce s-a întîmplat cu pisica, ne va putea cere orice re- 


PL] 


compensă 
TAROKAJA : Am înțeles ! 
DAIMYO:: Şi încă ceva! Dacă se prezintă vreunul care 


ne poate da amănunte, adu-l înăuntru ! 
TAROKAJA : Da! 


DAIMYO: Ai grijă! 

TARORAJA : La ordinele dumneavoastră! (Daimyâ-ul 
se așază pe un scaun ; TarGkaja lasă sabia lîngă stă- 
pînul său și se ridică.) Ei bine, ceea ce mi-aţi ordonat 
e o treabă excelentă. Să punem repede anunțul (Merge 
spre stilpul de la shite unde se preface că pune un 
afiș.) Asa, așa, perfect! (Se așază pe locul to- 
boșarilor) ! 

FIUL LUI TOZABURO : (Intră în scenă). Eu sînt de pe aceste 
meleaguri. Guvernatorul provinciei și-a pierdut pisica 
favorită și, în ciuda eforturilor depuse, nu s-a reușit 
să i se dea de urmă. Am auzit că s-ar fi lipit un afiş 
cu următorul conținut : „Cel care ne va spune ce s-a 
întîmplat cu pisica, ne va putea cere orice recompensă“. 
Să știți că acea pisică a fost ucisă de tatăl meu. Dacă 

- domnul guvernator va afla asta din gura unui străin, 
tot: neamul nostru va suporta consecințele. Mai bine 
mă duc eu să-i spun și, drept răsplată, îi voi cere să-i 
cruțe viața tatii. Totuși, mă duc mai întîi să văd dacă 
e adevărat. Deci, încet, încet să mă îndrept într-acolo! 
(Încon;oară scena) Ei, iată afișul ! Deci, e adevărat. 
(Citeşte anunțul.) Trebuie să fac în așa fel încît să-mi 
asculte ruga. Să-i dau vestea cît mai repede ! (Merge 
pînă la pod și se întoarce spre scenă.) Pot să intru ? 

TAROKAJA : (Se ridică): Ia te uită, a şi venit cineva! 
Cine sînteţi ? 

FIUL: Am venit în legătură cu anunțul! Vă rog să-i 
spuneţi seniorului ! 

TARORAJA : ÎI voi anunța ! Aşteptaţi puțin, vă rog! 

FIUL: Am înțeles ! 

TARONAJA : (către daimy5): Am onoarea! A vtnit un 
copil în legătură cu anunțul ! 

DAIMYO : Ce? Un copil? 

TAROKAJA : Intocmai ! 

DAIMYO : Perfect ! Adu-l repede înăuntru ! 

ȚARORAJA : Am înțeles! (Către băiat) Hei, vino aici! 

FIUL : Am înţeles ! (Tarokaja îl aduce în fața daimy5-ului) 

TAROKAJA : Poftim ! El este! i 

DAIMYO : Aha! De unde ești ? 

FIUL: De aici! 

DAIMYO : Şi, știi ce s-a întîmplat cu pisica? 

FIUL: Da, știu! 

DAIMYO : Așa ! Cine a prins-o? Spune repede! 

FIUL: De ce să nu vă spun? Dar dupa, anunțul cu.. 
„ne va putea cere orice răsplată“... înseamnă că îmi 
veți da tot ce vreau ? 

DAIMYO : Oh, îţi voi da orice ! Spune, repede | 

FIUL : Aş vrea, totuși, să jurați ! 

DAIMYO : Pe Hachiman Yumiya* că nu mint! Hai, spune ! 

FIUL : Dacă-i așa, o să vă spun: un om de aici, pe nume 
Tozabură, a omorit-o. 

DAIMYO : Ce spui? Tozabură a omorit-o ? 

FIUL: Exact! 

DAIMYO : Nemaipomenit ! Ah, tilharul ! Dar spune, l-ai 
văzut tu? 

FIUL: Dacă vă spun l... 

DAIMYO : În acest caz, voi avea în curînd nevoie de 
mărturia ta! 

„FIUL: Da! 

DAIMYO : Pînă atunci, stai acolo ! 
FIUL : Am înţeles ! (Se așază în fundul scenei; cu spatele 
la public). 
DAIMYO : (Lui TarOkaja) : Ei, ai auzit ce-a spus? 
TAROKAJA : Am auzit: 
_DAIMYO : Ah, tîlharul! Adu-l imediat aici pe acest Toza- 
bur6, cu sau fără voia lui! 
TAROKAJA : Am înţeles, dar Tozaburd e vestit pentru 
puterea sa, și nu cred că voi reuși singur ! 
DAIMYO : Atunci, mai ia doi oameni cu tine! 
TAROKAJA : Am înțeles ! 
DAIMYO : Şi vezi să nu-ţi scape! 
TAROKAJA : Nu va scăpa! 
DAIMYO : Du-te! 


TAROKAJA : La ordinele dumneavoastră ! (Îi cheamă pe 
Jir&kaja și Saburkaja) Hei ! Voi doi, unde sînteți ? 

CEI DOI: lată-ne! (Se ridică). 

TAROKAJA : Nereușind să afle ce s-a întîmplat cu pisica 
pe care o căutam, stăpînul a dat un anunţ. În urma 
anunţului s-a prezentat un copil și ne-a spus că pisica 


7 


1 Hachiman Yumiya, zeul războinicilor. 

„afost ucisă de un anume: Tăzabură ! Ce ziceţi, nu-i 
`+ uñ tîlhar ? 
CEI DOI : Așa este, e-un tîlhar ! 
TAROKAJA : Stăpînul mi-a poruncit să-l umilu imediàt 
~- pe acest Tozaburō și să-l aduc în fața dumnealui! 
Dar ticălosul e renumit pentru puterea lui, așa încît 
nu va fi suficient să-i spun „am venit să te iau!“ Cë 
e de făcut ? 
JIROKAJA : Așa e, ticălosul e foarte puternic; nu sera. 
lăsa el luat cu una cu două ! Într-adevăr, ce e de făcut? 3 
SABURÖKAJA : Chiar așa, ce e de făcut? . 
TAROKAJA : Ia staţi, am o idee: eu mă voi duce primul 
și îl voi chema ca și cum nu s-ar fi întîmplat nimic, 
„iar voi veți pîndi momentul prielnic și-l veţi lega. 
fedeleș ! 
CEI DOI: Am înţeles ! 
PAROKAJA : Așadar, eu mă duc primul, voi veniți după 
mine şi aveți grijă să pîndiți momentul ! 
CEI DOI: Am înţeles ! 
` TAROKAJA : Și vedeți să nu vă scape! 
JIROKAJA : N-o să ne scape! i 
TAROKAJA : (Merge la primul pin ; ceilalți doi se așază 
pe vine și așteaptă): Ei, am și ajuns ! Mai întîi să 
strig ! (În direcţia cortinei) Pot să intru? vă 
TOZABURO : Ei, strigă cineva ? Cine e? ba 
TAROKAJA Eu, Tardkaja ! 
TOZABURO : Şi de ce atîta ceremonie? De ce n-ai iħtrat 
pur și simplu? - | 
TAROKAJA : M-am temut să nu vă nai a și am TT 
că e mai bine să mă anunț. 
TOZABIRO : Prea multă politeţe ! Dar ce vint te-aduce 
„astăzi pe la mine ? 
TAROKAJA : Iată de ce am venit ! Stăpînul meu are nevoie 
urgentă de dumneavoastră. Haideţi, repede ! 
TOZABURO : Chiar așa? 
TAROKAJA : Exact! 
TOZABURO : Bine, vin imediat ! 
TAROKAJA : Haideţi, să mergem ! 
TOZABURO : Vă însoțesc ! Despre ce urgență o fi vorba? 
(Face un pas înapoi). sp 
JIRORAJA : (Barîndu-i drumul și apucîndu-l de rever):. 
Tilharule ! E 
TÖZABURO : Ce faci ? (ÎL respinge.) 
SABUROKAJA : (Înșfăcîndu-l pe la spate): Te-am prins ! 
TOZABURO : Ah, ticălosule! (Îl respinge.) 

TAROKAJA : Repede, legați-l ! Legaţi-l ! | 
JIROKAJA : (Scoţind o funie de sub haină): Mișelule! 
(Încearcă să-l lege.) Pi 
TOZABURO : Ce faci ? Pleacă - taia. obraznicule ! (În 
cele din urmă reușesc să-l lege cu mîinile la spate.) . 
JIROISAJA : Nu vreau să știu nimic, eu am ordonat asta !. 
Eu am ordonat ! 
TAROKAJA : Bine jucat, bine jucat ! Haideţi, să-l ducem 
mai repede ! 
CEL DOI: Am înțeles! Hai, mergi mergi! (ÎL împing în 
fața lor.) l 
ŢARORKAJA (Către daimyð): Am onoarea să vă raportez! 
“L-am prins pe Tozaburo și vi l-am adus ! 
DAIMYO : Bine, aduceţi-l înăuntru ! „o 
i TARORBAJA : Am înțeles ! Í (Către ceilalți doi) : Hai, aduceți- 
aici ! 

CEI DOI: Am înțeles! Hai, mergi, mergi! (Îl aduc în fața 
daimyă-ului). 
DAIMYO : (Lui Tozaburo) : Hei, tu !.Mi s-a spus că mi-ai 

omorît pisica favorită, e adevărat ? 
"TOZABURO : Întrebarea dumneavoastră mă înmărmurește! 
Nu v-am văzut în viaţa mea pisica ! 
DAIMYO : N-ai văzut-o, n-ai văzut-o ! Cineva mi-a spus. 
că tu ai omorit-o ! Spune, drept ! | 
TOZABURO : Îmi pare rău că trebuie să vă contrazit, 
dar nu ştiu despre ce vorbiţi ! Cred că mă confundați ! 
DAIMYO : Am o dovadă sigură ! Tot nu știi nimic ? i 
FIUL : (Se aşază în fața lui Tozaburd) : Această dovadă e 
mărturia mea ! FI 
TOZABURO : (Surprins): Cum? Tu m-ai denunţat ! 
FIUL: Da! 


*TOZABURO : Ah, mizerabilule ! Eşti destul de mare ca să 
știi că orice crimă a tatălui tău apasă și asupra ta și 
cu toate astea ţi-ai denunțat tatăl... M-au legat în 


halul ăsta ! ... Se poate una ca asta? (Către daimy6) 
În acest caz, cu atît mai rău pentru mine! Osă vă 
spun totul! 


DAIMYO : Hai, vorbeşte repede ! Da 

TOZABURO : De ce m-aș preface ? Aveam și cu un cocoș 
favorit și într-o zi a venit, nu știu de unde o pisică 
şi mi l-a omorît, așa că fără să stau pe gînduri, am 
omorit-o și eu. Abia după aceea am văzut că era pi- 
sica dumneavoastră favorită. Mi-am zis că dacă se 
va afla, voi fi acuzat de crimă, de aceca am trecut 
fapta sub tăcere. Şi mai aflați că acesta este unicul 

“meu fiu care, împotriva tatălui, a vrut să- și dovedească 
fidelitatea față de dumneavoastră ! Faţă de guver- $ 

- nator s-a purtat'ca un na fidel, dar față de mine, 

` s-a purtat ca un dușman ! (Își privește fiul cu mînie). - 
Și acum; fiindcă an spus totul de bunăvoie, milos- 
tiviți-vă și cruțați-mi viața ! i 

DAIMYO: Ai mărturisit, recunosc! Totuși, dușmanul 
tău era pisica, nu pricep de ce spui că fiul tău ţi-e 
dușman ! * 

TOZABURO : Nu pot crede că dumneavoastră aţi „spus 
aceste cuvinte ! Dușmanul pisicii era cocoșul! Iar 
dușmanul meu nu e altul.decât fiul meu ! (Își priveste 
din nou fiul). : 

DAIMYÖ : Nu, nu! Dușmanul pisicii erai tă cu sigurânţă 1 
„Dar să nu mai pierdem timpul cu vorba! Dintr-o 
“ lovitură voi termina cu tine ! (Ridică sabia.) 

FIUL (Sare între ei) : Ah, ce nenorocire ! Staţi puţin ! 

DAIMYO : De ce să stau? 

FIUL : Răsplata pe care v-o cer e să-i cruțați viața tatălui 
meu ! 

FOZABURO : Atunci de ce m-ai denunțat ? | 

FIUL: Mi-am spus că dacă dumnealui află vestea din 
gura unui străin, tot neamul nostru ar suporta crunte 
consecințe ; de aceea am crezut că e mai bine Să-i 
mărturisesc eu. Vă rog să-i cruțați viața tatălui meu ! 

DAIMYO : Hm ! Ceea ce spui tu nu e lipsit de sens, dar 
omul acesta este, totuși, un criminal! Nu pot să-l 
iert ! Dă-te la'o parte ! Dintr-o lovitură voi termina 
cu el ! (Rotește sabia în aer). 

FIUL : Așteptaţi, vă rog, numai o clipă! 

DAIMYO : Ce să aştept ? 

TOZABURO : Mi-am amintit o anecdotă! Odinioară, un 
om din regatul Keiyō s-a îmbolnăvit și a visat că se 
“va vindeca dacă va mînca niște carne despaie. A prins 
berbecul favorit al Împăratului, l-a mîncat și s-a 
făcut bine ; dar împăratul, cu legitimă furie, a afișat 
un anunţ ; atunci fiul şi-a denunțat tatăl și astfel 
i-a salvat viața. În virtutea acestui precedent, vă 
„Tog, cruțaţi-mi viaţa ! 

FIUL: Dacă prin mărturia sa, fiul ar provoca moartea. 
tatălui său, cumplită ar fi pedeapsa cerului, fapt 
pentru care vă rog Să mă ucideţi pe mine mai întii. 

DAIMYO : Bine, bine! Spusele-ți dovedesc o inteligență. 
nefirească pentru vîrsta ta! Te voi răsplăti altfel. 
Dar-acest om este un criminal ! Dă-te la o parte, voi 

tormina cu el dintr-o lovitură 1: (învirtește iarăşi 


sabih.) 


“FIUL: Aşadar, vă călcați jurămintul dat adineauri ?.. 
-DAIMYO : “Tocmai de asta am spus că te voi răsplăti altfel! 
FIUL : Și cum voi putea cu trăi dacă voi lăsa să-mi fie ucis: 


tatăl ? Dacă nu vreți să mă ucideți pe mine primul, 


= nu mă mișc de aici nici un pasi! ! (Se așază şi plinge). 


DAIMYO Ah, ia uitați-vă la el! 
CEI TREI VALEŢI : Aah! 


DAIMYO (Impresionat, plînge ; Tâzabură la fel): Admi- 


l „rabilă este dragostea filială a acestui copil! Voiam. 


_“să rezolv totul cu o lovitură de sabie, dar devotamentul 
„lui m-a impresionat atît de mult, încât niciodată nu 
„voi fai putea ridica sabia! Du-te, îţi crup viața! 
TATĂL ŞI FIUL: Adevărat ? E a 
DAIMYO : Adevărat! 
TATĂL ȘI FIUL: Adevărat, adevărat ? 


DAIMYO : Atît de adevărat încît pun sabia la locul ci în 


teacă. 
FIUL: Ah! Îmi sînteți ca un tată care îmi dă viață! 
DAIMYO : Dezlegaţi-l imediat ! 


VALEȚII ȘI FIUL : Am înțeles ! (TarGkaja deznoadă funia.), 


;DAIMYO : Ei, recunoaște că ţi-a fost frică ! 


' TYOZABURO: Eraţi atît de ameninţător, că m-au trecut fiorii 
DAIMYO : Într-adevăr, niciodată n-am fost mai furios, dar- 
devotamentul lui m-a impresionat atît de mult încât ’ 


niciodată nu voi mai putea ridica sabia asupra cuiva. 
De aceea ţi-am cruțat viața! Admirabilă este dra- 


gostea filială a acestui „copil. Să-l creşti sănătos !. 


TOZABURO : Permiteţi-mi, vă rog, să vă asigur de pro- 
fundul meu devotament. 


o 


DAIMYO : Însă... Am promis o recompensă, dar n-am 


nimic la mine. Sabia aceasta este o comoară lăsată 
prin testament de la părinții mei, totuși i-o dau ca” 
răsplată acestui copil. Ia-o, ca un semn de bun augur 
pentru casa ta! 
TOZABURO : La ordinele dumneavoastră ! (Daimyö îi 
dă sabia copilului. Tozaburd dansează în timp ce 
„corul, format din cei trei valeţi, cîntă.) 
CORUL : Seniorul fie lăudat 
Ș Seniorul fie lăudat 
care prin nobilul curaj de generos senior 
S-a îndurat să cruțe o viaţă 
a unui tată criminal. 
Către ceruri mă simt înălțat 
De-ai tatălui meu umeri, cocoțat. 

Tilharul literat! 
(Fumi yamadachi) 


PERSONAJE : — Primul tilhar 
— Al doilea tilhar 
, (Primul tîlhar intră în scenă, alergînd, cu un arc și o săgeată în 


mînă, Al doilea, îl urmează, agitînd o lance.) 


AL DOILEA TÎLHAR : N-o să-mi scapi, n-o să-mi scapi 1 

PRIMUL : Dă-i drumul, dă-i drumul ! > 

AL DOILEA : N-o să-mi scapi, n-o să-mi scapi ! 

PRIMUL : Dă-i drumul ! (Fac turul scenei, apoi se oprese 
în locuri diferite) Ce-i asta? 

AL DOILEA : Ce ai? 

PRIMUL : Unde e, l-ai lăsat s-o șteargă ? Pe unde-o i 
șters-o ? 

AL DOILEA: Ai strigat atîta în spatele meu „dă-i drumul 
dă-i drumul“, că am crezut că ţi-e rudă sau prieten, 
și eu i-am dat drumul ! 

PRIMUL : Așa ! Te faci că nu știi limbajul tilharilor ! . 
AL DOILEA : Ce... ce nu ştiu? 


"PRIMUL : „Dă-i drumul“ înseamnă „Pe el !“ 


AL DOILEA ; Totul e din cauza lașităţii tale ! £ 
PRIMLUL : Ce? Lașitate? | 
AL DOILEA : Ieri, pe munte, cînd a trecut un yamabushi! 
-şi eu ţi-am spus: „Hai să-l atacăm |“ n-ai strigat la 
fel : „dă-i drumul, dă-i drumul“ și l-ai lăsat s-o șteargă? 
PRIMUL : Să-ţi explic ! Yamabushi poartă, de obicei, 
la brîu un ghioc în- care suflă cînd sînt în pericol și 
toți confrații se năpustesc să-i ajute, de aceea ţi-am 
spus: „dă-i drumul !“ și l-am lăsat s-o șteargă! 
AL DOILEA: Dacă mă gîndesc bine, de cînd m-am în- 
tovărășit cu tine, nu mai am noroc ! Pe Hachiman | 
Yumiya, n-o să-ți mai vorbesc ! (Își aruncă arcul.) 
PRIMUL : Ai zis: „Pe Hachiman Yumiya, n-o să-ţi mai. 
vorbesc“ şi ţi-ai aruncat arcul ! Așadar, mă insulți ? 
AL DOILEA : Da, te insult ! 


1 O comedie cu tîlhari, o parodie,ce excelează prin replică și pos- 
tura, cînd de luptători, cînd de „literați“, în care se situează doi hoți 
fără noroc. Ca luptători (între ei), își fac jurăminte și se comportă ca 
adevăraţi samurai, iar ca literați, uzează de fraze pompoase, lipsite de - 
conţinut, din care cauză, în cele din urmă renunță la ele. Se pare că cei, 
doi tîlhari sînt doar un pretext ce nu se susține prea mult prin conflict - 
și kyðgen-ul pune în discuție două din îndeletnicirile mai răspîndite; 
de luptători și de literați. 

2 Yamabushi — „cel care locuiește în munţi“, sihastru. 

Pa, Ei bine, dflă că TA cină 3 m- am a întovărăși cas: 
- tiñe, nici eu nu mai am noroc ! ł Pe Atage şi: Hakusan?;. f 

„n-o să-ți mai vorbesc ! (Își aruncă lancea). 

ALNDOILEA î „Ai zis : „Pe Atago și Hakusan n-o să-ți mat ~ 
vorbesc “ și ţi-ai aruncat lancea ! Asta-i răspunsúl- 

„tău? 

PRIMUL : Da, ăsta este! 

AL DOILEA : Nu mai suport ! O să te jupoi ! 

PRIMUL : Dacă o să-ți dau voie! 

“AL DOILEA : Gata, atenţie ! (Apucă mînerul sabiei). 

"PRIMUL: Gata, atenție ! (Același joc.) 

ÎMPREUNĂ (Se înșfacă de piept, se împing): Iaooo ! 
Iaoo ! (În acest timp, ajutoarele iau sabia și arcul 
Şi le așază în dreapta și în stînga scenei.) 

„AU DOILEA (Celălalt îl împinge ): Hei! Stai numai 
puţin, stai! . 

PRIMUL : Ce este? 

„AL DOILEA : În spatele meu e o prăpastie uriașă ! 
; PRIMUL : Tócmai bine ! O să te arunc jos! 

AL DOILEA : Stai puțin, stai! Dac-o să mă arunci jos, 

„s-ar putea să mor ! Mai bine să ne batem la mijloc ! 
` PRIMUL : Într-adevăr, mai bine ! 

- AMÎNDOI (În mijlocul scenei) : Iaaaoa ! Iaooa,! Laooa ! 

PRMIUL (Fiind apte] : Hei, fii atent, fii atent |! 

AL „DOILEA: Ce este? 

“PRIMUL : În spatele meu e un mărăciniș imens ! 

JAL DOILEA : Exact. O să te arunc în el ! 
~“ PRIMUL : Stai, stai puţin ! Dac-o să cad în el, s-ar putea - 
să mă doară ! Hai să ne batem în mijloc ! 

"AL DOILEA: Da, mai bine! 

„ PRIMUL ŞI AL DOILEA (Revin la mijloc): loaa! Ioaa! 
„PRIMUL: Ehei! (O încăierare atît de crîncenă corp la 
-corp ar trebui să mai fie văzută și de alții ! 

AL DOILEA : Într-adevăr, fără spectatori n-are nici un 

„rost! 

PRIMUL: Ştii la ce mă gîndesc? Nu vreau să mor așa, 
ca un cîine ! Aș vrea să scriu mai întîi soției mele și 
copiilor. Ce zici ? 

"AL DOILEA : E o idee bună. Dar încurcați cum sîntem, 

„n-o să ne mai destacem niciodată ! 

- PRIMUL : Ştii cum o să facem ? 

AL. DOILEA : Cum ? 

~“ PRIMUL ; Strigăm de trei ori și a treia oară ne desfacem 
amândoi odată ! 


1 Atago și Hakusan, munţi sfinți. 

AL DOILEA Perfectt . u, 

PRIMUL ; Deci strigi cu mine! 

AL DOILEA: Am vai al ! 

AMÎNDOI :-Hai, ho | 

PRIMUL : -Odată ! 

AL DOILEA : Odată ! 

PRIMUL ŞI AL DOILEA : De două ori |! 

PRIMUL : Încă o dată ! Nu trișa ! 

AL DOILEA : Nu trișez ! Ani 

PRIMUL ŞI AL DOILEA: Hai, ho! (Se despart dintr-un + 
salt, se așază în pan opuse. Îngenunchează). 

PRIMUL ȘI AL DOILEA : Hei, ticălosule ! (Apucă mînerul 
sabiei) ! i i 

PRIMUL : Ia mîna de-acolo ! 

AL DOILEA : Ia-o tu mai întîi! 

PRIMUL : S-o luăm în același timp ! 

ATL DOILEA : Mai bine ! (lau mîna în același timp.) 

PRIMUL : Așa, acum m-am mai liniștit ! 

AL DOILEA : Aşa e! 

PRIMUL : Apropie-te și stai jos ! l 

AL DOILEA : Am înțeles (Stau unul lingă altul, pe locul. - 
toboșarilor.) 

PRIMUL ȘI AL DOILEA  (așezîndu-se): Eh, eh i Așa! 

PRIMUL : N-ai nimic de scris? i 

AL DOILEA : Nu, n-am nimic! 

PRIMUL : La nimic nu te gîndești ! (Eu îmi notez tot-ce ` 
fur, pentru împărțeală, de aceea am întotdeauna 
ceva de scris la mine). 

AL DOILEA : Bine, bine, tu te gândești întotdeauna la tot! 

PRIMUL : Eu o să scriu și tu o să concepi frazele! sil 

AL DOILEA : Am înțeles ! Ce-am putea scrie ? 

PRIMUL : Ce-ar fi bine? 

AL DOILEA : Am găsit! Scrie! „Dacă-mi permit să vă 
adresez cîteva cuvinte...“ 

PRIMUL : Cînd ești în pragul morții „dacă-mi permit să 
vă adresez cîteva cuvinte...“ nu mi se pare potrivit! 
Găseşte ceva mai sensibil ! 

AL DOILEA: Am înțeles! 

PRIMUL : Ce-ar merge? 


AL DOILEA : Am găsit ! Scrie : „Fie ca această primăvară 
să vă bucure sufletele !“ 

PRIMUL : Nu, cînd ești în pragul morţii nici „fie ca această 
primăvară să vă bucure sufletele“ nu mi se pare po- 
trivit ! O să seriu cum ştiu eu! 


N 

AL DOILEA : Bine faci ! (Primul tilhar scoate hîrtie pentru, 
scris și începe să scrie, folosindu-se de evantaiul 
pe. care-l-a strîns ca pe o pană.) E A 

„AL DOILEA : Of, of ! Scrie de zici că cerneala sare pe hîrtie 
și se răsuceșşte singură ! 

PRIMUL : Gata, am scris ! 

AL DOILEA : Ce-ai scris ? : 

PRIMUL: Mai întîi, în introducere am scris: „Așadar, 
așadar !“ 

„AL DOILEA : Într-adevăr, acest „așadar, așadar“ merge - 
foarte bine ! 

PRIMUL: „Așadar, așadar, am plecat de-acasă crezând 
că voi lipsi puțin, m-am apucat de tilhării și n-am 
găsit la nimeni nimic de furat, drept care m-am cer- 
tat cu tovarășul meu și cu mîna pe miînerul sabiei..." 

AL DOILEA : Ticălosul ! (Se ridică dintr-un salt și înain- 
| tează cu mîna pe mînerul sabiei.) 

PRIMUL (acelaşi joc): Ce-ai pățit ? 

AL DOILEA ; N-ai spus tu, „cu mîna pe miînerul sabiei... 

PRIMUL : De data asta erau doar niște fraze! 

AL- DOILEA: Ce? Fraze? 


PRIMUL : Exact! 
- AL DOILEA : Puteai să mă previi! Ce spaimă am tras! 
PRIMUL : Urmează apoi textul ! Hai să-l citești cu mine, 
Apropie-te ! 
AL DOILEA: Am înțeles! + 
PRIMUL: Cu mîna pe mînerul sabiei... 
PRIMUL ȘI AL DOILEA: (Cîntă) 


i 


Dac-aşa ar trebui să mor 

printre călători care urcă şi coboară, 
s-ar putea crede c-am fost călcat în 
picioare, 

dar aveți grijă, aveți grijă, da, 
isprăvile noastre să le povestiţi 

cui vă va asculta... 


Aici se termină... Oh, cînd mă gîndesc ce efect. va 
avea urma penei mele asupra soției mele, asupra 
fetiţei, asupra puștiului... or să urle de durere, oh, 
ce milă mi-e de ei! (Cu mâinile la ochi, pling amindoi 
zgomotos). Ce zici, nu ţi se face milă ? 

AL DOILEA : Ba da, mi se face! 

PRIMUL : Eu nu mai am deloc chef să mor! 


AL DOILEA ; Nici eul! 

PRIMUL : Am putea să- ne amînim moartea pentru mai , 
` tîrziu. Ce zici ? Su 
AL DONEA : Excelentă idee! - E 
PRIMUL : Pentru cît timp s-o amînăm ? 
AL „DOILEA : Patru-cinci zile! l 
PRIMUL : Nu, nu, patru-cinci zile sînt prea puțin! Mai 
adaugă ceva | 
AL DOILEA : Fie, s-o amînăm pentru un an, 2 
PRIMUL : Un an-doi se duc precum un vis: ! Dacă vrei : 
să știi, nimeni nu ne-a văzut aici. Nevâzut, necu- . 
noscut, ne împăcăm și gata! Ce zici? Hai SA ne 
împăcăm și să renunțăm la moarte! 
AL DOILEA : Excelentă idee ! (Se ridică amin doi)... 
PRIMUL : Dacă vrei, hai să cîntăm în drum SPre casă | 
AL DOILEA : Foarte bine! | e 
PRIMUL : (Cîntă) Dacă te gîndeși bine, z 
. la nimic nu-i bună moartea. 
(Rupe scrisoarea și aruncă bucățile de hirtie). 


f 
PRIMUL ŞI AL DOILEA: Dacă. de gîndești bine, la nimio 
nu-i bună moartea l 
şi cei doi tovarăşi s-au împăcat: : 


(Se întorc unul spre celălalt) 
Căci degeaba 


{Se ridică şi merg, snui în stînga 
şi celălalt în dreapta) 


s-ar nenoroci amândoi 


(îşi adună armele, seiau de mînă şi fac 
turul scenei cîntînd) 


Acum mînă-n mînă, acasă ei 
se-ntorc ani pu a 
în loc să moară ca nişte chim. 
(Se opresc cu faţa la public): d 
PRIMUL : Ascultă ce-ţi spun! 

AL DOILEA : Ce este? d ; 
PRIMUL : Tu şi eu am scăpat cinstit, semn C-O să trăim 

mult ! i 

Imaba-do! săi 


PERSONAJE + —bătbatul 


— femeia 


BĂRBATUL, (intră în scenă): Sînt un om de pe, aceste 


meleagtri și am o soție căreia îi cam place să tragă 
la măsea. Orice i-aș face, nu sè ocupă deloc de casă. 

Pentru că m-am săturat de scandaluri, o să profit - 
de zilele astea, cînd e plecată la părinți, și o să-i trimit 
decizia de divorţ ! Totuși, n-o să pot trăi singur, tre- 
buie să-mi găsesc altă soție. Se zice că Yakushi de la. 
Inaba-d5 de pe Aleea a cincea este un profet foarte 
bun ; îl voi ruga să-mi găsească o soție. Şi acum, 


încet, încetișor, să mergem. (Pleacă.) Ei, într-adevăr, 


îmi ziceam eu că într-o zi o s-o pun pe liber și iată că, 
din fericire, s-a dus la părinţi și am putut să-i trimit 
decizia de pai ad cînd o s-o citească, o să aibă cu 
siguranță un șoc! (Înconjoară scena). Ia uite, tot 
mergînd am și ajuns la sanctuar. (Ajunge în mijlocul 
scenei.) E un templu venerat și liniștit. Mai întîi, 
să ne rugăm ! (Se așază, își deschide evantaiul Și îi 
pune în față.) Namu Yakushi Rurikō Nyorai !? (Bate 
din palme de trei ori, apoi se închină cu fața la public. ) 
Te rog în genunchi, îndură-te și dă-mi o ‘soție bună ! 

Namu Yakushi Rurikō Nyorai. (Acelaşi joc). În 
această noapte o să veghez înăuntru ! (Își ia evan- 


-taiul cu mina dreaptă ; corpul i se înclină din ce în 


ce mai mult și, în sfirșit, adoarme. Femeia intră în 


- scenă Și se opreşte.) 


FEMEIA: Ah! Turbez ! Mocofanul ăsta a profitat de pleca- 


rea mea la părinți și mi-a trimis decizie de divorț. Și mai 
aflu că s-a și dus la Yakushi de la Inaba-dō să-i ceară 
o soție. Cu cît înțeleg mai bine, cu atît îmi vine să 
turbez mai rău ! Mă duc să văd dacă-i adevărat sau. 
nu ! Repede, să mergem ! (Se îndreaptă către scenă). 
Bărbat ca ăsta găsești pe toate drumurile ; dar cînd- 


“mă gîndesc că a divorțat ca un trădător, îmi vine 


7 


1 Inaba-d5, „răscrucea visurilor“, este locul unde credincioșii co-! 


munică cu puteri supranaturale, cu zei, cu profeţi. Aici însă, este locul 

unde se petrece o farsă ; ui bărbat divorțează de nevastă pentru că e o. 
` bețivă, vine să se roage profetului Yakushi ca; să-i dea altă soție, dar dă 

tot peste o bețivă, care de fapt este chiar femeia de care divorțase. 


2 Nume protocolar dat profetului Yakushi 


i 

să turbez ! (Se apropie.) Ei, tot mergînd, iată-mă 
și la Ifaba-d6. Unde ar putea fi ? (Îl găsește pe băr- 
bat.) Ah, turbez, turbez ! Ia uite-l! Nici nu-i pasă! 
O să te fac bucățele cu dinţii și cu ghearele !. Cum 
să procedez ? (Se gîndeşte.) Ah, știu ce-o să fac. 
(Se îndreaptă spre bărbat): Hei! Tu care m-ai 
rugat în genunchi să-ți dau o soție, află că ţi-am gä- 
sit-o ! Ia-o de soție pe cea pe care o vei găsi pe scara 
intrării de la vest ! Ai auzit ? (Se așază cu spatele.), 
BĂRBATUL : Ha, ha, haaa ! (Se ridică.) Ah, ce miratol ! 
Ruga-mi-a fost ascultată ! Am avut un vis prevestitor. 
-(Își desface evantaiul și îl așază în fața lui). Namu 
Yakushi Rurikd Nyorai! Namu...! (Se închină.) 
Bine, bine! Iată grația divină! S-o iau de soție 
pe cea care se află pe scara de la vest. Așa spune ora- 
colul. Repede, să mergem la intrarea de la vest. (Se 
ridică și pornește) Hei, într-adevăr, această graţie 
divină e mai presus de orice închipuire. O să-mi dea 
cu siguranță o soție bună. (Înconjoară scena și se 
oprește în mijloc). Iată și intrarea dinspre vest!. 
Nu văd pe nimeni care mi-ar putea fi soție! Unde-o 
fi ? (Femeia și-a acoperit capul cu un batic din stofă 
în dungi și s-a așezat lîngă primul pin. Bărbatul o 
zărcşte). la te uită colo, ce siluetă grațioasă! 
Asta trebuie să fie soția ! Aș vrea s-o întreb. Dac-aș 
fi ştiut, aș fi adus pe cineva cu mine! E clar, mă 
intimidează, și niciodată nu voi îndrăzni s-o întreb 
ceva. Cu toate astea, nu pot sta așa, fără s-o întreb 
nimic. Hai, curaj! (Se apropie de ea.) Așa ! Dumnea- 
voastră de colo... întimplător visul meu prevestitor,,.. 
(Ride și se întoarce către public). Nu, nu ! Mă intimi- 
dează și nu voi îndrăzni niciodată. s-o întreb nimic. 
Dac-ar trece cineva, l-aș ruga s-o chestioneze din 
partea mea..La ora asta nu se vede nimeni. Cu atît 
mai rău! Hai, curaj! S-o întrebăm! (Din nou se 
apropie de ea). Dumneavoastră de colo... întim-: 
plător... visul meu prevestitor... soția (Ride și 
se întoarce iar spre public). Degeaba-mi tot fac curaj, 
mi-e absolut imposibil să intru în vorbă cu ea. Ce-i 
de făcut? (Se gîndeşte). Oh, am găsit, am găsit! 
Şe zice că inima omului și stilpul marelui Buddha 
nu vor avea niciodată destulă fermitate! Şi dacă-mi 
tot fac curaj, de ce n-aș mai întreba-o o dată?! 


Curaj ! (Din nou lingă ea, își face curaj.) Așa ! Dum- 
neavoastră, de colo, sînteți cumva soţia promisă în 

-visul meu prevestitor ? (Femeia confirmă .prin îns. 
”-“clinârea capului, el ride.) Bine, bine ! Se poartă ciudat: 
„soţia din visul meu prevestitor !: Fără să: scoată un 
cuvînt, a încuviințat printr-un semn cu capul ! Nu în»: 
cape nici o îndoială, ea e soția ! Bun ! Acum trebuie” 
“s-o invit să mă urmeze ! Hei, trebuie s-o întreb ceva 
și în legătură cu asta. Hei, spuneţi-mi pot să-mi per- 
~ mit să vă iau cu mine ? Să vă aduc un palanchin 21 
(Femeia dă din cap în semn de refuz.) Ah ! Nu vrea |. 
Atunci o să vă aduc un cal. (Femeia iar dă din cap.) ` 
Nici asta nu vrea ! Foarte măgulitor ! În cazul acesta, 
vreți să mă luați de mînă ? (Femeia consimte ; e]: se 
întoarce spre public și ride.) Eh ! Hotărit, soţia din vi- - 
sul meu prevestitor e nostimă de tot! Cînd i-am pro» 
"pus să mă ia de mînă, a acceptat imediat! Bine, bine! 
Repede, s-o luăm de mînă. (Merge la primul pin și o ia: 
de mînă). Haideţi, haideţi, veniți. Veniţi! (Pornesc. Ea 
îl urmează.) Ei bine, dat fiind locul în care ne aflăm, 
nu pot să vă ascund nimic. N-am trăit singur pînă 
` acum, dar soției mele, orice-aș fi făcut, îi plăcea 
“să tragă la măsea și nu se ocupa deloc de casă, Fiind! 
sătul de scandaluri, am profitat de plecarea ei la părin- 
ți pentru a-i trimite decizia de divorț. Dar cu dumnea- 
voastră, soția din visul meu prevestitor, voi trăi în 
- bună înţelegere o sută de mii de ani! (Înconjoară 
scena și se oprește în mijloc.) Ei, tot vorbind, am 
și ajuns ! (Se întoarce către femeie, care s-a oprit.) 
Haideţi, haideţi ! Intraţi, vă rog, drept înainte. Pe 
` aici, simțiți-vă ca la dumneavoastră acasă! Ne vom 
cinsti imediat cu cîte o cupă. (Femeia se așază. Băr- 
batul merge în spatele scenei și revine cu un vas mare: 
în mîna stîngă și cu evantaiul în dreapta. Se așază 
în mijlocul scenei.) A, să vă spun ! În general, într-o 
“astfel: de ocazie, cei bogaţi pregătesc. totul cu mare ` 
pompă, noi însă putem să procedăm mai simplu, 
fără ca asta să ne deranjeze în vreun fel. Aveam 
și cu niște economii frumușele, dar fosta soție mi-a 
© risipit totul. Totuși, cu dumneavoastră, dac-o să ne. 
- punem serios pe treabă, totul va merge bine. Pentru 
astăzi, ne vom mulțumi să schimbăm cupele de ri- 
goare?. Deci, beau eu mai întîi și apoi vă ofer cupa! 


1 Palanchin — un fel de scaun purtat de oameni, pentru persoane 
de vază. 

2 Obiceiul nunţii prevede ca ginerele şi mireasa să bea, fiecare din 
cîte o cupă și apoi să le schimbe între ei. 

(Femeia apucă vasul) Oh, da, da !“Cînd se celebrează”, 
o:căsătorie, femeia bea prima, și-i oferă apoi cupa.: 
soțului. Uitasem obiceiul. Vă rog să beţi, apoi mi-o -: 
dați mie ! Să vă servesc ! (Se preface că toarnă, în- 
clinîndu-și evantaiul) Așa! E plin. (Femeia bea, 
din vas). Aha ! Aţi golit-o dintr-o înghițitură ! Bun, 
acum dați-mi-o mie ! (Femeia dă din cap.) Mai %reţi 
una ? Bun, după ce-o goliți, daţi-mi-o ! Ţineţi, așa! 
(Același joc). Acum e plină ochi. (Femeia bea.) Iar- 
ați sorbit-o ! Bine, bine, acum daţi-mi-o încoa/ 
(Femeia dă din cap.) Cum, tot mai vreţi? ! Bine, 
să mai aduc de băut! (Merge spre dreapta, aparte, 
zice) : Ce-i de făcut ? Am divorţat de.cealaltă pentru . 
„că trăgea la măsea şi iată că și soției din visul meu 
prevestitor îi place la fel de mult saké-ul ! Hotărît 
lucru, se pare că sînt sortit femeilor bețive! N-am 
© ce face, trebuie să mai aduc de băut! (Simulează. 
că scoate saké cu evantaiul, apoi se așază în mijlocul 
scenei.) Iată, am mai adus ! După ce-o s-o beţi și pe. 
asta, să-mi dați și mie. Poftiţi! Așa! Încă una ! (Fe-- 
. meia bea.) Acum trebuie să beau și eu. (Femeia dă 
din cap.) Acum e rîndul meu să beau ! Totuși nu pot 
sta așa, fără să beau nimic pînă miine ! (Îi smulge. 
„vasul“ și se preface că se servește singur). Noroc !. 
În sănătatea dumneavoastră ! De obicei nu bean,’ 
dar într-o zi ca asta, beau și eu un păhărel! (Bea).. 
Așa, s-a zis și cu fericita schimbare a cupelor! Să. ne 
oprim aici ! (Așază „vasul“ lîngă el.) Și acum, după i 
ce-am terminat cupele, să facem cunoștință ! Vă rog 
să vă ridicaţi voalul ! (Femeia dă din cap) Nu vreţi ? 
Da, e prima înfățișare, vă înțeleg timiditatea ! Teo- 
tuși, sîntem sortiți să trăim împreună o sută de mii 
> de ani, și n-o să puteți rămîne tot mereu așa, aco- 
perită. Apoi, vreau să vă arăt bucătăria! Vă rog! 
luaţi-vă asta de pe cap! (Femeia dă din cap) Şi totuși 
degeaba spuneţi că nu vreţi, n-o să puteți sta așa tot 
timpul ! În cazul acesta, o să vi-l iau eu. (Îi smulge 
voalul.) l e: 


FEMEIA: Ho! Mocofanule ! 
BĂRBATUL (se retrage) : Ce ? Soția mea ? Deci tu erai? 
FEMEIA : Ah, ticălosule ! Ai îndrăznit să profiți de ple- 


carea mea la părinți pentru a-mi trimite decizia de! 
divorț ! 


BĂRBATUL : la stai! Era o scrisoare prin care ceream 


veşti despre tine ! T 

- E) Pe 


? . 


Pesta : Ah! Turbez!! Turbéz | Are baliverne ! -giicuri: 


PI 


„ai îndrăznit să te duci să ceri o soție «de la Inaba-d5 ? 
“ Stau şi mă întreb ce să-ţi fac ? Să te fac bucăţi cu. 
dinții. și cu ghearele. + (ÎL împinge.) 


„BĂRBATUL : Stai puţin ! M-am dus acolo să mă, rog CS 


nu i se-ntimple vreo nenorocire ! 

FEMEIA : Jar palavra] Ce să-ți fac, ce să-ți fac ? Na 
ticălosule ! (Bărbatul . aleargă spre ieșire, femeia 
după el) Ah, canalie ! Unde te duci? Opri i N-o. 
să-my scapi! N-o să-mi scapi! N-o .. (Aleargă 
după el). i 

BĂRBATUL: Ah, iartă-mă, iartă-mă ! 


„FEMEIA : N-o să-mi scapi! N-o să-mi scapi! 
„BĂRBATUL : lartă-mă, lartă-mă ! 


(les din scenă, unul după altul, 


(E-M ) 


NOUA SELECȚIE DE VERSURI:DE DAT LA CÂINI 
(SHINSEN INU TSUKUBASHU) 


Shinsen inu tisukubashă — întîia culegere de versuri umoristice . 
în stilul poeziei de curte renga — este compilată de Yamazaki Şökan * 
în prima jumătate a, secolului al XVI-lea. Majoritatea poeziilor sîit , 
anonime, scrise de războinici cu carte, de negustori și clerici — autori 
străini, deci, de cercurile aristocratice. din preajma curții imperiale., 

Renga, „poezia înlănțuită“, conține succesiuni de strofe aparținînd - 
de obicei mai multor poeți, ordonăte după reguli şi convenții tematice ; 
şi formale. Însăși practica versificației în grup, în ședințe în care se 
creau lanțuri de sute de strofe, invită, prin caracterul ei de joc, la paro- 
diere, ceea ce se și întîmplă în renga umoristică. În fluxul monoton 
al imaginilor stereotipe irumpe contrastant blasfemia, vulgaritatea , 
intenționată în cîte un joc de cuvinte, o aluzie în doi peri, ori o glumă 
deocheată. 

Forma poemelor rămîne alambicată și pretențioasă, citatele din 
vechile culegeri imperiale ca și aluziile la locurile clasice sînt regulă! 
Contrastul cu efect comic reiese din intruzia neașteptată a vulgarului 
şi banalului în atmosfera subțire a poeziei de curte. =i 

Shinsen inu tsukubashū deschide calea libertăților pe care şi le 
va reclama poezia kaiku și derivatele ei declarat umoristice: senryă 
și hyokal. . = 

(S.C.) 
1. Haina de ceață 
e umedă la poale: 
De cum  se-ncălzește, 
zeila primăverii 
îşi lasă udul. 


Întiia poezie tratează, după cum cere tradiția, farmecele ` 
primăverii, în termeni uşor modilicați, pentru ca să sé 
termine cu un vers profanator. di 


7. Pentru socru să fie 
ierburile proaspete ? 
în apa bălții, : 
înfipte la spălat, 
coapsele nurorii. 


1 Vezi capitolul de senrvă în antologia de faţă. Kyōka, „versuri 
năstrușnice“, este o subspecie comică. * 


Y 


r. Primele două versuri se referă la o veche poezie. popi». < 
“larăr „În cîmp stau primăvara şi pling. : Ierburile proaspete 
ce le-am cules, tăindu-mi palma în stutăriș — oare pentru 

i cine. sint ? Le-or mînca părinții sau soacra ?...“. Ierburile : 

=npi, culese la inceputul anului pentru fiertura de viață = 
lungă sînt numite în vers yome-ga-hagi, iarba nurorii., 
„Dar hagi înseamnă și „coapse“, de unde interpretarea, 
“poetului umorist, printr-un joc de cuvinte. 


40. În Nimic se topeşte 
$ cu-adevărat ăstălalt : 
TE. i | Buddha-de-zăpadă N 


Poetul mucalit se gîndeşte, referindu-se la omul de 
"zăpadă (în japoneză, Buddha-de-zăpadă), care se topeşte, 
„la trecerea lui Buddha în Nirvana, una din dogmele de 
¿bază ale buddhismului. 


`, 62. În cîmp găsind-o 
i š cu jale-o ridicai 
Sa de sub pepeni, 
sirivită, 
d i „moartea-babei“ 


© „Moartea-babei“ e o plantă, corydalis platicarpa. ` 


y 69. Fiș-fiș! a vintului 
ae voce prin trestii ; 
gizelor dinţii 
poate le cad. 
Cum se stinge cînlecul lor r 


“qi rîitul tot mai stins al gizelor și foșnetul vîntului prin 
tredtii sînt imaginile obișnuite ale toamnei, înlănțuirea 
Jor e regulă în poezia renga. 


` 


86. Parcă-s „trei stele“ 
cupele pline de saké. 
Vega şi Orion, 
iți vine să zici, 
Su cu un prunc înire ei ! 


~ Motivul literar al celor două stele ale iubirii, Vega 
şi Orion, care se-ntilnesc doar o dată pe an în Calea Lactee, 
simbol al dragostei eterne, e transpus în perspectivă bânal-' 
terestră prin asociaţia insolită cu cele trei cupe aşezate 
- pe masă la o petrecere în triunghi (motivul japonez „trei- 
stele“). | 
106. Lunile și zilele 
mă acoperă, 

foi de calendar ` 
zi am luat să-mi cîrpesc" 
`- plapuma veche. 


131. Fujiwaka își zice 
domnișorul de neam ; 
atit e de chipeș 
și mindru la port 
deși-i curge nasul... 


147. Priviţi prin crăpălură 
tatăl și mama: 
noaptea de dragoste-i ! 
împiedicală 
de biztiala [incului. 


195. Alilea fumuri, 
vai, se ridică ! 
Pe casa înallă, 
coreo nâmira în jul 
orașul arzînd. 


` Primele versuri sînt o aluzie la un vechi poem despre 
oraşul prosper, din vetrele căruia se ridică fumul. Strofa 
a doua e mai realistă: incendiile se țin lanţ în Edo. 


207. L-aş omori, 
ba nu l-aș omori 
pe hotul ăsta. 
L-am prins şi, iată; 
constat că e fiul meu ! 


272. Urit mi-e, 
ba nu mi-e urit ! 
Fugind de cele lumești, 
în sihăstria de vreascuri 
tot mai am parale ! 


Sihastrul se autoironizează gindindu-se IA cele lumești. 


280. Pe fundul mării i 
leşurile războinicilor. 
Prins în undiţă 
scot din apă 
„crabul-cu-coif“. 


Leşurile sînt ale războinicilor din neamul Taira, în- - 
vinşi în bătălia celebră de la Dan no ura, din 1185. Gindul -- 


113 


“la vremelnicia vieţii omeneşti c e generat i de « o scenă. la Ja 
-cuit în undiţă s-a prins un -crab-cu-toif, númit în; unele i 
Jocuri și „crab Taira“, din specia celor despre care se crede: 
că ar fi suflete rătăcite ale vitejilor uciși. | y 


e. 


(S. Ci]: 


““GĂRTICICA PISICILOR |. 
© © (Neko no soshi) ` 


Li 


` Cărticica pisicilor, scrisă în prima jumătate a secolului XVII de 
un autor necunoscut, este un exemplu tirziu de „roman popular“. Otogi- 
zăshi, înseamnă „cărticele de basme“ destinate publicului larg, drept ' 
mijloc de popularizare. Cărticelele populare pun la îndemîna publicului, 
mai ales a celui din orașe, într-o limbă apropiată de cea vorbită, ver- 
siuni prescurtate ale monumentelor literaturii buddhiste și laice, pre- 
Iucrînd tradițiile literare într-o sumedenie de povestiri „pe înţelesul 
muierilor și al copiilor“. Alături de teme ca biografiile pilduitoare, 
poveştile cu duhuri ori cu ființe supraomenești, legendele buddhiste. ` 
şi poveștile despre mame vitrege și despre copii cuviincioși cu părinții 
lor, textele cu caracter satiric și parodiile gen „Cărticica pisicilor“ ocupă 
un loc aparte. i 
Spre deosebire de parodiile blinde ca de pildă Cărticica despre Gen ji- 
Maimufă, (poveste a ascensiunii sociale a unui vînzător de sardele în- 
surat cu o curtezană), Căvticica pisicilor atacă cu ascuţișuri satirice în- 
suşi sistemul politic al vremii : instituirea regimului polițienesc Toku- 
gawa. 
În următorii 200 de ani vom căuta în zadar în literatură accente 
satirice de o asemenea amploare. Cărticica pisicilor rămîne o excepție. 


E (S. C.) 


Cărticica pisicilor 


Dacă ai norocul să trăieşti într-o domnie atît de fe- 
ricită încît în lume să domnească pacea, iar în țară 
securitatea și liniștea, atunci ai de-a face cu o guver- 
nare căreia nu numai oamenii, ci și păsările și dobi- 
toacele îi poartă recunoștință. Este într-adevăr mai 
ceva. decît pe timpurile lui Yao și Shun’. 


1. Domnitorii legendari ai Chinei antice ; vremea „de aur“ a tre- 
cutului. 


4 

Într-al şaptelea an al erei Keichâ:, pe la mijlocpf 


lunii a opta, ieși un Decret guvernamental potrivit căruia 


se desființau în Capitală zgărzile pisicilor?, acestea; 
urmînd să fie lăsate de-aici încolo numai în libertate, 


„De asemenea fu așezată la răscrucea “Transversalei Întîi 


o tăbliță a administraţiei Capitalei, pe care scria: .:* 
„În Capitală .vor fi dezlegate toate pisicile. Pisicile 
vor fi lăsate în libertate deplină.“ TA 
„Este oprită cumpărarea și vînzarea oricărei pisici. 
Contravenienţii vor fi pedepsiţi cu asprime. “ iai 
„Cele de mai sus sînt spre aducere la cunoștință între- 
gii populaţii.“ e 
Datorită sws-numitei măsuri administrative, fură: 
agăţate tăblițe la gîturile mult iubitelor pisici, care fură 
slobozite. Bucurîndu-se pisicile peste poate, se zben- 
guiau prin tot locul: auzeai de excursii la iarbă verde: 
și de tot atîțea ocazii pentru prinderea şoarecilor. În. 
scurt timp băgară spaima în toți șoarecii, care fugeau 
și se ascundeau și nu mai umblau nici pe grinzi, nici 


„prin poduri. Și chiar dacă mai umbla pe undeva vreun! 


șoarece, apoi se furișa în mare taină, fără ca pașii lui să 
scoată vreun sunet. Era o jale. Poporul întreg nădăj-- 
duia însă ca această opreliște să ţină cît de mult şi să 
fie aplicată cu stricteţe. 
` Trăia pe atunci un călugăr respectat de toţi, un om! 
din orașul de sus, care se ferea de rele și căuta numai Bi- 
nele, rugîndu-se în zori pentru veșnicia Cerului și a Pă- 
miîntului, iar seara pentru linişte în viața pămîntească, 
și o reîncarnare într-un loc fericits. De asemenea se ruga 
să existe aceeași măsură de milă cerească pentru toate 
ființele din această Lume a Legii. Atit „Poarta Dogmei“ 
cît și „Poarta Contemplării“ se vădeau limpede în toate 
purtările sale, drept care călugări și mireni, bărbaţi și 
femei vărsau lacrimi de admirație. I se cuvenea într-adevăr 
numele de Dainichi Nyorai, Buddha al Absolutului, 
Oare au și păsările și dobitoacele cunoștință de ade- 
vărurile lăudabile ? Într-o noapte, călugărul avu un 
vis ciudat. Unul care părea un preot șoricesc i se înfă- 
ţișă grăindu-i: 


1 Anul 1602. 

2 Japonezii țineau pisicile legate cu panglicuţe în jurul gitului.. 

3 Reîncarnarea urma să se facă, potrivit legii karmice, faptă- 
răsplată, în una din cele șase căi: iadului, a demonilor flămînzi, a 
jivinelor şi dobitoacelor, a duhurilor ashura, a oamenilor, a fiitițelor 
cerești. 

— Mă; sfiesc să-ți ies înainte cu jalbă, preacuvioase, 
dar fiindcă ascultăm zi și noapte, în zori şi în amurg, de 
sub grindă, predicile sfinției tale și Miezul Învăţăturii; 
si fiindcă spui mereu că prin spovedanie se poate dobîndi 
iertarea păcatelor, iată, am venit. Deoarece ne rușinăm 
și ne căim, binevoiește și ne dă un cuvînt de izbăvire 

Călugărul. spuse : ng 

— Vorbiți frumos în felul vostru șoricesc, 

Şi fiindcă i se părea cam neobișnuit mai adăugă: 

— Se zice că ierburile și copacii, ba chiar Şi pămîntul, 
totul va.deveni Buddha... 

Și îl îndemnă pe şoarece să se spovedească. Șoarecele 
își șterse lacrimile, apoi grăi: ză 

— De cînd au fost lăsate în libertate pisicile, tot nea- 
mul nostru, pînă la ultimul, s-a ascuns. Unii au scăpat 
cu fuga, alţii au pierit, iar cei cîţiva rămași se tem că 
azi-miline li se curmă zilele și oricît te-ai piti de frică în 
umbra vreunui bolovan ori sub o grindă, trebuie să fii 
mereu cu ochii-n patru. Dar dacă-ți cauţi adăpost în 
vreo gaură, după două zile nu mai poți răbda să stai în- 
chis acolo singur, tu cu răsuflarea ta. Și oricît de rar 
ai ieși în lumea asta trecătoare, -haț, te-a și prins, te-a 
“zdrobit de la cap încolo, ţi-a sfirtecat carnea de pe oase. 

Să fii lăsat pe seama unei asemenea soarte trebuie că e 
o karma! tare nenorocită ! 

Călugărul îi răspunse : 

— Ceea ce-mi spui jelindu-te e foarte trist. Dar dacă 
te-nvăţ acum un cuvînt de izbăvire, înseamnă că te” 
primesc de-acum înainte ca învățăcel, tocmai cum spu- 
neam adineauri. Deci trebuie să-ți vorbesc întîi, că să 
afli că voi sînteţi cei care, prin purtarea voastră de neier- 
tat, v-aţi atras mînia oamenilor. Chiar și a unui biet 
. călugăr ca mine. Odată mi-am făcut și eu o umbrelă din 
hîrtie. Am pus-o hine într-un loc ferit, dar, iacă, mi-aţi 
și ronțăit mînerul și mi l-ați prăpădit. Unde mai soco- 
teşti că dacă-mi pun deoparte boabe de fasole prăjită 
și de fasole neagră pentru meditații — în prima noapte 
au şi dispărut. Ca să nu mai vorbesc de briie, de sutane, 
de evantaie, cărți, paravane, turte de orez, bucăţi de 
tfu? — nimic nu pot păstra. Dar, oricît de îngăduitor 


—— 


1 Consecință a faptelor bune sau rele, care dă naștere avatarurilor 
reîncarnării, în concepţia buddhistă. 
2 Pastă de fasole fermentată, folosită la multe mîncăruri, 


= 

și blind ar fi, vrea și un preot să trăiască. Ce să: mai. zi 
cem de miteni... 
Șoarecele spuse : 
| — Pildele sfinției tale ne sînt bine cunoscute, dar; 
oricît am protesta faţă de tînăra generație, ei sînt Surzi, 
la sfaturile noastre binevoitoare. Dacă le spunem că o: 
doctorie bună e amară la gust, dînșii, în loc să ne asculte, 
pun la cale alte drăcovenii. Le spunem : în primul rînd, 
/ important este să nu-i mîniați pe oameni. Nu cumvă să, 
vă faceţi cuib și să vă stabiliți: în scufia ori în briul! „Bps- 
„ podarului sau într-al vecinului de -la răsărit, ori în 
șorțurile fetișcanelor şi slujnicelor din ceainării, în tivu. 
rile şalvarilor și ale vestelor, în ungherele lăzilor, 
boccele și coșuri, nu cumva să ronțăiți lucruri care ei 
servesc ca hrană și care nu vă aduc nici un folos. Dar cu 
toate că îi sfătuim încă din vremea cînd mișună goluţi, 
în scutecele lor de pui, să nu alerge în jurul ulcelelor 
și al altor asemenea obiecte, lor nu le pasă, vor să fie’ 
liberi și nestingheriţi, se aciuesc prin perini, prin rogo-; 
jini, prin tavane, acoperișuri vechi și nu se țin decît de 
năzbitii... dar n-avem ce le face. F 
În timp ce șoarecele grăia astfel, călugărul se trezi 
din somn. Se făcuse ziuă. f D 
În noaptea următoare i se înfățișă în vis o "pisică şi 
îi vorbi cu ţină: 
= — Dată fiind sfinţenia preacuviosului călugăr, a fost 
_pe-aci, după cum mi s-a adus la cunoștință, un pîrlit de 
şoarece. Prin însuși caracterul lor șoricesc, acești indi- 
vizi le sînt urîți oamenilor. Ştiu că a spus. tot felul de 
baliverne —la urma urmei e un tîlhar și jumătate! 
Cuvioșia-ta te-ai arătat milostiv, dar ai să renunți cu- 
rînd la această atitudine. Ar fi cazul să-ţi fac o prezentare. 
sumară a neamului nostru. Cind vorbesc așa, poate crezi: 
că vreau să mă iau la întrecere cu șoarecele, dar m-ai 
disprețui dacă nu ţi-aș dezvălui motivele. Ascultă deci, 
Pisica își arcui spinarea, se ghemui și ochii ei mari scîn- 
teiară. Noi sîntem urmașii tigrului cel temut în: 
India și în Ţara de Mijloc!. Ţara Soarelui-Răsare e 
mică și, potrivit dimensiunilor ei, încoace am fost aduse 


noi, pisicile. Iată de ce aici nu avem tigri. Din perioada 
1 China. 

Engi’ hoi Staten iubite la Curte, iar la Kashiwaki: am 
fost primite chiar îndărătul paravanelor. De la Împăratul 
Go-Shirakawa2. încoace sîntem legate 'cu panglicuţă și 
stăm mereu în apropierea înalților stăpini. Fiind legate, 
ne joacă șoarecii pe sub nas și oricît am jindui după. ei, 
nu-i putem prinde. Cînd ne e sete, toarcem și mieunăm, 
dar oricît am întinde gîturile n-avem ce face. Cînd în- 
cercăm să ne facem înţelese, japonezii nu ne pricep, fiindcă 
noi vorbim doar sanscrita. Ce să mai spun, legarea cu 
panglicuță ne omoară ! De aceea sîntem acum sincer re- 
cunoscătoare pentru prea-înalta milostivire ce ni s-a, 
acordat şi care e ca luna ce bincvoieşte să zăbovească 
într-o' colibă dărăpănată. Pentru această binevoitoare 
atenție acordată pisicilor, pentru desființarea cordeluţelor 
și îndulcirea soartei noastre, ne rugăm, din toate puterile | 
făcînd plecăciuni spre răsărit, să trăiască Împăratul 
cinci sute optzeci de-ani', iată, pentru aceasta toarcem. 
și ne închinăm ! A 

Călugărul răspunse : l 

„— Pisica aceasta a vorbit admirabil. Dar să stau 

. mă gîndesc la Pilda Luptei pisicii, pe care o dă Nan- 
sen... Cum zice? Nansen le spune pisicilor : „Dacă aţi 
avea minte, nu v-aţi mai muşca una pe alta“, dar fiindcă, 
nici una nu i-a dat răspuns le-a omorît și le-a tăiat în 
două. Dar parcă moartea le-a schimbat cât de cît? Po-: 
vestea asta mă apasă. Ca preot nu pot lăsa lucrurile în 
voia lor. E firesc să încerc o mijlocire. Roata faptelor 
și-a răsplăților face ca ceea ce se naște să moară, iar ceea 
ce moare să se nască — acesta este mersul veșnic al lumii 
care se repetă neîncetat. Cine omoară, nu va scăpa de 
pedeapsă. Numai cel ce prin iluminare lăuntrică află că 
legea întregii Creaţii este Golul, numai acela se poate des- 
prinde de multele rele ale morţii şi ale vieţii, numai acela 
poate scăpa de reîncarnarea într-una din cele Trei Căi, 
stingîndu-i-se astfel viaţa... Încetaţi să mai ucideți ! 
Mai bine să se amestece pește în hrana voastră, să mîn- 
cați din cînd în cînd sardele uscate și heringi sau somon 
afumat la dejun ori la cină — ce zici ? 

i Domnia împăratului Daigo (sec. X) în timpul căreia iese un cod 
de legi importante pentru secolele următoare. 

2 Personaj din Genji monogatari, care, datorită unei pisici, .a ajuns 
s-o vadă pe prințesa de care se îndrăgostise. 


3 A domnit între 1155— 1158. 
4 Cifră simbolică pentru o viaţă îndelungată. 

— Așa o fi, spuse pisica, dar gindește-te puţin : pentru 
domniile-voastre, oamenii, aveți orezul care vă ţine Tîn- 
duială în cele cinci organe și cele șase măruntaie,.. care 

„vă întărește braţele ș si picioarele; Aud că toate mirnunăe 
țiile din munți și din ape sînt create pentru a vă servi ca 
“hrană — ei bine, cu noi stă treaba la fel. Fiindcă Cerul. 
“a hotărît așa, hrana noastră sînt șoarecii— asta ne fereşte 
de boli, ne face să zburdăm și să alergăm iute ca păsările. 
Pînă şi siesta după prînz o ţinem tot cu gândul la șoareci. 
De aceea nu putem fi de aceeași părere cu domnia-ta 
cînd spui să ne punem pofta-n cui de-acum înainte. Iá 
gîndește-te și domnia-ta ! 

Auzind-o grăind astfel, călugărul, care era un om 
învățat și nesfîrşit de îngăduitor; nu găsi răspuns, dar 
fu mișcat pînă la lacrimi și se simți încurcat. 


Se trezi din vis, dar la apropierea zorilor, ați ind 
iar, îi apăru diñ nou în față șoarecele de mai-nainte. 

— De vreme ce așa stau lucrurile, noi nu mai putem 
rămîne în Capitală, zise acesta. 

Imediat, șoarecii din orașul de sus și cei din orașul de 
jos se adunară şi ținură sfat. Erau acolo șoricimea de lá; 
Paza de apus pînă la poalele muntelui Funaoka, şori- 
cimea din rîul care trece prin Gory5, șoarecii din Tachiuri,. 
din crîngul de lingă templul. Shâkoku, cei din palatul 
Jărakutei din păduricea de la Kitano, cei din Orașul 
de Jos, de la Sala Hexagonală. Dintre dînşii ieși un șoa- 
rece isteţ și grăi: 

„— În felul acesta, nu ne mai rămîne decît să ne luăm 
rămas bun de la viaţă. În aceste condiții, cum am mai 
putea-o prelungi ? 

Discutară toate posibilitățile. De la Decret trecuseră 
cincizeci de zile și nici un oscior de peşte n-au mai ros: 
Cît -despre plăcinte și pui fripţi, nici mirosul nu l-au mai 
simțit. De-acum știau cu toții că cei care nu vor fi înhă- 
țați de pisică, vor muri de foame... Dar, în timp ce se 
sfătuiau astfel, fură izgoniți de dușmanul lor, pisica, 
Și abia scăpară cu viață. 

lată însă că și pisicile au fost gonite de niște fiinţe 
fioroase “cărora li se zice cîini. Aceștia le alungau încolo 
și-ncoace, de cădeau late pe străzi, pe malul rîului și le 
acoperea ploaia și glodul. Din această cauză, șoarecii 
prinseră iar inimă. Deci, totuși, există plată și răsplată 
pe lume. 

Şoarecii se împrăștiară prin toate părţile. Iar unul. 
din ei, care trăise multă vreme într-un, templu, pe lingă 
o gospodărie preoțească, îngăimă trei poezioare stîngace : 


„Stă la pindă 
pisica. În urma et 
cîinele-aşteaptă. 
Cine pindește 
este la rîndul ptndtt + 
„Când nu voi mai fi 
pe tume, tată 
. o ultimă dorinţă : A 
să nu mai văd pistei pp 
»Chitcãte-n șo aptă, 
ciuleşte urechea. 
Pisicii şi ochit-t 
aruncă scîntet. 
O arătare de groază !“ 


Călugărul se socoti : „dacă spun mai departe întîm- 
plarea aceasta, au să-mi iasă vorbe că m-am ţicnit, așa 
că mai bine tac“. Doar unui prieten apropiat îi istorisi 
visul său, iar acela zise : „Să mori de ris !“ 

Șoarecii se împuținară, după cum prevăzuse călugărul. 
Nu mai furau nimic, nu se mai zbenguiau prin așternuturi. 
O astfel de măsură administrativă a fost întotdeauna 
de mare folos din vremuri străvechi și pînă în ziua de azi. 
Conducătorul se îmbogățește, poporul trăiește în îm- 
belşugare, toată lumea e fericită pentru multă vreme 
şi poți trăi, în fine, fără griji! 


(S. C.) 


IHARA SAIKAKU : COMOARA VEȘNICĂ, . 
A JAPONIEI e i 


(NIPPON EITAIGURA) 


Comoara veșnică a Japoniei, cu subtitlul Noi îndrumări de îm- 
bogățire pentru milionari e o carte de moravuri din lumea negustorllor 
din Edo, un îndrumar mai mult sau mai puțin ironic pentru orășeanul 
dornic de îmbogățire şi parvenire de la 1688. 

Ihara Saikaku (1642 — 1693), creator al speciei de proză i 
zăshi (unde ukiyo, înţeles ca „lume a amărăciunii“ în literatura veche 
își schimbă semnul în „lume a plăcerilor“), romancier extrem de pro- 
ducti, este în primul rînd poct. În întreaga lui proză se simte stilul 
haiku-urilor înlănţuite, șiruri de poezii cultivînd tehnica asociației libere 
prin cuvinte-pivot, cuvinte conexe etc. — „opere deschise“ prin exce- 

` lență, continuabile la nesfirşit. Proza lui este vioaie, elegantă, cu mo- 
mente de reuşită în observația exactă a mediului, în ironii impercep- 
tibile care modulează grațios discursul lipsit de coerență epică. 

Comoara veșnică a Japoniei cuprinde în cele 30 de povestiri grupate 
în 6 cărți a cîte 5 capitole, scene din cercurile negustorești, istorioare, 
scrieri teoretice și parodii pe tema îmbogățirii sau a ruinării rapide, Iro- 

- ħia subiacentă prozei, ce se dă drept îndreptar moral și practic, con- 
feră pălăvrăgelii uşoare un farmec aparte. Rețetele de îmbogățire sint 
contracarate de imprevizibilul soartei : un vînzător de scobitori ajunge 
vinzător de cherestea, cu ajutorul „pilulei-fäcătoare-de-milionari “'! 


(S. C.) 


Trei arginți și cinci parale în zori 


Minunat e cînd se-ntilnesc în viață oameni sortiți, 
unul altuia, precum stă în calendarul celor zece mii de 
ani! ; dar și cînd nu se-ntilnesc tot bine e. În ziua de azi 
nu mai întreabă nimeni de predestinare, ba nici de fru- 
„museţe, ci se caută îndeobște fetele născute sub zodia 
aurului şi care, prin urmare aduc aur. Așa că mijlocitorul? 


1 Calendar astrologic, conținînd prezicerea soartei, indicaţii pentru 
incheierea, căsătoriilor fericite etc. E ironizat aici. 

2 Căsătoriile se încheiau îndeobşte prin mijlocitor, fără ca tinerii 
să se cunoască înainte de nuntă. 

întreabă întîi de zestre şi abia mai pe urmă dacă fata 


n-are; vreo cocoașă. Cum s-au schimbat vremurile | 
Lăcomia schimbă chiar și poftele firești ale oamenilor, 

În susul lui Wakegawa, „rîul-dragostei“, care are 
atîtea adîncimi și-atîtea locuri seci, trăia în satul Sara- 
yama, lîngă Kume, un om pe nume Yorozuya, care ani 
și ani de zile, după ce-și încropise o gospodărie, ajunsese 
la bunăstare și făcuse avere —o avere aproape ca a lui 
Zâgo cel vestit din Mimasaka. Noaptea umblau prin 
casa lui duhurile arginților, gîfiind, dar săracii habar 
n-aveau de bogăția lui. 

Căci dînsul se ferea de huzur : grinda de sus a casei 
sale nu era mai înaltă ca a altora, ba chiar și vizitele de 
Anu] Nou le făcea tot în șalvarii de cînepă pe care-i pur- 
tase la nuntă cu patruzeci de ani în urmă. De culorile 
și stofele la modă nu se sinchisea deloc, ci purta în toate 
primăverile aceeași manta cu „șapte punctișoare gălbui 
în cerc negru “, iar straiele lui, mereu de-un albastru: 
spălăcit, nu cunoscuseră nicicînd nuanțele „frunze-de- 
toamnă“ sau de „glicină“. În schimb, casa lui ZSgo, cu 
cele nouă hambare ale sale, era de-o bogăţie și de-un 
fast, de se putea făli țara cu ea. 

Yorozuya, acest bogat neștiut de nimeni, avea un 
fiu pe nume Kichitar6, pe care îl prinsese odată, pe la 
treișpe ani, ștergîndu-și nasul cu hîrtie de Sugihara! și-l 
dezmoștenise, trimițindu-l la o mătușă în provincia 
Harima Și sfătuindu-l să-l ia drept pildă pe bogătașul 
Nabaya. Izgonindu-ş -şi astfel singurul fecior, luă în casă 
pe-un băiat al soră-si și-l ținu să muncească în rînd cu 
slugile di cd pînă ajunse acela de vreo douăzeci 
și cinci de ant. Cînd se convinse că e îndeajuns de strîn- 
gător (băiatul aduna de prin gunoaie papuci de.paie rupți | 
și-i trimitea măică-si ca îngrășăminte pentru cîmpul de 
lubeniţe), fu atit de bucuros, încît îl înfie și-i dărui pro- 
pria lui casă. Căutiînd o noră potrivită, bătrînul își ex- 
primă o dorință tare ciudată: vroia neapărat o notă 
de o gelozie fără pereche. 

Lumea e mare. Își găsi şi noră pe placul lui, făcură 


nunta, iar părinții se retraseră, lăsîndu-le tinerilor întrea- + 


ga avere. Văzindu-se cu atita aur și argint, moștenitorului 
i se urcă bogăţia la cap, căci pofii : să-și ia ţiitoare, ba um- 
bla și după actorași pînă ce nevasta îi făcu, după în- 
țelegere, un scandal cu țipete și larmă de-i pieri omului 


| 


1 Hirtie fină, scumpă. | 

tot cheful de ţiitoare și, rușinîndu-se. de ochii lumii, se 
mulțumea. să- şi bea vinul acasă, culcîndu-se devreme 
seară de seară. 

Cum stăpînul nu lipsea de-acasă, nu mai chiuleau nici 
„slugile din prăvălie, ci rămîneau așezați pe locurile lor, 
frunzărind prin cartea cu plăţi, iar ucenicii își treceau- 
vremea făcînd socoteli, așa încît treburile mergeau strună. 
Abia acum se vădi la ce era bună o nevastă geloasă. 

Se spune îndeobște că îngăduința prea mare a părin- 
.ților duce familiile de rîpă. Chiar dacă la început își 
țin feciorul din scurt, acesta tot capătă cîte ceva pe ascuns, 
de la mamă ori de la tată și se-ntinde pînă unde nu-i 
ajunge plapuma. Asprimea e spre binele. copiilor, slă- 
piciunea e spre răul lor. 

După moartea părinților lui Yorozuya, nora făcu 
"un pelerinaj la Ise și la întoarcere, se opri în orașul îm- 
părătesc și în Osaka. Acolo cunoscu luxul doamnelor și 
își schimbă, după dinsele, înfățișarea. Dar totodată se 
schimbă și în sufletul ei : înțelegînd că gelozia e semnul 
unei minți necoapte, deveni deodată îngăduitoare. Băr- 
batul prinzînd momentul, se învioră: sub cuvînt că e 
bolnav și nu-i priește aerul, plecă spre capitală, unde 
fu iniţiat într-ale dragostei, cu fete de cumpărat și ac- 
tori tinerei. Așa aruncă cu bani în jurul lui pînă ce se 
topi totul în dragoste. Ocolit acum de aur și argint, care 
fusese din belșug atita vreme în casa lui, părăsit de zeul 
belșugului, omul se trezi pînă la urmă din visare și se. 
îngrozi. 

Se apucă deci iar de negustorie, în stil mare, da și 
bani cu camătă, îşi mări prăvălia, lua aurul şi argintul 
oamenilor și le plasa ba într-o afacere ba într-alta, nă- 
dăjduind să-și umple sacul pînă la sfîrșitul anului. Dar 
nu tot ce strălucește e aur. r, 

Cînd se aprinseră în noaptea de Anul Nou! lanternele. 
de hîrtie alc creditorilor, își zise: „„De mi-ar icși socoteala 
numai în noaptea asta — atunci mîine am scăpat de 
griji!** Plătise și ultimul gologan, socotelile erau încheiate 
cînd sună clopotul celui de-al patrulea ceas al dimine- 
ţii. Deşi nu mai avea nici un sfanț în casă, îl pofti pe 
vînzătorul de amulete? înăuntru și-i spuse: 


1 Noaptea de Anul Nou e termenul tuturor împrumuturilo? şi 
ceasul falimentelor, ca în istoria de față. i 

2 Se vindeau în noaptea Anului Nou statuete ale zeului Norocului 
care urma să protejeze casa în timpul anului. Zeul era reprezentat, 
fireşte, cu tichie pe cap | 

— „i-aș cu mpăra un zeu, dac-ai avea unul fără ti- 
chie“, lăsîndu-l. apoi să plece mai departe. Dar îndată 
după el bătu la ușă cineva și intră unul Hyōgoya, cu o 
pungă de piele, plină: 

— Iată suma de o mie cinci sute, în aur. O depun. 
la dumneata pentru anul care vine. Şi numără banii. 
Dar mi-ai dat la ultima dobindă trei arginți și cinci 
parale false. 

Omul îi puse acei trei arginţi și cinci parale, sub nas. 
Dar Yorozuya nu mai avea nici un ban în casă și așa ieși 
la iveală falimentul. 


(S. C.) 


YOKOI YAYU : CĂMAȘA PITPALACULUL - 
(UZURAGOROMO) ` 


Cămaşa piipalacului, operă postumă a literatului nobil Yokoi Yayă . 
(1702 — 1783) face parte din tradiţia haibun, proză eseistică născută . 
din spiritul haiku și concepută ca paralelă a acestuia. Jocul liber al 
spiritului pe o temă dată permite înlănțuiri originale de idei, plimbări 
grațioase prin cultura veche, cultivzînd deliciile citatului și aluziei savante 
dar și intruzii ale trăirilor directe. Impresionismul, atenția la mărunți- 
șurile diurne se alătură convențiilor clasice. 

Din împerecherea, lor șchioapă, Yokoi Yayū își extrage umorul 
şi ironia, care la el nu mai sînt ingrediente sporadice, ocazionale, ca la 
un Saikaku de pildă, dar nici inerente materialului epic, ca în snoavele 
medievale, ci elementul susținător al discursului. Fantezia își subor- 
doncază mijloacele retoricii clasice combinîndu-le ingenios cu materialul 
trivial ; eseurile din Cămașa pilpalacului poartă titluri savante ca Pa 
logie a unui evantai de Nara“, „Biografie a unei piulife de lut“, „C 
vintare despre somnul de dimineață“, „Poem în proză despre d tii 
„serii la rîul Sumida“, „Inscripţie pentru un lighean“, „Disertaţii asupra 
crizantemelor“, și alte asemenea combinaţii, a căror terminologie doctă 
derivă din antologii chineze clusice, pe cînd ambianța domestică — din 
sfera de interes a poeziei coniice. 

Alegoriile animaliere au o tradiţie veche în literele și artele plastice 
"japoneze. Nu din întîmplare una din primele traduceri japoneze din, 
literatura europeană au lost Fabulele lui Esop ! Broscoiul pe floarea de 
lotus, la altarul căruia se închină bonzul-maimuţă e o figură comică 
de mire circulație în Evul Mediu. Yokoi Yay își alege personajele dintre 
uneltele domestice. Privirea lui lucrează ca a po Rl de senryă i} Ploaie 
de primăvară /pălăvrăgesc/mantaua şi tichia de pai“. 


(S. C.) 


Biografie a unei piulițe de lut 


În provincia Bizen trăia odată o fată, care, deși se 
născuse într-un colț neglijat de țară, semăna la înfățișare 
“cu muntele Fuji!. Se pare că își dăduse seama că e păcat 
să putrezească în satul acela uitat de lume, așa că o porni 


1 Piulița întoarsă sugerează conul muntelui Fuji; „o față ca Fuji” 
se mai zicea însă și despre un obraz frumos. 

la drum — cînd pe cal, cînd pe corabie, după cum ni- 
merea — pînă ce ajunse tocmai în Capitală. Aici. își 
căută o slujbă, colindînd orașul tocmai sub cerul rece de 


decembrie, cînd toată lumea e zorită de treburi, cînd” 


vîntul poartă ultimele frunze căzute și oamenii aruată 


măturicile vechi!. Se întîmplă ca în cursul unei reînnoiri 
a blidelor de la bucătărie să se găsească o slujbă și pentru 
dînsa. * Odată cu așezarea ei la treabă, i se alese și un băr- 
bat pe potrivă, unul Pistil. Nu semăna el chiar cu Kashi- 
waki? din straja palatului (acel domn stpunjit din lemn 


scump, de stejar), era chiar necioplit, din lemn grosolan, i 
dar părea cinstit și fără ascunzișuri, drept care nu-şi 
ferecă nici dînsa inima, așa că lucrau î împreună în cea mai- 


bună înţelegere din zori și pînă-n noapte, frecînd rădă- 
cinile rase de yam? pînă rămînea un praf alb ca zăpada. 
Își doreau să rămînă pe veci nedespărțiți ca boabele în 
terciul de orez Și se stringeau unul într-altul de n-ar fi 
avut pe unde să curgă nici apa printre dînșii: Dar cu 


timpul se întîmplă tot mai des ca dinsa, lucrînd pînă ., 


noaptea tîrziu, să se-ntindă nițeluș sub spătător cu unul 


hRăzușul, pe care, datorită înfățișării lui arătoase (era 


din lemn de chiparos cu fibra fină) îl porecliseră Cucul. 
şi cînd trecu zvonul acesta prin găurile din împletitura 
coșului, se mai amestecară și alte slugi, de nu mai era 
de trăit.. Pe la ibricul grosolan cu ciocul lui lung și de la 
capul strimb al polonicului se iscă scandalul; pînă și 


tigaia de lut strică prietenia, iar ceainicul o înghesuia” 


toată ziua, pe cînd răzătoarea de ridichi, tăioasă pe am- 
bele părți, n-o apăra deloc. Astfel rămase de rușine. Îm- 
'proșcată cu terci de legume, batjocorită, se ruşina ca 
nevasta lui Mai-ceni. Îsi aminti de povestea doanânci 
care se apucase de scris? și în cele din urmă își dădu seama 
de vremelnicia care ne redă pe toți pămîntului, căci, 
într-o bună zi, se aruncă (supărată de șoarecii neastim- 
părați) de pe marginea laviţei. Rămase ciobită și uri- 
țită la față și prin alte părți. 


1 Obicei la schimbarea anului ; mătnricile cu care s-a scos cenusa: 


şi zgura se aruncă, după cum se înnoiesc şi uneltele de la bucătărie. 
2 Personaj din Genji monogatari (pomenit și în Cărticica pisicilor ) 
3 Plantă cu rădăcina comestibilă de forma hreanului. 


4 După o legendă chinezească nevasta lui Mai-cen s-a spînzutat . 


de rușine că-și părăsise soțul la necaz. 

5 Aluzie la o doamnă din Genji monogatari, care încercase să se 
sinucidă fiind salvată de un călugăr și ajungînd în cele din urmă la 
mănăstire. 

Fiindcă astfel nu-şi mai putea îndeplini. îndatoririle 
la bucătărie, stăpînii se mîniară și fără să mai strice 
lipiciul pe dînsa, o despărțiră de bărbat şi o alungară 
“pînă-n curticica de mijloc. Dar tot mai rămase printre 
slugi pînă veniră ploile de la începutul verii, de nu i se 
„mai uscau lacrimile o clipă, însă și aici situaţia fiind ne- 
sigură, se rUstuguit pînă fa marginea fintînri, unde rămase 
îngropată în troscot și sînziene și nimeni nu se mai îndura 
de dînsa. Dar cam pe la vremea cînd roua se face brumă 
și răgușește glasul greierilor sub zid, o ridică paznicul 
de la poarta templului vecin și, fiind primită pentru a 
doua oară într-o odaie de oameni, fu folosită în chip de 
sobiță. Puseră într-însa cărbuni aprinși, lucru cu care nu 
era deprinsă, apoi încălziră vinul, fierseră apă pentru ceai 
ri dînsa răbdă. Şi așa trecu anul, căzură şi florile de prun 
în ploaie de primăvară, iar cînd se sfîrși vremea moxei! 
în luna a doua, aruncară cenușa dintr-însa și răsădiră: 
niște ierburi din cele ce se cheamă îndeobște piper. O 
„usturau ochii, dar n-avea ce face. Așa trecu și toamna cu 
culorile ei și dînsa rămase soioasă în gunoiul de la capătul 
podului. Pînă la urmă o sparseră niște copii zvăpăiați, 
iar cioburile ajunseră într-o praștie zvirlite nu se mai 

știe pe unde. 


(S. C.) 


1 Ierburi folosite în medicina tradițională. Se ard pe piele. 


Poezia comică senr yu, specie a secolului XVIII, s-a născut din jocul 
„de-a, versificația“ și a rămas în perimetrul ludic pînă la exercițiile poe- 
ților contemporani. Spiritul competitiv îi dă impulsul hotăritor, în cea 
de-a doua jumătate a secolului XVIII și nu e de mirare că își trage și 
numele de la cel mai celebru „arbitru“ de versuri Karai Senryă (17 18 — 90) 

Formă, nu se deosebește de haiku, altă specie a epocii Edo, cu: 
sorgintea tot în spiritul comic. Atîta doar că aici lipsesc „cuvintele de- 
semnind anotimpul“ (kigo), obligatorii la haiku. Tematic, în locul „naturii“ 
apare universul domestic, iar în locul poeților celebri găsim bărbieru h 
negistorul, băiatul de prăvălie, samuraiul etc. 

Haiku se naște din forma waka prin tăierea distihului final. Senryii ü 
sau kyöka (strofă şuie) cultivă competiția : Kamurizuke (adăugarea 
pălăriei) sau kasacuke (lipirea tichiei de ploaie) se tălmăceşte prin alipirea 
a două versuri la un al treilea dat. Jocul ia forma competițiilor organizate 
cu arbitri care dau note, selecționează învingătorii și îi premiază. Pa-' 
siunea versificației se răspîndește ca un microb în toate straturile socie- 
tății și se pare că are urmări asupra ordinei si disciplinei în orașe. Îu 
epoca Kyöhö (1716 — 1735) senryü se interzice prin decret șogunal, 
dar cu toate acestea, în a doua jumătate a secolului, versulețele ajung 
o adevărată epidemie | 

În 1765 apare prima culegere editată de temutul arbitru Senryii 
cu titlul: Yanagidaru I, (care se trage de la numele compilatorului, Ya- 
nagi fiind citirea japoneză a silabei ryă din numele său). Timp de 30 
de ani, Karai Seuryii scoate 24 de colecţii, iar cei care i-au urmat ajung 
pînă la 167 de colecţii în 1838 ! S-a calculat recent că „primul arbitru” 
și-ar fi dat verdictul asupra a peste 2 300 000 de versuri | Vrafuri de 
„poezioare“ se strîngeau în casa lui săptăminal. Băiatul de prăvălie, 
domnişorul din vecini, bărbierul și “înzătorul de scohbitori, cîte-un 
samurai sărăcit, ori chiar -literați și poate bonzi își petrec timpul liber 
versificînd. 

„Umorul“ japonez a fost întotdeauna, corelat cu trivialul, iar senryii 
celebrează adevărate orgii ale obscenităţii. Pe „poeți“ nu-i tentează ri- 
gorile vorbei de duh, abisurile între lucrul numit și cel subînțeles, Senryii, 
rămîne împlantat în concret — dincolo de sensul prim al vorbelor, 
al imaginii microscopice nu se ascunde nimic. În cazurile de reuşită, 
senrwii sînt mici revelații ale concretului (epifanii în sens joycean ?), 
gesturi umane, mărunțișuri revelatoare, imediatul văzut decupat. 

Transparenţa lui nu dezvăluie rătoi SD /AMZ realitate, nu duce la sensuri 
adinci. Împunsătura satirică e minimă, de multe ori zimbetut imper- 
ceptibil, Ridicolul gesturilor zilnice și observaţiă epidermică își au far- 
mecul lor : gura strînsă-pungă de acreală, dentistul căscînd gura odată 
cù pacientul etc. Obiectele se plimbă. Umbrela, are picioare, la între- 
barea drumețului pălăriile de pai ate plantatorilor de orez se întorc toate 
deodată, cutia cu mincare vine săltînd peste pietre. „Buddha nu pre- 
ţuieşte.mai mult decit o miță moartă fiindcă nimeni nu s-a gîndit încă 


la, pre 1 gi“, zice Călugărul, zep ep; O R APIR ALAO Do (o it Valéry 3 
u Li 


ei orului prapiicat î în senr m poi sc” cuvintele 
i i LITEZ eud “iuti aua a ii c TB sr i z ÎN) Ko 
„Spirite ul ereegză e „cea din piy ic și if im c fin ceva. Ei ad augă la ceea, 
gejt Mj j] y 
ce îxistă sau desni ințează existentpl. Ó ea peri es este imposibil este să se 


abţină”, 


mit pre at ob "urii otd 


a (5C) 


Senryu : 


l Vozbă lingă : 
-pe vîrful halebardei 
Libelula şade. 


k k l 
Lasă koto? din mînă - 
nevasta l 
să pună surcele pe foc 
žk k E 
Stilpul cîrciumii 
calul 
L-a ronțăit deja. 
žok k 
* Uite cum cască 


cocoșul ! 
zice surdul în zori 


kok o 
Nevastă tînără: 
visele ei 
hoinăresc pe prispă 


1 Ed. de la Pieiade, 2, 795. 
2 Instrument muzical cu coarde. 

E aaa 


Dă - } - 


Stai şi te uiţi: 
hoţul s-a ușurat 
tocmai pe prispă 
kk 
Pe unde-i drumul ? 
tichiile de pai 
întoarse deodată. 
CE i 
Ehei, bănuţule, 
de ce nu stai cu mine 
măcar o noapte? 
kk k 


Aclamînd Împăratul : 
în fața nasului 
un cur de cal 


* k g 
Samurai sărăcit: 
de ronţăit are 
numai arborele genealogic 


* k 
La privitul florilor 


pe-ndelete 
îl caută de păduchi 


kok E 
El îi vrăjeşte 
fata vorbește 
ct mița da 
k k x 


Înghesuială mare — 
dînsa - 
scoate pudriera 


ko k k 


Cu pruncul ın brațe 
nu-i greu să stai de vorbă 
cu bărbații 


161 


A isprăvit 

de spus ce-i pe-acasă: 

cată mîţa de purici 
* k x 


De cînd e tată 

ştie pe de rost 

javrele din vecini 
s kokk 


„Tema de casă 

prea grea: 

fața tatălui! 
DE 


După ceartă: 
vocea ei iar 
cea dintotdeauna 


„a 

Tinichigiul din vecini 

s-a dus la culcare, 

deodată e noapte tirziu | 
kok k 


- Pînă şi sperietoarea de ciori 
a despuiat-o : 
hoţul, în ploaie 
> 
x o k k 
Cu turta în mînă 
iese din crîșmă 
să-și suduie calul 
ko k k d 


Pe capul săpunit 
bărbierul 
se spală pe miini 
> k $ 
Partida de got: 
bonzul își mînă femeia 
să tragă clopotele 


i Go-—joc asemănător șahului. 


132 


Zazen !: 
după meditaţie 
vinătoarea de purici. 
k k k 
Grea treabă ! icnind 
dentistul 
cască gura și el 
k». 


Cînd te înfurii, 
marea-i făcută 
ca s-o priveşti 


k k 
De cîte ori mă-nfurii 


se-nțepeneşte 
sertarul 


E acru, zice 
cu gura mică 
mică 


kok 
La gramijă  Trăgînd pașaportul 


(Grănicerul) spre dînsul, încet 
cu bătătoarea de muşte 


XR k 


Tot lăudîndu-l 
îl pune să care 
bolovanul 


xo ok i 


Peste carte 
plînge și mestecă, 
mestecă turta. 


FR k $ 


Cel care vine 
cu tablele 
a pierdut ieri! 


1 Zazen — poziție de meditație zen sau meditaţia însăși. 

Laolaltă beţivii - 
adunaţi : 
numai feţe deştepte. 


k*k k i 


Zi de plată: uite-l, 
dă colțul 
spre strada deocheată 


- k.. 
Cît ţine cîrpitul 
nădragilor, un ca l 
crescut de sub ptapumă. 
LE 
Aşteptind 


al doilea strănut, 
face o față! 
PR 
La jocul de go. 


Și buricul degetelor 
gîndeşte. 


k k i 


Cu licuriciul 
cumpărat la prînz 
fuge în fundul odâii! 


ko k 


Ploaia de primăvară! 
pălăvrăgesc 
mantaua și tichia de pai. 
k k k 
La javra ce-l latră 
încearcă și el 
citeva nume pe rînd 
i kok 
Pe şantier 
vine dejunu-n cutie 
săltînd peste gropi 

Uşurîndu-se-n cîmp 
privește în noapte 
departe un foc. 


* k k 
La crematoriu Scormonind în cenușă 


după dinții de aur, 
plînge întruna 


k k k 
Actrița curăță para ZA 
pe scrisoarea 
pecetluită cu sînge. K 


mn š 


De-atîta alint, 
păpușii 
i-a căzut capul. 
LE E 
În adăpostul de ploaie 


a-nvățat pe de rost 
ce-i pe tăbliță. 


4 k k 


La coadă; 
întîiul 
e cel care-a aţipit. 
x k 
După graniță 
o iau la picior 
maimuțărindu-i pe vameși. 
k k k 
Cînd suflu în lampă 


cumătra umbră 
mi se-ntoarce în trup. 


LE k 


„Lacă-nflorește !“ 
Orbul cu nasul 
laudă floarea de prun 

* k k 


` Am rămas singur 
cu mine însumi: 
plicticos tovarăș! ©  : 


t, 


t», 
De boală 
s-a lecuit, ce-i drept, 
doar nasul i-a picat. 
în 
i În ţara 
nătăfleților 
æ prostul e mare. 
x ke k 
Atîrnă-n ștreang A 
la Ueno — 
întors spre  Yoshiwaral. 
\ gka 
„Trage zăvorul îndată“ 
îi spune hoțul nevestii 
ieșind la furat. 
LE 
Fiul acriu : 


din tată iute 
și mamă dulce. 
| * k x 
Cui se scoală tîrziu 


zoreaua-i arată 
o față zbîrcită 


3 k k $ 
Pescarul nenorocos 
piteşte coșul de pește 
cînd vrei să te uiţi 
k k *k 


După salut 
privirea se face 
rece din nou. 


1 O sinucidere, probabil, a unui tînăr dezmoștenit; Yoshiwara e 


cartierul celebru al curtezanelor din Edo. ` 

Soacra n- -0 ocăra; 
doar că lăuda prea mult 
pe nevasta vecinului 


* o k k 


Tipi pescuind, 
tipi privind la tipi pescuind, 
tipi și iar tipi 


k k E 
În vîrful lui Fuji: 
„Dugheana 
precis se vede, de-aici.“ 


kok k’ 


Ațipind peste carte 
pînă şi somnul 
e mai de soi 
* k k 
Nu se ştie de ce 
n-are trecere 
doctorul la vecini. 
an 
Străjerii palatului 
șed înșirați 
ca lipiți de podele. 


i | ma 
Cu fața-ncruntată 
gata să ocărască 
trece polițaiul. 


x k k 


i Azi se cunoscură, 
Şi amîndouă 
își spun minciuni. 
* z 


În lacrimi ochiul pîndește . 
se-mpart 
lucrurile mortului. 


x k * 
De zestre 


soacra 
uită curînd. 


Pad (S. C.) 

EPOCA EDO (TOKUGAWA) 


Epoca Edo, cuprinsă între anii 1603 și 1868, reprezintă perioada de 
agonie a feudalismului japonez și începuturile timpurilor moderne. Pe- 
rioada menționată a fost precedată de cîteva evenimente istorice care f 
se cer subliniate. În 1542 portughezii au „descoperit“ insulele nipone 
și au adus cu ei armele de foc; după șapte ani japonezii au luat contact 
cu creștinismul european (Francois de Xavier), Spre sfîrșitul epocii 
Muromachi, Japonia, devine scena multor bătălii între numeroase că- 
petenii regionale pentru dobîndirea supremației. Pînă la urmă iese trium- 
fâtor Hideyoshi, numit mai tîrziu „Napoleon al Japoniei“, în 1598 el 
intră triumfător în Edo (actualul Tokio, fondat în 1590) care pe atunci ` 
era probabil cel mai mare oraș din lume. În 1598 îi succede Ieyasu, nu- 
mit shăgun în 1603 . Cu această dată începe epoca Tokugawa sau Edo, . 
perioadă bogată în evenimente istorice, succese culturale și progres 
social. În 1868 regimul shâgun-ilor cade și astfel ia sfirșit şi epoca Edo, 
În această nouă perioadăt, în urma contactului cu filozofia, chineză și 
cu ideile confucianiste, ia naștere o filozofie japoneză ; tot acum prind . 
viață diferite școli literare; apar romane, drame populare (kabuki și 
jâruri), apropiindu-se de drama occidentală, aceasta în paralel cu dez- 

„ voltarea teatrului nō, gustat mai cu seamă de păturile înalte ; se extinde 
domeniul poeziei (kaikai, un fel de producție epigramatică) în paralel 
cu haibuu, compunere comică, ce echivalează în proză cu ironia kai- 
Rai-urilor ; apar tot mai multe monogatari (povestiri, nuvele, istorioare, 
schițe, romane) ; se face cunoștință cu opera lui Dickens și Mark Twain, 
“apar o puzderie de cărți de anecdote, snoave din care redăm și aici 
citeva. Ele existau în forme orale înainte de a apărea în secolut XVII 
două culegeri nesemnate și una (prima) aparținînd lni  Anrakuan Sa- 
kuden, preot buddhist, dar numărul antologiilor de acest soi întrece 
cifra, de o mie. Anecdotele în cauză au un conținut satiric, umoristic, 


moralizator, fabulistic, și, nu de puţine ori, pornografic. 


(1. D.) 


„1 Epoca Meiji (1868 — 1912). 

` Din carpe de snoave ale epocii Edo: 
În vremuri de demult, se aflau printre oamenii RA 
care-Conduce-Țara mulți neciopliți. Acestia nimeriră la 
Palatul Împărătesc s şi izbind cu cozile lăncilor în Poartă 
strigară : 

— Se iau pentru oaste casele astea! 

Le icșiră în întîmpinare doamne de onoare, grăind 
cu plecăciune : 

— Aici este preaslăvitul palat al Împăratului, Nu 
se cade să intre muritorii de rînd. Vă rugăm să vă re- 
trageţi cît mai degrabă. 

— O fi vreo opreală pe casele astea, de nu se pot lua 
pentru oaste dar de ce nu iese gospodarul să ne-o spună 
de-a dreptul 2: 

xk k k 


Un om de la ţară, venind pentru prima dată în orașul 
de scaun stătea în gazdă pe Transversala a Treia. Plănui 
el să facă un drum pînă ia Toyama, în partea de răsărit 
așa că îi spuse slujitorului său: 

— În orașul de scaun toate casele sînt la fel, de nu le 
poţi deosebi una de alta. Uită-te bine la casa noastră și 
ține minte un semn, s-o recunoșți. 

Porniră deci și colindară prin diferite locuri, iar la 
întoarcere omul își trimise sluga înainte, să-i pregătească 
apa pentru picioare. Dar bineînţeles, acela nu mai găsea 
casa și umbla din loc în loc întrebînd. 

„Ei, asta-i acu“, gîndi stăpinul și-l întrebă după ce 
vrea s-o recunoască. 

— Ciudat, se miră sluga, nu se mai vede. 

— Ce- să se vadă? 

— Ştiu precis că am făcut pe poartă un semn, cu 
scuipat. 

— Nemaipomenit ! Păi după asta v roiai s-o recunoşti ? 
se răsti stăpinul, ocărindu-l în fel și chip. 

— Ba mai am un semn. 

— Care? 

— Pe acoperiș era o pasăre. Fir-ar să fie, nici pe-aia 
n-o mai găsesc. 


1" Snoava rezumă situația politică de la începutul epocii Edo, in- 
dicînd raportul de forțe între shâgun și împăratul marionetă. Două 
lumi se ciocnesc aici; cea desuetă, a curții imperiale, și cea a războini- 
cilor învingători, care-și permit să-l numească pe împărat „gospodar“. 

x k x 


— Azi am mîncat o supă nemaipomenită ! 
= Ce fel de supă? 

— Din hararago! de peşte. ; 
© — Trebuie că era bună. Hararago o fi un lucru tare.“ 
bun... i 

— De fapt, nu știu cum arată. Că în supă înotau ` 
numai ochii... i 


CE k 
„„Un coreean se-ntoarse acasă și ai lui îl întrebară: | 
— la spune ce lucruri deosebite sînt în Japonia? 
:— Toate-s minunate, unul mai grozav ca altul. Dar 
cel mai deosebit lucru e „mingea“?. Asta e o jivină. Întii 
se îngrădește un loc în curte, dinspre patru laturi, apoi 
intră patru oameni acolo. Și îndată sarc jivina de minge 
fără pricină la unul din oameni să-l muște de picior. Ăla 
o izbeşte, și ea se dă la altul să-l muște. Ala la fel îi dă 
un picior de-o zvîrle cît colo. Și uite-aşa o ţin ei cîtăva 
vreme, pînă ce nu știu cum ajunge jivina sub piciorul = 
utiuia dintre ei, care calcă pe ca și-o omoară, Iar mingea 
face fiîssss — și-și dă duhul. 
žok k 


Pluti odată un ceainic peste mare, din Japonia și 
piînă-n Fusan?, unde-l pescuiră niște coreeni, Se tot în- 
trebau ei ce poate să fie lucrul acela și, într-un tîrziu, 
spuse cel mai deștept dintre ei că trebuie să fie un coif, 
după înfățișare și după proveniență !1 Eis 
`- — Dar dacă e coif, de ce are cioc? Şi încă ce cioc t... 
. — Păi dacă-l pui pe cap, nu mai auzi nimic. Acest. 
cioc e făcut ca să-ți poată vorbi oamenii prin el, 
= — Așa o fi. Dar atunci de ce n-are ciot și în partea 
cealaltă ? l j , 

— „Păi simplu: cum te-ai mai putea culca atunci 
pe-o ureche ? 

Fi 

Un samurai foarte distins se preumbla printre dughene, 

Zări într-una din ele o gardă de sabie: de toată frumusețea, 


k o k k 


1 Hararago sînt icrele peştelui. | 

1 Minge japoneză din piele de căprioară. Urmează descrierea unui 
vechi joc japonez, un fel de fotbal. 

3 Port în SE peninsulei coreene (în cor. Busan). 

1 Se referă la o invazie japoneză în Coreea, deci la firea războinică 
a japonezilor. . . 

3 Tsuba, gardă de sabie, lucrată în metal, cizelaąată cu mare artă; 
in epoca Edo, era obiect de podoabă prestigioasă. 


~ 

— Mă tentează, zise luînd-o în mînă și porunci fe- 


ciorului -care-l însoțea să întrebe de preţ. 

Acela se apropie de vînzător: 

— Ce preţ are fsuba aceea? 

— Șaizeci și patru de moni. 

Feciorul îi făcu cu ochiul. 

— E pentru dumnealui, zi încă o dată preţul ! 

Vinzătorul, tont, zise încă o dată, ţipînd să audă și 
stăpînul : 

— Şaizeci şi patru: de moni. 


| x 


Femeia vecinului țipa în durerile facerii, de-ți era 
mai mare mila : 

— Auăleu ! vai de mine! Un doctor! Ginseng! 

Omul nemaiputînd îndura, se dezbrăcă, alergă la 
fintînă și-și turnă apă în cap, mormăind: 

— Namu Kompira Daigongeni!, ușurează-i nașterea ! 
Am să-ți mulțumesc eu, îți fac o Poartă din aramă 
albastră ! 

Așa se ruga vecinul din tot sufletul. Femeia îl auzi. 

— Ascultă, cumetre, pentru ușurarea mea vrei să 
faci poartă de aramă ? E prea mult ! 

Dar dînsul de colo: 


— -Ţine-ţi gura, femeie, și dă-i zor, să-l lepezi pînă-l 


duc eu cu vorba pe Kompira. 
žk k k 


Un preacinstit daimyă, de cite ori stătea să fie bär- 
bierit, își plimba limba, cînd pe sub nas, cînd în obraji, 
pe unde trecea briciul. 


— Ei, ce zici, îl întrebă el pe bărbier, e bine așa 2- 


Cînd mă razi, cu îmi umflu obrajii cu limba. 
— Cum să nu, e foarte bine așa. 
— Asta-i invenția mea ! 
kokok > 


Un samurai cerceta, într-o prăvălie, un fluier de bam- 
bus cînd deodată, rămase cu degetul înfipt într-o gaură. 
Nu-l putea scoate nicicum, și cumpără fluicrul cu gînd 
să-l despice acasă. 

Pe drum auzi o melodie cîntată la koto într-o casă 
și se strecură prin dos, căutînd o gaură-n gard să pri- 


. 


1 Invocarea, către o zeitate buddhistă (Kompira, divinitate indiană). 

1 


vească. În grădină creștea floarea-soarelui, erau şi cîteva . 


femei care se nitau la ceva și din casă ieși cineva apoi se. 


lăsară în jos jaluzelele de bambus. Dezamăgit, încercă 


` să-și retragă capul prin gard, dar nu reuşi. Luptîndu- 


se să mărească gaura, îi rămaseră și mîinile înfipte în gard. 


"Teși un om, pesemne stăpînul, și samuraiul strigă: 
— Hei, n-ai vrea să-mi vinzi gardul ăsta ? 


k k k 


Într-o noapte, veni un hoţ, încercînd să ridice de-afară 
obloanele. Stăpînul casei se sculă din așternut, se legă 
peste frunte! și pregăti sabia. De cum băgă hoțul capul 
omul hirști! dădu cu sabia, dar nu-l nimeri. Capul 
hoţului mai rămase o clipă în deschizătură, apoi dispăru. 
Hoţul o.luă la goană. îi 

În zori gospodarul istorisi păţania la poliţie. Omul 
ordinii spuse : | 

— Am să dau un anunț în toată țara: „Dacă întâlniți 
- un om fără cap, să fie oprit numaidecît, Este căutat 
pentru încercare de furt.“ 


x k k 


— Cine-i la poartă? . 

— Sînt eu, Kitasanosagoeimon, vesteşte-ți stăpînul! 

— Stăpînul nu-i acasă. 

— Atunci trece-mă în „cartea vizitelor“ de la intrare 
şi adaugă urări de bine din partea mea. l 


— Nu pot, că nu știu să scriu. Poftim, înseamnă-ți 


domnia-ta numele. 

— Nici eu nu știu să scriu. 

Se văitau amîndoi. Neplăcută situație. Pînă ce oas- 
petelui îi veni o idee: 


— Uite cum facem : ai să-i spui stăpînului că n-am 


trecut pe-aici. 


* k $ 


Ducîndu-se la prăvălie să cumpere stofă, slujnica în-`` 


trebă de preț. Cinci momme şi cinci bu, fu răspunsul. 

— Să-mi fie cu iertare, zise ea, e prea greu de ţinut 
minte. N-ai putea să-mi scrii prețul pe-o hîrtie ? 

— Ei ia să încercăm altceva, spuse băiatul de pră- 
vălie. Uite : îndoaie degetele de la mîna asta : iacă cinci 


1 Pregătire ceremonioasă de luptă. 

momme. Acu” îndoaie-le şi pe iie de ia cealaltă mină: 
cinci bu. Aşa ai să ţii minte. 


— Minunat, am înțeles, zice ea şi iese cu pumnii strânși 


la: amîndouă miîinile.! 
După o vreme vine iar în prăvălie. 
— N-ai putea să mai lași din preț? 
— Şi de ce, mă rog? 
— Fiindcă așa nu pot deschide ușa acasă. 


k k t 


Unui om îi murise nevasta şi era tare amărit. Prietenii 
îi trimiseră un butoiaș de vin, căci vinul e mătura de jad 
care risipește necazurile. Nădăjduiau să-l mai înveselească. 
Tocmai cînd îl primi erau la dinsul nişte prieteni buni, 
așa că hotărî să-l-inceapă îndată. Dar din cep nu curgea 
nimic. Unul din oaspeţi zise că n-are aer ca să iasă și făcu. 
o gaură în partea de sus : vinul curgea din plin. 


Văduvul luă deodată butoiul în braţe și începu să" 


plingă de se speriară toți: 

— Vai, ce păcat! Păi nevastă-mea muri fiindcă, 
după naștere, n-avea pe unde să-i iasă udul. Dâcă ştiam, 
îi făceam o gaură-n cap şi-o scăpam de la moarte ! 

Și vărsă lacrimi amare. 


k k k . 
E mare bucuria cînd se naşte un fecior, dar mama 
ăstuia visase pesemne că bea ouă crude pe cînd era cu 


el în burtă, că băiatul ieși cam prostălău. 
Avea douăzeci de ani şi uite că se încuia în pod ca 


acum, stînd toată luna a patra, de nu se știace făcea, 


acolo. În fine, ieși el în ajunul sărbătorii din luna a cincea 
zicînd părinţilor : 

— Zilele astea am meşterit ceva. Vindeţi-le şi faceţi 
ceva bani pe ele. 

“Făcuse niște tichiuţe de hirtie, așa cum le poartă 
băieţii la sărbătoare.? 

Părinţii lui nu mai puteau de bucurie și se lăudau la 
toată lumea : 

— Iacă, și noi care ziceam că e tont! Cum ne-am 
mai înșelat! 


1 Japonezii numără îndoind degetele : mîna deschisă e deci zero, 
iar pumnul strîns, cinci. 


Pi 


3 În data de cinci ale lunii a cincea (după calendarul lunar) era - 


„sărbătoarea băieților“, la care se purtau tichiuțe de hirtie special făcute 
pentru această ocazie. 


143 


 Tichiuţele fiind gata tocmai la vreme, se vindură 
îndată, aducind bani peste toate așteptările, Cine” auzea, i 
se” minuna. | 

În luna a opta, feciorul se încuie iar în pod. Oare ce-o 
să meșterească de data asta? În ajunul sărbătorii din 
“luna a noua,’ ieși din pod: 

— Am să vă arăt niște lucrușoare pe care le-am meş- 
terit zilele astea. 

— Ia arată-le. Ce-ai făcut de data asta? 

Erau tot tichiuţe pentru luna a cincea. 


x» k k 


Un om văzu o pictură după zicala : „din dovleac răsare 
calul“2 și întrebă cum vine asta. 

— Cum nu știi ?, se miră un prieten. Păi uite: asta 
se cheamă „calul răsădit“. Bagi în pămînt semințe de 
piper de munte și creşte un cal. 

— Bună treabă. Dar de ce nu se obișnuiește prin păr- 
țile noastre ? 

— Fiindcă oamenii sînt hoți. De-aia nu se mai face 
„așa din vremuri străvechi, 

Ce prostie! Păi chiar pe-un singur cal iau atîția 
băii, că merită să stau de pază oricît. Las’ că fac eu cal 
la primăvară. 

Zis şi făcut. Omul tirgui zece măsuri de boabe de 
piper, săpă în deal și le sămănă pe toate, una cîte una, 
Trecură vreo cinci zile. 

— Ei, ar cam fi timpul să răsară. Cam încet merge. 

Îl întrebă pe prietenul care-l învățase și acela îi zise ; 

— În ce zi le-ai semănat? 

— Acu’ patru-cinci zile. 

— Păi nu-i de mirare că nu creşte nimic. Doar 
scric la calendar că în Ziua Focului Ceresc și în ziua Fo- 
cului Pămîntesc să nu semeni nimic, că nu creşte ! f 

— Aşa e deci. Ştiam eu că e ceva la mijloc. Că doar 
ce scrie în calendar, apoi aceea e lege! 


E E SE i 


Într-o noapte cu zăpadă se trezi că-l trecea udul, 
Se ridică și dădu să tragă ușița de la privată, dar în- 


1 Sărbătoarea, orizantemelor, din data de nouă ale lunii a noua, 
la care se compun poezii şi se contemplă luna. 

3 Zicală de origine chineză (cu sens apropiat de „unde dai și unde 
crapă“. - 

ghejase și era. înţepenită. -avea încofro, ăi aădu drumul 
în fața ei. ; ES 
Dimineața încercă ușa — şi iacă, se topise. gheaţa 
de lă dul cald. 
„ — Bine, zise, dar acu’ la ce bun? PR, 


* k x 


Unui- om de rînd i se îmbolnăvi ma ma bătrînă, Ven 
o rudă s-o vadă : 
— Cum e, maică, ai poftă de mîncare ? 
— Ba nu mai am. Acv îmi iau rămas bun de la viaţă. . Tea 
Bine-ar fi să vie cit mai repede să mă ia.! s 
— Ce vorbeşti ? Dar de unde asemenea cinste? Ba 
va trebui să te-ncalți și s-o pornești pe jos ! ' 


x k 


— Hai la descîntec ! Vă scap de necuratul !2, striga 
vraciul trecînd pe drum. 

Ieși o slujnică. 

— la descîntă-mi și mie ! 

Fata îi dădu banii înveliţi î în hîrtie, luă de la dînsul. 
boabele de fasole şi vraciul începu să descînte : 

—— n Şi viață lungă și noroc domniei- sale ! 

termină el, 

— Hei, stai niţel, se supără slujnica. Păi nu pentru, 
„domnia-sa“ te-am plătit eu ! Mie să-mi descînţi ! 


k k * 


Într-un cătun un om își luase ginere de la oraș. Pri- 
mindu-l, îl învăţă : A 

— Noi sîntem oameni de rînd pe-aici, dar se cade să = 
dai bună ziua tuturor. Unde întîlneşti cîte un om la 
treburile cîmpului, fă bine și salută-l. 

— Prea bine. 

Iese ginerele în cîmp și vede pe malul celălalt al rîu- 
lui un om cățărat într-un copac, tăind din rămuriș. ie 

-— Hei, ascultă, strigă și-i face cu mîna semn. 

Omul se dă jos din copac, speriat, întrebînd ce e.’ 
Iar ginerele îi spuse 

— Ce să fic ? Vroiam să-ți dau bună ziua. 


1 Bătrîna înţelege literal credința buddhistă după care sufletele 
morților sînt întimpinate de o mulțime de boddhisattva și conduse cu 
muzici în rai. 

3 De Anul Nou umblau pe drumuri exorciști oferindu-și serviciile > 
pe la, case, Descintau cu boabe de fasole, recitînd formule magice. 

1 — Bvantaiul cu noroc 


ġo 


““ Multe lucruri primejdioase sînt pe lume. Uite de: 
pildă : un vînzător de ulcele lovit de boala tremuriciului.. 
“Ori un cal încărcat cu poveri urcînd o.potecă îngustă. 
de munte. Ori un orb care coboară singur de pe coastă } ` 
o soacră care se are prea bine cu ginerele ei; un văduv 
care se are bine cu nora. Și, în fine, o văduvă care: umblă 

„prea des pe la templu. 

Un bonz fără minte care era de față se repezi: ` 
__.— Asta așa e. Și pe la noi umblă mereu o vădană 3 
tînără şi e primejdie mare... 

Şi deodată își astupă gura cu mina. ruf 


îi Bi 


E SE i 
, Trăiau odată un moş și-o babă în provincia Mi- 
no. Într-o zi, moșul plecă la munte după vreascuri 
de foc. Era așteptat, dar cl tot nu se mai întorcea. pe 
„Cînd în sfîrşit veni îndărăt, tîrziu, tare tîrziu —'mult- 
se mai minună bătrina că se schimbase într-un fecior de 
vreo douăzeci de ani. Zicea c-a întîlnit o pasăre ferme- 
cată și, urmărind-o, a ajuns la un izvor cu apa ca vinul. z 
Bînd cît i-a poftit inima, s-a culcat, a adormit şi s-a trezit. 
de ciripitul păsărilor care se-ntorceau pe la cuiburi: . 
A doua zi bătrîna spuse că se duce să bea și ea apă 
din izvor. O porni șontic-șontic, dar trecu ziua și ca nu. 
se mai arătă. Nu veni nici noaptea, așa că bărbatul porni | 
în dimineaţa următoare s-o caute. Dar la izvor nu era ! 
O fi mîncat-o vreun lup ? La ce bun să fiu tînăr! dacă- 
mi-am pierdut nevasta ! Vărsînd lacrimi amare, se trînti 
cu fața la pămînt. Dar deodată auzi ceva de după un 
bolovan și cînd se uită, era un prunc de vreo lună, ţi-. 
pînd cît îl ținea gura. Cînd îl luă în braţe văzu că prun- 
“cul e învelit în straicle nevestei lui. 
— Tu ești, babo? 
Pruncul dădu din cap printre lacrimi. Se vede . că 
_bătrina se lăcomise la apă. 


k k k 


Locuia odată un om lingă casa unui meșter țiglar, 
Omul acesta avea o fată de-o uriţenie fără pereche. Și 
fata asta muri la douăzeci și cinci de ani. Meșterul țiglar, 
veni să-și prezinte condoleanțele, dar plîngea cu atita 
foc, încît tatăl se minună, întrebîndu-l de ce jeleşte atita, 
La care țiglarul răspunse printre lacrimi : 

e 


olanele de colț H 


Se zice că dragostea este sămînța nenorocirilor — 


i 


x * x 


i 


— Ce- -0 să mă fac acum ? Nu mai ám ı model pentru E 


uite cum bolește mîndrețea asta de fată -cînd nu-i lip- 
sește nimic. Ăsta nu e lucru curat. 
Fu chemată doica fetei, care o luă cu binişorul : 
— Ghicesc eu unde-i baiul. Cine-i băiatul, hai, spu- =. 
ne-mi. Feciorul vecinului ? 


— Nu. 


— Nu. 


— Ei, n-o fi. Dar atunci care e? 
Fata chibzui, serioasă. 


— Oricare- -0 fi, 


e bun. 


xk k F 


— Atunci poate că e domnișorul cu carte, de dincolot., 


II IERNI 


Un om își luase nevastă și în noaptea nunţii, uitîns 
du-se mai îndeaproape, văzu că e cam bătriloară, În.. 


pat, o întrebă: 
— Cîţi ani ai? 


— Tocmai am împlinit patruzeci. 
— Păi mijlocitorul spunea că ai cel mult treizeci; 


Ciudat ! Acu’ spune drept : cîţi ai? 


O tot întrebă, dar dînsa zicea mereu patruzeci. ps 


crezu. Deodată bărbatul se despuie în pielea goală z sări- 


din pat. 


— Auăleu ! Unde pleci așa ? 


— Am uitat să acopăr sarea. Au s-o mănînce şobo- 


lanii dacă n-o acopăr îndată. 
— Auzi gogomănie ! N-am mai auzit să mănînce 


șobolanii sare în toți cei șaizeci de ani ai mei! 


O văduvă tînără își alese un ginere, dar curînd începu 


xk k k 


să se încaiere cu fiica ei pentru el. Văduva încerca să-l 
„ţină numai pentru ca, din care cauză izbucni o ceartă, 
! și atîta se certară pînă ajunseră la judecător. Acolo începu ` 


(văduva : 


— Fiind încă în putere și singură, vecinii mă îndem- 


ară să-mi iau bărbat. Pînă la urmă îl luai. 


Dar fata 


1 Olanele din cele patru colțuri ale acoperișului erau modelate în. i 


fọrmă de „cap-de-demon“. 


râle. ` 


Funcţia lor originară e apărarea de duhuri 

asta, desfrînată de. cînd s-a născuţ, scoate vorbe că pa îi 

‘al ei bărbatul. Nu mai pot de supărare. Judecă și domnia- 

„ta, care are dreptate: : 
Fiica ei se înfurie și spuse : 

E — Mi-e rușine cu o mamă neserioasă ca ea. Să vă: 
„spun adevărul curat : tatăl meu a lăsat cu limbă de moarte. 
“să mă mărit cu Emon Tar5 și i-a spus și mamei înainte 
“de-a muri. De asta l-am luat de bărbat. Pe cînd ea.s.. 

După ce le ascultase pe amîndouă, judecătorul ir 
chemă pe Tarō: 
<` — Acum spune-mi limpede : cu care te-ai usura 
cu mama sau cu fata? 

— Cu care? Eu... eu am venit în casa asta ca soţ, 

Atta Ştiu. 


* x * 


Un oarecare Kyishichi își slujea stăpînul cu rîvnă, 

< spre multumirea deplină a aceluia. Totuși, într-o zi cînd 

“stăpînul lipsea de- acasă, Kyăshichi se apropie. de stă- 
pînă și-i zise: 


—- Mi-e rușine să-ți spun... dar am ceva pe ai 

— Eşti cam îndrăzneț. Ce vrei să-mi spui mie? 

— Dacă nu vreți să m-ascultați, am hotărât să.. 

— Ei bine, dacă ţii cu tot dinadinsul, găsim ndi 
un prilej. 

— Ba nu, acum pe-loc trebuie să vă spun. Că dînsul 
nu-i acasă.. 

Se Sopa de dînsa și-i șopti la ureche: 

— Am o mare rugăminte: de mîine încolo să-mi: 
“umpleți cu virf cupa cu orez și să fie bine turtit cu | 
polonicul. ; 


+ * * 


Unde te uiţi, toată lumea vorbește numai a aeapre 
ale dragostei. 
` — Apăi tot fetișcanele proaspete sînt mai bune, 
zice unul. 
— Ba dimpotrivă: femeile cu experienţă. 
Iar un al treilea: i 
— Toate femeile astea nu fac doi bani. Numai curte- 
` zanele de profesie se pricep. 
— Ba nici ele. Orice-aţi zice, numai văduvele-s pri- 
cepute într-ale dragostei. 
~ Toți fură de Sita i părere : 
— Asta e, asta e! Văduvele! 

— Uf vedea-o-aş și pe-a înea văduvă F.. 


[i 


* k ăi 


Un curtean scria răvașe de dragoste unei înalte doamne. 
Într-o zi primi, în fine, răspuns de la dinsa: „Vino . 
sută de nopți la rînd și crestează de fiecare dată un semn; . 
pe osia carului meu, Într-a suta noapte am să te primesc! 
negreşit .“ 

Dinsul se bucură foarte mult și noapte de noapte, 
pe ploaie ori pe vînt venea la casa ei. Într-a nouăzeci și 
noua noapte, tocmai se pregătea să plece, cînd din casă- 
iesi o slujnică a doamnei și-l trase de mînecă, zicînd: 

— A spus doamna că vii de nouăzeci și nouă de nopți 
pe-aici. Îţi mai lipsește numai una pîn-la sută și dînsa : 
zice că să te însoțesc acu’ îndată în iatacul dumneaei. = 
Pofteşte cu mine ! 

Dar bărbatul se trase îndărăt, îngăimind: 

— Auăleu, ce mă fac? ; 

— Cum se poate să spui una ca asta ? în 

— Auăleu 1... Păi cu... eu sînt sluga... mă plă-. 
tește stăpinul cu ziua, ca să vin încoace... și să crestez 
semnele, 


x kx i 


O fată primi deodată două cereri în căsătorie: una 
de la un bogătaș și cealaltă de la unul sărac, dar plăcut - 
la fire. 

Mama ci spuse : 

— Ce ai de gînd să faci ? Ia-l pe care-ţi place. 

— Îi vreau pe amindoi. 

— Ce prostie mat e și asta ? Ce te faci cu doi ? 

— Păi ziua mănînc bunătăţi în casa bogatului și 
noaptea mă culc cu celălalt aici. * 


+ + 


Un om urma să plece la drum lung. Înainte de-a pleca 
își instrui nevasta să fie cu băgare de seamă cît lipsește 
dînsul și să nu cadă în păcat. Îi tot predica același lucru ` 
ȘI se mai întoarse o dată din drum grijuliu, să-i aducă 
aminte : 

— Cum îţi spuneam , poartă-te cu băgare de seamă. . 
Nici nu vreau să mă gîndesc la ce-ai putea păți. Mai bine 
să lipesc un afiș la poartă. Orice-ar fi, să-l lași acolo... 

Repetindu-i acestea, bărbatul plecă. Femeia, mirîn= 
du-se foarte mult, se duse la poartă să citească. Pe hîrtie 


149 


A 


= 


„sciiă': „În casa «aceasta soţii. s-au- impies si Şant 
"pe ibovnici. Atenţie 1“ 


ki k 


= PRR sat de munte trăia o babă. tare lacomă; òke 
“vedea la altul, fie Și o frunză ori, un fir de pai, cerea îns 
dată : „Dă-mi mie, dă-mi-l mie“ A 
O dată prinse unul un şobolan şi- -i tăie coada s-o arunce. 
„— Dă-mi-o mie, ceru baba. 
— Coada de şobolan ? La ce ţi-o fi trebuind ? 
— Ehei, ace baba din ea teacă pentru ac. iona, 


k*k x x 


„Este o vorbă: „de departe vine prietenul“. Stătură 
aa taifas pînă tîrziu, cînd oaspetele dădu să plece. Gazda . 
zise : a? 

— Îmi pare rău. Stai să-ți luminez drumul. E seară - 
fără lună îţi dau un felinar de hirtie. 

ȘI-A petrecu pînă afară. 

— Nu-i nevoie. Întoarce-te. 

Iai o slujnică cu un felinar aprins. 

— Pofteşte, pentru drum. i Er 

Gazda văzu felinarul care era tare jerpelit și își certă... 


*slujnica. 


— N-are a face, oricum e bun. protestă oaspetele. 
„>— Dar e prea vechi și jerpelit, se necăji gazda, și. 
dădu s-o ocărâscă pe slujnică. Dar ea de colo : 
— Ia- liniștit, că doar e noapte! 


* *x * 


— “Outer e zgîrcit rău. De cîte ori mergi la el, n-are 
“nimic să-ți pună înainte. 
= Dar, avînd.o treabă, se duse totuși la el. Gi iesi. 
să-l întîmpine : 

— Mă bucur că ai venit. Te rog să poftești înăuntru. 
De cînd nu ne-am văzut ! Hei, femeie, e un prieten vechi, . 
-adă niște bucate să-l ospătăm. 


„îs u— Vaide mine, l-a poiti cu la masă, dar cu vremea 


asta ploioasă n-am nimic în casă, că nu mai trece nici un 
vînzător de pește. b 
_ Deodată se auzi din stradă vocea vînzătorului am- 
` bulant : 
— Peşte proaspăt ! Peşte proaspat 
— I- -auzi, ce limbă afurisită ! strigă femeia. 

“ Stăteau la taifas nişte prieteni: - | na A 
ae Ta uitaţi-vă ce pensetă mi-am cumpărat- deunăzi, ` e 
3 Frumoasă. Cît ai. dat pe ea? e fa IA 
A — Treizeci și doi. de moni. < o . 
— Chilipir, nu-i așa ?, zise unul și dădu s-o încerce pe. 
barba, lui. £ 
= Dar ce este ? Nu prinde firul, îi lipsește o bucată. © 
Ca Păi ce vrei, de-aia am luat-o cu reducere. Dia 


x * t 


Unul trimisese în mai multe rînduri un sol la domnia- -. 
sa DOzen să ceară bani cu împrumut, dar nu-l găsea ni- 
ciodată acasă. Așa că se duse chiar el. Ajungînd cery 
să-l vadă pe stăpînul casel. 

— Dâzen tocmai lipsește de-acasă. 

- — Ce spui? Păi domnia-ta eşti chiar Dâzen, nu. ? v 

— Cum te mai și îndoiești cînd îți spune Dâzea . . 
însuși că nu-i acasă? osia 


N xx x 
Un miop se duse să vadă comorile templului, la „î 


făţișarea odoarelor“.! 7 
~— La stînga vă rog, poftiți la stînga. Iată zalele lui S 

Kamakura no Gongoro Kagemasa. : 
Miopul se apropie s-o cerceteze. Coo 


"— Hei, am zis eu că miroase ? Spuse ghidul. 
* kx 


"Starețul își instruieşte învățăcelul : 

— "Ține minte : cînd vine un oaspete, uită-te bine la ` ; 
mîna mea cînd zic să aduci saké. Dacă o ridic la frunte; 
aduci sake din cel mai bun. Dacă o ridic pînă la piept: 
aduci din ăla bunicel. Dacă mă bat pe genunchi, aduci din 
Al prost. Vezi, să nu le-ncurci ! 

Așa făcu o dată, de două ori, pînă ce oaspeţii începură 
să priceapă cum vine treaba. 

Odată veni un samurai în pelerinaj la templu. i 

— Adu o cupă cu sake, porunci starețul și se bătu cu 
palma peste genunchi. 

„— Să-mi fie cu iertare, dacă tot aduce saké, fă bine 
și mângiieţi fruntea ! 


NNE EIN a 


4 


"1 Ceremonie în cursul căreia erau expuse comorile din tezaurul 
copilul, 

tt 
“Bra odată un om care mereu se“jeluia că nt: alune ” 
banii pentru saké. Nevasta lui, miloasă, își 'tăie întf-o ,. 
“zi părul și vînzîndu-l pe douăzeci și patru de moni. frie, : 
zerului, îi cumpără niște safe, ala dn 
— De unde naiba ai banii? dă 
— Mi-am vîndut părul. 
—— Ai făcut tu una ca asta de dragul meu? 
Nefericitul vărsă lacrimi amare mingfind părul scurt al 
„nevestei, 
-— Ai făcut una ca asta... Și mai ai pe cap încă de-o. 
juma’ de sticlă !., pai 


+ * x ik e 


n = Ce mai faci, Hachi? Am auzit că ești bolnav, 
„Ne gîndeam că ți- -o fi urît așa de unul singur, de aceea A 
» venirăm toţi, să stăm împreună seara asta. Cd-ai vrea . 
să mănînci ? Spune, că-ți facem îndată. = 

„— Ce frumos din partea voastră. Un burlac beteag! 
e cam neajutorat. Staţi aici peste noapte și simţiţi-vă 
„a acasă. 
— Minunat. Rămînem. Dacă vrei o doctorie sau 
Apă caldă, cheamă-ne, 
Oaspeţii  băură saké, sporovăind pînă tîrziu, aid 
se lungiră care pe unde apucă, adormind buștean. 
Bolnavul se trezi și ceru ceai sau măcar niște apă. 
` fierbinte, dar nici unul nu se trezi. Se tîri afară din 
. așternut şi unul din oaspeţi îl văzu: 
'— Hei Hachi, ce faci? SR r 
— Nimic. Îmi fierb un ceai, răspunse, tîrîndu-se ` 
“spre ceainic. l 
„— Dacă tot te-ai sculat, nu-mi aduci și mie o ceaşcă } o 


* *x x 


Fiecare ne temem de cîte ceva. Domnia-sa Hyogo-no- 
kami, daimy5 de Arima, se teme de crabi. Ise-no-kami, 
daimyö de Okubo, de păianjeni.. Sasamoto Yugeinosuke - 
se fereşte de șerpi, iar Tomonokami, daimy5 de „Kurihara, 
se sperie de broaște. 

Într-o bună zi acesta plimbindusse, întilni pe cărare 
„0 broască. Domnia-sa sări îndărăt cale de zece picioare ~ 
` puse mîna pe sabie şi strigă: 

— Jivină nesuferită! Poate nu știi că eu sînt Tomonari? 

Broasca ţopăi mai departe spre dînsul. 

„— Vai ce broască curajoasă, zise tremurind din tot 
trupul. Şi o ocoli binișor. 

Pe: cînd Tkkyiă i stătea la Kyăto, locuia alături a: 
casa “lui un om zgîrcit nevoie mare.. Venea mereu să 


ceară ba una, ba alta cu împrumut pînă ce într-o zi tri 


mise și Ikkyü un fecior să ia cu împrumut de la vecih 
rîșniță de ceai. Vecinul însă îi trimise vorbă: și 

:— I-aş da-o cu dragă inimă, dar are o chichiţă pe, care 
numai eu o ştiu. Să poftească încoace să rişnească la . 
mine.“ 


Ikkyŭ o scară. Ikkyă zise : 


— Spune-i că i-aș da-o eu dar are o chichija aşa că l 


să vină s-o folosească aici, 


k*t 


CRS 


Ea E 
Trăia odată în provincia Mikawa un bogătaș pe nume ^" 


Sõkei. Dar -fiind zgîrcit din născare, nici pe patul de 


moarte nu se îndura să-și ia doctoria pe motiv că e prea - 


scumpă. 

Un prieten încercă să-i dea pe gît un leac numit Li 
dar zgircitul strîngea din buze. Prietenul î îi zisă: . . 

— Asta e gooen și nu costă nimic! E pe degeaba ! 


Bolnavul deschise, în fine, gura şi înghiţi leacul. să 


+ * + 


Era odată un bărbat, pe nume Hy6roku, care nu-și 
spăla deloc izmenele și purta cîte trei ani la rînd aceeași 


pereche. De cîte ori se înnora de ploaie, izmenele lui ` 


HySroku se umezeau de la sine, așa încît era un soi de 
prezicător al vremii, căci niciodată nu greșea. Într-un 
fel sau altul, acest lucru ajunse pînă la urechile împăra= 
tului. care porunci să i se dea lui Hy5roku o gratificaţie 
și chiar titlul de doctor în astronomie. 

Ajungînd la asemenea cinste Hy5Sroku își spuse că ar 
fi timpul să-și schimbe izmenele. Deci le băgă într-o ada 
și îmbrăcă altele noi. 

Veni vara, era în luna a șasea, cînd într-o zi veni po- 
runcă de la împărat să prezică HyOroku dacă se schimbă 
vremea în ziua următoare. Hyōroku deschise lada şi ce. 
să vezi— crescuse pe ele floare albă de mucegai. Trimise 
deci vorbă împăratului că a doua zi vine ninsoare; 


Împăratul se minună și-l dojeni, zicînd că dacă nu ninge i 


îi ia gratificația. 


unăr cărți de anecdote din epoca Edo. 

1 Ikkyū Zenji — celebru călugăr zen din secolul XV, personaj al, 


t 


Trecu o vreme și vecinul mînă sluga să ceară de la =" 


4 


În ziua următoare plouă 'subțirel iar! Hyöroki Ki 
pierdu rangul şi fu numit de-atunci încolo Hyri 
cel care-a fost odată.. = SI 

x + * , , 

Un băieţaș se chinuia să ridice un zmeu și nu reâșea, + 

— Ei, hai că te ajut eu, zise taică-său. Hai, sus pe deal! , 
Urcară, iar tatăl alergă cîțiva pași, pînă ce zmeul se. 
înălță în aer de era o plăcere să-l privești. Tatăl prinse: 
“gust: tot trăgea de sfoară și iar o slăbea din mîini şi nu: 
se mai sătura de joacă. See 


— Tatăăă, hai, dă-mi-l și mie, se smiorcăi băiatul. 
— AU, pisălogule ! Mai bine nu te luam cu mine | 


+» + * 


"Umm om merse la templu şi-l căută pe stareț. E plecat. 
"i se răspunse. Ei dar dacă tot am venit atîta cale, ar fi: 
păcat să nu-l întîlnesc, gîndi omul și mai zăbovi. Și fiindcă 
era vremea bambusului proaspăt, se plimbă pe lingă 
hățișul de bambus de lîngă templu. Deodată îl zări pe, 
stareţ: şedea în bambus și jumulea o mîndreţe de ai 
sălbatică. Omul se apropie binișor și-i dădu bună ziua. 
Starețul, prins asupra faptuluii, biigui : 
„___— Păi, să vezi, vreau să-mi bag niște puf î în pernă. 
“Cică e un leac bun pentru gută. Dar uite că nu-s deprins! 
„cu treaba asta și merge greu. 
Omul auzind acestea zise: 
<> — Mi-e nu mi-e greu deloc. Dă-mi voie să te ajut.. 
O jumuli frumușel de jur împrejur şi dădu penele, 
starețului. 
„„__— Restul tot nu ţi-e de folos sfinției-tale, zise omul 
Şi plecă îndată cu rață cu tot. 
Și bună a mai fost ! 


k + k 


Un bonz dintr-un templu de la munte prinse un fazan. 
L-ar fi mîncat el îndată dar nu știa cum să-l pregătească. 
Tocmai se apucă să-l jumulească, cînd sosi un maestru 
zen. Bonzul, încurcat, înveli fazanul într-o sutană de-a 
lui și-l ascunse degrabă. 

Stătură de vorbă îndelung, dar între timp fazanul 
ieși din ascunzătoare cu sutana pe cap și se opri tocmai 


1 Buddhismul preconizează hrana exclusiv vegetală și interzice. 
omorul oricărei ființe. 

în aţă ma strului. Acela, „speriat, își pleziii palmele, fară > 
să scoată 0 vorbă, =. 

“i+ N-ai de gînd să mă ămurești ` cum. Vine esta i 
întrebă maestrii Borizul îi întoarse o față nevinovată 
și zise: ^ > 

-— Ştiu că e cam ciudat, dar uite, fazanul ăsta s-a 
convertit brusc. Am încercat eu să-l opresc, dar fără folos, . 
Ei, și-atunci am fost nevoit să-l tund ca pe-un bonz! j 
să-i Îîmprumut.sutana mea veche. 

“Maestrul se minună peste măsură și plecă lžudindy: 1? 

:— Purtarea sfinției-tale e într-adevăr demnă de: 
laudă. 


i =» x ; 
Ibovnica unui bonz şedea în cămara lui cînd intră. 
un ‘oaspete. A 
— E acasă sfinția-sa ? 
— Nu-i acasă. 
— Şi dumneata cine ești, mă rog frumos? 
— Eu ? Sînt sora lui mai mică, 
— Cînd se-ntoarce te rog să-i transmiţi urări de bine 
de la mine, zise omul și plecă. 
Cînd se întoarse bonzul, femeia îi spuse că l-a căutat. 
cineva şi că ea s-a dat drept sora lui mai mică, 
— Bine-ai făcut. Cine era? 
— Nu ştiu. - 
“Bonzul se duse să-ntrebe în templu. Nu-l văzuse ni- 
meni, dar după descrierea femeii îl recunoscu : 
-— Aha, era frate-meu ! 


+ *x + 


Slujitorul doctorului făcuse o boacănă și stăpinul ` 
miniat foarte îl amenință cu pumnul. Dar feciorul, frîn- 
gîndu-şi mîinile, se rugă cu voce piine rață e 

— Dă cu piciorul ! ! Nu cu mîna! Că pe cine-l atinge 
mîna domniei-tale, acela nu mai scapă cu viaţă! 


* * * 


Populaţia iadului scăzuse enorm şi după ce se sfă- 
tuiră toţi dracii, îl rugară pe zeul vîntului să sufle și să 
aducă o boleșniță în lume. Dar, pesemne mulțumită - 
doctorilor, nu muri nimeni. Dracii ţinură iar sfat și unul 


1 Bonzii, prelați buddhiști, umblau cu capul ras. Fazanul era ju- 
muliț. 

zise că, dacă lucrurile continuă așa, ar. îi mai bine să.: 
omoare toți doctorii dir lume. Dar un. drac. Tiai Po ef 
„protestă : ; 

— Ba n-ar fi bine deloc. Tocmai fiindcă sînt: docto.. 
p lame mai apucate și noi din cînd în cînd un. suflet p 


o pe 


De teama hoților un moș se mutase în șura din dosul: 
casei. Într-o noapte: veniră într-adevăr hoţii și paie E 
„peretele de hîrtie care dădea din casă în șură. Un bol 
intră în şură, celălalt aștepta în fața găurii, pe vine, ca 
să-i ia din mînă lucrurile. 

Deodată se trezeşte moșul și minunîndu-se de gaura. 
“din perete, îşi viri capul chel să se uite prin ea. Hoţul, 
văzînd chelia,. se răsteşte : 

„— Bi, asta-i acum, începi chiar cu tigaia ? 


+ * 


„Un cunoscut al stareţului veni să-l vadă și învăţăcelul 


anunță : 
„— A sosit... ăsta... „cum-i-zice“ |... 

Starețul se minie. i ta 
„— Ce vrei să spui cu „Cuin-ii-zice' “2 Îţi haji joc de. 
"mine ? Las că mă duc eu să văd. 

Merse la fereastră să se uite și cercetă pe oaspete, 
indelung. Îl știa bine după înfățișare, dar de nume nu-și 
mai amintea. 

`- — Ei da, ăsta e ăla, cum-fi-zice... 


+ * x 


Fiul risipitor era ameninţat cu dezmoștenirea., Fa- 
milia făcuse plingere împotriva lui. Cu timpul lucrurile 
se mai liniștiră. 

Într-o zi îl apucă iar boala lui veche și își zise că dacă- 
iese o singură noapte, n-o să se afle. Şi se duse la fetele 
„din Yoshiwara. | 
„A doua zi se-ntoarse în zori și găsi acasă lume multă ~ 
"adunată. Fir-ar să fie, iar sobor să mă dezmoștenească, 
_Să-ntreb înainte de a intra, să mă lămuresc. 

Chemă o fată de la bucătărie. 

— la spune-mi, ce se-ntimplă în casă ? 
= — Aocăleu, aseară a răposat stăpînul, așa deodată, 
— A, asta:e? Atunci m-am liniștit. 

'Se-ntore ae ao sezătoare c cu! poveşti atita: şi 
valetul.. E noapte şi nu mai știu- ce să-și spună. . 
= Stäpîne, grăiește valetul, de ce-ai pus lanţ. la 
toarta felinarului ? a 
— L-am pus ca să nu se. despice în două dacă vine . 
așa, pe nepusă masă, un tilhar și dă cu sabia. ` - 
Iai .. atunci... cine-o să țină felinarul în mînă ? 


k x» » 


Pe tăbliţa din fața casei stătea scris cu trăsături gr oase 
de pensulă : „Sală de instrucție pentru apărarea cu sabia, . 
Toate stilurile“. Un samurai voinic se apropie şi grăi 
cuviincios : 
— Fie ȘI toate stilurile deodată, rog să fiu primit ca 
învățăcel în onorabila sală de instrucție. ; 
— Nu cumva vii fiindcă ai citit ce scrie pe” “tăbliță? 
— Întocmai, E 
— Nemaipomenit. Tăblița aceea am atirnat- -0 de 


Trica ilharilor. 


+ + k 


— KyOsuke ăsta e cinstit cum nu se mai poate. aga 
slujitor nici că mai găsești, îl lăudă stăpinul. 
Apare Ky5suke. 
— Stăpine, v-aș ruga ceva: uitaţi, am adus de- FE, 
niște “bani ŞI aș vrea să vi-i încredinţez spre păstrare. 
— Ei, să nu-l lauzi ? Du-te în prăvălie, băiete, să-i 
pună bine vinzătorul. 
— Ba nu, eu vreau să-i păstraţi duriiţiga voastae 
— Ei, asta-i, dar de ce? 
— Ca să fiu sigur că mă ţineţi multă vreme în slujbă. 
x * x 
— Domnişorule, ieşim împreună diseară ? 
— Diseară e plecat stăpînul de-acasă. 
— Atunci, miine seară... 
— Miine am o întîlnire. 
— Atunci poimîine. .. 
i— Păi, dacă ies așa în fiecare zi, dau de necaz ! 
* k x 


Urma să se-ntilnească cei mai buni luptători de - 
sumă . din lume și se strînsese o mulțime cum nu s-a. mai 
văzut. . . 

“Unior ķi. aoia bilet: de inittară, “dit a: ehi 
“să treacă, de-atita lume. Se tot învirtea în. jurul î îng a 
diturii, pînă ce făcu. o spărtură în” scîndură și dădu să'se. 
strecoare pe-acolo, în patru labe: Dar de cum băgă capul; 
i și văzu un păzitor al ordinii: SRI 

— Hei, tu de colo, nu pe-aici e intrarea ! È și punind ; 
o mînă pe cap îl împinse prin gard îndărăt. T 

Omul stătu ce stătu, tot socotindu-se cum să facă, 
pînă ce-i trecu prin minte să intre de-a- ndăratelea; Îşi. 
vîri deci dosul prin spărtură, dar omul ordinii îl ări: 
îndată. Ste 

„— Hei, tu de colo, nu-i pe-aici ieşirea ! 

Şi înșfăcîndu-l de briu, îl trase înăuntru. 


4 * + 


“Toţi ai casei luau masa împreună. Un ucenic, ter-" 
minînd înaintea celorlalți, se sculă și ieși afară. Ajungind 
la ușă, îi scăpă un vînt. Cei dinăuntru vociferară : 

„— Cum, tragi vinturi în timpul mesei? 
Dar el răspunse îndată : 
— Cum, voi mîncaţi în timp ce eu trag vinturi ? 


Pe l * a x 


Un om își făcu o privată publică la o răscruce de 
drumuri şi făcea bani mulți vînzind îngrășăminte ţă-, 
ranilori. Află vecinul lui și „pizmuindu-l pentru bogăția: 
ciștigată astfel, își ridică și el o privată alături. Atu” 
încerca să-i vineze celuilalt mușteriii : de cîte ori trecea 
un om pe drum, vecinul intra în privata aceluia şi tușea.. 
tare, ca să se știe că e ocupată. Şi omul n-avea încotro 
şi intra într-a lui. ` 

Celălalt află și se supără foc, hotărînd să i-o plătească 
cu aceeași monedă. Intră deci noaptea în privată sa și 
tăie scîndura podelei aşa încît să se rupă la primul pas. 
Celălalt, nebănuind nimic, intră a doua zi și căzu în mur- 
-dărie. Minjit, din cap pină-n picioare alergă acasă și ne- 
vasta se răţoi la el că vine în halul ăsta, dar dinsul, scoţind. . 
‘fecalele din mînecile lungi, spuse liniștit : 


— Uite : pe-astea iau o grămadă de bani! Şi dacă 
își închipuie vecinul că-i dau îndărăt numai o tărimiţă 
din ce am în mâneci, apoi se-nșală amarnic ! 


1 Pämtntul arabil fiind puțin și sărac în Japonia, fecalele se colec- 
tau și chiar se comercializau. 

toeo 


Un om cu carte povățuia pe altul, mai necioplit:. 

—'Cînd ieși în lume, ţine minte numai două silabe: 
kan-nin. Acela încuviință din cap, numărind: kan-ni-n,. 
asta. face patru silabe. DSN 

= Ka-n-ni-n, sînt patru silabe, nu? . ATDA 
= — Prost mai ești | Kamin înseamnă răbdare și : se. 
scrie cu două semne chinezești ! i 

:— Păi atunci sînt mai curînd trei. Ascultă : ae deea îs 
Dar lasă, ştiu eu că de fapt se scrie cu patru și cu astea l 
patru am să-ndur dojana ta. 

— Cu un prostălău ca tine nici nu mai stau de vorbă. 
Zi cum vrei. 5 as 

„Dar tontul răspunse fără să se- -nfurie: . 

= Acu”, fiindcă știu cele patru silabe ale cuvîntului 
„răbdare“, nu mă mai supăr, orice-ai zice. za 


k * + 


Era unul tare iute de picior. Într-o zi aleargă el după ri 
un hoț, cînd îi iese în cale un prieten: Z 
— Unde fugi așa? 
— După hoţ. 
— Unde-i hoţul? p 
— Unde-i? Aoleu, l-am lăsat în urmă ! f p 


k kx k 
Un om tras la față, slăbănog, aleargă cît îl țin picioa- ` 
rele, strigînd : i 

— Aoleu, covrigarul ! Mă prinde covrigarul! Ascun- 
deţi-mă undeva, mor de frica covrigilor ! 

ÎI duseră într-o m din apropiere. Ce nătărău, să se 
teamă el de covrigi ! Și cumpărară de la băcan toți co- 
vrigii pe care-i avea și-i aruncară în șură printr-o gaură, 
în ușă, Omul dinăuntru parcă înnebunise, Aoleu! Aoleu !, 
se-auzea de-acolo. Pe urmă tăcere. 

Temîndu-se că au cam întins coarda și poate zace 
ion de spaimă, deschiseră într-un tîrziu ușa. Înăuntru = 
mai erau doar cîțiva covrigi. l 

Omul ieși lingîndu-se pe buze și strigînd : 

— Acum mi-ar fi frică şi de-un ceai! 


1 Cuvint de origine chineză însemnînd „răbdare“ În silabarul nipon l 
n are valoare de silabă, de unde şi numărătoarea greșită din dialog. ei 


r 

* t k 
-Era odată un oîn înstărit, care și făcuse - o “starii da! 

- punguţe pentru tutun din petece de brocart scump, ră-;: 
mâse de pe vremuri!. Dacă stăteai să te uiţi, erau nişte . ë 
petece cu totul deosebite, - 
` _¿— Brocartul ăsta, de pildă, pare de mare preţ. Din, 
ce vreme o fi? 

— Asta ? Aha, e o rămășiță din șalvarii de ceremonie. 
ai vestitului Sanemori. 
— Nemaipomenit ! Dar stofa asta presărată cu 
fluturi ? ; 
„— Asta e din șalvarii largi ai lui Gorobei din neamul a 
Soga. : 
— Aşa ? Dar asta, cu modele roșii. pe cîmp “alb ?! 

„.— Asta. e din șalvarii de curte ai lui Ushiwaka î în- 

i suşi ! Petele roșii sînt modelul „Împrejmuirea fhtînii“, 

un Bi, văd că ai o colecţie tare frumoasă. Dar: cum 
le-ai adunat așa pe toate? l , 

— Nui i greu. Le-am primit de la teatrul de päpuşi. * 2 


* x x rad 


Fiul unui negustor înstărit, lovit de zăpușeala cea . 
mare, căzînd la pat, nu se mai făcea bine. Toţi ai săi: 
se adunară îngrijoraţi în jurul lui: 

— Ce-ai pofti să mănînci ? 

— Nu vreau nimic. Ori... poate doar... o mandarină: 
Nimic mai ușor. Trimiseră să-i cumpere. Dar întîmplarea 4 
se petrecea în luna a șasea și nu se mai găseau mandarine.. 
nicăieri. Cu greu aflară una singură, în Sudachō, afară 
din oraș. Una singură avea omul, și cerea pe ea o mie de - 
ryð, și nici un bănuț mai puțin ! ; 

Cum tatăl băiatului era un om înstărit, se-nvoiră pină 
- Ja urmă și mandarina fu cumpărată pe o mie de 7yă și 
adusă bolnavului. 

Băiatul se bucură, se ridică nițeluș pe perină și coji 

mandarina : erau zece feliuțe. Mîncă șapte, tot zimbind > 
apoi dădu bucăţile rămase unui slujitor: îi 

— Bună mai e! Du feliuțele astea mamei mele! 

Feciorul luă cele trei feliuţe, ieși în drum și dus a fost. 


1 Era la modă colecționarea obiectelor arhaice cu semnificații is- ` 
torice, brocarturile vechi fiind foarte căutate. | 

2 Personajele istorice medievale numite aici apar toate în Spâctăco=+ 
lele teatrului de păpuși, mult gustat în epocă. ` ; 

3 Monedă de aur. 


160 


MERE 


Xa: doktor. mergind. la baia, de aburi, dădu peste: un, 
cunoscut. - d 

—Vii cam” tîrziu azi. - i 

== Păi ce-am mai umblat! Din Yotsuya piiă-a 
Akasaka,- -prin Kojimachi, Tanimachi, Haramachi, Go 
dabara:, tot aşa pe rînd, pe la bolnavi. . n 

Ee Cred. că „ești ostenit. i 

Deodată se auzi din celălalt colț al băii, pia aburi + 

= Teribil ce-am mai umblat azi. Din Yotsuya pînă-n 
Akasaka, prin Kojimachi. Tanimachi, Haramachi, Gon- 
dabara, tot așa pe rînd... k 

Doctorul se înfurie : 

— Mă-ngîni, ai? Nerușinatule ! ; 

US căută cu privirea prin aburii groși pe obraz : 
nicul acela. Era feciorul care-i purta doctoriile. | 


pi 
i 


n tx 


Vreo cinci-șase hoți de buzunare împărțeau prada. l 
Ciudat î însă, o pungă mare lipsea. i 
— Ei, asta-i bună, zise unul din ei. Că doar nici unul ; 
n-are: e mină-lungă, 


Dai 


k + x 


Un. samurai sărăcit s-a dus să-și caute slujbă într-o 
casă bogată. Așteptind să-l primească stăpinul, şedea 
în odaia de la intrare. Se aduseră niște dulciuri, pe-o 
măsuță. = 

Într-un tîrziu, se deschise ușa dinăuntru și intră un œ 
puşti.. Cu ochii at intiţi la oaspete, întinse mîna să ia niște 
dulciuri de pe măsuţă și ieși binișor pe unde-a intrat. 
Nu trece mult și iar se deschide ușa. Intră puştiul și 
iar fură dulciuri de pe masă. 

Samuraiul se sperie : vine stăpînul și crede că el le-a 
mîncat pe toate, mai mare rușinea. Așa că văzînd că se 
deschide ușa a treia oară, samuraiul se strimbă îngro- - 
zitor, trăgindu-şi cu o mînă partea de jos a ochilor și tur- 
tindu-și nasul cù cealaltă mînă și strigă : „Momongaaa !“ 
Puștiul, speriat, o luă la fugă. Peste o vreme iar se des» í 
chide ușa Și samuraiul strigă Stat Didius -se,, Momongaaa!“, _ 
dar în uşă era stăpînul, care într-o clipă se făcu nevăzut. 

Ieși într-un tîrziu un slujitor, anunțind că stăpînul 
n-are vreme să-l primească azi. Bietul samurai ieși plouat 


N 


1 Cartiere din vechiul Edo. 

“în stradă, Acolo, dădu iar peste puştiul ăla afurisit și -se. 
strimbă. diri nou la el strigînd_„Momongaaa {i i 
Nu mai spun că n-a primit nici o șlujbă în casa dceea.: 


kx 


Se zice că e tare plăcut să calea bani de pe jos. Un 
om vroia să încerce și el această plăcere. Aruncă un kobant. 
pe podea și-l ridică. Nu simţi nimic, spre marea. lui. 
mirare, așa că zvirli banul. cît colo, plictisit. Barul căzu. 
“într-o crăpătură din podea și pas de-l mai găseşte. După; 
mult umblat în patru labe, dădu, în fine, peste el. îl culese 
“din “crăpătură şi strigă: 

— Ce plăcere, zău așa ! 


* x + 


Un orb călcă fără să vrea pe un cîine, care scoase un: 
;schelălăit lung. Mai merse cîțiva pași și iar se- mpiedecă; 
de cîinele care se ţinea după dinsul. . Îngrozit strigă : : 
„1. — Ce cine fără sfârșit ! 


kxk + + X i 


== Un samurai, Sakawa Hikozaemon, ieși odată la vi: 
; nătoabe de fazani, cînd, dintr-o pădurice îi iesi înainte; 
un om, întrebînd: : 
` „— La vinat ai ieșit ? 
» Arăta ca un gonaș, dar avea față de vulpoi. Uitase să. 
se schimbe în întregime în om?. Se rugă de Hikozaemon, 
„să-l ia ca ajutor, iar acela se învoi : 
` — Bine. Ţine-mi atunci pușca. : 
„ _— Am. înţeles, stăpîne, răspunse vulpoiul aao 
du-l fericit. Cînd ajunseră la o casă anume, Hikozaemon . 
"porunci vulpoiului să stea de pîndă la ușă, apoi povesti”: 
oamenilor pe cine aduce și le mai spuse să nu râdă. Intră: 
vulpoiul neștiutor : : 
— Am tot pîndit, dar nu-s fazani. 
Oamenii abia își ţineau rîsul. 
„— Pofteşti o ceașcă de ceai? E 
— Nu, mulţumesc, spuse vulpoiul. Mai curînd ceva : 


NA 


apă, 
Îi dădură o cupă de apă și cînd să bea își văzu obrazul. 
în oglindă : Uitase să-l schimbe ! 


1 Monedă de aur. , | 
2 Credința că există vulpi care se schimbă în oameni era foarte . 
răspîndită. 

îi de PA T stiga ii af 

la fugă Toată: lumea rise o - a Ri 

A doua zi Hikozaemon trecu din n nou: a prin cringul acela i 

și auzi uni glas: . Si ati 
— Preacinstite dorin Hikozaemon ! a dea 
Dar din desiș nu ieși nimeni, era. numai glasul acela : E 
—"Nostimă treabă a fost i ieri, nu-i așa ? 


roa k x x , AR 
Era într-o casă din Edo o miţă, pe care - stăpinul o 
ținea. de multă vreme. Într-o zi, mîța zări niște vrăbii pe 
prispă şi încercă să le înhațe, dar păsările scăpară. 

— Ce ghinion, -zise mîța cu glas de copil. 

Stăpînul, auzind-o, se răsti la ea: 

— Jigodie afurisită și surdă! Acu’ mai și vorbeşti 
ca oamenii! —și o înșfăcă s-o omoare, cînd mîța miorlăi iar: 

— N-am. zis nimic! , l 

Stăpînul de uimire o scăpă din brațe și pisica se făcu. 
nevăzută. i 

De-atunci încolo nu mai ținu mîță în casă. 

* + * 


a 


Trăiau odată un moș și-o babă. Zice baba: 

— Moșule, moşule, sîntem „prea bătrîni să mai facem 
bani cu munca noastră. Şi nici copii n-avem, ca să ne 
țină. Cum să dobîndim și noi niște bani? 

— Cum vrei să faci "bani fără să munceşti? zise 
omul. | 

— Ce-ai zice să lași un vînt prin izmene și să-l vinzi ? 

-= Ce fel de vînt? 

— Păi, unul care să sune așa: „brocarturi putrede | 
cu prune, pîrguite, jad-șopotind, susuri-bururin.“ 

Vru să-ncerce moșul, dar nu ieși nimic. Mai încearcă 
el o dată, şi încă o dată, pînă reuși. Şi porni moșul imediat 
la oraș, să-l vîndă. 

— iSe-nvîrti el de trei ori în jurul orașului, strigînd : 

— A sosit moșul cu vintul în izmene ! 
În tine, trecu un bogătaș și zise: 

— Iată un moș deosebit. Ce fel de vinturi ai? Dă-i 
drumul + 

„Moșul î îi dădu drumul întocmai cum îl învățase baba 
lui: „brocarturi putrede cu prune pîrguite, jad-șopotind, 
susuri-bururin.“ 


— Asta-i ceva grozav, n-am mai auzit niciodată unul 
ca ăsta, fu de părere bogatul și-l răsplăti pe moș cu mulți 


+ 

„bani. Apoi mai făcu moșul și altele, și iar luă papii. Intors 
` “acasă își chemă, de bucurie, an vecinii la o cea; 
ceai. 
Bar baba vecinului murea de necaz și începi să-i 
cicălească pe omul ei să facă și el la fel. De. gura ei, Pigra 
omul și ajungind la aceeaşi casă în oraș strigă : 
— A sosit moșul cu vintul în izmene! 
— Mi-a plăcut celălalt. Ia încearcă și dumneata, 
„zise bogatul. 
$ Moşul încercă unul tare, dar ieși numai un scrâţiit jalnic 
„si rău mirositor. Bogatul se înfurie atît de rău, încît trase 
spada și-l lovi. Moșul se-ntoarse acasă cu kimonoul pătat 
- de'sînge. Iar nevasta, în loc să capete bani, mai și chertii 
pe leacuri, să-i tămăduiască umărul lovit. 


CE E 


Conducătorul Maimuțelor dădu poruncă supaşilor. săi 
să prindă luna în ciubăr pentru dinsul. Încercată, toţi 
în fel și chip, dar tot degeaba. Erau tare amăriţi. Întru 
“tîrziu, un maimuţoi izbuti să prindă luna în „ochiul de 
apas și o înfățișă preaplecat, cu cuvintele : ic 

. — Binevoieşte să primeşti lucrul dorit. aa 

` Încîntat, Conducătorul îl lăudă : e 
'— Ce faptă măreață ! Te-ai evidenţiat !. 

„Dar -maimuţoiul întrebă : 

— Fiindcă veni vorba, ce-ai să faci cu ea acum? $, 
— Păi, se-ncurcă Conducătorul, păi la asta nu-m- -am 
“gîndit încă. 


x * x 


` 


Într-o dimineață de primăvară un surd privi prin curte, 
Văzu un cocoș care cînta. Zise surdul: 
— Ce zi lungă ! Și orătăniile cască de plictiseală, 


+ x x 


Niste oameni sè- ncălzeau în jurul vetrei aprinse, 
' sporovăind. Unul zise : 

— Yoshiro ăla de cîte ori se-ncălzește, mută cărbunii 
îl loc într-altul. Întruna zgîndăre cu vătraiul 
" în foc 

„Apare Yoshiro. Ia în mînă vătraiul și se-apucă să 
zgîndăre în foc.. Unul din oameni pîndește o clipă po 
trivită şi-i ascunde vătraiul. 

Yoshiro, cu privirea aţintită la cărbuni, bolboroseşte ; 

— Așa, pe-ăsta l-aș muta încoace, pe-ăstalalt mai 
încolo... | 

T E TA K A . 

Ün tiaëstru i în i luptele cu spada trecu odată gabi prin. 
Valea Lupilor, loc vestit pentru tilharii săi. Într-adevăr, 
ieșită tilhari. Îi cerură banii — bani n-avea—apoi straiele l 
și tot:ce avea la dînsul. Dar omul trase spada, răni -pe 

cîțiva din ei şi pe ceilalți îi puse pe fugă, 
"Într-un tîrziu se-ntoarseră tilharii la locul cu padae; 
jeluindú >se de pățania aceea. 

—— N-aveți dreptate să vă plîngeți, zise unul din ei. 
Noi sîntem de vină dac-am păţit-o. Că doar se ştie din- 
totdeauna „că Valea Lupilor e un loc primejdios. 

* *x k 

Un unchi grăi către nepotul său : i 

=>> Părinţii sînt tot ce ai mai de preţ, Pe toți banii 


din lume ` nu-i poți cumpăra. Așa că -poartă-l€ bine de i 


grijă”! P 
E Da, așa e, nu i-oi putea eu cumpăra. Dar nici 
vinde, „că nu mi-i cumpără nimeni. : 
+ + * 
— L-au ales pe Yasuke, bilbiitu”, să descînte de dracii 
O să I fie mai mare rîsul, vorbeau oamenii între ei. 
Dar Yasuke ridică tinicheaua cu boabele de făsole, 
ia poziţie de luptă și se porneşte, cu voce puternica: 
— No-no-no-rocul sa-să i-i-intre, d-d-d- -racii. 
La: care dracii, băgînd capul pe ușă : l 
— - Ei, zi odată : intrăm sau ieșim ? 
kk + 
Un om se trezise cu noaptea-n cap și se scobea între 
dinţi, privind printre șipcile de bambus în curtea veci- ` 
nului : o fată, abia ieșită din așternut, sc așeză pe prispă: 
Se uita la zorelele înflorite. Ce minunat, gîndi el, ţinin- 
du-și răsuflarea. Fata cobori în grădină, culese o floare 
albastră și o privi, ţinînd-o în palmă. Era nespus 
de gingașă. Aha, are să spună o poezie, îi trecu lui prin 
minte, sorbind-o din ochi. Oare ce face acum ? 
Fata, sfîrr, îşi suflă nasul în floare și-o aruncă. 
+ + * 
Un pescar votati se pregătea să se-nfrupte din primul 
bonito? al anului, cînd vecinul îi trimise vorbă că trebuie 


1-Descîntec ritual la sărbătoarea sefsubun. Se aruncau boabe de 
fasole prăjită prin casă, recitînd formula de alungare a duhurilor rele. 
2 E vorba de peștele bonito, un pește asemănător tonului, care popu- 
lează apele meridionale, avînd- o carne gustoasă și o culoare închisă. 
n luna a cincea e trufanda şi se vinde foarte scump. 

: mea pătate să-i: spună ceva, „aşa că să facă. bine: şi să 
la el... - PE da 
- Fir-ar să fie! Îl châmnă. pe Rokusuke să aibă grijă, de 
peşte, că el se duce pînă la vecin. 
“în timp ce Rokusuke își făcea de aai prin odaie, 
miţa, haț, înșfăcă jumătate din peşte. Necăjit, Rokusuke: 
se gîndi că dacă tot o păţeşte, mai bine să pună și cealaltă 
` jumătate de peşte pe seama miţei. Şi o înfulecă din dout- 
-trei îmbucături, lingîndu-și buzele. 

Dar mîța de dincolo: Di 
— Mirr, mirr ! l 


k * k 


Se ştie că între dobitoace, cele cu ċopita-despicată: 
sînt mai iuți de picior. De pildă rinocerul' are copita. 
despicată, deci aleargă de mai mare minunea. 

— Așa o fi, îndrăznește unul, dar calul n-are copita 
despicată și totuși aleargă iute. Cum vine asta? oo v = 

4 Păi, numai fiindcă n-are copita despicată` îl mai 
poți călări. Că altfel, ar alerga fără oprire și n-ar fi „chip 
să-l încaleci. T 
© — Dar cu vaca cum e? Că ea are copita despicată 
și-i tare înceată la drum. ia 

— Ei da, vaca umblă tocmai fiindcă are copita des- 
“picată. Că de n-ar avea-o, nu s-ar mișca deloc. l 


(S.C.) 


1 în Japonia nu trăiesc rinoceri, exemplul e însă tipic pentru iluss: 
trarea unei zicale răspîndite prin acele locuri. `; 


NATSUME SOSEKI 


fatre războiul ruso-japonez şi epoca Shâwa (1905 — 1926), cînd, 
it prima, dată, națiunea niponă este pusă față în față cu o națiune. 
europeană, consecințele în viața socială şi cea intelectuală au fost 


enorme. În literatură s-a impus cu efecte salutare tendința de inovare. a l 


při deschiderea, către cultura, apuseană. Simpatiile au arătat pro- 


pensiuni pentru literatura rusă, germană, franceză, engleză etc., dar 
trebuie semnalat fenomenul curentului daturalist care a influențat mai 


malfi scriitori japonezi. Prima breșă în zidul tradițiilor nipone, ce-a 


izolat atit de categoric şi îndelungat literatura japoneză faţă de cultu- 


Přintre cei care au militat pentru lărgirea orizontului literațurii ni- 
pone închistată în tradiții multiseculare, a fost şi Natsume Sâseki (1867 —. 
19 16), dar el se opune naturalismului, descrierii idealului de bunătate şi. 
frumusețe, optînd pentru respectarea ade vărului. 


Din 1891 el studiază literatura, engleză la Universitatea Imperială, 
Iuindu-și licența în 1893, apoi este profesor de şcoală secundară pînă 
în 1900. Din acest an pînă în 1903 întreprinde o călătorie de studii în 
Anglia, după care intră în învățămîntul superior nipon. 

Eseist și publicist, Natsume Soscki se afirmă însă prodigios in, ro- 
ma ` În anul 1905 publică Turnul Londrei şi Motanul are cuvîntul, 
acestea din urmă aducindu-i o rapidă şi statornică celebritate. Au ur- 
mat apoi altele (Perna de iarbă, Macul sălbatic, Și după aceea . . ., Poarta, 
Zbuciumul inimii, Lumini si tenebre). În romanul Motanul are cuvintul” 
se prezintă mărturisirile şi observațiile unui motan de pe lîngă casa unui. 
profesor. (uşor de presupus că este vorba chiar de autor).Narațiunea este 
o întinsă fabulă inversă, în care, la un moment dat, pisoiul spune despre 


x 


stăpînul său, profesorul, că este o „scoică“,Îînchis în sine ca în carapace: 
Georges Bonneau, autorul unei istorii a literaturii japoneze contem- 
porane (1868 — 1938), îl numește pe Natsume Sâseki pustnic. cuprins 
de remuşcări, un sihastru încărcat de regrete exteriorizate“. Claustrat 
în casa sa din Tokio,Soseki s-a impus ca un scriitor pe cît de solitar, pe 
atît de atras de nevoia de a ispăși sihăstria, de a explica şi scuza, sufletul 
omenesc. 


(i. DJ. 

enropene, se produce sub împărăţia Meiji, începind cu anul 1868. 


- Motanul are cuvintul“ 


 (Wagahai. wa neko de aru) 
(fragmente) 


Shiro? trăieşte în casa unui militar, ian Mike <in 
„casa unui avocat. Eu locuiesc în casa unui "profesor 
sînt mult mai optimist în această privință decît. ele, 
Mă mulțumesc să trăiesc fără bătaie de cap dela; 
la alta. Nu cred că specia umană o să prospere veşni 
așa că nu am altceva 'de făcut decît să stau liniștit și 
aştept vremea cînd vor veni la putere pisicile, - 
"În legătură cu felul în care oamenii acționează după 
cum le vine cheful — ceea ce ar fi o definiţie a egoismului” 
vreau să vă mai spun cîte ceva despre stăpînul meu, 
Adevărul este că stăpînul meu nu ştie să facă bine nimic =; 
dar fi place : să se apuce de tot felul de lucruri. Ba începe, 
să compună kaiku-uri și își trimite poeziile la revista, 
Hototogisu, ba scrie poezii moderne pentru revista Mojo; - 
alteori compune în engleză, dar cu o mulțime de greșeli 
de gramatică. Altă dată se apucă să tragă cu arcul, Sau 
încearcă să cinte bucăţi lirice; sau scârțiie: la vioară, - 
- Jalnic este faptul că nu reuşeşte în nici una din aceste: 
„ocupaţii. Asta, deși depune toate eforturile, așa, bolnav.. 
de stomac cum este. i 

Cînd intră la toaletă —se pornește să cînte, așa că. 
vecinii l-au poreclit Domnul Toaletă. Dar lui nu-i pasă - 
„ de asta și continuă să cînte: „Eu sînt Taira-no-Munemori“,.: 
Toată lumea spune : „Iar s-a pornit Munemori“, şi ride, 
Nu ştiu ce l-a apucat, la vreo lună după ce mă stabili. 
„sem în casa lui, dar într-6 zi de salariu a venit acasă: foarte | 
agitat, aducînd un pachet mare. Eram foarte curios să. 

„aflu ce era în pachet. 

Pachetul conținea un set de acuarele, pensule și hir- 
tie de desen. Se pare că se lăsase de cîntat și de scris ver- - 
suri și se apuca de pictură. În ziua următoare s-a închis . 
“în camera lui și, fără să mai tragă un pui de somn, a 

- început să picteze. Asta a continuat zi după zi. Ce anume: 
desena, a rămas un mister, pentru că privitorii nu puteau - 
nici măcar să ghicească ce era acolo. În cele din urmă, 

= stăpînul meu a ajuns la concluzia că nu era un pictor 


1 Fragmente din romanul „Motanul are cuvîntul“ (în traducerea dai 
Mihai Matei). Romanul e scris la persoana: întîi. A ; 
3,3 Nume de pisici. 

Credea ek: Întito:zi, a veni t acast 
asideră,, specialișt fn estetică şi dam 


„i iudat, dar este greu să desenezi atît de bine eit? 
ai dori. Cînd pictează alţii, totul pare simplu. Dar cînd în»: 
„cepi'„să lucrezi cu pensula tu însuți— e cu totul altceva, 
a spus stăpînul meu. ` Tu 
„Dacă stai să te gîndeşti, știa el ce spune. E 
„ Privindu-l peste ochelarii cu rame de aur, prietenul 
lui-a grăiț: | i 
<= Să nu te-aștepţi să desenezi bine chiar de la în-, 
ceput: În primul rind, nu trebuie să crezi că poţi desena: 
ceva din imaginaţie închizîndu-te într-o cameră. Odată, 
celebrul pictor italian Andrea del Sarto a spus că, pentru 
a desena, trebuie să interpretezi natura în forma ei ori- 
ginală. Ștelele de pe cer, pămîntul cu florile strălucind 
de -rouă, zborul păsărilor şi goana animalelor, bălțile 
cu pești aurii și cioara neagră pe un pom uscat — natura 
este marea panoramă a lumii vii. Ce zici de asta? Dacă 
vrei să desenezi și să se înțeleagă ce ai făcut, de ce nu 
încerci să faci niște schițe ? a i 
„— Într-adevăr, așa a spus del Sarto? Nu știam. 
Foarte bine, o să fac cum mă înveţi, a răspuns stăpînul 
meu cu admirație. . a 
„Ochii prietenului său au strălucit batjocoritori după 
ochelarii cu rame de aur. : 
n ziua următoare,’în timp ce mă bucuram liniştit 
de somnul meu zilnic pe verandă, stăpînul a ieşit din 
biroul lui: —lucru oarecum neobișnuit —și s-a așezat 
lîngă mine. Întrebîndu-mă ce s-o fi pregătind să facă, 
am deschis ochii numai puţin și l-am privit. L-am văzut 
verificînd teoria lui del Sarto cu mine. N-am putut să 
nu zîmbesc. Încurajat de prietenul său, stăpinul mă 
folosea ca model. 
“M-am străduit să am răbdare și m-am prefăcut că-mi 
continui somnul. Îmi venea să casc, dar, cînd mă gîn- 
deam cum se chinuia stăpînul să mă schiţeze, mi se făcea 
milă de el, așa că m-am stăpînit. Mi-a desenat mai întîi 
conturul feţei și apoi a început să pună culori. Aș vrea 
să.fac o mărturisire : trebuie să recunosc că, printre pi- 
sici, nu sînt una dintre acelea pe care le-aţi numi perfecte, 
sau frumoase j spinarea, blana, sau chiar capul meu nu 
pot fi considerate mai reușite decît ale altor pisici. Dar 
chiar dacă n-aş fi prea arătos, în orice caz nu sînt atît 
de urît cum mă picta stăpînul. În primul rînd, a greșit 
culoarea. În realitate arăt ca o pisică persană gri deschis, 

8 — Evantaiul cu noroc 


cuo ñuanță gălbuie- si tărcat cd. caterliu aå tum 
- spùne-otiçine. Dar, judecind după . pictura . stăpirulur 
“ “culoarea mea nu era nici galbenă, nici neagră; niti cenți: 
sie, nici maro. Nu era nici măcar o combinaţie a acest 
culori, ci părea o mizgăleală din mai multe culori, ame 
tecate. Cel mai ciudat lucru, la acest desen, era. căi 
aveam ochi. E adevărat, mă schițase în timp ce. do 
meam, așa că:nu pot să mă pling prea tare, dar nu pute 
„găsi nici măcar locul unde ar fi trebuit să fie-ochii! N 
putea ști dacă eram o pisică adormită sau oarbă, 
gîndul meu, mi-am zis că dacă asta-era maniera de 
picta a lui Andrea del Sarto, ei biñe, nu făcea. doi ba 
- Totuși, ţinînd seama de entuziasmul stăpînului men, 
„nu aveam altceva de făcut decât să mă supun. Nu 'pi 
team supăra mişcîndu-mă, dar, dacă-mi permiteți să 
vorbesc așa, de mult aș fi vrut să merg pînă afară să m 
ușurez. Simţeam furnicături în toți muşchii și mi-ara 
“dat seama că nu mai puteam rezista mult. De aceea, ca şi: 
cum aș fi încercat să mă scuz, mi-am întins labele dinainti 
mi-am sucit gîtul și mi-am permis să casc încet. Dach 
tot ajunsesem să fac astea, nu mai era nevoie să stai 
liniștit, pentru că oricum îmi schimbasem poziţia, 

. zbughit-o, așadar, afară. w 
s Stăpinul meu însă, dezamăgit și furios, a strigat di 
„cameră : Ă 

— Dobitocule ! ă ES 
; Când insultă pe cineva, stăpînul meu are „obiceiul să. 
“folosească expresia „dobitocule“. E tot ce poate “face, ` 
pentru că nu cunoaște nici o altă insultă. Chiar dacă-nu 
știa de cît timp mă chinuiseră nevoile firești, eu otil 
"consider necivilizat pentru felul cum mi-a vorbit. ! 


Fiindcă veni vorba aespre stăpînul meu, profesorul <: zi: 
şi-a dat, în sfîrșit, seama că nu putea spera să ajungă la. 
: vreun rezultat cu acuarelele. În jurnalul lui, la data: de 
1 decembrie, a scris următoarele : ; 
` „Am cunoscut un om, la o petrecere. Se spune că e. 
un stricat și chiar așa arată. Damenii de felul acesta plae. 
femeilor, aşa că ar fi corect să se spună că ei nu pot să nu 
„ devină stricați. Soția lui a fost cîndva gheișă și îl in- ` 
vidiez. Majoritatea oamenilor care fi critică pe desfrinaţi. 
„nu au în general nici o șansă să devină așa ceva. Şi totuși, 
unii care pretind că sînt desfrînați nu au însuşirile cerute .. 
de o viață atît de Jumească. De fapt, ei se străduiesc să 

“ ajuieă agac ceva. Ci şi în cazul: aicuarelelor melé; Hueásta 


uú pericol de reuşită, Indiferent de părerea celorlalţi, 
Pates, să cred că mă pricepeam, la pictură. Dacă-unii 
oameni sint consideraţi desfrînați, numai pentru că beau. 
saké la restaurante, frecventează case cu gheișe, rămîn. ; : 
acolo, noaptea şi parcurg toate fazele necesare, ar rezulta, 

Şi eu, m-aș putea numi un pictor remarcabil. “Dar” 
guarelele mele nu vor fi niciodată reuşite“, 


p Nu pot fi de acord cu această teorie. Ca un profesor. 
, SA poată invidia un om a cărui soţie a fost cîndva gheișă, 
"sl a arată cît de prost este stăpînul meu, Dar. criticile 
"pe tare'le aduce acuarelelor lui sînt fără îndoială meritate, 
e; i stăpinul meu, înțelegînd multe din deficienţele sale, | ic 
. ny, rezistă să nu fie înspăimîntător de încrezut. aia 1 at 
decembrie, el scria: 
i "Aseară am încercat din nou să pictez, dar am i 
în. cele din urmă că nu am talent. Am visat că picturile 
pe care le țin împrăștiate prin cameră fuseseră înrămate 
de. cineva care le atîrnase pe perete. Văzîndu-le în ramă, 
m-ărma. gîndit deodată că sînt un pictor excelent. M-am 
simțit fericit și m-am tot uitat la ele, dar, cînd s-a făcut `- 
ziuă, m-am trezit și am înțeles din nou, foarte clar că stat Fu 
totuşi un pictor fără talent“. 

“Pînă și în vise stăpînul reu părea să regrete că renun» ' 
ase, la pictură. Este o manifestare caracteristică pentru - 
un om învățat, dar nerealizat ca pictor şi care nu oaie 
să- ajungă niciodată la înţelepciune. 

"A doua zi după ce stăpinul meu a avut acest vis, prie- 
tenp lui, specialistul în artă, a venit din nou să-l vadă. 
Primă întrebare pe care a pus-o stăpînului meu a fost: 
Tiy Cum merge cu pictura ? i = 

Stă înul meu i-a răspuns calm : 

= Uimind sfatul tău, mă străduiesc din greu să fac. 

set “După cum mi-ai spus, descopăr forme interesante ` 
și detalii de culoare pe care nu le observasem pînă acum. 
Datorită faptului că artiștii din țările europene au per- + 
severat în a face schiţe, ei au ajuns la perfecțiunea pe... 
care o vedem acum. Într-adevăr, toate acestea se dăto- 
rează probabil lui Andrea del Sarto. Nu a povestit ce 
scrișese în jurnalul lui, ci a continuat să-și exprime” ad- . 
miraţia pentru del Sarto. 

> “Expertul în artă s-a scărpinat în cap șia început să 
râdă. 
7.— Dar asta nu a fost decît o glumă, prietene. 
„i Cum adică ? 

- Stăpinul meu părea să n nu: înţeleagă.” sg i 

— Andrea del Sarto e un părsonaj care nu” exis 
decit în imaginația mea. Nu rau, eam că ai să iei lucrarile i 
“chiar atît de serios. i 

‘Prietenul stăpînului meu rîdea și se distra de midi 


„ Ascultînd toate acestea din verandă, nu puteani 
mu mă întreb ce avea să scrie stăpînul meu în. jurtăt-:i 
„despre această conversație. Prietenul lui era un ori căry 
îi, plăcea foarte mult să facă farse. Ca și cum nu și-ar: 
` dat seama cît îl jignea pe stăpînul meu gluma cu Andie 
del Sarto, el a continuat să se laude: 

`> — Cînd faci farse, unii le iau atît de tare în serios 5 
încât se creează admirabile situații comice şi te distreză. 
enorm. Acum cîteva zile, am spus unui student că Ni 
cholas Nickleby îl sfătuise pe Gibbon să-și traducă mareg 
sa istorie a revoluției franceze după un manual fran- 
ţuzesc și să o publice sub numele lui. Acest student, care, 

“are o memorie foarte bună, a ţinut o cuvîntare la Cercul” 
de literatură japoneză, repetind tot ceea ce îi spusese: 

; Asistau aproximativ o sută de persoane și toţi l-au “äs: 

- cultat cu foarte multă atenţie. Îmi amintesc şi de o altă. 
` întîmplare. Într-o seară, la o adunare de scriitori, cons: 
versaţia a ajuns la romanul istoric al lui Harrison, T'hed- ` 
„"Bhano.. Am spus că era unul din cele mai bune romane is»: 
torice care s-au scris vreodată, în special, în pasajul unde. 

“eroina moare. Îţi dă pur şi simplu fiori, am zis eu. a. 
faţa mea era așezat un. scriitor, unul dintre aceia care ag 
pot şi nu vor niciodată să nu-și dea cu părerea. El a spus’. 
imediat că pasajul era, într-adevăr, admirabil. Am știțit:. 
imediat că nu citise niciodată romanul, așa cum e apă. 
citisem nici eu. 


' Făcând ochii mari, stăpînul meu cel nervos şi bor. 
nav de stomac a întrebat: 


Ce-ai fi făcut dacă celălalt ar fi citit, de fapt, romanul T 
„Expertul în artă nu s-a arătat tulburat. Nu-i păsa că, își 
bătea joc de oameni. Singurul lucru care conta era Să 
“nu fie prins asupra faptului. 

— Ar fi fost suficient să spun că făcusem o confuzie 
în legătură cu titlul sau ceva asemănător. 

Și a continuat să rîdă. a 

; Deși purta ochelari cu ramă de aur, expertul î în artă 
semăna oarecum cu motanul Kuro al omului cu ricșa. 

Stăpînul meu a suflat cîteva rotocoale de fum ; avea 
pe faţă o expresie carc arăta că el n-ar avea îndrăzneala , 

beddeză c 
A ziţea adea asta 1 nici nu ELA să pictezi“, a conti 
— Lăsînd. gluma la o! parte şi revenină la eră 
este. ușor să desenezi. Se zice că Leonardo da -Vinci `. 
cerut odată elevilor lui să copieze o pată de murdărie 
adé pe un zid. Iată un sfat bun. Odată, cînd ai să te uiţi. 
la apa care se scurge pe zidul unei toalete, ai să vezi ton- 
„AXiruși, interesante. Copiază-le cu atenţie şi vei obține” 
desene bune. 
lar încerci să-ţi baţi joc de mine. 
“Nu, de data asta nu. Nu crezi că e o idee minunată? 
 Exaet ceea. ce ar fi sugerat da Vinci însuși. 
: — Mă rog, cum vrei, a răspuns stăpînul meu, cedind 
-pe jýmiätatė, Dar, n acum, n-a făcut a la toaletă. 


“in timpul- sărbătorilor de e Anul Nou, am dobindit 9 
anumită faimă, și-mi plăcea că puteam. fi mîndru de 
mine... A 
În ziua de Anul Nou, stăpînul a primit o felicitare dela 
uw-prieten artist. Era roșie în partea de sus, verde închis - 
“în partea de jos, iar la mijloc era desenat un animal, în. | 
ivemhori pastel. Stăpînul a luat felicitarea în biroul lui și i-a. 
„admirat îndelung culorile. După ce s-a uitat la ea o dată, 
"am crezut că o să înceteze. Nici gînd ! A continuat-s:o - 
i; „examineze, întorcînd cartonul pe o parte și pe alta. Își 
răsucea capul ca să se uite mai bine sau o ținea cu brațul. 
întins, ca o bătrînă care încearcă să-și ghicească singură 
palmă. Uneori își apropia felicitarea pînă la vârful nasu- 
ui. M-am gîndit că, dacă nu încetează, o să-i tremure . 
genunchii așa de tare, încît am să cad jos de pe umărul 
Fuk. a 
i... Apoi l-am auzit spunîndu-și cu voce scăzută : 
Et _— Mă întreb ce o fi reprezentînd. . i 
` Deşi stăpînul meu admirase culorile, el nu reușea . 
să-și dea seama ce reprezenta desenul și se tot chinuia să 
< înţeleagă. La început, n-am fost prea atent, dar mai tîr-. 
- ziu, privind-o cu ochii întredeschiși, mi-am dat seama . 
că, fără îndoială, desenul mă reprezenta pe mine. Artis- 
“tul probabil că:nu studiase la şcoala lui Andrea del 
Sarto, pentru că-mi dăduse forma cuvenită și folosise 
“culorile potrivite, așa cum trebuie să facă un pictor. 
Oricine, afară de stăpînul meu, ar fi știut imediat 
Sea era vorba de o pisică şi oricine se pricepe, cât de cât, la 
pictură, ar fi putut să vadă că pisica eram chiar éu. 
ar stăpinul meu era atît de nedumerit, încît mi s-a 

` făcut. milă. Dacă aş fi putut; ia-ș, fi explicat ge 

dacă 'nu-și. putea- că seama că desenul mă Teprezer 
pe. mine, aș fi vrut să-i pot spune măcar că repreziejită 
0 pisică. Din nefericire, însă, specia umană nefiind Anzey: 
trată-cu' capacitatea de a înțelege limba pisicilor, a trebuit. 
„să las kucrurile Ai cum erau. 


DT - . . 


Stăpînul meu este ca o scoică. El se E în bio < 
„lui, fără să vadă nimic din lumea din afară: Faptyl că te; 


| „crede extrem de învăţat mă face să rîd. E uşor de dovedit : 


“că nu ştie nimic despre ceilalți : cînd s-a uitat la deserini.! 
care mă reprezenta, n-a fost în stare nici măcar să-și - 
dea seama că e vorba de o pisică. A mormăit numaj că... 
„e vorba, probabil, de un urs, pentru că eram în al doilea; 
an'al războiului ruso-japonez. Cu asta, s-a declarat mul- 
pumit. a 


În vreme ce mă gîndeam la toate stea, moţăind: în: 
poala stăpînului, servitoarea a intrat aducînd altă.-feli-;. 
citare, Era o imagine gravată cu mai multe pisici care: 
„studiau“, așezate în şir; prima pisică avea îr „mînă 
un toc, alta stătea în faţa unei cărți deschise și așa mai. 
: departe. Mai era o pisică ieșită din grupul celorlalte” căre 
1 dansa pe marginea băncii. Deasupra, era scrisă cu negru 
„inscripția „Sînt pisică“. Pe partea dreaptă, era un scurt. 
poem : „Zi tihnită de primăvară, cînd pisicile citesc: Și 
` dansează.“ 

_ Felicitarea fusese trimisă de unul dintre foştii | i 
ai stăpînului meu și oricine s-ar fi uitat la ea ar fi putut, 
să-i priceapă imediat sensul. Oricine, dar nu şi, prostul . 
de profesor, Ei și-a strimbat capul într-o parte Și a Mor-. 
măit ceva despre Anul Pisicii:. Se pare că nici măcar nu- 
știa că despre noi, felinele, avea să se vorbească mult pînă, 
la următorul An Nou. 


E i 


Uitîndu-mă prin gard, am văzut-o pe Mikeko stînd . 

e verandă. Avea o fundă nouă, pentru că era Anul Nou. , 
S pinarea ei se arcuia atît de plăcut, că nu o pot descrie. 
în cuvinte, Coada ei grațioasă, felul în care-și ținea labele, 


mișcările involuntare ale urechilor ei erau imposibil de. 


“descris în cuvinte obișnuite. Se așezase într-o poziţie. 
- demnă, la soare. Deși stătea nemișcată, blana îi pärea 


1 De fapt, calendarul extrem-oriental, de origine chineză, menţio- 
nează un „An al Tigrului“, (N. A.) i 

sirăltieea soaxelui Şi părea că. uhduieş A 
bătea vintul, Nu putăain- decit s-o ptivesc în: 
2. După o vreme mi-am. revenit şi am chemat-o : 

— Hei, Mikeko,  Mikeko !. ce 
äm: făcut semn cu laba. : i 

— Oh, dumneata ești, domnule ! a eiii Mikeko. 

poi -a coborit de pe verandă. Cînd mergea, clopo- 
e pe funda roșie de la gît scotea un clinchet subțire. 

“md te- uită! Probabil a primit -un clopoțel nou -de` 
Anii Nou“, m-am gîndit cu admirație. Între timp, ea 
venisė lîngă mine Și, îndoindu-și coada spre stînga, a spus: 


a îti doresc un An Nou fericit, domnule. 


“Cînd adresează felicitări, neamul felinelor ridică 
de: 'Obitei coada, apoi o îndoaie spre stînga. În tot car- 
tierul, “Mikeko era singura care-mi spunea „domnule“. 


“După cum vă spuneam, încă nu am nume. Dar pentru 
că trăiam în casa unui profesor, Mikeko îmi arăta respect 
spunindu-mi „domnule“. N-aș putea. zice că nu-mi place 
să Ti: se spună „domnule“. I-am răspuns, la rîndul meu : 

“e Şi eu îți doresc un An Nou fericit. Și să ştii că 
funda cea nouă este foarte frumoasă. 

` >— Da, mi-a cumpărat-o stăpîna mea ca darde Anul 
Nou. Nu-i așa că e drăguță? a 


Vorbind, continua să. sune din clopoțel. 


— Da, are o culoare frumoasă. lar acesta e cel. mai 
plăcut clopoțel pe care l-am auzit vreodată. ; 


- = Nu mai spune ! Toată lumea poartă așa ceva, și 
a continuat să sune din clopoțel. Nu crezi că e melodios? 
Sînt atît de mulţumită, a încheiat ea torcînd, iar clopoţelul 
con Înua să sune. 

~= Se pare că stăpîna are foarte multă grijă de tine, 
am oftat eu cu invidie. 

Am spus asta intenționat, pentru a compara situația 
ei cu a mea. Mikeko era naivă, așa că mi-a răspuns pur 
şi simplu : 

— Într-adevăr, mă tratează ca pe copilul ei. 

“Nu se poate spune că pisicile nu rîd. Oamenii cred că, 
afară de ei, nici o ființă nu mai este în stare să rîdă. Dar 
e o greșeală. Cînd rîd, forma nărilor mele devine triun- 
ghiulară și mi se mișcă mărul lui Adam. Pentru un om 
ar fi imposibil să-și dea seama că rîd. 

„»— Ce este stăpîna ta ? Din ce trăieşte ? am întrebat eu.. 

— E profesoară de muzică. Dă lecții de koto. 

—: Da, știu. asta, Dar care este. poziția 

„Îmi închipui că a fost pe vremuri o persoană foarte 
respectată. 

~ = Ei da, sigur. , | 
“Prin uşile de hîrtie s-a auzit deodată un-cîntec. Cineva: 
; “cînta și se! acompania cu instrumentul koto : „În vrem 
` ce te aşteptam, cetina pinului...“ l 
i — "Nu crezi că are o voce plăcută ? a întrebat Mikek 
mîndră. 
o | Cred că da, dar de fapt nu- înțeleg cântecul. 
“tel de cîntec e? ` 
© ¿— Ăsta ? E așa, un cîntec... Stăpînei mele îi plac 
foarte mult. Și cînd te gîndești că are șaizeci și doi de ani: 
De fapt, este foarte sănătoasă pentru vîrsta ei. 


“Dacă stau să mă gîndesc, chiar că era sănătoasă, 
dacă fusese în stare să trăiască pînă la șaizeci și doi de å ank 

— Da, am fost eu de acord. e: 

„Ştiam că nu am dat un răspuns prea potrivit, 
dar nu-mi trecuse prin minte altceva. 

— Vorbeşte adesea despre aa pe carea dus-oi înain 

— Păi, ce făcea înainte ? 


S-a căsătorit cu sora mai mică a secretarei pei celui: 
de-al treisprezecelea șogun, Tokugawa lesada. 
_— Cum? ii ea 
— Este fiica nepotului mamei al cărei fiu s-a căsă-: 
torit. -.. Ea X 
i — Stai puțin. Hai să lămurisn lucrurile. Era figa 
“nepotului mamei. Am zis bine? 
©- — Da, era fiica nepotului mamei — pînă aici e bine, 
— Foarte bine. Al mamei care s-a căsătorite... 
— Nu, nu. Al mamei. al cărei fiu s-a căsătorit... 
> — Înţeleg, am greșit. Al mamei a cărei secretară a: 
. fiicei mai tinere s-a căsătorit. i 
= — Nu. : 
— S-a căsătorit cu sora mai tînără a secretarei ? 
— Da, aşa e bine. i 
-— Foarte bine. În cazul acesta este sora secretarei; 
— Da, sora mai tînără a secretarei. - A 
— - Şi secretara asta sa căsătorit ?. i 
> — Nu, nu e bine. Sora mai tînără a secretarei s-a 
căsătorit. 
*. — Bine. Greşisem. Iar secretara lucra la soția celui 
de al treisprezecelea șogun, Tokugawa Lesada. : 
— Da, așa este. Acum înţelegi ? 

E ia A Shit. Ce Mezătuă | 
ed ta cu Aa Pai de al treisprezecelea sogun 
sau fine o mai fi și ăsta? - — 

— Nu eşti prea ager. Este fiica nepotului mamei al. 
cărei fin s-a căsătorit cu sora mai tînără a secretarei . 
soţiei celui de-al treisprezecelea șogun, Tokugawa lesada, Sia 
i 'am spus de la început, ceai 

> Da, sigur acum înțeleg clar. i 

